
Medlemmer  og  ledere  fra  overalt  i  den 
verdensomspændende  kirke  mødtes  at- 
ter i  Salt  Lake  City  i  det  historiske 
tabernakel  på  Temple  Square  og  i  andre 
nærliggende  bygninger  til  den  151.  halv- 
årlige generalkonference  i  Jesu  Kristi 
Kirke  af  Sidste  Dages  Hellige. 
Dette  efterårsmøde  den  3.  og  4.  oktober 
var  imidlertid  præget  af  fraværet  af 
præsident  Spencer  W.  Kimball,  der  er 
kirkens  12.  præsident  og  som  stadig 
befandt  sig  i  Salt  Lake  Citys  SDH 
hospital  efter  at  være  blevet  indlagt  der 
den  4.  september. 

Ikke  siden  oktober  1969,  hvor  præsident 
David  O.  McKay  var  syg  og  ude  afstand 
til  at  overvære  generalkonferencen,  har 
der  været  afholdt  en  generalkonference, 
hvor  kirkens  præsident  ikke  var  til  stede. 
Ved  alle  konferencemøderne  i  oktober 
1981  præsiderede  præsident  N.  Eldon 
Tanner  førsterådgiver  i  Det  øverste  Præ- 
sidentskab, og  møderne  blev  ledet  af 
præsident  Tanner,  præsident  Marion  G. 
Romncy,  andenrådgiver  og  præsident 
Gordon  B.  Hinckley,  rådgiver. 
Alle  generalautoriteter  var  tilstede  med 
undtagelse  af  præsident  Kimball  og 
ældste  G.  Homer  Durham  og  ældste 


Theodore  M.  Burton,  som  begge  var  på 
hospitalet  samt  ældste  F.  Burton  Ho- 
ward, der  præsiderer  over  Uruguay 
Montevideo  Missionen  i  Sydamerika. 
Et  seminar  for  regionalrepræsentanter- 
ne, der  har  været  en  almindelig  del  af 
generalkonferencerne  i  det  seneste  tiår, 
blev  ikke  afholdt  ved  denne  efterårskon- 
ference,  men  et  sådant  seminar  er  plan- 
lagt til  generalkonferencen  i  april  1982. 
Som  tidligere  blev  dele  af  eller  alle 
konferencens  møder  transmitteret  på 
mange  sprog  verden  over. 
En  uge  før  generalkonferencen  blev  der 
den  26.  september  om  aftenen  i  Taberna- 
klet afholdt  hjælpeforeningens  efterårs- 
hovedmøde,  der  blev  transmitteret  til 
steder  overalt  i  verden.  □ 


Fotografierne  i  dette  nummer. 

Fotografierne  er  stillet  til  rådighed  af 
Public  Communications  Photo  Services. 
Eldon  K.  Linschoten  cheffotograf,  og  Jed 
A.  Clark  og  Jon  T.  Lockwood.  Fotogra- 
fierne i  dette  nummer  viser  en  række  gen- 
ealogiske aktiviteter  såvel  som  scener  fra 
konferencen. 


3.  oktober  1981 
MØDET  LØRDAG  MORGEN 


Opretholdelse  af 
kirkens  embedsmænd 


Præsident  Gordon  B.  Hinckley 
Rådgiver  i  Det  øverste  Præsidentskab. 


Det  foreslås,  at  vi  opretholder  Gordon 
B.  Hinckley  som  rådgiver  i  Det  øverste 
Præsidentskab.  Alle,  som  kan  støtte 
dette,  bedes  vise  det.  Hvis  nogen  er 
imod,  samme  tegn. 

Det  foreslås  endvidere,  at  vi  opretholder 
ældste  Neal  A.  Maxwell  som  medlem  af 
De  tolv  apostles  Kvorum.  Alle,  som  kan 
støtte  dette,  bedes  vise  det.  Hvis  nogen  er 
imod,  samme  tegn. 

Yderligere  foreslås  det,  at  vi  opretholder 
ældste  G.  Homer  Durham  som  præsi- 


dent i  De  halvfjerds'  første  Kvorum. 
Alle,  som  kan  støtte  dette,  bedes  vise  det. 
Hvis  nogen  er  imod,  samme  tegn. 
Med  undtagelse  af  disse  brødre,  som  vi 
netop  har  opretholdt,  er  der  ikke  sket 
nogen  ændringer  blandt  generalautori- 
teterne siden  sidste  konference.  Det 
foreslås  derfor,  at  vi  opretholder  alle 
kirkens  generalautoriteter  og  embeds- 
mænd på  hovedplan,  sådan  som  de  i 
øjeblikket  er  sammensat.  Alle,  som  kan 
støtte  dette,  bedes  vise  det.  Hvis  nogen  er 
imod,  samme  tegn.  Tak.  □ 


Vished: 

Religionens 

inderste  væsen 


Præsident  Gordon  B.  Hinckley 
Rådgiver  i  Det  øverste  Præsidentskab 


Jeg  tror  aldrig  der  har  været  en  mere 
gavmild  udgydelse  af  kærlighed  end  den, 
som  er  blevet  udtrykt  overfor  vor  profet, 
præsident  Kimball.  Forenet  som  et  folk 
med  ét  hjerte  og  én  stemme  takker  vi 
Herren  for  hans  velsignelser  og  beder 
om  præsident  Kimballs  fortsatte  helbre- 
delse. 

Vi  beder  også  for  ældste  G.  Homer 
Durham  ogTheodore  M.  Burton,  som 
begge  er  på  hospitalet  og  vi  bemærker 
fraværet  af  ældste  Burton  Howards,  som 
præsiderer  over  missionen  i  Uruguay. 
Mine  brødre  og  søstre,  tak  for  jeres 
trofaste  tjeneste  overfor  vor  Faders 
børn,  hvorend  I  bor.  Tak  for  de  anstren- 
gelser, som  I  har  vist  ved  at  komme  her. 
Jeg  beder  om,  at  når  vi  skilles  i  morgen, 
at  vi  da  alle  vil  føle,  at  vi  har  spist  af  livets 
brød.  Jeg  udtrykker  samme  bøn  for 
dem,  som  modtager  konferencen  hjem- 
me. 
Jeg  vil  på  jeres  vegne  gerne  udtrykke  tak 


til  dem,  som  i  stort  omfang  har  stillet 
radio,  TV  og  kabel-TV  til  rådighed.  Det 
er  en  service,  som  flere  hundredtusinde 
mennesker  er  meget  taknemmelige  for. 

Og  nu  udvider  vi  det  mirakel,  som  en 
satellittransmission  er  til  kirkens  med- 
lemmer overalt  i  USA.  Med  færdiggørel- 
sen af  en  satellitstation  i  bakkerne  nogle 
få  kilometer  nord  for  Salt  Lake  City 
sendes  billed  og  lyd  fra  denne  konferen- 
ce til  en  satellit  35.900  km  over  ækvator. 

Her  forstærkes  signalet  og  sendes  deref- 
ter tilbage  til  de  modtagerantenner,  der 
er  installeret  i  stavscentre  i  forskellige 
dele  af  landet.  Der  er  nu  kun  få  af  disse 
stavscentre,  men  i  løbet  af  de  næste  18 
måneder  vil  disse  modtagerfaciliteter 
blive  udvidet  til  mellem  400  og  500 
stavscentre,  der  vil  gøre  det  muligt  for  de 
fleste  af  kirkens  medlemmer  i  USA  at 
deltage  i  disse  generalkonferencer  enten 
i  deres  hjem  gennem  radio,  TV  eller 


Medlemmer  af  Det  øverste  Præsidentskab,  præsident  N.  Eldon  Tanner,  førsterådgiver, 
præsident  Marion  G.  Romney,  andenrådgiver  og  præsident  Gordon  B.  Hinckley  rådgiver 


kabel-TV  eller  ved  at  mødes  i  stavscen- 
trene. 

I  betragtning  af  kirkens  vækst  ville  vi 
nok  aldrig  kunne  bygge  en  mødesal  stor 
nok  til  at  rumme  alle,  der  ønsker  at 
samles  på  et  sted.  De  stigende  rejseudgif- 
ter vil  heller  ikke  gøre  det  muligt  for  dem 
at  komme.  Videnskaben  har  sørget  for 
en  mere  bekvem  måde.  Vi  har  tillid,  til  at 
Herren,  medens  hans  værk  udvides,  vil 
inspirere  mennesket  til  at  udvikle  de 
midler,  hvorved  kirkens  medlemmer, 
hvorend  de  findes,  på  en  personlig  måde 
kan  blive  vejledt  af  hans  udvalgte  profet. 
Kommunikation  er  den  sene,  som  bin- 
der kirken  sammen  som  én  stor  familie. 
Med  de  faciliteter,  der  nu  er  til  rådighed 
og  dem,  som  snart  vil  komme,  vil  vi  være 
i  stand  til  at  tale  med  hinanden  i  henhold 
til  tidens  behov  og  forhold. 


Jeg  håber,  at  I  vil  undskylde  mig,  at  jeg 
vil  berøre  nogle  personlige  ting  de  næste 
3-4  minutter.  Ved  oktoberkonferencen 
for  20  år  siden,  blev  jeg  opretholdt  som 
medlem  af  De  tolv  apostles  Råd.  Forin- 
den da  havde  jeg  i  2  1 12  år  tjent  som 
assistent  til  De  Tolv.  Det  har  været 
begivenhedsrige  år  i  hvilke  4  store  og 
inspirerede  mænd  har  præsideret  over 
kirken  -  David  O.  McKay,  Joseph 
Fielding  Smith,  Harold  B.  Lee  og  Spen- 
cer W.  Kimball.  Det  har  været  år,  hvor 
kirken  har  spredt  sig  over  hele  verden  på 
en  bemærkelsesværdig  måde.  Det  har 
været  år,  hvor  millioner  af  medlemmer 
er  blevet  føjet  til  kirkens  medlemstal. 
Det  har  også  været  år,  hvor  stærke 
stemmer  har  rejst  sig  imod  os.  Vi  er 
blevet  kritiseret,  men  denne  kritik  har  på 
ingen    måde    hindret    værkets    vækst. 


Tværtimod  har  det  bevirket,  at  mange 
har  forsvaret  os  og  støttet  os,  og  i  visse 
tilfælde  har  det  også  øget  vores  medlem- 
stal. 

For  mig  personligt  har  disse  år  været 
udfordrende,  fyldt  med  tunge  ansvar  og 
glædelige  oplevelser.  Jeg  har  haft  mulig- 
hed for  at  mødes  med  de  hellige  over  hele 
verden.  Jeg  har  været  i  jeres  hjem  mange 
steder  i  verden,  og  jeg  ønsker  at  takke  jer 
for  jeres  venlighed  og  gæstfrihed.  Jeg  har 
været  til  stede  ved  jeres  møder  og  lyttet 
til  jer  fortælle  om  jeres  tro  og  udtrykke 
jeres  vidnesbyrd.  Jeg  har  grædt  med 
nogle  af  jer  i  jeres  sorg  og  glædet  mig 
med  mange  over  det,  I  har  nået.  Min  tro 
er  vokset,  min  viden  øget,  og  min 
kærlighed  til  vor  Faders  børn  er  blevet 
styrket,  hvor  som  helst  jeg  har  været. 
Indenfor  de  seneste  måneder  har  jeg  haft 
mulighed  for  at  rejse  rundt  i  Folkerepu- 
blikken Kina,  samt  nationerne  i  Østeu- 
ropa, herunder  Rusland.  Mit  hjerte  er 
blevet  rørt  af  varmen  fra  de  gode 
mennesker,  som  jeg  har  mødt,  hvor  som 
helst  jeg  har  været.  Vi  er  alle  børn  af  vor 
Fader  i  Himlen.  Det  er  sandt,  at  der  er 
store  politiske  og  ideologiske  forskelle, 
men  mennesker  er  naturligvis  de  samme 
overalt.  De  er  alle  sønner  og  døtre  af 
Gud.  De  længes  i  hovedsageligt  efter  de 
samme  ting.  Ægtemænd  elsker  deres 
hustruer  og  hustruer  deres  ægtemænd. 
Forældre  elsker  deres  børn  og  børn 
deres  forældre.  De  reagerer  på  de  samme 
sandheder,  hvis  de  får  mulighed  for  at 
høre  dem.  Folk  i  almindelighed  ønsker 
fred  og  ikke  krig.  De  ønsker  broderskab 
og  ikke  konflikt.  De  ønsker  sandhed  og 
ikke  propaganda.  Vi  har  et  stort  og 
tvingende  ansvar  for  at  undervise  alle 
jordens  folk  i  det  evige  evangelium. 
Mange  porte  er  nu  lukkede  for  os.  Men 
jeg  er  overbevist  om,  at  Herren  til  sin 


egen  tid  vil  åbne  dem,  såfremt  vi  kon- 
stant søger  og  beder  om  det  og  er  rede  til 
at  drage  nytte  heraf.  Jeg  kender  ikke  i 
detaljer  tidsplanen  for  Herrens  arbejde, 
men  jeg  ved,  at  vi  må  virke  med  iver. 
I  de  mere  end  20  år  jeg  har  tjent  som 
generalautoritet,  har  jeg  på  en  meget 
personlig  måde  set  en  mirakuløs  åbning 
for  og  styrkelse  af  værket  i  nogle  af 
Asiens  store  nationer.  Vi  har  nu  langt 
over  100.000  medlemmer  med  stærke 
ward  og  stave  i  lande,  hvor  vi  bare  for  25 
år  siden  næppe  drømte  om  at  komme 
ind.  Herren  har  på  sine  egen  gådefulde 
måde  åbnet  disse  døre  og  rørt  ved 
menneskenes  hjerter.  Denne  udvikling 
sker  i  dag  i  andre  lande.  Jeg  er  overbevist 
om  dette,  selv  om  udviklingen  kan 
forekomme  al  være  næsten  umærkelig. 
Når  jeg  ser  tilbage  på  disse  20  år,  så  er  jeg 
taknemlig  for  den  store  udvikling  i 
Herrens  værk. 

Og  nu  har  jeg  fået  en  ny  opgave.  Jeg  er 
taknemlig  for  den  tillid,  der  er  vist  mig  af 
præsident  Kimball,  præsident  Tanner  og 
præsident  Romney  såvel  som  mine 
brødre  i  De  tolvs  Råd,  De  Halvfjerds, 
samt  Det  præsiderende  Biskopråd.  Mit 
eneste  ønske  er  at  tjene  loyalt,  hvorend 
jeg  er  kaldet.  Jeg  takker  de  mange  af  jer, 
som  har  udtrykt  jer  smukt  og  elskvær- 
digt vedrørende  min  nye  kaldelse.  Den- 
ne hellige  kaldelse  har  gjort  mig  klar 
over  mine  svagheder.  Hvis  jeg  på  noget 
tidspunkt  har  fornærmet  nogen,  så  bed- 
erjeg om  undskyldning  og  håber,  at  I  vil 
tilgive  mig.  Hvadenten  denne  opgave 
bliver  lang  eller  kort,  så  lover  jeg  at  gøre 
mit  bedste  med  kærlighed  og  tro. 
Jeg  beder  om  forståelse  blandt  vore 
medlemmer,  jeg  beder  for,  at  vi  må  være 
tolerante  overfor  hinanden,  og  at  vi  må 
tilgive  hinanden.  Vi  har  alle  alt  for  meget 
at  gøre  til  at  spilde  vor  tid  og  energi  med 


kritik,  dømmesyge  eller  skade  hinanden. 
Herren  har  givet  dette  folk  denne  befa- 
ling og  sagt:  „Styrk  derfor  dine  brødre  i 
alle  dine  samtaler,  alle  dine  bønner  og 
alle  dine  handlinger."  Dette  er  befalin- 
gen som  er  fremsat  utvetydigt  og  nu 
følger  dette  vidunderlige  løfte: ,, Se,  jeg  er 
hos  dig  for  at  velsigne  dig  og  forløse  dig 
for  evigt"  (L&P  108:7-8). 
Hvis  Ånden  vil  lede  mig,  vil  jeg  gerne  tale 
om  en  anden  sag.  Fornylig  var  der  en 
fremtrædende  journalist  fra  de  østlige 
stater,  der  holdt  tale  i  denne  by.  Jeg 
hørte  ham  ikke,  men  jeg  læste  aviskom- 
mentarerne til  hans  tale.  Han  citeres  for 
at  have  sagt:  „Vished  er  religionens 
fjende".  Disse  ord  som  er  blevet  tillagt 
ham,  har  forårsaget  stor  overvejelse  hos 
mig.  Vished  som  jeg  definerer  som 
fuldkommen  og  total  overbevisning  er 
ikke  religionens  fjende.  Det  er  dens 
inderste  væsen.  Vished  er  forsikring,  det 
er  overbevisning,  det  er  troens  magt, 
som  nærmer  sig  viden  -ja,  som  bliver  til 
viden.  Det  fremkalder  entusiasme  og  der 
findes  intet  aktiv,  der  kan  sammenlignes 
med  entusiasme,  når  man  skal  overvinde 
modstand,  fordomme  og  ligegyldighed. 
Store  bygninger  er  aldrig  blevet  bygget 
på  et  usikkert  fundament.  Store  sager 
har  aldrig  opnået  succes  gennem  usikre 
ledere.  Evangeliet  er  aldrig  blevet  forkla- 
ret for  at  overbevise  andre  uden  sikker- 
hed. Tro,  som  tilhører  det  inderste  væsen 
i  ens  personlige  overbevisning,  har  altid 
og  må  altid  være  grundlag  for  religiøs 
praksis  og  stræben. 

Der  var  ingen  usikkerhed  i  Peters  sind, 
da  Herren  spurgte  ham:  „Hvem  siger  I, 
at  jeg  er?" 

Og  Simon  Peter  svarede  og  sagde:  „Du 
er   Kristus,    den   levende   Guds   Søn" 
(Matt.  16:15-16). 
Der  var  heller  ingen  tvivl  hos  Peter,  da 


Herren  underviste  mængden  i  Kaper- 
naum  og  erklærede,  at  han  var  livets 
brød.  Mange  af  hans  disciple,  som  ikke 
ville  acceptere  hans  lærdomme  „trak  .  .  . 
sig  tilbage  og  vandrede  ikke  mere  med 
ham". 

Jesus  sagde  da  til  De  Tolv:  „Vil  I  også  gå 
bort?" 

Simon  Peter  svarede  ham:  „Herre!  Til 
hvem  skal  vi  gå  hen?  Du  har  det  evige 
livs  ord. 

Og  vi  er  kommet  til  den  tro  og  erkendel- 
se, at  du  er  Guds  Hellige."  (Joh.  6:66- 
69). 

Ville  Frelserens  apostle  efter  hans  død 
have  fortsat  med  at  undervise  i  hans 
lærdomme  og  tilmed  give  deres  liv  under 
de  mest  smertefulde  forhold,  hvis  der 
hos  dem  havde  været  nogen  som  helst 
usikkerhed  i  forbindelse  med  ham,  som 
de  repræsenterede  og  hvis  lærdomme  de 
underviste  i?  Der  var  ingen  mangel  på 
vished  hos  Paulus,  efter  at  han  havde  set 
et  lys  og  hørt  en  stemme  på  vejen  til 
Damaskus  for  at  forfølge  de  kristne.  I 
mere  end  3  årtier  herefter  gav  han  sin  tid, 
sin  styrke  og  sit  liv  for  at  udsprede  den 
opstandne  Herres  evangelium.  Uden 
tanke  på  personlig  behagelighed  eller 
sikkerhed  gennemrejste  han  den  på  hans 
tid  kendte  verden  og  erklærede:  „at 
hverken  død  eller  liv  eller  engle  eller 
åndemagter,  eller  noget  nuværende  eller 
noget  tilkommende  eller  kræfter  eller  det 
høje  eller  det  dybe  eller  nogen  anden 
skabning  vil  kunne  skille  os  fra  Guds 
kærlighed  i  Kristus  Jesus,  vor  Herre" 
(Rom.  8:38-39). 

Paulus  blev  henrettet  i  Rom  og  besegle- 
de med  sin  død  sit  sidste  vidnesbyrd  om 
sin  overbevisning  om  Jesu  Kristi  gud- 
dommelige sønneforhold. 
Og  således  var  det  med  de  tidlige  kristne. 
Det  var  tusinder  og  atter  tusinder  som 

led  fængsling,  tortur  og  død  snarere  end 
at  afsværge  deres  udtrykte  tro  på  Guds 
Søns  liv  og  opstandelse. 
Ville  der  nogen  sinde  have  været  en 
reformation  uden  den  vished,  som  dri- 
stigt drev  sådanne  store  mænd  som 
Luther,  Huss  og  Zwingli  samt  andre  af 
deres  slags? 


,, Vished  har  ført  denne  kirke 

fremad,  på  trods  af 

forfølgelse,  latterliggørelse 

og  det  at  mennesker  har 

måtte  ofre  deres  rigdomme 

og  tage  afsked  med  deres 

kære". 


Som  det  var  i  fordums  tid,  således  har 
det  også  været  i  vores  tid.  Uden  vished 
hos  de  troende  bliver  en  religiøs  sag  blød 
og  kraftesløs  og  kommer  til  at  mangle 
den  drivende  kraft,  som  vil  sprede 
religionens  indflydelse  og  fange  mænds 
og  kvinders  hjerter  og  hengivenhed. 
Man  kan  diskutere  teologi,  men  et 
personligt  vidnesbyrd  sammenholdt 
med  gode  gerninger  kan  ikke  afvises. 
Denne  uddeling  af  evangeliet,  som  vi 
nyder  gavn  af,  blev  indledt  med  en 
strålende  åbenbaring,  hvori  Faderen  og 
Sønnen  viste  sig  for  drengen  Joseph 
Smith.  Efter  at  have  oplevet  dette, 
fortalte  drengen  det  til  en  af  de  stedlige 
præster.  Han  behandlede  beretningen 
„med  stor  foragt,  idet  han  sagde,  at  det 
altsammen  kom  fra  djævelen,  at  sådant 
noget  som  syner  og  åbenbaringer  ikke 


fandt  sted  i  disse  dage"  (Joseph  Smith 
2:21). 

Andre  begyndte  også  at  tale  imod  ham. 
Han  blev  genstand  for  alvorlig  forfølgel- 
se. Men  han  sagde  og  bemærk  disse  ord: 
„Jeg  havde  virkelig  set  et  lys,  og  midt  i 
det  lys  så  jeg  to  personer,  og  de  talte 
virkelig  til  mig,  og  selv  om  jeg  blev  hadet 
og  forfulgt,  fordi  jeg  sagde,  at  jeg  havde 
set  et  syn,  var  det  alligevel  sandt;  og 
medens  de  forfulgte  og  smædede  mig  og 
talte  allehånde  ondt  om  mig,  uforskyldt, 
fordi  jeg  sagde  det,  følte  jeg  mig  drevet  til 
at  sige  i  mit  hjerte:  Hvorfor  forfølge  mig, 
fordi  jeg  siger  sandheden?  Jeg  har  virke- 
lig set  et  syn,  og  hvem  er  jeg,  at  jeg  kan 
modstå  Gud?  Og  hvorfor  tænker  verden 
på  at  få  mig  til  at  fornægte,  hvad  jeg 
virkelig  har  set?  Thi  jeg  havde  set  et  syn; 
jeg  vidste  det,  og  jeg  vidste,  at  Gud  vidste 
det,  og  jeg  kunne  ikke  fornægte  det." 
(Joseph  Smith  2:25). 
Der  er  ingen  mangel  på  vished  i  denne 
udtalelse.  For  Joseph  Smith  var  denne 
oplevelse  så  virkelig  som  solens  varme 
ved  middagstid.  Han  blev  aldrig  svækket 
i  eller  vaklede  i  sin  overbevisning.  Lyt  til 
hans  senere  vidnesbyrd  om  den  opstand- 
ne Herre: 

„Og  nu,  efter  de  mange  vidnesbyrd,  som 
er  blevet  givet  om  ham,  er  dette  det  sidste 
vidnesbyrd,  som  vi  giver  om  ham:  at  han 
lever! 

Thi  vi  så  ham  ved  Guds  højre  hånd,  og  vi 
hørte  røsten,  som  vidnede,  at  han  er 
Faderens  Enbårne, 

at  ved  ham,  gennem  ham  og  af  ham 
eksisterer  og  skabtes  verdenerne,  og  at 
deres  indbyggere  er  sønner  og  døtre, 
født  af  Gud"  (L&P  76:22-24). 
Så  sikker  var  han  på  den  sag  som  han 
ledte,  så  sikker  var  han  på  sin  gudgivne 
kaldelse,  at  han  prioriterede  den  højere 
end  sit  eget  liv.  Med  forudgående  viden 

om  sin  kommende  død,  overgav  han  sig 
til  dem,  der  ville  efterlade  ham  forsvar- 
sløs i  pøbelens  hænder.  Han  beseglede 
sit  vidnesbyrd  med  sit  blod. 
På  samme  måde  var  det  med  hans 
efterfølgere.  Man  finder  ikke  noget  be- 
vis, ikke  skygge  af  bevis  i  deres  liv  eller 
gerning  på,  at  vished  var  religionens 
fjende.  Gang  på  gang  forlod  de  deres 
komfortable  hjem,  først  i  New  York,  så  i 
Ohio,  Missouri  og  senere  i  Illinois  og 
selv  efter  at  de  var  nået  til  denne  dal, 
forlod  mange  den  igen  for  at  opbygge 
kolonier  i  et  stort  område  i  det  vestlige 
USA.  Hvorfor?  På  grund  af  deres  tro  på 
den  sag,  som  de  var  en  del  af. 
Mange  døde  under  disse  lange  og  be- 
sværlige rejser  som  ofre  for  sygdom, 
elementernes  rasen  og  deres  fjenders 
brutale  angreb.  Omkring  6000  ligger 
begravet  et  eller  andet  sted  mellem 
Missouri-floden  og  Salt  Lake  dalen. 
Deres  kærlighed  til  sandheden  betød 
mere  for  dem  end  livet  selv. 
Sådan  har  det  været  lige  siden.  Jeg 
nedskrev  disse  vidunderlige  ord,  som 
præsident  David  O.  McKay  fortalte  til 
en  lille  gruppe  for  nogle  år  siden.  Han 
sagde: 

„Så  sikker  som  den  vished  I  har  i  jeres 
hjerter  om,  at  denne  aften  i  morgen  tidlig 
vil  blive  efterfulgt  af  daggryet,  så  sikker 
er  mine  overbevisning  om,  at  Jesus 
Kristus  er  menneskehedens  Frelser,  det 
lys  som  forjager  verdens  mørke  gennem 
det  gengivne  evangelium  ved  direkte 
åbenbaring  til  profeten  Joseph  Smith." 
Vor  elskede  præsident  Spencer  W.  Kim- 
ball  har  sagt:  „Jeg  ved,  at  Jesus  Kristus 
er  den  levende  Guds  Søn,  og  at  han  blev 
korsfæstet  for  verdens  synder. 
Han  er  min  ven,  min  Frelser,  min  Herre, 
min  Gud"  {Den  danske  Stjerne,  april 
1979,  s.  131). 


Det  er  den  form  for  vished,  som  har  ført 
denne  kirke  fremad  på  trods  af  forfølgel- 
se, latterliggørelse  og  det,  at  mennesker 
har  måttet  ofre  deres  rigdomme  og  tage 
afsked  med  deres  kære  for  at  rejse  til 
fjerne  lande  med  evangeliets  budskab. 
Denne  overbevisning  motiverer  menne- 
sker i  dag,  som  den  har  gjort  fra  dette 
værks  begyndelse.  Tro  hos  millioner  om 
at  denne  sag  er  sand,  at  Gud  er  vor  evige 
Fader  og  at  Jesus  er  Kristus  må  for  altid 
være  den  store  motiverende  styrke  i 
vores  liv. 

Vi  har  i  dag  godt  30.000  missionærer  i 
missionsmarken  hvilket  koster  deres  fa- 
milier flere  millioner.  Hvorfor  gør  de 
det?  På  grund  af  deres  overbevisning  om 
sandheden  af  dette  værk.  Kirkens  med- 
lemstal nærmer  sig  nu  5.000.000.  Hvad 
er  årsagen  til  denne  fænomenale  vækst? 
Det  er  på  grund  af  den  vished,  som 
hundredtusindvis  af  omvendte  hvert  år 
opnår  i  deres  hjerte,  omvendte  der  er 
blevet  rørt  af  Helligåndens  kraft.  Vi  har 
et  stort  velfungerende  og  effektivt  vel- 
færdsprogram.  De,  som  studerer  det, 
undrer  sig  over  det.  Det  fungerer  kun 
effektivt  på  grund  af  troen  hos  dem,  der 
deltager  i  det. 

På  grund  af  kirkens  vækst  må  vi  bygge 
nye  kirkebygninger  i  hundredvis.  De 
koster  meget,  men  medlemmerne  giver 
af  deres  midler,  ikke  alene  til  dette 
formål,  men  også  til  den  regelmæssige  og 
trofaste  tiendebetaling  på  grund  af  deres 
vished  om  sandheden  af  dette  værk. 
Det  strålende  og  forunderlige  i  dette  er, 
at  enhver  person,  som  ønsker  at  kende 
sandheden  kan  modtage  denne  overbe- 
visning. Herren  gav  selv  metoden,  da 
han  sagde:  „Hvis  nogen  vil  gøre  hans 
vilje,  skal  han  erfare,  om  læren  er  fra 
Gud,  eller  jeg  taler  af  mit  eget"  (Joh. 
7:17). 

Det  kræver,  at  man  studerer  Guds  ord. 
Det  kræver,  at  man  beder  og  ivrigt  søger 
efter  kilden  til  al  sandhed.  Det  kræver,  at 
man  efterlever  evangeliet  og  foretager  et 
eksperiment  med  at  følge  lærdommene. 

Jeg  tøver  ikke  med  at  love,  eftersom  jeg 
ved  det  af  personlig  erfaring,  at  der  ud  af 
alt  dette,  gennem  Helligåndens  kraft,  vil 
komme  en  overbevisning,  et  vidnesbyrd 
og  en  sikker  viden. 

Så  mange  af  verdens  mennesker  synes 
ikke  i  stand  til  at  tro  det.  Hvad  de  ikke 
forstår  er,  at  det,  der  hører  Gud  til,  kun 
kan  forstås  gennem  Guds  Ånd.  Man  må 
anstrenge  sig,  man  må  være  ydmyg,  man 
må  bede.  Men  resultaterne  er  sikre  og 
vidnesbyrdet  sikkert. 

Hvis  vore  medlemmer  som  enkeltperso- 
ner nogen  sinde  mister  denne  vished,  så 


vil  kirken  svinde  hen,  som  så  mange 
andre  har  gjort.  Men  det  frygter  jeg  ikke. 
Jeg  har  tillid  til  at  et  evigtvoksende 
medlemstal  vil  søge  efter  og  finde  den 
personlige  overbevisning,  som  vi  kalder 
et  vidnesbyrd  og  som  kommer  gennem 
Helligåndens  kraft  og  som  kan  modstå 
modstandens  storme. 
For  dem,  der  er  usikre,  som  undlader  at 
forpligte  sig  selv  og  for  dem,  som 
forbinder  usikkerhed  med  deres  forsi- 
kringer, når  de  taler  om  det,  der  hører 
Gud  til,  passer  disse  ord  fra  Åbenbarin- 
gens Bog: 

„Jeg  kender  dine  gerninger:  du  er  hver- 
ken varm  eller  kold.  Gid  du  var  varm 
eller  kold! 

Derfor,  fordi  du  er  lunken  og  hverken 
varm  eller  kold,  har  jeg  i  sinde  at  udspy 
dig  af  min  mund"  (Åb.  3:15-16). 

Mine  brødre  og  søstre,  idet  vi  begynder 
denne  store  konference,  nedkalder  jeg 
ikke  alene  Herrens  velsignelse  over  jer, 
men  giver  jer  også  med  vished  mit 
vidnesbyrd  om  sandheden.  Jeg  ved,  at 
Gud  vor  evige  Fader  lever.  Det  ved  jeg. 
Jeg  ved,  at  Jesus  er  Kristus,  menneske- 


hedens Frelser  og  Forløser,  ophavsman- 
den til  vor  frelse.  Jeg  ved,  at  det  værk, 
som  vi  er  en  del  af,  er  Guds  værk.  At 
dette  er  Jesu  Kristi  kirke.  Vor  mulighed 
for  tjeneste  i  den  er  stor,  og  stærk  og 
sikker  er  vor  tro  på  den.  I  Jesu  Kristi 
navn.  Amen.  □ 


„O,  guddommelige 
forløser" 


Ældste  Neal  A.  Maxwell, 
De  tolv  apostles  Kvorum 


Mine  brødre  og  søstre,  jeg  udtrykter 
offentlig  min  oprigtige  taknemmelighed 
til  Herren  for  vores  bemærkelsesværdige 
og  elskede  præsident  Kimball  og  hans 
rådgivere,  for  min  kaldelse  til  De  Tolv  - 
blandt  hvem  jeg  vil  være  den  mindst 
kvalificerede,  og  den  som  har  gjort  sig 
mindst  fortjent  hertil  længe  efter  at 
andre  bliver  ordineret  efter  mig. 
Jeg  udtrykker  min  dybe  kærlighed  og 
taknemmelighed  for  min  hustru,  som  på 
enhver  måde  er  strålende,  til  mine  ret- 
skafne og  imødekommende  forældre  og 
søskende,  til  mine  børn,  som  har  forplig- 
tet sig  overfor  riget,  og  som  har  været 


vise  nok  til  at  gifte  sig  med  hengivne 
evige  ægtefæller. 

Selvfølgelig  erkender  jeg,  at  mit  liv  må 
vise,  at  jeg  virkelig  har  accepteret  en 
apostels  kaldelse.  Men  på  trods  heraf 
søger  jeg  nu  ydmygt  at  tale  til  vor 
guddommelige  Forløsers  pris  og  bærer 
vidnesbyrd  om  ham. 

Hvad  enten  vi  kalder  ham  Skaber,  Den 
enbårne  Søn,  Fredsfyrste,  Talsmanden, 
Formidleren,  Guds  Søn,  Frelser,  Mes- 
sias, Frelsens  Ophav  og  Fuldender  eller 
Kongernes  Konge,  så  vidner  jeg,  at  Jesus 
Kristus  er  det  eneste  navn,   hvorved 


menneskene  kan  blive  frelst!  (Se  L&P 
18:23). 

Jeg  vidner  at  han  er  fuldkommen  usam- 
menlignelig i  hvad  han  er,  i  hvad  han 
ved,  i  hvad  han  har  opnået  og  hvad  han 
har  erfaret.  Alligevel  kalder  han  os 
gribende  for  sine  venner  (Se  Joh.  15:15). 
Vi  kan  stole  på  ham,  tilbede  ham,  ja  selv 
beundre  ham  uden  nogen  begrænsning! 
Som  den  eneste  fuldkomne  person  på 
denne  planet  er  der  ingen  der  er  lig  ham! 
(Se  Es.  46:9). 

I  intelligens  og  ydeevne  overgår  han  langt 
den  enkelte  og  de  samlede  evner  og 
opnåelse  hos  alle  dem,  som  har  levet, 
som  lever  nu  og  som  vil  leve!  (se  Åb. 
3:19). 

Han  glæder  sig  over  vores  ægte  godhed 
og  fremgang.  Men  enhver  bedømmelse 
af  hvor  vi  står  i  forhold  til  ham,  fortæller 
os,  at  vi  slet  ikke  står!  Vi  knæler! 
Kan  vi  selv,  når  vi  er  mest  syge,  fortælle 
ham  noget  om  lidelse  i  det  hele  taget?  På 
måder,  som  vi  ikke  forstår,  blev  vor 
sygdom  og  vore  svagheder  båret  af  ham, 
ja  før  de  blev  båret  af  os.  (Se  Alma  7:11- 
12;  Matt.  8:17).  Vægten  alene  af  vores 
samlede  synder  fik  ham  til  at  stige  ned 
under  alt.  (Se  L&P  122:8).  Vi  har  aldrig 
været  og  vil  aldrig  komme  til  at  kende  de 
dybder,  som  han  har  kendt.  På  denne 
måde  har  hans  forløsning  fuldkommen- 
gjort hans  indfølingsevne  og  evne  til  at 
hjælpe  os,  hvilket  vi  kan  været  evigt 
taknemmelige  for  i  hans  vejledning  af  os 
i  vore  prøver.  Der  var  ingen  vædder  i  de 
tætte  grene  på  Golgata  til  at  redde  ham, 
der  var  Abrahams  og  Isaks  ven. 
Kan  de,  som  længes  efter  et  arnested 
eller  et  hjem,  belære  ham  om  hvad  det  vil 
sige  at  være  hjemløs  eller  altid  at  skulle 
flytte?  Sagde  han  ikke  i  et  uformelt 
øjeblik  at:  „ræve  har  huler  og  himlens 
fugle  reder;  men  Menneskesønnen  har 


ikke  det  sted,  hvor  han  kan  lægge  sit 
hoved  til  hvile"  (Matt.  8:20). 
Kan  vi  i  virkeligheden  fortælle  ham, 
hvad  det  vil  sige  at  blive  misforstået  eller 
forrådt?  Eller  hvad  det  vil  sige,  når  selv 
venner  svigter  eller  „tager  ud  at  fiske"? 
(Se  Joh.  21:3). 

Kan  vi  belære  ham  om  uretfærdighed 
eller  sammenligne  svigt  ved  retslige  sy- 
stemer med  Giveren  af  loven,  som  med 
guddommelig  værdighed  udholdt  en  for- 
drejning af  lovens  straffe  og  dens  proce- 
dure? 

Og  når  vi  føler  os  så  alene,  vover  vi  så  at 
belære  ham,  som  har  „trådt  persekarret 
alene"  noget  som  helst  om  det  at  føle  sig 
forladt?  (L&P  76:107;  se  også  Matt. 
27:46). 

Kan  den  barnløse,  som  ønsker  sig  børn, 
ikke  regne  med  hans  medfølelse?  For 
han  elskede  børn  og  sagde:  „Thi  Him- 
meriget hører  sådanne  til";  og  „det  ene 
efter  det  andet  .  .  .  velsignede  (han)  dem 
og  .  .  .  græd  ...  og  bad  til  Faderen  for 
dem.  Og  da  han  havde  gjort  dette,  græd 
han  atter"  (Matt.  19:14;  3  Ne.  17:21-22). 
Vover  vi  at  belære  ham  om  enten 
barmhjertighed  eller  nåde?  Selv  ved 
højdepunktet  i  hans  smerter  på  korset 
trøstede  han  ikke  desto  mindre  en  tyv 
ved  sin  side  og  sagde:  „I  dag  skal  du  være 
med  mig  i  Paradis"  (Luk.  23:43). 
Kan  vi  undskylde  vore  kompromiser  på 
grund  af  de  stærke  fristelser  i  forbindelse 
med  søgen  efter  status?  Det  var  ham,  der 
udviste  en  utrolig  retskaffenhed,  da 
Satan  fristede  ham  med  et  tilbud,  som 
ikke  kunne  afvises  „alle  verdens  riger  og 
deres  herlighed"  (Matt.  4:8).  Men  han 
afviste  det! 

Kan  vi  lære  ham  noget  om  at  være  offer 
for  ironi?  Hans  tilbageværende  ejendel, 
en  kappe,  blev  der  spillet  om,  selv  mens 
han  døde  (Se  Matt.  27:35).  Alligevel  var 


jorden  hans  fodskammel!  Jesus  gav 
menneskeheden  levende  vand,  så  vi 
aldrig  skal  tørste  igen  og  alligevel  fik  han 
på  korset  eddike!  (Se  Joh.  4: 10-1 9;  Matt. 
27:48). 

Kan  vi  belære  ham  om  frihed,  han  som 
frier  os  fra  vore  sidste  fjender  synd  og 
død? 

Kan  de,  som  ærer  menneskelig  frihed  og 
alligevel  klager  over  menneskelig 
lidelse,  nogen  sinde  opnå  virkelig  forso- 
ning undtagen  igennem  hans  evange- 
lium? 

Kan  de,  som  beskæftiger  sig  med  at  føde 
de  fattige,  råde  ham  i  at  føde  mængden? 
Kan  de,  som  beskæftiger  sig  med  medi- 
cin, belære  ham  om  at  helbrede  de  syge? 
Eller  kan  vi  belære  Forløseren  om  noget 
nyt  ved  at  føle  utaknemmelighedens 
slag,  når  ens  tjeneste  ikke  bliver  værdsat 
eller  bemærket?  Kun  én  ud  af  ti  spedal- 
ske, takkede  Jesus  som  indgående  spurg- 
te: „Hvor  er  de  ni?"  (Luk.  17:17). 


5J« 


,Jeg  vidner,  at  han  er 

fuldkommen 

usammenlignelig  i  hvad  han 

er,  i  hvad  han  ved,  i  hvad 

han  har  opnået  og  hvad  han 

har  erfaret." 


Kan  de,  som  beskæftiger  sig  med  at 
forlænge  livsalderen,  tilbyde  noget,  som 
kan  oplyse,  den  der  tilvejebringer  alle 
menneskers  opstandelse? 
Kan  videnskabsmænd  hvis  felter  frem- 
kommer med  opdagelsen  af  trådene  i 


sandhedens  gobelin,  belære  den,  som 
har  skabt  gobelinen? 
Bør  vi  søge  at  rådgive  ham  i  mod?  Bør  vi 
skynde  os  ivrigt  for  at  vise  ham  vores 
dødelige  medaljer  for  sår  som  vi  har 
mod  laget  i  krigen  -  vore  skrammer  og 
slag  -  han  som  bærer  sine  5  særlige  sår? 
Skaber  hans  „magts  ord"  ikke  hele  nye 
verdener  og  får  andre  til  at  gå  bort?  (Se 
Moses  1:35-38).  Alligevel  interviewede 
han  sine  Tolv  midt  i  denne  universelle 
styrelse  uden  hastværk  „en  efter  en"  (3 
Ne.  28:1)  og  kaldte  senere  en  bonde- 
dreng på  landet  i  staten  New  York. 
Har  han  ikke  inviteret  os  til  at  beskue 
hans  kosmiske  håndværk  på  himlen,  så 
vi  kan  se  „Gud  rører  sig  i  sin  majestæt  og 
kraft"  (L&P  88:47).  Men  ser  vi  ham  ikke 
ligeledes  „røre  sig  i  sin  majestæt  og 
kraft"  når  hver  fortabt  søn  endelig 
vender  tilbage  til  kirken? 
Selv  om  hans  skabelser  er  så  talrige,  at  de 
er  talløse  selv  for  mennesket  med  dets 
computere,  har  Jesus  så  ikke  fortalt  os, 
at  selv  hårene  på  vore  hoved  er  talte? 
(Matt.  10:30;  Moses  1:35-38). 
Viste  den  opstandne  Jesus  sig  ikke  for 
den  fængslede  Paulus  og  fortalte  ham,  at 
han  skulle  være  frimodig  og  kaldte  ham 
til  mission  til  Rom?  (Se  Ap.  g.  23:1 1).  På 
samme  måde  støtter  Jesus  de  retfærdige  i 
alle  deres  prøvelser. 

Undlod  denne  gode  og  sande  hyrde  ikke 
at  hvile  sig  efter  den  strålende  men 
frygtelige  forløsning  for  at  oprette  sit 
værk  blandt  de  tabte  får,  som  var 
ulydige  på  Noas  tid?  (se  1  Pet.  3:18-20). 
Besøgte  han  ikke  også  andre  tabte  får  på 
det  amerikanske  fastland?  (se  J oh.  1 0: 1 6; 
3  Ne.  15:17,  21).  Og  derefter  andre  tabte 
får?  (se  3  Ne.  16:1-3).  Hvad  kan  vi 
fortælle  ham  om  det  at  være  samvittig- 
hedsfuld? 
Vi  kan  i  sandhed  ikke  belære  ham  om 

noget!  Men  vi  kan  lytte  til  ham.  Vi  kan 
elske  ham,  vi  kan  ære  ham  og  vi  kan 
tilbede  ham!  Vi  kan  holde  hans  befalin- 
ger og  vi  kan  mætte  os  med  hans  hellige 
skrifter!  Ja,  vi,  som  er  så  glemsomme  og 
endog  oprørske,  bliver  aldrig  glemt  af 
ham!  Vi  er  hans  „gerning"  og  hans 
„herlighed"  og  han  mister  aldrig  kon- 
centrationen! (se  Moses  1:39). 
Derfor  vidner  jeg,  i  tilgift  til  min  uendeli- 
ge beundring  for  hvad  han  har  opnået  og 
min  beundring  af  Jesus  for  hvad  han  er  - 
idet  jeg  ved  at  mine  superlativer  ikke  kan 
gøre  mere  end  blot  at  gentage  hans 
fortræffelighed  -  som  et  af  hans  særlige 


vidner  i  tidernes  fylde,  ja  derfor  vidner 
jeg  om  fylden  i  hans  tjenestegerning! 
Hvordan  vover  nogen  at  behandle  hans 
tjenestegerning  som  var  den  blot  salig- 
prisninger uden  instruktioner!  Hvor 
kortsynet  er  det  ikke  at  betragte  hans 
tjenestegerning  som  kun  korsfæstelse  og 
ikke  opstandelse!  Hvor  begrænset  er  det 
ikke  kun  at  opfatte  den  som  blot  Golga- 
ta  og  intet  Palmyra!  Kun  forkastelse  i  en 
landsby  ved  navn  Kapernaum  og  ingen 
accept  i  Enoks  by!  Som  kun  tilbagefald 
og  tilbagegang  i  fordums  Israel  og  uden 
et  Overflødighedens  land  med  de  efter- 
følgende tiår  i  retfærdighed! 
Jesus  Kristus  er  Det  røde  Havs  og  Sinais 
Jehova,  den  opstandne  Herre,  Faderens 
talsmand  ved  Guddommens  åbenbaring 
i  Palmyra  -  et  festspil  i  Palmyra  med  et 
værdifuldt  publikum  på  kun  én! 
Han  lever  i  dag  og  giver  nådigt  alle  de 
nationer  så  meget  lys,  som  de  kan  tåle, 
samt  budbringere  fra  dem  selv  til  at 
undervise  dem  (Se  Alma  29:8).  Og  hvem 
kan  bedre  end  verdens  Lys  bestemme 
graden  af  den  guddommelige  åbenba- 
ring -  om  det  skal  være  lysglimt  eller 
kraftig  belysning? 

Men  snart  skal  alt  kød  se  ham  sammen. 
Alle  knæ  skal  bøje  sig  i  hans  nærvær  og 
hver  tunge  bekende  hans  navn.  (Se  L&P 
76:110-111;  Fil.2:10-ll).  Knæ,  som  al- 
drig før  har  bøjet  sig  med  det  formål  vil 
da  gøre  det  -  og  det  med  det  samme. 
Tunger  som  aldrig  før  har  udtalt  hans 
navn  undtagen  ved  kraftig  banden  vil  da 
gøre  det  -  og  gøre  det  tilbedende. 
Snart  vil  han,  som  engang  spottende 
blev  klædt  i  purpur,  komme  igen  klædt  i 
en  rød  klædning  for  at  minde  os  om,  hvis 
blod  der  forløste  os.  (Se  L&P  133:48- 
49). 

Da  vil  alle  anerkende  det  fuldkomne  i 
hans  retfærdighed   og  nåde  (se  Alma 

12:15)  og  vil  se,  hvordan  menneskelig 
ligegyldighed  overfor  Gud  -  ikke  Guds 
ligegyldighed  overfor  menneskeheden  - 
er  årsag  til  så  megen  lidelse. 
Da  vil  vi  se  menneskehedens  sande 
historie  -  og  ikke  se  den  gennem  formør- 
ket glas.  (Se  1  Kor.  13:12).  De  store 
militære  slag  vil  blot  forekomme  som  et 
bål,  der  blussede  kort  op,  og  de  menne- 
skelige beretninger  om  den  menneskeli- 
ge erfaring  vil  blot  være  en  skrift  på 
tidens  vægge. 

Men  før  denne  dommens  dag  vil  både 
min  og  din  tjenestegerning  afsløre  de 
grumme  men  også  strålende  forhold  i 
disse  sidste  dage. 

Ja,  der  vil  ske  en  kraftig  polarisering  på 
denne  planet,  men  også  den  bemærkelse- 
sværdige forening  med  vor  medkristne 
fra  Enoks  by  vil  finde  sted.  Ja,  nation 
efter  nation  vil  blive  som  et  hus,  der  er  i 
splid  med  sig  selv  men  flere  og  flere  af 
Herrens  huse  vil  pryde  denne  planet.  Ja, 
Harmagedon  ligger  forude.  Men  det  gør 
Adam-ondi-Ahman  også! 
Fortalte  Jesus  os  ikke  i  mellemtiden 
hvilken  hede  vi  skulle  forvente  i  den 
sidste  sommer?  Sagde  han  ikke  også,  at 
han  ville  prøve  vor  tro  og  tålmodighed 
gennem  prøvelser? 

Sørgede  han  ikke  for  de  fornødne  men- 
nesker, da  han  talte  om  de  forholdsvis 
få,  som  vil  finde  den  trange  sti,  der  fører 
til  den  snævre  port?  (Se  Matt.  7:13-14). 

Sagde  han  ikke  også,  at  hans  hellige 
spredt  over  hele  jorden  midt  i  ondska- 
ben, uroen  og  forfølgelsen,  ville  blive 
„udrustet  med  retfærdighed  og  med 
Guds  kraft"  thi  han  er  besluttet  på  at  få 
„et  rent  folk"  (1  Ne.  14:12-14;  L&P 
100:16). 

Hans  værk  går  fremad  næsten  som  i  den 
forholdsvise  stilhed,  der  hersker  i  stor- 


mens centrum.  Først  vil  han  regere  midt 
blandt  sine  hellige  og  snart  vil  han  regere 
overalt  i  verden!  (L&P  1:36;  133:2-3). 
Derfor,  mens  den  menneskelige  histories 
skodder  begynder  at  lukkes  som  før  en 
storm,  og  begivenheder  farer  forbi  på 
den  menneskelige  scene  som  blade  for  en 
kraftig  vind  -  kan  de,  som  står  foran 
evangelieglødens  varme  bål  få  lov  at 
opleve  et  kuldegys.  Alligevel  ved  vi  i  vor 
visheds  cirkel,  at  der  selv  midt  i  alle  disse 
ting  ikke  vil  ske  noget  endelig  nederlag 
af  Guds  hensigter.  Gud  har  kendt  „alt 
fra  begyndelsen,  og  derfor  åbner  han  en 
udvej,  til  at  fuldbyrde  alle  sine  gerninger 
blandt  menneskene"  (1  Ne.  9:6). 
Derfor  lover  jeg  ydmygt  at  gå,  hvorhen 
jeg  sendes,  idet  jeg  vil  stræbe  efter  at  tale 
de  ord,  som  han  vil  have,  at  jeg  siger, 
samtidig  med  at  jeg  i  min  sjæls  frygt  og 
bæven  erkender,  at  jeg  ikke  fuldtud  kan 
være  hans  særlige  vidne  med  mindre  mit 
liv  fuldtud  er  særligt.  Jeg  slutter  med 
disse  bønner  fra  salmen:  „O,  guddom- 
melige Forløser!"  bønner  som  også  er 
mine: 


Åh!  Jag  mig  ikke  bort, 

Beskærm  mig  mod  det  onde! .  .  . 

Lyt  nu  til  mig,  o  Gud,  .  .  . 

Thi  jeg  er  stedt  i  bitter  smerte  .  .  . 

Hjælp  mig  i  faren! .  .  . 

O,  beskærm  mig!  .  .  . 

Jesus  min  Forløser,  .  .  . 

Jeg  ber  dig  skænk  mig  nåde  og,  .  . 

Og  ihukom  ej  mer  min  synd,  .  .  . 

Hjælp  mig  min  Frelser! 

(Charles  Gounod,  New  York:  G. 
Schirmer  See  Chicago  14:12) 


I  Jesu  Kristi  hellige  navn.  Amen.  □ 


16 


Planen  for  lykke 
og  ophøjelse 


Richard  G.  Scott 
De  halvfjerds'  første  Kvorum 


Vor  søn  har  en  lille  legetøjsrobot.  Den 
kan  gå  og  udføre  andre  enkle  funktio- 
ner. Vælter  den  kan  den,  med  en  del 
besvær,  rejse  sig  op  igen.  Den  udfører 
sine  programmerede  funktioner  meka- 
nisk uden  følelse.  Og  alligevel  har  den 
ingen  evne  til  at  vokse  eller  ændre  sin 
forudbestemte  kurs.  Den  reagerer  med 
det  samme  på  enhver  ydre  påvirkning, 
som  tilfredsstiller  dens  behov  og  den 
holder  op  med  at  fungere,  når  dens  indre 
fjeder  er  opbrugt.  Satan  ønsker  at  alle 
vor  Himmelske  Fader  børn  skal  opføre 
sig  som  robotter. 

Hvor  anderledes  er  ikke  Herrens  plan. 
Betragt  et  barns  fødsel  -  en  uafhængig 
ånd  skabt  af  Gud  (se  Moses  6:36) 
modnet  i  den  førjordiske  eksistens  og 
klædt  i  et  legeme  af  kød  og  ben.  En  mor 
og  en  far  deltager  sammen  med  Gud  i 
denne  hellige  oplevelse.  Disse  forældre 
elsker,  vejleder  og  inspirerer  det  opvok- 
sende barn.  Med  passende  forståelse  for 
og  adlydelse  af  Frelserens  lærdomme  vil 
barnet   lære  „bud  på  bud"   (se  L&P 


98:12),  og  bliver  gennem  udøvelse  af 
sandheden  omdannet  til  en  uafhængig, 
kærlig  og  tjenstvillig  søn  eller  datter,  af 
Gud  hvis  muligheder  for  vækst  og 
opnåelse  er  uden  begrænsning;  hvis 
skæbne  det  vil  blive,  hvis  vedkommende 
fuldtud,  er  lydig  at  vende  tilbage  til  Guds 
nærhed  for  at  få  del  i  hans  herlighed  og 
hans  ophøjede  værk.  Sådan  et  menneske 
kan  også  opnå  stor  lykke  i  dette  liv. 
Livet  på  jorden  er  en  prøve.  Gud  sagde: 
„Vi  vil  .  .  .  danne  en  jord,  hvorpå  disse 
kan  bo. 

Og  vi  vil  prøve  dem  hermed  for  at  se,  om 
de  vil  gøre  alt,  hvad  Herren,  deres  Gud, 
vil  befale  dem"  (se  Abr.  3:24-26). 
Den  måde  vi  prøves  på  er  forskellig. 
Nogle  af  os  fødes  med  fysiske  begræns- 
ninger, andre  er  enlige  eller  har  et 
dårligt  helbred.  Nogle  udfordres  af  de 
økonomiske  forhold,  manglen  på  et 
godt  eksempel  fra  far  og  mor  eller 
tusindvis  af  andre  ting  som  prøver  vores 
karakter.  Selv  om  mange  af  de  smerter 
og  den  sorg,  som  vi  udholder,  er  resulta- 

tet  af  vor  egne  ulydige  handlinger  i 
stædighed,  så  benyttes  mange  af  de  ting, 
der  synes  at  være  hindringer  på  vor  vej  af 
en  kærlig  Skaber  til  vor  egen  personlige 
vækst. 

Det  har  aldrig  været  meningen  at  livet 
skulle  være  let.  Det  er  snarere  en  periode 
med  prøver  og  vækst.  Den  er  blandet 
med  vanskeligheder,  udfordringer  og 
byrder.  Vi  er  nedsænket  i  et  hav  af 
vedvarende  verdsligt  pres,  som  kunne 
ødelægge  vores  lykke.  Og  alligevel  tilve- 
jebringer de  samme  kræfter,  hvis  de 
konfronteres  direkte,  os  med  mulighed 
for  en  vældig  personlig  vækst  og  udvi- 
kling. Overvindelse  af  modstand  giver 
karakterstyrke,  fasttømrer  selvtillid, 
opelsker  selvrespekt  og  sikrer  succes  i 
retfærdig  stræben. 

Den  som  udøver  sin  handlefrihed  gen- 
nem tro,  vokser  ved  udfordringer,  renses 
gennem  sorg  og  lever  i  fred.  Som  kon- 
trast bliver  den,  der  desperat  søger  at 
tilfredsstille  sin  appetit  og  verdslige 
ønsker,  drevet  ind  i  en  nedadgående 
spiral  mod  tragiske  dybder.  Fristelse 
udgør   den   motiverende   indflydelse   i 


denne  persons  udøvelse  af  sin  handlefri- 
hed. 

Nogle  af  os  lader  fra  tid  til  anden  livets 
pres  eller  menneskers  falske  lærdomme 
formørke  vor  vision,  men  når  vi  ser 
klart,  så  er  forskellen  mellem  Guds  plan 
og  Satans  ikke  til  at  tage  fejl  af.  Satan 
ønsker  at  omdanne  guddommelige,  uaf- 
hængige ånder  til  skabninger  som  er 
bundet  af  vanen,  begrænset  af  appetit  og 
slaver  til  overtrædelse.  Han  er  aldrig 
veget  fra  sin  hensigt  om  at  gøre  os  til 
slaver  og  ødelægge  os.  Han  vil  overtale 
os  til  på  upassende  vis  at  benytte  handle- 
frihedens guddommelige  gave.  Gennem 
sin  snedige  og  fristende  indflydelse  op- 
fordrer han  os  til  at  tilfredsstille  ønsket 
om  personlig  magt  og  indflydelse  eller 
give  efter  for  sine  lyster.  Han  binder  i 
stigende  grad  dem,  som  følger  sine 
kødelige  lyster.  Med  mindre  disse  men- 
nesker omvender  sig,  bliver  de  effektivt 
omdannet  til  robotter,  som  ikke  længere 
udøver  kontrol  over  deres  egen  evige 
skæbne. 

Nogle  forvirrer  han  dygtigt,  indtil  de 
opfatter  Gud  som  en  streng  og  skarp 
dommer  eller  som  en  fjern  guddom,  der 
hengiver  sig  til  omhyggeligt  at  optegne, 
hvad  vi  gør  rigtigt  eller  forkert.  Gud  er 
ingen  af  delene.  Han  er  en  kærlig, 
tålmodig  og  forstående  Fader,  der  er 
dybt  interesseret  i  vores  personlige  vel- 
færd, bekymret  for  vor  lykke  og  som 
fuldtud  har  engageret  sig  til  fordel  for 
vor  evige  udvikling. 
„Thi  således  elskede  Gud  verden,  at  han 
gav  sin  Søn  den  Enbårne,  for  at  enhver, 
som  tror  på  ham,  ikke  skal  fortabes,  men 
have  evigt  liv. 

Thi  Gud  sendte  ikke  sin  Søn  til  verden 
for  at  dømme  verden,  men  for  at  verden 
skal  frelses  ved  ham"  (Joh.  3:16-17). 
Vor  lykke  her  på  jorden  såvel  som  vor 

evige  frelse  kræver  mange  korrekte  be- 
slutninger, hvoraf  ingen  er  vanskelige  at 
tage.  Sammen  smeder  de  en  karakter, 
der  er  modstandsdygtig  overfor  de  øde- 
læggende indflydelser,  som  omgiver  os. 
En  ædel  karakter  er  som  et  skattet 
stykke  porcelæn,  der  er  lavet  af  udvalgte 
råmaterialer,  formet  med  tro,  omhygge- 
ligt lavet  gennem  vedvarende  retfærdige 
gerninger  og  brændt  i  den  opløftende 
erfarings  ild.  Den  er  en  genstand  af  stor 
skønhed  og  uvurderlig  værdi.  Alligevel 
kan  den  ødelægges  i  løbet  af  et  øjeblik 
gennem  overtrædelse.  Når  den  retfærdi- 
ge karakter  beskyttes  gennem  selvkon- 
trol vil  den  var  for  evigt. 
Vi  må  udvikle  sand  ydmyghed,  ikke 
evnen  til  at  synes  ydmyge,  men  den 
hellige  gave  som  sand  ydmyghed  er. 
Ydmyghed  er  den  retfærdige  karakters 
værdifulde  og  frugtbare  jord.  Den  får 
den  personlige  væksts  frø  til  at  spire.  Når 
sådanne  frø  bliver  rendyrket  gennem 
udøvelse  af  tro,  beskåret  gennem  om- 
vendelse og  styrket  gennem  lydighed  og 
gode  gerninger,  vil  de  producere  ånde- 
lighedens ønskede  frugt  (Se  Alma 
26:22).  Guddommelig  inspiration  og 
kraft  vil  da  blive  resultatet.  Inspiration 
er  at  kende  Herrens  vilje.  Kraft  er  evnen 
til  at  udføre  denne  inspirerede  vilje.  (Se 
L&P  43: 1 5-1 6).  Sådan  kraft  kommer  fra 
Gud  efter  at  vi  har  gjort  „hvad  vi  formår 
at  gøre"  (2  Ne.  25:23). 
Tillad  mig  at  fortælle  disse  selvransagen- 
de tanker  hos  et  menneske,  som  fandt 
vejen  til  lykken:  „Jeg  er  i  sandhed  dybt 
elsket  af  Herren.  Han  vil  gøre  alt,  hvad 
jeg  tillader  ham  at  gøre  for  min  lykke. 
Nøglen  til  at  frigøre  denne  kraft  er  mig 
selv.  Hvor  andre  vil  rådgive,  foreslå, 
formane  og  opmuntre,  har  Herren  givet 
mig  ansvaret  for  og  handlefrihed  til  at 
træffe  de  grundlæggende  beslutninger 


for  min  lykke  og  evige  udvikling.  Når  jeg 
læser  og  overvejer  skrifterne  og  med  stor 
tro  oprigtigt  søger  min  Fader  i  bøn,  så 
omgiver  fred  mig.  Gennem  oprigtig 
omvendelse  og  lydighed  mod  Guds  befa- 
linger sammenholdt  med  ægte  omsorg 
for  og  tjeneste  mod  andre  bliver  mit 
hjerte  renset  for  frygt.  Jeg  er  på  passende 
vis  i  stand  til  at  modtage  og  fortolke  den 
guddommelige  hjælp,  som  bliver  givet 
for  klart  at  markere  min  sti.  Ingen  ven, 
biskop,  stavspræsident  eller  generalau- 
toritet kan  gøre  dette  for  mig.  Det  er  min 
guddommelige  ret  selv  at  gøre  det.  Jeg 
har  lært  at  leve  i  fred  og  være  lykkelig. 
Jeg  ved,  at  mit  liv  vil  blive  rigt,  produk- 
tivt og  meningsfyldt". 
Dette  menneske  er  ikke  en  robot,  som 
gennem  modstand  er  blevet  til  en  slave. 
Det  behøver  vi  heller  ikke  at  blive,  når  vi 
benytter  vores  handlefrihed  klogt  til  at 
følge  Frelserens  lærdomme. 
Med  al  den  kærlighed  jeg  besidder, 
inviterer  jeg  alle  til  at  opnå  en  fuld 
forståelse   af  den   plan   for   lykke   og 


„Ydmyghed  er  den 

retfærdige  karakters 

værdifulde  og  frugtbare  jord. 

Den  får  den  personlige 

væksts  frø  til  at  spire." 


ophøjelse,  som  Frelseren  har  tilveje- 
bragt. Jeg  vidner,  at  denne  fylde  findes  i 
Jesu  Kristi  Kirke  af  Sidste  Dages  Helli- 
ge. Jeg  elsker  jer  og  jeg  beder  jer  søge 
denne  fylde,  i  Jesu  Kristi  navn.  Amen.  □ 


Konferencetid 


Ældste  Howard  W.  Hunter 
De  tolv  apostles  Kvorum 


På  denne  tid  af  året  kommer  der  fra 
overalt  i  verden  tusindvis  af  mennesker, 
som  samles  i  Salt  Lake  City,  der  er  blevet 
kendt  som  „Vestens  korsvej",  til  konfe- 
rence for  medlemmerne  af  Jesu  Kristi 
Kirke  af  Sidste  Dages  Hellige.  Mange  år 
er  gået  siden  nybyggerne  kom  i  prærie- 
vogne til  Salt  Lake  dalen  i  Rockey 
Mountains.  På  deres  tid  var  konference 
en  vigtig  begivenhed  og  den  fortsætter 
med  at  være  en  betydningsfuld  begiven- 
hed i  vor  tid,  hvor  trofaste  og  hengivne 
mennesker  mødes  for  at  forny  og  styrke 
denne  tro. 

Konferecce  er  en  tid  med  åndelig  for- 
nyelse, hvor  kundskaben  og  vidnesbyr- 
det om  at  Gud  lever  og  velsigner  dem, 
som  er  trofaste,  øges  og  grundfæstes. 
Det  er  et  tidspunkt,  hvor  en  forståelse 
for  at  Jesus  er  Kristus,  den  levende  Guds 
Søn,  brænder  sig  ind  i  hjertet  hos  dem, 
som  har  besluttet  sig  til  at  tjene  ham  og 
holde  hans  bud.  Konferencen  er  det 
tidspunkt,  hvor  vore  ledere  giver  os 
inspireret  vejledning  i  hvordan  vi  skal 
leve  -  en  tid  hvor  sjælene  berøres  og 
beslutninger  fattes  om  at  være  bedre 


ægtemænd  og  hustruer,  fædre  og  mødre, 
mere  lydige  sønner  og  døtre,  bedre 
venner  og  naboer. 

Idet  vi  får  del  i  konferencens  ånd 
kommer  der  en  anden  følelse  til  os  en 
følelse  af  dyb  taknemlighed  over  at  vi  er 
blevet  velsignet  med  en  forståelse  af  Jesu 
Kristi  evangelium,  således  som  det  er 
blevet  gengivet  til  jorden  i  denne  tids 
uddeling.  Vi  møder  andre  fra  overalt  i 
verden,  som  har  denne  samme  følelse,  og 
vi  ønsker,  at  mænd  og  kvinder  overalt 
kan  forstå  og  finde  den  glæde  og  fred, 
der  kommer  fra  den  viden  at  alle  menne- 
sker er  Guds  børn,  og  derfor  er  brødre 
og  søstre  -  i  bogstavelig  forstand  og  som 
en  kendsgerning,  uanset  farve,  sprog 
eller  religiøs  tro.  Når  vi  vender  os  til 
skrifterne,  læser  vi: 

,,Og  han  indbyder  alle  til  at  komme  til 
sig  og  få  del  i  hans  godhed,  og  han 
nægter  ikke  nogen  at  komme  til  sig,  sort 
eller  hvid,  træl  eller  fri,  mand  eller 
kvinde,  og  han  ihukommer  folkene,  thi 
alle  er  lige  for  Gud"  (2  Ne.  26:33). 
Når  vi  deltager  i  konferencen,  mindes  vi 
om  den  dybe  forpligtelse,  som  vi  har 

overfor  vore  medmennesker,  vore  brød- 
re og  søstre  overalt  i  verden.  Det  er  en 
forpligtelse  til  at  dele  en  gave  med  dem, 
som  vi  har  fået  og  som  er  den  største 
gave,  vi  kan  give  dem  -  en  forståelse  for 
evangeliets  fylde.  Vi  er  forpligtet  til 
overfor  hele  verden  at  forkynde,  at  Jesus 
fra  Nazaret  er  menneskehedens  Frelser, 
at  han  har  betalt  for  vore  synder  gennem 
sit  forløsende  offer,  at  han  er  opstået  fra 
de  døde  og  at  han  lever  i  dag.  Det  er 
vores  ansvar  at  hjælpe  verdens  menne- 
sker til  at  forstå  vor  Himmelske  Faders 
sande  natur:  at  han  er  en  personlig  Gud, 
en  kærlig  Fader  og  én,  som  enhver  af  os 
kan  gå  til  med  vore  problemer  og 
bekymringer. 

Vi,  som  mødes  her  i  dag,  gør  krav  på  en 
særlig  og  en  enestående  viden  om  Frelse- 
rens evangelium.  Det,  der  er  mest  be- 
mærkelsesværdig af  alt  for  dem,  som 
første  gang  bliver  bekendt  med  os,  er 
vores  erklæring  til  verden  om,  at  vi  bliver 
ledet  af  en  levende  Guds  profet  -  én  som 
samtaler  med,  inspireres  af  og  modtager 
åbenbaring  fra  Herren. 
Hvordan  ved  vi,  at  disse  ting  er  sande?  Vi 
ved  det,  fordi  Gud  har  talt  i  vor  tid  -  i 
vores  levetid.  Himlen  er  blevet  åbnet. 
Gud  har  givet  sit  ord  til  mennesker. 
Evige  sandheder  er  blevet  givet  til  verde- 
nen af  Faderen  til  os  alle.  Gud  Faderen 
og  Jesus  Kristus  hans  Søn  har  vist  sig  for 
og  talt  med  mænd  i  denne  uddeling.  I 
virkeligheden  har  Herren  vist  sig  ved 
talrige  lejligheder. 

Vi  ved,  at  vor  Himmelske  Fader  elsker 
os  og  bekymrer  sig  for  vores  åndelige  og 
timelige  velfærd.  Vi  ved,  at  hans  Søn, 
Jesus  Kristus,  vor  ældste  bror  har  tilveje- 
bragt en  vej  for  os  til  at  vende  tilbage  til 
Guds  nærhed,  at  der  er  et  guddommeligt 
formål  med  vor  tilværelse  her  på  jorden 
og  at  vi  har  et  arbejde  at  udføre,  som  er 


en  vigtig  del  af  hans  plan.  Desuden 
kender  vi  mange  detaljer  i  denne  plan,  og 
vi  har  modtaget  specifik  vejledning  i 
vores  ansvar. 

Til  den,  som  hører  vort  budskab  og 
undrer  sig  over,  hvordan  vi  kan  gøre 
krav  på  at  kende  ting,  som  for  nogen  kan 
synes  at  ligge  udenfor  det  logiske  eller 
bevismæssige,  svarer  vi  med  en  erklæ- 
ring, skrevet  af  Paulus  til  kirken  i 
Korint: 

„Hvad  intet  øje  har  set  og  intet  øre  hørt, 
og  hvad  der  ikke  er  opkommet  i  noget 
menneskes  hjerte,  hvad  Gud  har  beredt 
dem,  der  elsker  ham. 
Thi  os  har  Gud  åbenbaret  det  ved 
Ånden;  Ånden  ransager  jo  alt,  endog 
Guds  dybder. 

Thi  hvilket  menneske  ved,  hvad  der  bor  i 
mennesket,  uden  menneskets  ånd,  som 
er  i  ham?  Således  kender  heller  ingen 
hvad  der  bor  i  Gud  undtagen  mennesket 
har  Guds  Ånd. 


„Han  indbyder  alle  til  at 

komme  til  sig  og  få  del  i 

hans  godhed,  og  han  nægter 

ikke  nogen  at  komme  til  sig, 

sort  eller  hvid,  træl  eller  fri, 

mand  eller  kvinde" 

(2  Ne.  26:33). 


Men  vi  har  ikke  fået  verdens  ånd,  men 

Ånden  fra  Gud,  for  at  vi  kan  lære  at 

kende,  hvad  Gud  i  sin  nåde  har  skænket 

os; 

og  derom  taler  vi  ikke  med  ord,  lærte  af 


menneskelig  visdom,  men  med  ord  lærte 
af  Ånden,  idet  vi  tolker  åndelige  ting  for 
åndelige  mennesker"  (Joseph  Smiths 
Oversættelse  1.  Kor.  2:9.-13). 
Jordens  lærdom  og  visdom  og  alt  hvad 
der  er  timeligt,  kommer  til  os  gennem 
vore  fysiske  sanser  på  en  jordisk  og 
timelig  måde.  Vi  rører,  vi  ser,  vi  hører, 
smager,  lugter  og  lærer.  Åndelig  viden 
kommer  derimod,  sådan  som  Paulus  har 
sagt  til  os,  på  en  åndelig  måde  fra  dens 
åndelige  kilde.  Paulus  forsætter: 
„Men  et  sjæleligt  menneske  tager  ikke 
imod  det,  der  stammer  fra  Guds  Ånd;  thi 
det  er  ham  en  dårskab,  og  han  kan  ikke 
forstå  det,  thi  det  må  bedømmes  ånde- 
ligt" (1  Kor.  2:14). 

Vi  har  erfaret  og  ved,  at  den  eneste 
måde,  man  kan  opnå  åndelig  viden  på, 
er  at  nærme  os  vor  Himmelske  Fader 
gennem  Helligånden  i  Jesu  Kristi  navn. 
Når  vi  gør  dette  og  hvis  vi  er  åndeligt 
forberedte  vil  vi  se  ting,  som  vore  øjne 
ikke  tidligere  har  set  og  høre  ting,  som  vi 
måske  ikke  før  har  hørt  -  „hvad  Gud  har 
beredt"  for  at  benytte  Paulus'  ord  (1 
Kor.  2:9).  Disse  ting  modtager  vi  gen- 
nem Ånden. 


Vi  tror  på  og  vidner  overfor  verden,  at 
samtale  med  vor  Himmelske  Fader  og 
vejledning  fra  Herren  er  til  rådighed  i 
dag.  Vi  vidner,  at  Gud  taler  til  menne- 
sket, som  han  gjorde  på  Frelserens  tid  og 
i  Det  gamle  Testamente.  Vi  siger  til 
verden:  „Lyt  til  og  overvej  omhyggeligt 
ordene  fra  denne  konference;  overvej 
den  vejledning  og  de  råd,  som  kommer 
fra  dem,  der  taler,  så  vil  efter  bønsom 
overvejelse  den  søde  varme  overbevis- 
ning, der  kommer  fra  Helligånden  vidne 
for  jer  om  sandheden  af  dette." 

Lad  mig  læse  Herrens  ord  talt  gennem  én 
af  hans  profeter  for  jer: 
„Gud  er  barmhjertig  mod  alle,  som  tror 
på  hans  navn;  derfor  forlanger  han  som 
det  første,  at  I  skal  tro,  ja,  tro  på  hans 
ord  .  .  . 

Men  hvis  I  vil  vågne  op  og  bruge  jeres 
evner,  prøve  mine  ord  og  udøve  blot  den 
mindste  smule  tro,  ja,  om  I  ikke  kunne 
gøre  andet  end  blot  ønske  at  tro,  lad  da 
det  ønske  virke  I  jer,  til  I  tror  så  meget,  at 
I  kan  modtage  en  del  af  mine  ord. 

Nu  vil  vi  sammenligne  ordet  med  et 
sædekorn.  Hvis  I  giver  plads  til,  at  et 
sædekorn  kan  sås  i  jeres  hjerter,  og  at  det 
er  ægte  eller  godt  og  I  ikke  kaster  det  ud 
ved  jeres  vantro  og  derved  sætter  jer  op 
imod  Herrens  Ånd,  da  vil  det  begynde  at 
svulme  i  brystet,  og  når  I  mærker  denne 
svulmen,  vil  I  begynde  at  sige  til  jer  selv: 
Det  må  sandelig  være  en  god  sæd,  eller 
ordet  er  godt,  thi  det  begynder  at  fylde 
min  sjæl,  ja,  det  begynder  at  oplyse  min 
forstand,  ja,  det  begynder  at  blive  mig 
behageligt"  (Alma  32:22,  27-28). 

Til  jer,  som  søger  eller  stiller  spørgsmåls- 
tegn ved  livets  store  formål  -  til  jer,  som 
spekulerer  på,  hvorfor  vi  er  her  på 
jorden  og  hvad  Herren  ønsker  at  vi  skal 
nå,  mens  vi  er  her  -  siger  vi  som  en  profet 

i  vor  tid  har  sagt:  „Lad  ikke  noget 
menneske  behandle  disse  ting  skødesløst 
eller  tvivlende;  men  lad  hvert  menneske 
ærligt  søge  at  forstå  sandheden  og  lære 
sine  børn  at  blive  fortrolige  med  de 
himmelske  sandheder,  som  er  blevet 
gengivet  til  jorden  i  de  sidste  dage" 
(Joseph  F.  Smith  i  Conference  Report, 
april  1902,  s.  85). 

Det  er  en  ære  at  være  i  Herrens  tjeneste, 
at  være  blevet  bemyndiget  af  ham  til  at 
forkynde  for  verden,  at  hans  rige  er  her 
på  jorden  og  er  til  rådighed  for  alle,  som 


vil  lytte  til  hans  budskab,  acceptere  hans 
evangelium  og  følge  hans  befalinger.  Vi 
ved,  at  dette  værk  vil  fortsætte  med  at 
rulle  frem,  som  profeten  Joseph  Smith 
har  sagt:  „indtil  det  har  gennemtrængt 
hvert  eneste  kontinent,  besøgt  hvert 
eneste  klima,  fejet  henover  hvert  eneste 
land,  og  lydt  i  hvert  eneste  øre,  indtil 
Guds  hensigter  er  blevet  opfyldt  og  den 
store  Jehova  siger,  at  værket  er  gjort" 
(History  of  the  Church,  4:540). 
Om  dette  vidner  jeg  i  Jesu  Kristi  navn. 
Amen.  □ 


„Medmindre  et  menneske 
fødes  på  ny" 

Præsident  Marion  G.  Romney 
Andenrådgiver  i  Det  øverste  Præsidentskab 


I  det  17.  kapitel  i  Johannes  står  der 
nedskrevet,  at  Jesus  bad  til  Faderen  for 
sine  disciple  og  sagde:  „Og  dette  er  det 
evige  liv,  at  de  kender  dig,  den  eneste 
sande  Gud,  og  ham,  som  du  har  sendt, 
Jesus  Kristus"  (Joh.  17:3). 
I  sin  bøn  gjorde  Jesus  det  fuldkommen 
klart,  at  de  1 1  disciple  vidste,  at  han  var 
Guds  Søn.  Han  havde  belært  dem  om, 


hvem  han  var,  og  at  han  var  blevet 
udsendt  af  sin  Fader.  At  de  i  deres  hjerte 
og  sjæl  havde  modtaget  et  vidnesbyrd 
om  sandheden  af  hans  lærdomme  frem- 
går klart  af  følgende  udtalelse  af  Johan- 
nes: 

„Således  talte  Jesus.  Og  han  opløftede 
sine    øjne   mod    Himmelen    og   sagde: 


, Fader!  timen  er  kommet;  herliggør  din 
Søn,  så  Sønnen  kan  herliggøre  dig. 
Du  har  jo  givet  ham  magt  over  alle 
mennesker  for  at  han  kan  give  evigt  liv  til 
alle  dem,  som  du  har  givet  ham. 
Jeg  har  åbenbaret  dit  navn  for  de 
mennesker,  du  tog  ud  af  verden  og  gav 
mig;  de  var  dine,  og  du  har  givet  mig 
dem,  og  de  har  holdt  fast  ved  dit  ord. 
Nu  har  de  erkendt,  at  alt,  hvad  du  har 
givet  mig,  er  fra  dig. 
Thi  de  ord,  du  har  givet  mig,  har  jeg  givet 
dem,  og  de  har  taget  imod  dem,  og  de 
har  i  sandhed  erkendt,  at  jeg  er  udgået 
fra  dig;  og  de  er  kommet  til  at  tro  på,  at 
du  har  sendt  mig"  (Joh.  17:1-2,  6-8). 
Ved  at  modtage  Frelserens  budskab  og 
acceptere  ham  for  hvad  han  var  og  er, 
opnåede  apostlene  evigt  liv. 
Denne  viden  om  „den  eneste  sande  Gud, 
og  .  .  .  Jesus  Kristus"  (Joh.  17:3)  er  den 
vigtigste  viden  i  universet.  Det  er  den 
viden  uden  hvilken  profeten  Joseph 
Smith  sagde,  at  intet  menneske  kunne 
blive  frelst.  Mangel  på  denne  viden  er 
den  uvidenhed,  som  der  henvises  til  i  den 
åbenbaring,  hvori  der  står  skrevet:  „Det 
er  umuligt  for  et  menneske  at  blive  frelst 
i  uvidenhed"  (L&P  131:6). 
Vi  bør  huske,  at  der  findes  mere  en  én 
kilde  til  viden.  Der  er  den  viden,  som  er 
opnåelig  gennem  menneskets  normale 
følelsesorganer.  Sådan  viden  bør  man 
søge  efter.  Herren  har  befalet  os  at  skaffe 
os  al  den  viden,  vi  kan  opnå  på  denne 
måde. 

Der  findes  også  viden  om  guddommeli- 
ge ting,  viden  som  kommer  gennem 
direkte  åbenbaring  -  religiøs  viden,  som 
det  somme  tider  kaldes.  Og  der  er  i  den 
religiøse  viden  to  aspekter.  Det  ene 
vedrører  det  store  lager  af  religiøs  viden, 
som  vi  har  i  skrifterne.  Lige  siden 
begyndelsen  fra  fader  Adams  tid  og  til 


nu  har  Herren  givet  os  religiøs  viden  ved 
åbenbaring  gennem  sine  profeter.  Den- 
ne viden  drejer  sig  om  livets  sandheder. 
Den  drejer  sig  om  Gud  og  hans  elskede 
Søn,  den  store  evangelieplan  og  Jesu 
mission  som  Frelser  og  Forløser.  Det 
andet  aspekt  i  religiøs  viden  er  det 
personlige  vidnesbyrd,  der  kan  opnås 
gennem  inspiration,  som  er  en  form  for 
åbenbaring,  der  kommer  til  den  enkelte. 
Hele  verden  har  adgang  til  Guds  åben- 
barede ord,  således  som  det  er  nedskre- 
vet i  Bibelen.  Og  hele  verden  kunne  have 
adgang  til  den  åbenbarede  religiøse 
viden,  der  er  nedskrevet  i  Mormons  Bog, 
Lære  og  Pagter  og  Den  kostelige  Perle. 
Millioner  af  mennesker,  som  læser  og 
studerer  Bibelen,  forstår  den  ikke.  Mil- 
lioner forstår  ikke,  hvad  Jesus  sagde  i 
den  bøn,  der  er  nedskrevet  i  det  17. 
kapitel  hos  Johannes,  hvorfra  vores 
emne  er  taget.  Årsagen  til,  at  de  ikke 
forstår  det,  er,  at  deres  forståelse  ikke  er 
blevet  oplyst  af  Helligåndens  kraft.  De 
har  ikke  modtaget  et  personligt  vidnes- 
byrd. 

Præsident  Marion  G.  Romney, 
andenrådgiver  i  Del  øverste  Præsidentskab 


24 


For  at  kende  Gud  vor  evige  Fader  og 
Jesus  Kristus  som  han  har  sendt,  må 
man  som  apostlene  i  fordums  tid  lære 
dem  at  kende  gennem  den  guddommeli- 
ge åbenbarings  proces.  Man  må  fødes  på 
ny.  Lad  mig  ud  fra  Frelserens  nedskrev- 
ne lærdomme  give  jer  en  illustration  af 
hvad  jeg  mener. 

I  det  3.  kap.  i  Joh.  står  der  skrevet  at 
Nikodemus,  der  var  en  meget  klog  mand 
og  som  var  medlem  af  Sanhedrinet  kom 
for  at  mødes  med  Jesus  ved  nattetide 
han  havde  ikke  endnu  det  tilstrækkelige 
mod  til  at  mødes  med  ham  om  dagen. 
Men  han  kom  til  Jesus  om  natten  og 
sagde: 

„Rabbi!  Vi  ved  at  du  er  en  lærer,  som  er 
kommet  fra  Gud;  thi  ingen  kan  gøre  de 
tegn,  som  du  gør,  uden  Gud  er  med 
ham"  (Joh.  3:2). 

I  denne  udtalelse  afslører  Nikodemus 
ubevist  men  klart  den  kendsgerning,  at 
han  ikke  vidste,  hvem  Jesus  var.  Alt 
hvad  han  kunne  se  i  Guds  Søn  var  en 
stor  lærer.  Det  var  imidlertid  alt,  hvad 
han  kunne  forvente  at  se,  for  han  havde 
baseret  sin  viden  om  hvem  Jesus  var  på, 
hvad  han  havde  set  og  hørt  om  Meste- 
rens mirakler.  Jesus,  der  bemærkede 
dette,  fortalte  ham,  at  kundskaben  om 
de  guddommelige  ting  ikke  kan  opnås 
gennem  menneskenes  normale  sanser. 
„Ingen  kan  se  Guds  rige,  hvis  han  ikke 
bliver  født  på  ny,"  sagde  Jesus  (Joh.  3:3). 
Selv  om  Nikodemus  var  klog  på  verdens 
ting,  så  kunne  han  ikke  forstå  denne 
simple  sandhedserklæring.  I  virkelighe- 
den afslørede  hans  svar  forbløffelse: 
„Hvorledes  kan  et  menneske  fødes,  når 
det  er  gammelt?"  sagde  han.  „Det  kan 
da  ikke  for  anden  gang  komme  ind  i  sin 
moders  liv  og  fødes?"  (Joh.  3:4). 
Jesus,  der  vedblev  med  sine  anstrengel- 
ser for  at  få  ham  til  at  forstå,  fortsatte: 


„Ingen  kan  komme  ind  i  Guds  rige,  hvis 
han  ikke  bliver  født  af  vand  og  Ånd" 
(Joh.  3:5).  Her  hører  vi  Frelseren  sige,  at 
man  hverken  kan  se  eller  indtræde  i 
Guds  rige,  hvis  man  ikke  bliver  født  på 
ny. 


„I,  som  er  blevet  døbt  har 
ret  til  Ånden.  Ønsk  den.  Bed 

om  den.  Arbejd  for  den  og 
så  vil  Gud  give  den  til  jer." 


Men  Nikodemus  kunne  stadigvæk  ikke 
forstå  det.  Så  fremsatte  Jesus  denne 
store  lov:  „Hvad  der  er  født  af  kødet,  er 
kød;  og  hvad  der  er  født  af  Ånden," 
sagde  han  „er  Ånd"  (Joh.  3:6).  Det,  vi 
lærer  gennem  inspirationens  proces,  er 
fra  Gud,  er  af  Ånden. 
Enhver,  som  ønsker  at  kende  Gud  den 
evige  Fader  og  Jesus  Kristus,  som  han 
har  sendt,  må  modtage  denne  viden 
gennem  Ånden.  Kirkens  medlemmer 
har  selvfølgelig  gennemgået  denne  pro- 
ces. De  er  blevet  døbt  og  bekræftet  som 
medlemmer  af  kirken  og  har  fået  hånds- 
pålæggelse på  deres  hoveder  for  Hellig- 
åndens gave.  Gennem  disse  ordinanser 
bliver  døren  åbnet.  At  underkaste  sig 
disse  ordinanser  er  absolut  nødvendigt 
for  at  blive  født  på  ny.  Men  for  at  opnå 
evigt  liv  må  man  være  så  ydmyg  og  rense 
sig  selv  så  meget,  at  man  i  virkeligheden 
gennem  Helligåndens  kraft  modtager  et 
personligt  vidnesbyrd  om,  at  Gud  er  vor 
evige  Fader  og  at  Jesus  Kristus  er  Guds 
Søn  og  vores  personlige  Frelser,  såvel 
som  verdens  Forløser. 
Lad  mig  illustrere  dette  for  jer.  Det  er 

meget  personligt  for  min  familie,  men 
det  illustrerer  det  godt,  så  jeg  håber,  at  I 
vil  tilgive,  at  jeg  benytter  mig  af  det.  Min 
hustru  voksede  op  i  et  hjem,  hvor  de 
havde  familiebøn  morgen  og  aften,  hvor 
de  næsten  daglig  diskuterede  evangeliets 
principper  ved  familiens  arnested.  Hun 
elskede  uddannelse  og  ønskede  at  stude- 
re videre.  Men  hendes  far  mente,  at  det 
var  noget  for  drenge.  I  sin  kamp  for  at  få 
en  uddannelse  udviklede  hun  en  beun- 
drende indstilling  overfor  mennesker, 
som  havde  fået  en  uddannelse.  Som 
medlem  af  stavens  søndagsskolebesty- 
relse i  en  stav  i  Idaho  Falls  underviste 
hun  en  klasse.  I  denne  klasse  deltog  et 
ikke-medlem,  der  var  hustru  til  én  af 
brødrene  i  bestyrelsen.  Denne  kvinde 
havde  en  grad  fra  universitetet  i  Idaho. 
Min  hustru,  som  endnu  ikke  havde 
modtaget  sin  grad,  var  en  lille  smule 
frygtsom  i  denne  kvindes  nærvær. 
En  af  lektierne  i  kurset  omhandlede 
profeten  Joseph  Smiths  første  åbenba- 
ring. Da  hun  forberedte  sig  til  lektien, 
gik  det  op  for  hende,  at  dette  ikke- 
medlem  ville  være  til  stede  i  klassen. 
Denne  erkendelse  blev  fulgt  at  spørgs- 
målet: „Hvad  vil  hun  tro  om  mig,  en 
uvidende  pige,  som  siger,  at  Faderen  og 
Sønnen  virkelig  kom  ned  fra  Himlen  og 
viste  sig  for  en  14— årig  dreng?"  Tanken 
gjorde  hende  rædselsslagen,  og  hun 
besluttede,  at  hun  ikke  kunne  gøre  det. 
Hun  gik  grædende  til  sin  mor  og  sagde: 
„Mor,  jeg  kan  ikke  undervise  i  denne 
lektie.  Jeg  ved  ikke,  at  Joseph  Smith  så 
Faderen  og  Sønnen.  Jeg  ved,  at  du  og  far 
hele  mit  liv  har  belært  mig  om  det.  Jeg 
har  troet  på  jer,  men  personligt  ved  jeg 
det  ikke.  Denne  kvinde  vil  gøre  grin  med 
mig.  Jeg  kan  bare  ikke  stå  foran  klassen 
med  denne  kvinde  til  stede  og  undervise  i 
denne  lektie." 


Nu  havde  hendes  mor  ikke  gået  meget  i 
skole.  Hun  var  ikke  en  uddannet  person 
set  med  verdens  standarder,  men  hun 
havde  tro  på  Gud  den  evige  Fader  og 
Jesus  Kristus  hans  Søn,  og  hun  sagde  til 
sin  datter:  „Hvad  gjorde  Joseph  Smith 
for  at  få  denne  åbenbaring?" 
„Han  bad,"  svarede  hun. 
„Hvorfor  gør  du  ikke  det?"  sagde  hun  til 
sin  datter. 

Denne  unge  pige  vendte  tilbage  til  sin 
værelse;  og  der  gik  hun  for  første  gang  i 
sit  liv  til  den  Almægtige  med  et  oprigtigt 
ønske  om  at  vide,  hvorvidt  han  lever,  og 
hvorvidt  han  og  Frelseren  i  virkelighe- 
den viste  sig  for  profeten  Joseph  Smith. 
Da  hun  kom  ud  fra  sit  værelse  gik  hun  til 
sin  søndagsskoleklasse  og  underviste 
denne  lektie  med  glæde,  med  viden  og 
med  overbevisning.  Hun  var  blevet  født 
af  Ånden.  Hun  havde  en  viden. 
Mine  elskede  brødre  og  søstre,  det  er 
nødvendigt,  at  ethvert  menneske  har  en 
åndelig  oplevelse,  for  at  opnå  evigt  liv, 
for  at  lære  Gud  den  evige  Fader  og  Jesus 
Kristus,  som  han  har  sendt,  at  kende. 
Jeg  beder  jer  indtrængende  søge  denne 
kundskab,  hvis  I  ikke  allerede  har  den.  I 
kender  nu  vejen.  Det  er  ikke  en  gruppe- 
oplevelse. Det  må  ske  for  den  enkelte. 
Det  må  ske  for  dig.  Det  må  ske  for  dem, 
som  du  underviser.  Vi  skal  undervise  ved 
Ånden,  „og  dersom  I  ikke  modtager, 
skal  I  ikke  undervise,"  sagde  Frelseren. 
„Og  Ånden  skal  gives  jer  ved  troens 
bøn"  (L&P  42:14). 

I,  som  er  blevet  døbt,  har  ret  til  Ånden. 
Ønsk  den.  Bed  om  den.  Arbejd  for  den, 
og  så  vil  Gud  give  den  til  jer. 
At  I  hver  især  vil  modtage  denne  kund- 
skab om  Gud  den  evige  Fader  og  Jesus 
Kristus,  som  han  har  sendt,  for  at  vide, 
hvad  det  evige  liv  er,  det  beder  jeg 
ydmygt  om  i  Jesu  Kristi  navn.  Amen.  □ 

3.  oktober  1981 
MØDET  LØRDAG  EFTERMIDDAG 


Han  er  opstanden 


Ældste  Thomas  S.  Monson 
De  tolv  apostles  Kvorum 


For  ikke  så  længe  siden  spurgte  en 
besøgende:  „Hvad  er  der  at  se,  mens  jeg 
er  i  Salt  Lake  City?"  Instinktivt  foreslog 
jeg  en  rundtur  på  tempelpladsen  eller  en 
tur  til  de  nærliggende  canyons,  et  besøg  i 
Bingham  kobberminen,  og  måske  en 
svømmetur  i  Den  store  Saltsø.  Af  frygt 
for  at  blive  misforstået  afholdt  mig  at 
nævne  denne  tanke:  „Har  du  tænkt  på  at 
bruge  en  time  eller  to  på  en  af  vore 
kirkegårde?"  Jeg  afslørede  aldrig  over- 
for ham,  at  hvor  end  jeg  rejser,  så 
forsøger  jeg  at  besøge  byens  kirkegårde. 
Det  er  en  tid  til  overvejelse  og  til  at  tænke 
på  livets  betydning  og  dødens  uundgåe- 
lighed. 

På  den  lille  kirkegård  i  den  lige  så  lille  by 
Santa  Clara  i  Utah  husker  jeg  de  mange 
af  schweiziske  navne,  som  smykker  de 
vejrbidte  gravsten.  Mange  af  disse  men- 
nesker forlod  familier  og  hjem  i  det 
grønklædte  Schweiz  og  grundlagde  som 
svar  på  kaldet  „Kom  til  Zion"  de 
samfund,  hvor  de  nu  „hviler  i  fred".  De 
udholdt  forårets  oversvømmelser,  som- 


merens tørke,  den  dårlige  høst  og  hårdt 
arbejde.  De  efterlod  en  arv  af  ofre. 
De  største  kirkegårde  og  i  mange  hen- 
seende dem,  som  fremkalder  de  mest 
ømme  følelser,  æres  som  hvilested  for 
mænd,  der  døde  i  den  konflikternes 
heksekedel,  der  kendes  som  krig,  mens 
de  bar  deres  lands  uniform.  Man  kom- 
mer til  at  tænke  på  de  ødelagte  drømme, 
de  uopfyldte  håb,  de  sorgfyldte  hjerter 
og  de  liv,  som  er  blevet  afhugget  af 
krigens  skarpe  le. 

Hektar  efter  hektar  med  pæne  hvide 
kors  i  Frankrigs  og  Belgiens  byer  under- 
streger første  verdenskrigs  frygtelige 
ofre.  Verdun  i  Frankrig  er  i  virkelighe- 
den en  kæmpemæssig  kirkegård.  Hvert 
forår,  når  landmændene  bearbejder  jor- 
den, afdækker  de  en  hjelm  her  og  en 
geværløb  der  grumme  minder  om 
millioner  af  mænd  som  bogstaveligt 
gennemblødte  jorden  med  deres  livs 
blod. 

En  tur  til  Gettysburg  i  staten  Pennsylva- 
nien,  og  til  andre  slagmarker  for  den 

amerikanske  borgerkrig  markerer  den 
konflikt,  hvor  broder  kæmpede  imod 
broder.  Nogle  familier  mistede  deres 
gårde,  andre  deres  ejendele.  En  familie 
mistede  det  hele.  Lad  mig  dele  det 
uforglemmelige  brev,  som  præsident 
Abraham  Lincoln  skrev  til  fru  Lydia 
Bixby  med  jer: 
„Kære  frue, 

Jeg  er  i  krigsministeriets  arkiver  blevet 
vist  en  udtalelse  af  generaladjudanten  i 
Massachusetts,  der  fortæller,  at  De  er 
mor  til  5  sønner,  som  døde  heltemodigt 
på  slagmarken.  Jeg  føler,  hvor  svagt  og 
frugtesløst  alt,  hvad  jeg  måtte  sige  for  at 
forsøge  at  lokke  Deres  tanker  fra  den 
tabens  sorg,  som  er  så  overvældende  vil 
være.  Men  jeg  kan  ikke  afholde  mig  fra 
at  tilbyde  Dem  den  trøst,  der  kan  findes  i 
republikkens  tak,  den  republik  som  de 
døde  for  at  redde.  Jeg  beder  om,  at  vor 
Himmelske  Fader  må  lindre  pinen  ved 


,, Dette  er  kristenhedens 

trompetstød.  Opstandelsens 

virkelighed  muliggør  for 

enhver  kan  opnå  den  fred, 

som  overgår  enhver 

forståelse." 


Deres  tab  og  kun  efterlade  det  elskede 
minde  om  dem  som  De  har  elsket  og 
mistet  og  den  højtidelige  stolthed,  som 
må  være  Deres  ved  at  have  lagt  et  så 
dyrebart  offer  på  frihedens  alter. 
Med  oprigtighed  og  respekt,  Abraham 
Lincoln"  (Den  21.  nov.  1864,  citeret  i 


Selections  from  the  Letters,  Speeches, 
and  State  Papers  of  Abraham  Lincoln, 
redigeret  af  Ida  M.  Tarbell,  Boston; 
Ginn  and  Company,  1911,  s.  109). 
En  tur  gennem  Punchbowl  kirkegård  i 
Honolulu  på  Hawaii  eller  Stillehavets 
Mindekirkegård  i  Manila  på  Philippi- 
nerne minder  én  om,  at  alle  dem,  som 
døde  i  den  2.  verdenskrig,  ikke  er 
begravet  på  stille  grønne  marker.  Mange 
forsvandt  under  havets  bølger,  som  de 
sejlede  og  døde  på. 

Blandt  de  tusindvis  af  soldater,  der  blev 
dræbt  ved  angrebet  på  Pearl  Harbour  på 
Hawaii,  fandtes  der  en  sømand  ved  navn 
William  Ball  fra  Fredericksburg  i  Iowa. 
Hvad  der  adskilte  ham  fra  så  mange 
andre,  der  døde  denne  dag  i  1941,  var 
ikke  nogen  særlig  heltemodig  gerning, 
men  den  tragiske  række  af  begivenheder, 
som  hans  død  satte  i  gang  hjemme. 
Da  Williams  venner,  de  fem  Sullivan- 
brødre fra  den  nærliggende  by  Water- 
loo, modtog  besked  om  hans  død,  gik  de 
sammen  ud  for  at  lade  sig  indrullere  i 
flåden.  Sullivanbrødrene,  som  ønskede 
at  hævne  deres  ven,  insisterede  på  at 
blive  sammen,  og  flåden  imødekom 
deres  ønske.  Den  14.  nov.  1942  blev  den 
krydser,  hvor  brødrene  var  tjenestegø- 
rende, U.S. S.  Juneau,  ramt  og  sank  i 
slaget  ud  for  Guadalcanal  ved  Salomon- 
søerne. 

Der  gik  næsten  2  måneder  før  fru 
Thomas  Sullivan  modtog  besked,  som 
ikke  kom  gennem  det  sædvanlige  tele- 
gram, men  med  en  særlig  udsending. 
Alle  hendes  5  sønner  var  blevet  rappor- 
teret savnet  under  kamp  i  det  sydlige 
Stillehav  og  var  formodentligt  døde. 
Deres  legemer  blev  aldrig  fundet. 
Kun  én  sætning,  kun  talt  af  én  mand 
tilvejebringer  en  passende  gravskrift: 
,, Større  kærlighed  har  ingen  end  den  at 

sætte  livet  til  for  sine  venner"  (Joh. 
15:13). 

Ofte  omtales  den  store  indvirkning  et 
menneskes  liv  kan  have  på  andre  aldrig, 
og  den  erkendes  af  og  til  kun  lidt.  Sådan 
skete  det  for  en  lærerinde,  der  underviste 
de  12  år  gamle  piger  i  Bikubeklassen  i 
Unge  Pigers  organisation.  Hun  havde 
ikke  selv  børn,  skønt  hun  og  hendes 
mand  længtes  meget  herefter.  Hendes 
kærlighed  kom  til  udtryk  gennem  hen- 
des hengivenhed  til  sine  særlige  piger  i 
hendes  undervisning  af  dem  i  de  evige 
sandheder  og  livets  lektier.  Så  blev  hun 
syg  og  døde.  Hun  blev  kun  27  år 
gammel. 

Hvert  år  på  Memorial  Day  (mindedag 
for  de  faldne  den  30.  maj  O.  a.)  gik 
hendes  piger  med  bøn  i  hjertet  til  deres 
lærerindes  gravsted.  Først  var  der  syv,  så 
fire,  så  to  og  til  sidst  kun  én,  som 
fortsatte  det  årlige  besøg  og  altid  lagde 
en  buket  irisblomster  på  graven  -  et 
symbol  på  oprigtig  taknemlighed.  I  år 
var  det  det  25.  besøg,  som  denne  pige 
aflagde  ved  sin  lærerindes  hvilested.  I 
dag  underviser  denne  pige  selv  piger. 
Det  er  ikke  mærkeligt  at  hun  har  succes. 
Hun  afspejler  den  lærerinde  fra  hvem 
hendes  inspiration  kom.  Det  liv,  som 
denne  lærerinde  levede  og  de  lektier  som 
hun  underviste  i,  ligger  ikke  begravet 
under  den  gravsten,  der  markerer  hen- 
des grav,  men  lever  videre  i  de  personlig- 
heder, som  hun  var  med  til  at  danne  og  i 
de  liv,  som  hun  på  så  uselvisk  vis 
berigede.  Man  mindes  en  anden  stor 
lærer,  ja,  Herren  selv.  Han  skreven  gang 
i  sandel  et  budskab  med  sin  finger  (se 
Joh.  8:6).  Tidens  vind  har  for  altid 
udvisket  de  ord,  som  han  skrev,  men 
ikke  det  liv  som  han  levede. 
„Alt  hvad  vi  kan  vide  om  dem  som  vi  har 
elsket  og  mister,"  skrev  Thornton  Wil- 


der,  „er,  at  de  ønsker,  at  vi  skal  huske 
dem  med  en  mere  intens  erkendelse  af 
deres  virkelighed  .  .  .  den  største  hyldest 
til  de  døde  er  ikke  sorg  men  taknemme- 
lighed." 

For  to  år  siden  vendte  en  kærlig  mor  og 
en  hengiven  far  i  den  smukke  Heber  dal 
lige  øst  for  Salt  Lake  City  tilbage  til  den 
personlige  himmel,  der  kaldes  hjemmet, 
for  at  opdage,  at  deres  tre  ældste  sønner 
lå  døde.  Natten  var  bitterlig  kold  og  den 
kraftige  vind  sendte  den  faldende  sne 
hvirvlende  gennem  luften.  Den  sne,  som 
dækkede  skorstenen  til,  hvorved  død- 
bringende kulilte  bredte  sig  over  hele 
huset. 

Den  fælles  begravelse  for  Kellerdrenge- 
ne er  en  af  de  mest  rørende  oplevelser  i 
mit  liv.  De  lokale  beboere  havde  lagt 
deres  daglige  opgaver  til  side,  børnene 
blev  holdt  hjemme  fra  skole  og  alle 
stimlede  de  sammen  i  kirken  for  at  give 
udtryk  for  deres  dybfølte  medfølelse.  Så 
længe  jeg  lever  vil  jeg  mindes  denne  scene 
med  tre  skinnende  kister,  fulgt  af  de 
sorgramte  forældre  og  bedsteforældre 
på  vej  op  til  den  forreste  del  i  kirkesalen. 
Den  første  taler  var  træneren  i  brydning 
på  det  lokale  gymnasium.  Han  hyldede 
den  ældste  dreng  Louis.  Med  bevæget 
stemme  og  et  forsøg  på  at  holde  tårerne 
tilbage  fortalte  han,  hvordan  Louis  ikke 
nødvendigvis  var  den  mest  talentfulde 
bryder  på  holdet,  men  som  han  tilføjede: 
„ingen  anden  prøvede  hårdere.  Hvad 
han  manglede  i  idrætsmæssig  færdighed, 
kompenserede  han  med  et  beslutsomt 
hjerte." 

Så  talte  en  ungdomsleder  om  Travis. 
Han  fortalte,  hvordan  Travis  havde 
udmærket  sig  i  spejderarbejdet,  i  det 
aronske  præstedømmes  arbejde  og  hvor- 
dan han  var  sådan  et  strålende  eksempel 
for  sine  venner.  Til  sidst  fortalte  en 


Ældste  Thomas  S.  Monson  fra  De  tolv 
apostles  Kvorum 


distingveret  udseende  og  helt  klart  kom- 
petent lærer  i  folkeskolen  om  den  yngste 
af  de  tre,  Jason.  Hun  beskrev,  hvordan 
han  var  stille,  ja  endog  sky.  Så  fortalte 
hun  uden  forlegenhed  om,  hvordan 
Jason  med  en  drengs  krøllede  bogstaver 
havde  sendt  hende  det  sødeste  og  mest 
velkomne  brev,  som  hun  nogen  sinde 
havde  modtaget.  Dets  budskab  var  kort 
-  kun  tre  ord:  „Jeg  elsker  dig." 
Hun  kunne  næsten  ikke  afslutte  sin  tale, 
så  bevæget  var  hun. 
Gennem  tårerne  og  sorgen  på  denne 
særlige  dag  lagde  jeg  mærke  til  de  evige 
lektier,  som  disse  drenge  havde  under- 
vist i,  drenge  hvis  liv  blev  æret  og  hvis 
jordiske  missioner  var  afsluttet. 
En  træner  gav  udtryk  for  sin  indstilling 
om  at  se  bagved  den  idrætsmæssige 
dygtighed  og  ind  i  hver  eneste  drengs 
hjerte.  En  ungdomsleder  gav  det  højtide- 
lige løfte,  at  enhver  dreng  og  pige  ville 
modtage  de  fordele,  som  kirkens  pro- 
grammer tilbejebringer.  En  lærer  i  folke- 
skolen så  på  de  små  børn  som  var  Jasons 


klassekammerater.  Hun  sagde  ikke  no- 
get, men  hendes  øjne  afslørede  hendes 
sjæls  indstilling.  Budskabet  var  ikke  til 
at  misforstå:  „Jeg  vil  elske  hvert  eneste 
barn.  Hver  dreng  og  hver  pige  vil  blive 
vejledt  i  deres  søgen  efter  sandhed,  i 
udviklingen  af  deres  talenter  og  vil  blive 
indført  i  tjenestegerningens  vidunderlige 
verden." 

Og  tilhørerne,  herunder  ældste  Marvin 
J.  Ashton  og  Thomas  S.  Monson,  vil 
aldrig  være  de  samme  igen.  Alle  vil  de 
stræbe  efter  den  fuldkommenhed,  som 
Mesteren  omtalte.  Hvor  modtager  vi 
vores  inspiration  fra?  Fra  de  drenge, 
som  nu  hviler  fra  bekymringer  og  sorger 
og  fra  styrken  hos  de  forældre,  som  af 
hele  deres  hjerte  stoler  på  Herren,  som 
ikke  hælder  til  deres  egen  forståelse  og 
som  på  alle  måder  anerkender  ham  med 
den  viden,  at  han  vil  lede  deres  skridt  (se 
Ordspr.  3:5-6). 

Lad  mig  dele  et  uddrag  af  et  brev  med 
jer,  sendt  til  mig  af  moderen  til  disse  tre 
sønner.  Det  blev  skrevet  kort  efter  deres 
død. 

„Vi  oplever  dage  og  nætter  som  lige  nu 
synes  så  overvældende.  Forandringen  i 
vores  hjemmeliv  har  været  så  drastisk. 
Nu,  hvor  næsten  halvdelen  af  vores 
familie  er  borte,  er  madlavningen,  vask- 
ningen,  ja  selv  det  at  købe  ind  anderle- 
des. Vi  savner  støjen  og  forvirringen, 
drilleriet  og  deres  leg  sammen.  Disse  ting 
er  væk.  Søndagen  er  så  stille.  Vi  savner, 
at  se  nadveren  blive  velsignet  og  uddelt 
af  vore  sønner.  Søndag  var  i  sandhed 
vores  familiedag.  Vi  tænker  på  dette: 
ingen  missioner,  ingen  bryllupper,  ingen 
børnebørn.  Vi  vil  ikke  bede  om,  at  de 
vender  tilbage,  men  vi  kan  ikke  sige,  at  vi 
nogen  sinde  frivilligt  ville  have  givet  dem 
fra  os.  Vi  er  vendt  tilbage  til  vore  pligter  i 
kirken  og  vort  ansvar  i  vores  familie.  Det 

er  vores  ønske  at  leve  på  en  sådan  måde, 
at  Kellerfamilien  vil  være  en  evig  fami- 
lie." 

Lad  mig  med  Kellerfamilien,  Sullivanfa- 
milien og  i  sandhed  alle,  som  har  elsket 
og  mistet  deres  kære,  lad  mig  med  alle  jer 
dele  min  sjæls  overbevisning,  mit  hjertes 
vidnesbyrd  og  mit  livs  faktiske  oplevel- 
ser. 

Vi  ved  at  vi  alle  levede  i  forudtilværelsen 
med  vor  himmelske  Fader.  Vi  forstår  at 
vi  er  kommet  her  på  jorden  for  at  lære, 
for  at  leve  og  for  at  udvikle  os  i  vores 
evige  rejse  mod  fuldkommenhed.  Nogle 
forbliver  kun  et  øjeblik  på  denne  jord, 
mens  andre  lever  længe  i  landet.  Målet  er 
ikke  hvor  lang  tid  vi  lever,  men  snarere 
hvor  godt  vi  lever.  Så  kommer  døden  og 
begyndelsen  til  et  nyt  kapitel  i  livet. 
Hvor  fører  dette  kapitel  hen? 
For  mange  år  siden  stod  jeg  ved  siden  af 
en  ung  mands  sengeleje,  medens  han 
svævede  mellem  livet  og  det  store  hinsi- 
des. Han  var  far  til  to  børn.  Han  tog  min 
hånd  i  sin,  så  ind  i  mine  øjne  og  spurgte 
bønfaldende:  „Biskop,  jeg  ved  at  jeg  skal 
dø.  Fortæl  mig,  hvad  der  sker  med  min 
ånd,  når  jeg  dør." 

Jeg  bad  om  himmelsk  vejledning,  før  jeg 
forsøgte  at  svare.  Min  opmærksomhed 
blev  rettet  imod  Mormons  Bog,  som  lå 
på  bordet  ved  siden  af  hans  seng.  Jeg 
holdt  bogen  i  min  hånd,  og  jeg  vidner  så 
sikkert  som  jeg  står  her  foran  jer  i  dag,  at 
bogen  åbnede  sig  til  det  40.  kapitel  i 
Alma.  Jeg  begyndte  at  læse  højt: 
„Min  søn,  her  er  noget  mere,  som  jeg 
gerne  vil  sige  til  dig;  thi  jeg  ser,  at  dit  sind 
er  foruroliget  med  hensyn  til  de  dødes 
opstandelse  .  .  . 

Angående  sjælens  tilstand  mellem  døden 
og  opstandelsen:  det  er  blevet  mig  kund- 
gjort af  en  engel,  at  alle  menneskers 
ånder,  så  snart  de  forlader  dette  dødelige 


legeme  .  .  .  bliver  bragt  hjem  til  den  Gud, 
som  gav  dem  livet. 

Og  der  sker  det,  at  deres  ånder,  som  er 
retfærdige,   indføres  i  en  lyksaligheds 
tilstand,  som  kaldes  Paradis,  en  hvilens 
tilstand,  en  fredens  tilstand,  hvori  de 
skal  hvile  fra  deres  al  besvær  og  fra  al 
bekymring  og  sorg"  (Alma  40:1, 11-12). 
Min  unge  ven  lukkede  sine  øjne,  udtryk- 
te en  oprigtig  tak  og  gled  stille  hen  til  det 
paradis,  som  vi  havde  talt  om. 
Så  kommer  opstandelsens  strålende  dag, 
hvor  ånden  og  legemet  vil  blive  genfore- 
net for  aldrig  mere  at  blive  adskilt.  „Jeg 
er  opstandelsen  og  livet;  den,  som  tror 
på  mig,  skal  leve,  om  end  han  dør. 
Og  enhver,  som  lever  og  tror  på  mig,  skal 
i  al  evighed  ikke  dø"  (Joh.  11:25-26). 
„Fred  efterlader  jeg  jer,  min  fred  giver 
jeg  jer;  jeg  giver  jer  ikke,  som  verden 
giver.  Jeres  hjerte  forfærdes  ikke  og  være 
ikke  modløst!"  (Joh.  14:27). 
„I  min  Faders  hus  er  der  mange  boliger. 
Hvis  ikke,  havde  jeg  sagt  jer  det;  thi  jeg 
går  bort  for  at  gøre  en  plads  rede  til  jer 
.  .  .  for  at  hvor  jeg  er,  der  skal  også  I 
være"  (Joh.  14:2-3). 
Dette    løfte,    der    overgik    erfaringens 
grænser,  blev  en  realitet,  da  Maria  og 
den  anden  Maria  nærmede  sig  graven  i 
haven  -  dette  gravsted,  som  havde  blot 
én  besidder.  Lad  os  høre  lægen  Lukas 
beskrive  deres  oplevelse: 
„Men  ved  daggry  på  den  første  dag  i 
ugen  kom  de  til  graven  ...  og  de  fandt 
stenen  væltet  bort  fra  graven. 
Men  da  de  gik  derind,  fandt  de  ikke 
Herren  Jesu  legeme. 
Og  da  de  stod  rådvilde  overfor  dette,  se, 
der  skete  det,  at  der  stod  to  mænd  hos 
dem  i  strålende  klædebon. 
Da  .  .  .  sagde  mændene  til  dem: , Hvorfor 
leder  I  efter  den  levende  blandt  de  døde? 
(Luk.  24:1-5). 


Han  er  ikke  her;  thi  han  er  opstanden.'" 
(Matt.  28:6). 

Dette  er  kristenhedens  trompetstød.  Op- 
standelsens virkelighed  muliggør  at  en- 
hver kan  opnå  den  fred,  som  overgår 
enhver  forståelse  (se  Fil.  4:7).  Det  trøster 
dem,  hvis  kære  ligger  på  på  Flanderens 
marker  i  Belgien,  dem,  hvis  kære  om- 
kom i  havets  dyb,  eller  hviler  i  det  lille 
Santa  Clara  eller  den  stille  Heber  dal. 
Det  er  en  altomfattende  sandhed. 


Som  den  ringeste  af  hans  disciple  for- 
kynder jeg  mit  personlige  vidnesbyrd 
om,  at  døden  er  blevet  overvundet  og  at 
sejren  over  graven  er  blevet  vundet.  Må 
de  ord  som  er  blevet  helliggjort  af  ham, 
der  opfyldte  dem,  blive  til  en  virkelig 
viden  for  alle.  Husk  dem.  Værn  om  dem. 

Ær  dem.  Han  er  opstanden.  Dette  er  min 
brændende    bøn    i    Jesu    Kristi    navn. 

Amen.  □ 


Eksempler  fra 
en  profets  liv 


Ældste  Robert  D.  Hales 
De  halvfjerds'  første  Kvorum 


Mange  af  de  eksempler,  som  vor  Frelser 
Jesus  Kristus  benyttede  i  sine  lærdom- 
me, blev  hentet  fra  de  dagligdags  begi- 
venheder, som  skete  omkring  ham. 
Næsten  på  samme  måde  belærer  de 
nutidige  profeter  os  gennem  deres  dagli- 
ge eksempel.  Det  enkle  men  magtfulde 
budskab  er:  „Kom,  følg  mig". 
Tillad  mig  at  delagtiggøre  jer  i  nogle 
oplevelser  jeg  har  haft  med  og  lektier  jeg 
har  lært  af  en  nutidig  profet. 


Vi  kan  lære  meget  af  det  mod,  som 
præsident  Kimball  har  udvist  gennem  de 
mange  sygdomme,  som  han  har  ud- 
holdt. Han  er  et  levende  vidnesbyrd  på, 
at  vi  ved  at  overvinde  smerte  og  mod- 
gang kan  rense  vores  sjæl  og  styrke  vor 
tro  og  vidnesbyrd  på  Jesus  Kristus.  Han 
er  i  sandhed,  på  mange  måder  i  henhold 
til  de  prøver,  som  han  måtte  stå  overfor, 
en  nutidig  Job. 
Beretningen  om  Job  i  Det  gamle  Testa- 


mente  fortæller  om  tre  af  de  største 
prøver,  vi  alle  bør  være  rede  til  at  møde 
på  et  eller  andet  tidspunkt  i  vort  liv.  For 
det  første  timelig  tilbagegang.  Job  miste- 
de alt,  hvad  han  ejede.  For  det  andet 
fysisk  sygdom,  som  vil  prøve  vor  tro  og 
vort  vidnesbyrd.  Og  for  det  tredie  de- 
pression. Job  sagde:  „Hvi  døde  jeg  ikke  i 
moders  liv?"  (Job  3:1 1).  „Min  sjæl  er  led 
ved  mit  liv"  (Job  10:1-9).  Men  den  store 
lektie,  som  vi  kan  lære  fra  Job  er:  „I  alt 
dette  syndede  Job  ikke  og  tillagde  ikke 
Gud  noget  vrangt"  (Job  1:22).  Alt  for 
ofte  når  modstand  rammer  os,  benytter 
vi  det  som  en  retfærdiggørelse  til  at  begå 
synd  og  vende  os  bort  fra  Jesu  Kristi 
lærdomme,  fra  de  profeter,  som  leder  os 
og  fra  vores  familie  og  venner.  Job 
fastholdt  sit  vidnesbyrd  og  blev  velsignet 
for  sin  urokkelige  tro  på,  at  Gud  levede 
og  han  ville  komme  til  at  opholde  sig  i 
Guds  nærhed. 

Præsident  Kimball,  der  er  en  retfærdig 
mand  som  Job,  har  udholdt  mange 
prøver  -  halskræft,  hjerteoperation,  byl- 
der, kranieoperationer  og  talrige  andre 
lidelser.  Præsident  Kimballs  oplevelser 
tjener  som  eksempel  på,  hvordan  vi  bør 
udholde  lignende  modstand  og  lidelse  i 
livet. 

Præsident  Kimball  har  ikke  syndet  og 
ikke  tillagt  Gud  noget  vrangt.  Han  har 
bevaret  sin  uafhængighed  og  sit  vidnes- 
byrd og  sunget  sin  Herres  pris  gennem 
sine  mange  fysiske  prøvelser.  Vi  har 
aldrig  hørt  ham  beklage  sig  over  sine 
prøvelser.  Hans  udfordring  har  tværti- 
mod været  „giv  mig  .  .  .  dette  bjergland" 
at  bestige  (se  Jos.  14:12). 
Præsident  Kimballs  mod  og  tro  til  at 
overvinde  modstand  er  for  os  alle  et 
eksempel,  der  vidner  om,  at  vi  også  kan 
møde  livets  udfordringer.  Vore  smerter 
er  kun  små  sammenlignet  med  hans. 


Efter  sin  halsoperation  havde  præsident 
Kimball  ingen  stemme.  Under  et  vidnes- 
byrdmøde  i  templet,  bad  præsident  Mc- 
Kay  ham  om  at  bære  sit  vidnesbyrd. 
Han  kunne  ikke  sige  et  ord.  Han  kunne 
kun  frembringe  uhørlige  åndedrætslyde. 
Han  skrev  en  besked  til  præsident  Mc- 
Kay  bagefter  og  spurgte:  „Hvorfor  gjor- 
de du  dette  mod  mig?"  Præsidenten 
svarede:  „Spencer,  du  må  se  at  få  din 
stemme  tilbage,  for  du  har  stadigvæk  en 
stor  mission  at  udføre."  (Hvilket  bevæ- 
gende eksempel  på  én  profets  kærlighed 
til  en  anden).  Præsident  Kimball  var 
lydig.  Han  lærte  at  tilbageholde  luften  i 
sit  spiserør,  at  benytte  arvævet  i  sit 
tilbageblevne  stemmebånd  og  genvandt 
sin  stemme  og  fortsatte  sit  store  arbejde. 
Opfyldelsen  af  præsident  Kimballs  pro- 
fetiske mission  vil  stå  på  lige  fod  med 
enhver  anden  mission  i  denne  eller 
hvilken  som  helst  anden  uddeling. 
Præsident  Kimballs  hustru,  Camilla,  har 
hengivent  og  kærligt  fulgt  sin  mand  hele 
vejen.  Jeg  husker  en  nat  på  Samoa,  hvor 
både  præsident  og  søster  Kimball  havde 
40  i  feber.  Tidligt  næste  morgen  var  de  de 
første  i  bussen.  Han  ledte  møderne  og  de 
gennemførte  deres  travle  plan  gennem 
hele  dagen,  og  de  udholdt  det  ikke  kun, 
men  var  elskværdige,  hensynsfulde  og 
tænkte  på  alle  andres  behov. 
Da  præsident  Kimball  blev  kaldet  til  De 
tolvs  Råd,  accepterede  han  sit  kald  med 
ydmyge  tårer.  Han  spekulerede  på,  om 
han  var  værdig  til  en  sådan  stor  kaldelse. 
Efter  at  han  havde  lagt  telefonrøret  på, 
var  det  Camilla,  som  forsikrede  ham: 
,,Du  kan  gøre  det,  Spencer.  Du  kan  gøre 
det."  Camilla  er  et  fuldkomment  ekse- 
mpel på  det  at  være  ét  med  sin  ægtefælle. 
Da  hun  blev  spurgt  om  sit  helbred,  var 
hendes  svar:  „Når  han  har  det  godt,  så 
har  jeg  det  godt." 

Præsident  Kimball  lærte  mig  noget,  da 
jeg  blev  kaldet  som  generalautoritet. 
Han  spurgte,  om  jeg  ville  komme  til  Salt 
Lake  City  for  at  tjene  som  generalautori- 
tet i  resten  af  mit  liv.  Jeg  blev  overvældet 
af  bevægelse.  Mit  svar  var:  „Præsident 
Kimball,  jeg  ved  ikke,  hvad  jeg  skal 
sige."  Så  sagde  han:  „Jeg  ønsker  kun,  at 
du  siger  ja."  Lektien  var  klar,  man 
behøver  ikke  komme  med  en  flot  tale  for 
at  udtrykke  sin  hengivenhed  eller  sin 
kærlighed,  når  man  accepterer  et  kald 
fra  profeten.  Han  kender  allerede  disse 
ting. 

Præsident  Kimball  rækker  altid  ud  med 
oprigtig  kærlighed  for  at  nå  „den  enkel- 
te". 

Vi  var  i  gang  med  forberedelserne  til  et 
instruktionsmødc  i  forbindelse  med  en 
områdekonference,  og  da  jeg  trådte  ind  i 


præsident  Kimballs  kontor,  sad  han  ved 
skrivemaskinen  med  ryggen  mod  døren. 
Han  standsede  sit  skriveri  og  drejede  sin 
stol  rundt  for  at  hilse  på  mig.  I  den  ene 
hånd  havde  han  et  32  sider  langt  brev  fra 
en  ung  mand,  der  havde  læst  hans  bog 
Tilgivelsens  mirakel  og  i  den  anden  hånd 
holdt  han  det  personlige  svar,  som  han 
havde  skrevet  for  at  besvare  denne  unge 
mands  særlige  behov;  en  ung  mand  som 
ønskede  og  trængte  til  hans  hjælp  for  at 
omvende  sig.  Budskabet  var  klart  for 
mig:  Ligegyldig  hvor  travlt  du  har,  så 
glem  aldrig  dem,  som  har  behov  for  din 
hjælp. 

Han  bærer  sit  vidnesbyrd  som  missio- 
nær, som  et  særlig  vidnesbyrd,  uden 
frygt  for  mennesker,  hvilket  jeg  har 
bemærket.  Ved  områdekonferencen  i 
København  i  Danmark,  der  blev  afholdt 

den  3-5.  august  1976,  tog  præsident 
Kimball  hen  for  at  se  Thorvaldsens 
vidunderlige  skulptur  Kristus,  den  op- 
standne Kristus,  der  som  I  ved  er  blevet 
gengivet  i  besøgscentrene  i  Salt  Lake 
City,  Los  Angeles  og  på  New  Zealand. 
Efter  nogle  få  åndelige  øjeblikke,  hvor 
han  beundrede  Kristusstatuen,  bar  præ- 
sident Kimball  sit  vidnesbyrd  til  opsyns- 
manden, som  stod  i  nærheden.  Idet  han 
drejede  sig  mod  statuen  af  Peter  og 
pegede  på  det  store  sæt  nøgler  i  Peters 
højre  hånd,  forkyndte  han:  „Nøglerne 
til  præstedømmets  myndighed,  som  Pe- 
ter havde  som  præsident  for  kirken, 
bærer  jeg  nu  som  præsident  for  kirken  i 
denne  uddeling."  Så  sagde  han  til  op- 
synsmanden: ,,Du  arbejder  hver  dag 
med  apostle  i  sten,  men  i  dag  er  du 
sammen  med  levende  apostle."  Så  præ- 
senterede han  præsident  N.  Eldon  Tan- 
ner,  ældste  Thomas  S.  Monson,  og 
ældste  Boyd  K.  Packer.  Han  gav  opsyns- 
manden en  Mormons  Bog  på  dansk  og 
bar  sit  vidnesbyrd  om  profeten  Joseph 
Smith.  Opsynsmanden  blev  rørt  til  tårer 
gennem  den  bekræftelse  af  Ånden,  som 
han  følte  i  en  profets  og  apostles  nærvær. 
Han  erkendte  overfor  mig,  da  vi  forlod 
kirken:  ,,I  dag  har  jeg  været  sammen 
med  Guds  tjenere." 

Præsident  Kimball  arbejder  med  kærlig 
flid  og  med  hele  sit  hjerte,  kraft,  sind  og 
styrke.  Han  kræver  ikke  og  forventer 
ikke,  at  de  som  er  sammen  med  ham, 
skal  arbejde  i  hans  tempo,  men  i  deres 
eget  tempo.  Han  er  en  handlingens 
mand,  hvilket  viser  sig  ved  det  enkle  skilt 
på  hans  bord,  hvorpå  der  står:  „Gør 
det". 

For  dem,  som  arbejder  sammen  med 
ham,  udelukker  hans  eksempel  fraser 
som:  „Jeg  vil  prøve"  eller  „Jeg  vil  gøre 
mit  bedste".  Hans  eksempel  og  kærlig- 


hed motiverer  dem  som  følger  hans 
eksempel,  til  at  opnå  højere  mål  og  øge 
deres  indsats  for  at  nå  fuldkommenhed. 
Han  har  den  sjældne  evne  at  opmuntre 
enhver  af  os  til  at  yde  mere  end  det 
bedste,  vi  kan  gøre  og  til  at  blive  ved  med 
at  stræbe,  indtil  vi  når  længere  end  vores 
mål. 

Under  planlægningen  og  forberedelsen 
til  områdekonferencerne  i  Mexico,  Cen- 
tral- og  Sydameria  i  februar  1977  blev 
det  planlagt,  at  vi  skulle  holde  møder  i 
La  Paz  i  Bolivia,  som  ligger  3.100  meter 
over  havets  overflade.  Dr.  Ernest  L. 
Wilkinson  og  dr.  Russell  M.  Nelson  gav 
os  det  råd,  at  præsident  Kimball  skulle 
hvile  i  4-6  timer  for  at  lade  sit  hjerte  og 
blodtryk  vænne  sig  til  den  store  højde. 
Præsident  Kimball  har  en  meget  stram 
tidsplan  ved  områdekonferencer,  og  det- 
te tillader  kun  kort  tid  til  at  hvile  sig  i.  (I 
virkeligheden  havde  generalautoriteter- 
ne læger  med,  således  at  vi  kunne  følge 
med  præsident  Kimball). 
Jeg  talte  med  præsident  Tanner  og 
præsident  Romney  for  at  få  deres  hjælp 
til  at  få  præsident  Kimball  til  at  hvile  sig  i 
La  Paz,  før  områdekonferencen  begynd- 
te. De  smilede  blot  og  sagde:  „Du  kan 
prøve." 

Detaljerede  planer  blev  fremlagt  for  Det 
øverste  Præsidentskab  for  områdekon- 
ferencerne i  Mexico,  Central-  og  Syda- 
merika. Jeg  så  præsident  Kimball  sætte 
to  små  røde  streger  udenfor  La  Paz  i 
Bolivia,  hvor  der  var  to  møder,  som  det 
ikke  var  planlagt,  at  han  skulle  overvæ- 
re. „Hvad  er  disse  møder?  Hvorfor  skal 
jeg  ikke  være  til  stede?"  spurgte  han.  Der 
var  en  pause,  så  svarede  jeg:  „Det  er  en 
hvileperiode,  præsident  Kimball."  Så 
sagde  han:  „Er  du  træt,  ældste  Hales?" 
Vi  kom  til  La  Paz,  hvor  det  første  møde 
var  en  kulturaften.  Han  ville  ikke  hvile 

sig.  Mit  hovcde  gjorde  ondt,  og  det  var, 
som  skulle  det  eksplodere  ved  tilpasnin- 
gen til  den  store  højde,  og  vi  fik  ilt  i  et 
forsøg  på  hurtigere  at  vænne  os  til  den 
store  højde.  Men  præsident  Kimball  fik 
ingen  ilt,  han  hilste  på  og  omfavnede 
2.000  hellige. 

Efter  det  sidste  møde  indbød  han  endnu 
1000  af  sine  elskede  lamaniter,  som  var 
kommet  ned  fra  Altiplano,  til  at  hilse  på 
sig.  De  kom  og  de  omfavnede  ham  og 
hilste  energisk  på  ham.  Han  ønskede  at 
vise  sin  kærlighed  til  lamaniterne. 
Dr.  Wilkinson  bekymrede  sig  over  præ- 
sidentens energiske  aktivitet  i  3100  me- 
ters højde  og  gik  til  ham.  Han  spurgte 
præsident  Kimball,  om  det  snart  var 
mulig  for  ham  at  standse.  Præsident 
Kimball  sagde:  „Hvis  du  vidste,  hvad  jeg 
ved,  så  ville  du  ikke  stille  mig  det 
spørgsmål." 


„Oplevelser  jeg  har  haft  med 

og  lektier  jeg  har  lært  af  en 

nutidig  profet,  Spencer  W. 

Kimball,  hvis  enkle  men 

magtfulde  budskab  er: 

,Kom,  følg  mig.'" 


Præsident  Kimball  drives  frem  af  den 
viden,  at  vi  forbereder  Jesu  Kristi  andet 
komme.  Han  ved,  at  det  er  hans  ansvar 
sammen  med  dem,  som  er  udvalgt  til  at 
arbejde  sammen  med  ham,  at  bringe 
budskab  til  alle  nationer  på  deres  eget 
tungemål  og  sprog. 

Præsident  Kimball  sagde  til  generalau- 
toriteterne: „Jeg  er  ikke  bange  for  dø- 
den. Hvad  jeg  er  bange  for  er,  at  jeg  vil 


møde  Frelseren,  og  at  han  vil  sige;  ,Du 
kunne  have  gjort  det  bedre.'" 
Kan  du  mærke  det  hengivne  og  det 
indtrængende  i  en  profets  stemme  om  at 
fremme  rigets  sag?  „Er  du  træt,  ældste 
Hales?"  bliver  ved  med  at  lyde  i  mine 
ører,  når  jeg  hviler  et  øjeblik.  Hvis  vi 
vidste,  hvad  præsident  Kimball  ved,  så 
ville  vi  også  arbejde  af  hele  vort  hjerte, 
kraft,  sind  og  styrke. 
Når  vi  prøvede  på  at  bevare  hans  styrke, 
ville  han  sige:  „Jeg  ved,  at  I  prøver  at 
redde  mig,  men  jeg  ønsker  ikke  at  blive 
reddet,  jeg  ønsker  at  blive  ophøjet."  Han 
fortalte  os  derpå,  at  Herren  vil  oprethol- 
de ham  som  profeten  og  at  vi  ikke  skulle 
sinke  kirken  på  grund  af  ham. 
Profeten  Joseph  Smith  fik  dette  råd: 
„Min  søn,  fred  være  med  din  sjæl!  Din 
modgang  og  dine  lidelser  skal  blot  vare 
et  øjeblik, 

og  om  du  er  standhaftig,  skal  Gud 
ophøje  dig  i  det  høje,  og  du  skal 
triumfere  over  alle  dine  fjender. 
Dine  venner  er  trofaste,  og  de  skal  atter 
hilse  dig  med  et  varmt  hjerte  og  venne- 
hånd"  (L&P  121:7-9). 
Med  mit  vidnesbyrd  beder  jeg  om  Her- 

rens  velsignelser  over  os,  så  vi  kan  føle 
det  påtrængende  i  dette  store  værk,  at  vi 
kan  forstå,  hvad  der  driver  vor  profet. 
Han  er  en  missionær,  fordi  han  ved,  at 
hele  menneskeheden  skal  undervises  ved 
Ånden  og  døbes.  Så  vil  vi,  hvis  vi  lever 
værdigt,  opnå  evigt  liv,  blive  ophøjet  og 
vende  tilbage  til  Gud  Faderens  og  Jesu 
Kristi  nærhed  for  at  bo  sammen  med 
dem  i  al  evighed. 


Jeg  vidner  for  jer,  at  en  profet  leder 
denne  kirke  i  dag  gennem  åbenbaring. 
Ved  afslutningen  af  en  generalkonferen- 
ce sagde  præsident  Kimball  engang: 
„Mit  folk  siger  Herre,  Herre,  og  gør  ikke 
hvad  jeg  siger."  Det  er  min  bøn,  at  vi  vil 
sige:  „Herre,  Herre"  og  gøre  som  vor 
profet  og  de,  som  leder  denne  kirke  i 
dag,  siger  og  følge  deres  eksempel.  I  Jesu 
Kristi  navn.  Amen.  □ 


Evangeliets  lys 


Ældste  Adney  Y.  Komatsu 
De  halvfjerds'  første  Kvorum 


For  nogle  år  siden  fik  jeg  til  opgave  at 
besøge  en  af  øerne  i  det  sydlige  Stillehav 
for  at  indvi  en  netop  færdiggjort  kirke- 
bygning. Da  jeg  den  aften  nærmede  mig 
bygningen  sammen  med  nogle  af  de 
lokale  ledere,  blev  vi  overraskede  over  at 
se,  at  bygningen  lå  hen  i  fuldkommen 
mørke. 

Vi  trådte  ind  i  bygningen  og  så  alle 
medlemmerne  sidde  i  kirkesalen,  og  vi 
spurgte,  hvorfor  der  intet  lys  var.  Bi- 
skoppen informerede  os  om,  at  byggele- 
deren tidligere  på  eftermiddagen  havde 
inspiceret  bygningen  for  at  sikre  sig,  at 


alting  var  klar  til  indvielsen.  Men  nu, 
hvor  tidspunktet  for  møderne  nærmede 
sig,  var  der  af  en  eller  anden  årsag  intet 
lys,  selv  om  der  var  lys  i  de  omkringlig- 
gende huse.  Alle  muligheder  for  at  løse 
problemet  blev  undersøgt  uden  held, 
men  til  trods  herfor  besluttede  de  lokale 
ledere  og  jeg  at  fortsætte  med  indvielsen. 
Mens  programmet  skred  frem  kun 
oplyst  af  en  enkel  petroleumslampe 
forrest  i  kirkesalen,  var  jeg  sikker  på,  at 
dette  var  den  første  indvielse  i  kirkens 
historie  udført  i  mørke. 
Jeg  er  sikker  på,  at  alle  disse  gode  brødre 

og  søstre  i  forsamlingen  sluttede  sig  til 
mig  i  en  stille  bøn  i  deres  hjerter,  om  at 
bede  Herren  velsigne  os  med  lys,  således 
at  kirken  kunne  indvies. 
Talerne  talte  en  efter  en  -  i  mørke.  Koret 
sang  nogle  smukke  sange  -  i  mørke.  Og 
som  den  afsluttende  taler  holdt  også  jeg 
min  tale  i  mørke.  Da  jeg  bad  forsamlin- 
gen slutte  sig  til  mig  i  indvielsensbønnen, 
tændtes  lyset  i  kirken  pludseligt.  Hvor 
taknemmelige  var  vi  ikke  til  Herren  for 
denne  særlige  velsignelse!  Jeg  blev  over- 
vældet af  bevægelse  og  følte  mig  sagtmo- 
dig og  ydmyg  over,  at  vi  var  blevet  så 
velsignede.  Men  det,  at  der  var  blevet  lys 
i  kirken,  kunne  ikke  sammenlignes  med 
kærlighedslyset  i  vore  hjerter  for  denne 
store  velsignelse  som  svar  på  vore  bøn- 
ner. 

Det    fik    mig    til    al    mindes    profeten 
Moronis  ord: 

,,Og  nu  vil  jeg,  Moroni,  sige  noget  om 
disse  ting.  Jeg  vil  vise  verden,  at  tro  er 


det,  som  håbes  og  ikke  ses;  modsig 
derfor  ikke,  fordi  I  ikke  ser;  Thi  I  får 
intet  vidnesbyrd,  førend  jeres  tro  er 
blevet  prøvet  . .  . 

Thi  dersom  der  ikke  findes  tro  blandt 
menneskenes  børn,  kan  Gud  ikke  udføre 
noget  mirakel  blandt  dem;  derfor  viser 
han  sig  ikke  for  dem,  førend  de  tror." 
(Ether  12:6,  12). 

Ja,  Herren  velsignede  os,  selv  da  vores 
tro  blev  prøvet  og  vi  bad  med  håb. 
Der  findes  andre  blandt  os,  som  søger 
efter  lyset  i  livet.  En  sådan  ung  mand 
havde  brudt  mange  af  landets  love  og 
var  blevet  straffet  med  en  fængselsstraf. 
Han  undslap  endda  fra  fængslet  kun  for 
atter  at  blive  fanget  og  indsat  igen  et  kort 
stykke  tid  senere.  Hans  liv  var  i  sandhed 
fyldt  med  mørke  og  ulykke,  men  gennem 
en  omsorgfuld  biskops  konstante  an- 
strengelser besluttede  denne  unge  mand 
at  omvende  sig  og  vende  tilbage  til 
Kristus.  Med  et  sagtmodigt  og  ydmygt 
hjerte  begyndte  han  at  omvende  sig,  og 
Helligånden  rørte  ved  hans  hjerte. 
Da  han  gjorde  sig  rede  til  at  forlade 
fængslet  efter  at  have  udstået  sin  straf, 
stod  hans  biskop,  og  de  som  havde 
arbejdet  sammen  med  ham  i  alle  disse  år 
ved  porten  for  at  møde  ham.  Og  biskop- 
pen havde  medbragt  den  unge  mands 
far,  mor  og  brødre  og  søstre,  som 
modlog  ham  med  åbne  arme  og  stor 
glæde.  Hvor  stor  laknemmelighed  havde 
denne  unge  mand  ikke  for  sin  biskop  og 
sin  familie,  som  stod  ved  hans  side,  selv 
om  han  havde  gjort  dem  yderst  forlegne 
og  givet  dem  mange  søvnløse  nætter  med 
sine  egensindige  aktiviteter.  Men  deres 
tro  blev  aldrig  rokket,  og  der  skete  i 
sandhed  et  mirakel.  I  dag  tjener  denne 
unge  mand  som  ældsternes  kvorums- 
præsident  i  sit  ward. 
Hvilken  stor  kraft  ændrede  denne  unge 

mands  liv  fra  et  liv  i  åndeligt  mørke  til  et 
liv  i  lys  og  sandhed?  Det  var  Kristi  rene 
kærlighed  som  biskoppen  afspejlede,  da 
han  arbejdede  med  ham.  Og  denne 
Kristi  rene  kærlighed  er  barmhjertighed 
(se  Moroni  7:47). 

Profeten  Nephi  sagde:  „Og  Gud  Herren 
har  udstedt  det  bud,  at  alle  mennesker 
skal  øve  barmhjertighed,  hvilken  barm- 
hjertighed er  kærlighed.  Og  uden  at  de 
har  kærlighed  er  de  intet;  men  dersom  de 
havde  kærlighed,  ville  de  ikke  lade 
arbejderen  i  Zion  omkomme"  (2  Ne. 
26:30). 

Vi  må  også  huske  troen  og  modet  hos 
denne  unge  mands  familie,  mens  de 
udholdt  mange  prøvelser  og  smerter  og 
derefter  med  åbne  arme  bød  ham  vel- 
kommen ved  slutning  af  denne  ildprøve. 
Profeten  Moroni  minder  os  om  dette: 
„Se,  det  var  Nephis  og  Lehis  tro,  der 
bevirkede  forandringen  med  lamaniter- 
ne,  så  at  de  blev  døbt  med  ild  og  med  den 
Helligånd. 

Se,  det  var  Ammons  og  hans  brødres  tro, 
som  gjorde  så  stort  underværk  blandt 
lamaniterne. 

Ja,  alle  de,  som  gjorde  kraftige  gernin- 
ger, udførte  dem  ved  tro,  både  de,  som 
levede  før  Kristus  og  ligeledes  de,  som 
kom  efter  ham  .  .  . 

Og  ingen  sinde  har  nogen  udført  mirak- 
ler, som  ikke  først  har  haft  tro;  derfor 
troede  de  først  på  Guds  Søn"  (Ether 
12:14-16,  18). 

Profeten  Mormon  forkyndte  også,  at 
„det  er  ved  tro,  undergerninger  udføres 


Og  atter,  se,  jeg  siger  jer,  at  man  ikke  kan 
have  tro  og  håb,  uden  at  man  er  ydmyg 
og  sagtmodig  af  hjertet. 
...  og  dersom  et  menneske  er  sagtmo- 
digt og  ydmygt  af  hjertet  og  ved  den 
Helligånds  kraft  bekender,  at  Jesus  er 
Kristus,  da  må  han  nødvendigvis  have 
kærlighed"  (Moroni  7:37-38,  42^4). 
Gennem  apostlen  Paulus'  brev  til  Korin- 
terne bliver  vi  i  dag  mindet  om  barm- 
hjertighedens betydning: 
„Talte   jeg    end   med    menneskers    og 
engles  tunge,  men  ikke  havde  kærlighed, 
da  var  jeg  et  rungende  malm  eller  en 
klingende  bjælde. 

Og  havde  jeg  end  profetisk  gave  og 
kendte  alle  hemmeligheder  og  sad  inde 
med  al  kundskab,  og  havde  jeg  al  tro,  så 
jeg  kunne  flytte  bjerge,  men  ikke  havde 
kærlighed,  da  var  jeg  intet. 
Og  uddelte  jeg  end  alt,  hvad  jeg  ejer,  til 
de  fattige  og  gav  mit  legeme  hen  til  at 
brændes,  men  ikke  havde  kærlighed,  da 
gavnede  det  mig  intet. 


,, Herren  tilgiver  og  hans 
sande  disciple  tilgiver  også. 

Venskabets  hånd  rækkes 

frem,  synderen  omvender  sig 

og  barmhjertighedens  cirkel 

er  sluttet." 


thi  efter  Kristi  ord  kan  intet  menneske 
blive  frelst,  uden  det  har  tro  på  hans 
navn  .  .  . 

dersom  da  et  menneske  har  tro,  må  han 
nødvendigvis  have  håb;  og  uden  tro  kan 
der  intet  håb  være. 


Kærligheden  er  langmodig,  kærligheden 
er  mild;  den  misunder  ikke;  kærligheden 
praler  ikke,  opblæses  ikke, 
gør  intet  usømmeligt,  søger  ikke  sit  eget, 
lader  sig  ikke  ophidse,  bærer  ikke  nag, 

glæder  sig  ikke  over  uretten,  men  glæder 
sig  over  sandheden; 
Den  tåler  alt,  tror  alt,  håber  alt,  udhol- 
der alt. 

Kærligheden  ophører  aldrig"  (1  Kor. 
13:1-8). 

I  kirken  har  vi  mange  muligheder  for  at 
udføre  kærlige  gerninger.  Nogle  af  de 
største  kærlighedsgerninger  begynder 
med  en  udstrakt  venskabets  hånd.  Et 
stort  eksempel  herpå  blev  fortalt  af  en 
ældre  bror  ved  et  wardskonferencemø- 
de. 

Denne  gode  bror  var  søndagsskolens 
præsident  og  var  blevet  bedt  om  at  bære 
sit  vidnesbyrd.  I  de  12  år  han  havde 
været  uaktiv,  havde  livets  problemer 
kastet  ham  hid  og  did  og  han  var  blevet 
fyldt  med  den  dybeste  fortvivlelse.  Da 
livet  så  allermest  sort  ud,  blev  fællesska- 
bets og  venskabets  hænder  strakt  frem, 
først  af  hjemmelærerne,  så  af  biskoppen 
og  derefter  af  wardets  medlemmer.  Da 
han  vendte  tilbage  til  aktivitet  i  kirken 
og  følte  den  varme  ånd,  som  medlem- 
merne tilbød  ham  uden  fordomme  eller 
reservationer,  så  vidste  han,  at  Jesu 
Kristi  evangelium  var  sandt  og  at  der 
altid  er  plads  til  en  sjæl,  der  omvender 
sig.  Herren  tilgiver  og  hans  sande  disci- 
ple tilgiver  også.  Venskabets  hånd  ræk- 
kes frem,  synderen  omvender  sig  og 
barmhjertighedens  cirkel  er  sluttet. 
Profeten  Mormon  lærte  os  også: 
„Derfor,  mine  elskede  brødre,  dersom  I 
ikke  har  kærlighed,  er  I  intet;  thi  kærlig- 
heden bortfalder  aldrig.  Hold  derfor  fast 
ved  kærligheden,  som  er  det  største  af 
alt,  thi  alt  andet  skal  ophøre. 
Men  den  kærlighed,  som  er  Kristi  rene 
kærlighed,  forbliver  evindelig;  og  den, 
som  på  den  yderste  dag  findes  i  besiddel- 
se af  den,  med  ham  er  alt  vel"  (Moroni 
7:46-47). 


Når  vi  trofast  opfylder  vores  ansvar  i 
kirken,  når  vi  husker,  at  vore  gerninger 
udtrykker  vort  hjertes  følelser  og  når  vi 
udvider  vor  kærlighed  til  vor  Frelser, 
som  venter  på  at  modtage  os  i  sit  rige,  må 
vi  så  gøre  det  med  håb,  kærlighed  og 
barmhjertighed.  Hans  invitation  til 
menneskehedens  generationer  klinger 
frem  i  denne  sang:  „Kom  kun  til  Her- 
ren  : 

Kom  kun  til  Herren,  alle  som  lider, 

sorgfuldt,  betynget,  af  synd  brudt 

ned. 

Han  vil  dig  lede  indtil  sin  glæde, 

der  vil  du  finde  dit  sted. 

Kald  kun  på  Herren,  altid  han 

svarer, 

selv  om  i  mørket  du  vandrer  om. 

Hans  arm  dig  finder,  din  nød 

forsvinder, 

når  han  til  dig  siger:  Kom. 

Bed  kun  til  Herren,  han  vil  dig  høre, 
når  ydmygt  du  for  ham  knæler  ned. 
O,  ved  du  ikke,  engle  fra  oven 
leder  din  gang,  dine  fjed 

Kom  da  til  Herren,  hvor  du  end 

færdes, 

lyt  til  hans  røst,  som  indbyder  dig. 

Han  højt  deroppe,  blandt  himlens 

flokke 

kalder:  ,,0,  kom  kun  til  mig!" 

(Sange,  nr.  140). 

Mine  kære  brødre  og  søstre,  jeg  vidner 
ydmygt,  at  jeg  ved,  at  Jesus  er  Kristus, 
verdens  Frelser  og  hvis  vi  lytter  til  hans 
kald  om  at  komme  til  ham,  så  vil  vi  i 
sandhed  blive  velsignet  med  alle  de 
velsignelser,  som  han  har  til  de  trofaste 
og  de  retfærdige.  I  Jesu  Kristi  navn. 
Amen.  □ 


De  „små  ting"  og 
evigt  liv 


Ældste  Angel  Abrea 
De  halvfjerds'  første  Kvorum 


En  udsædvanlig  varm  eftermiddag  var 
jeg  på  vej  gennem  de  grønne  landbrugs- 
områder på  Pampaen  i  Argentina.  Solen 
sved  hovedvejen  så  meget,  at  varmebøl- 
gerne blev  synlige.  Ikke  desto  mindre 
følte  jeg  mig  sikker  og  vel  tilpas,  for  jeg 
havde  netop  købt  en  helt  ny  bil,  der  lige 
var  kommet  fra  fabrikken,  og  som  havde 
en  stor  motor  og  rigelig  med  kraft  til  at 
overvinde  elementerne  og  tillade  mig  at 
køre  rask  til  i  luftkonditioneret  behage- 
lighed. 

Pludselig  bemærkede  jeg,  at  temperatu- 
ren i  min  nye  bil  begyndte  at  stige  og  den 
store  motor  begyndte  at  lyde  anstrengt. 
Da  temperaturnålen  nåede  farepunktet 
holdt  jeg  ind  til  siden  med  det  håb,  at  jeg 
med  mit  meget  begrænsede  kendskab  til 
mekanik  kunne  finde  ud  af,  hvad  der  var 
galt  med  bilen.  Jeg  må  indrømme,  at  jeg 
var  temmelig  forarget  over,  at  noget 
kunne  standse  min  store  nye  bil.  Straks 
efter  at  jeg  havde  løftet  motorhjelmen, 
så  jeg  til  min  forbløffelse,  at  en  myriade 
af  farverige   små   sommerfugle   havde 


samlet  sig  på  køleren,  tilstoppet  kølersy- 
stemet og  standset  bilen.  Jeg  blev  deref- 
ter slået  af  en  erkendelse  af,  hvordan 
nogle  få  hundrede  små  sommerfugle 
med  deres  samlede  styrke  kunne  betvin- 
ge motorens  umådelige  hestekræfter. 
Nej,  det  var  ikke  en  ørn,  en  høg  eller 
noget  andet,  der  mere  eller  mindre 
kunne  retfærdiggøres,  men  kun  et  par 
hundrede  små  sommerfugle. 
Denne  tildragelse  fik  mig  til  at  tænke  på, 
hvad  der  ofte  sker  i  vores  eget  liv.  Jeg 
kom  til  at  tænke  på  de  vældige  mulighe- 
der, der  eksisterer  hos  hver  eneste  af  os, 
et  potentiel  der  kan  lede  os  til  evigt  liv. 
Profeten  Joseph  Smith  sagde: 
„Her  er  altså  evigt  liv  -  at  kende  den 
eneste  alvise  og  sande  Gud;  og  I  må  selv 
lære,  hvordan  I  kan  blive  guder  og  blive 
Guds  konger  og  præsier,  det,  som  alle 
guder  har  gjort  før  jer,  nemlig  ved  at  gå 
fra  den  ene  lille  grad  til  den  anden,  og  fra 
noget  småt  til  noget  stort,  fra  nåde  til 
nåde,  fra  ophøjelse  til  ophøjelse,  indtil  I 
når  de  dødes  opstandelse  og  er  i  stand  til 

at  bo  ved  evige  bål  og  sidde  i  herlighed, 
som  de  gør,  der  sidder  på  en  trone  i  evig 
magt  .  .  . 

...  (I)  skal  blive  Guds  arvinger  og  Kristi 
medarvinger.    Hvad    er   det?   At    arve 


„Vor  største  udfordring  er 

trofast  og  beslutsomt  at 

benytte  alt,  hvad  han  har 

givet  os  for  at  opnå  vores 

ophøjelse." 


samme  magt,  samme  herlighed  og  sam- 
me ophøjelse,  til  man  når  at  blive  en  Gud 
og  stige  op  til  den  evige  magts  trone,  som 
dem,  der  er  gået  forud"  {Profeten  Joseph 
Smiths  lærdomme,  s.  418-419) 
Hvor  ofte  lader  vi  små  „sommerfugle" 
nedsætte,  beherske  eller  begrænse  vort 
uendelige  potentiel  fra  at  lede  os  mod 
ophøjelse? 

Forholdsmæssigt  set  er  det  kun  få,  der 
bliver  tilbageholdt  på  deres  vej  gennem 
de  såkaldte  store  eller  alvorlige  synder  af 
den  type,  vi  kan  læse  om  i  avisernes 
overskrifter.  Det  er  almindeligvis  ikke 
den  almægtige  ørn,  som  besejrer  os,  men 
de  bittesmå  „sommerfugle". 
For  bedre  at  illustrere  denne  tanke  vil  jeg 
gerne  nævne  nogle  af  de  „farer  på 
vejen",  som  bliver  til  hindringer  på  vor 
vidunderlige  rejse  til  det  celestiale  rige. 
Har  vi  tænkt  på  den  vældige  åndelige 
forringelse,  som  er  et  resultat  af  ikke  at 
holde  sabbaten  hellig?  Denne  befaling 
omfatter  langt  mere  end  blot  at  hvile  fra 
vort  arbejde.  At  holde  sabbaten  hellig 


opbygger  i  sagens  natur  åndelig  karak- 
terstyrke og  forbereder  os  til  det,  som 
skal  komme.  Ved  at  adlyde  denne  befa- 
ling vil  vi  få  magt  over  det  onde,  vi  vil 
bedre  være  i  stand  til  at  holde  Herrens 
bud  og  holde  os  selv  uplettede  fra 
verdens  synder.  (Se  L&P  59:9). 
Når  vi  nu  taler  om  sabbatsdagen  har  vi 
så  mere  specielt  tænkt  på  den  åndelige 
fejlernæring,  der  er  et  resultat  af  ikke  at 
overvære  vore  nadvermøder  eller  over- 
være dem  med  en  forkert  indstilling? 
Den  hellige  pagt  som  kirkens  medlem- 
mer har  indgået  ved  dåb  bør  være 
fremherskende  i  tanke  og  følelse,  når  vi 
nyder  nadveren.  Hvis  vi  kan  opnå  dette, 
vil  vi  altid  have  Herrens  Ånd  hos  os. 
Intet  medlem  af  kirken  kan  ignorere 
eller  undlade  den  ugentlige  fornyelse  af 
denne  pagt  og  fastholde  Ånden.  Hvis  vi 
virkelig  forstår  formålet  med  vore  nad- 
vermøder, vil  vi  overvære  dem  ikke  blot 
for  at  høre  en  eller  anden  tale,  hvad  der 
selvfølgeligt  er  vigtigt,  men  for  at  forny 
de  hellige  pagter,  som  vi  har  indgået  med 
vor  himmelske  Fader  i  hans  Søns,  Jesus 
Kristi  navn.  De,  som  gør  det  til  vane 
ikke  at  overvære  dette  ugentlige  møde  og 
som  undlader  at  omvende  sig,  sætter  i 
høj  grad  deres  åndelige  stabilitet  og 
velfærd  på  spil. 

Er  vi  nogen  sinde  standset  op  for  at 
tænke  over,  hvad  det  betyder  for  vor 
frelse,  når  vi  undlader  at  bede  eller  ikke 
dagligt  gennem  vore  bønner  udvikler 
gentagende  tilfredsstillende  oplevelser? 
Vi  taler  hele  tiden  om  „bønnens  magt", 
men  er  vi  altid  villige  til  at  betale  prisen, 
således  at  det  løfte,  vi  finder  i  3  Ne. 
18:18-20,  kan  blive  opfyldt? 
„Se,  sandelig  siger  jeg  jer,  at  I  må  altid 
våge  og  bede,  så  I  ikke  falder  i  fristelse; 
thi  Satan  begærer  jer,  så  han  kan  sigtejer 
som  hvede. 


Derfor  skal  I  altid  bede  til  Faderen  i  mit 

navn, 

og  hvad  I  beder  Faderen  om  i  mit  navn, 

som  er  ret,  og  tror,  I  skal  få  det,  se,  det 

skal  gives  jer." 

Endnu  en  eksempel.  Er  vi  klar  over,  at 
hver  gang  vi  opretholder  kirkens  ledere, 
så  er  det  vor  pligt  at  støtte  dem?  Den 
oprakte  hånd  bliver  et  symbol  på  den 
pagt,  vi  indgår  om  at  støtte  dem.  Hver 
gang  vi  kritiserer  eller  fordømmer  dem, 
blive  vi  bogstavelig  talt  pagtsbrydere. 
Præsident  Joseph  F.  Smith  har  givet 
følgende  kommentar  om  dette  problem: 
,,I  det  øjeblik  en  mand  siger,  at  han  ikke 
vil  underkaste  sig  kirkens  lovformeligt 
oprettede  myndighed,  hvad  enten  denne 
myndighed  er  lærere,  biskoprådet,  høj- 
rådet, hans  kvorum  eller  Det  øverste 
Præsidentskab,  og  gennemfører  det,  i 
det  øjeblik  udelukker  han  sig  selv  fra 
præstedømmet  og  kirkens  privilegier  og 
velsignelser  og  udskiller  sig  fra  Guds 
folk,  for  han  ignorererer  den  myndig- 
hed, som  Herren  har  indført  i  sin  kirke." 
{Evangeliske  lærdomme,  kap.  3). 

Jeg  har  haft  utallige  gange  lyttet  til 
årsager,  hvorfor  mennesker  ikke  har 
betalt  deres  tiende,  hvoraf  de  fleste 
årsager  simpelthen  var  mangel  på  tro. 
Jeg  husker  engang  i  1957,  hvor  jeg  tjente 
som  ny  præsident  for  en  gren  i  Argentina 
og  hvor  jeg  besluttede  at  interviewe 
medlemmerne  med  af  hensyn  til  vigtig- 
heden af  at  betale  tiende.  Jeg  var  ved  at 
tale  med  en  god  bror  i  grenen,  som  hed 
Jose,  og  som  havde  besvær  med  at  betale 
sin  tiende.  Jeg  spurgte  ham  ligefremt: 
„Bror  Jose,  hvorfor  betaler  du  ikke  din 
tiende?"  Jeg  er  sikker  på,  at  Jose  ikke 
forventede  at  jeg  ville  være  så  direkte. 
Efter  et  øjebliks  tavshed  svarede  han: 
„Som  du  ved  præsident,  så  har  jeg  to 


børn.  En  arbejders  løn  er  meget  ringe,  og 
denne  måned  er  jeg  nødt  til  at  købe  sko 
til  mine  børn,  så  de  kan  gå  i  skole,  og 
rent  matematisk,  så  har  jeg  bare  ikke 
nok  penge." 

Mit  øjeblikkelige  svar  var:  „Jose,  jeg 
lover  dig,  at  hvis  du  vil  betale  din  tiende 
trofast,  så  vil  dine  børn  få  deres  sko  til  at 
gå  i  skole  i,  og  du  vil  være  i  stand  til  at 
betale  for  alle  fornødenheder  i  dit  hjem. 
Jeg  ved  ikke,  hvordan  han  vil  gøre  det, 
men  Herren  holder  altid  sine  løfter. 
Desuden,"  tilføjede  jeg,  „hvis  du  stadig 
synes,  at  du  ikke  har  tilstrækkelig  med 
penge,  så  vil  jeg  af  min  egen  lomme 
tilbagebetale  dig  det,  som  du  har  betalt  i 
tiende." 

På  vej  hjem  spekulerede  jeg  på,  om  jeg 
havde  gjort  det  rette.  Jeg  var  fornylig 
blevet  gift,  havde  netop  påbegyndt  min 
karriere  og  stod  overfor  mine  egne 
økonomiske  problemer.  Jeg  begyndte  at 
bekymre  mig  for  mine  egne  sko,  for  slet 
ikke  at  tale  om  skoene  til  Joses  familie! 
Selv  om  min  kære  hustru  helhjertet 
støttede  mig  og,  da  jeg  kom  hjem, 
forsikrede  mig  om  at  alting  ville  gå  godt, 
så  må  jeg  indrømme,  at  der  den  aften 
ikke  var  nogen,  der  bad  mere  indtræn- 
gende for  broder  Joses  økonomiske 
velfærd,  end  jeg  gjorde. 
En  måned  senere  talte  jeg  igen  med  Jose. 
Selv  om  tårerne  i  hans  øjne  gjorde  det 
næsten  umuligt  for  ham  at  tale,  sagde 
han:  „Præsident,  det  er  utroligt.  Jeg 
betalte  min  tiende,  og  jeg  har  været  i 
stand  til  at  svare  alle  mine  forpligtelser, 
og  jeg  har  endda  købt  nye  sko  til  mine 
børn,  altsammen  uden  en  lønstigning. 
Jeg  ved,  at  Herren  holder  sine  løfter!" 
Jose  er  til  denne  dag  forblevet  en  trofast 
tiendebetaler. 

Indtil  nu  har  jeg  kun  nævnt  nogle  få  af  de 
problemer,  der  opstår  på  grund  af  de 

små  „sommerfugle",  som  vi  møder  på 
vor  evige  vej.  Der  findes  selvfølgelig 
mange  flere.  Vi  kunne  for  eksempel 
nævne  mangel  på  selvkontrol,  som  leder 
mange  mennesker  til  at  bryde  vidsoms- 
ordet;  de  forskellige  undskyldninger  for 
ikke  at  rette  sig  efter  programmet  for 
den  personlige  og  familiens  beredskab, 
manglen  på  opmuntring,  apatien  med 
hensyn  til  vort  genealogiske  ansvar, 
undladelse  af  at  vende  tilbage  til  Herrens 
templer  ofte  for  at  udføre  det  nødvendi- 
ge arbejde  for  vor  døde  slægt  og  i  nogle 
tilfælde  mangel  på  interesse  og  andre 
gange  den  frygt,  der  udelukker  mange 
fra  at  deltage  i  missioneringen.  Det  er 
blot  eksempler  på  en  liste,  som  fortsæt- 
ter i  det  uendelige. 
Det  er  højst  sandsynligt,  at  vi  aldrig  vil 


miste  vor  status  som  medlemmer  af 
kirken,  blot  for  ikke  at  efterleve  én  eller 
flere  af  de  førnævnte  befalinger.  Ikke 
desto  mindre  påvirker  disse  små  „som- 
merfugle" hvad  enten  det  er  enkeltvis 
eller  samlet  vor  åndelige  udvikling  og  i 
bund  og  grund  den  enkeltes  virkelige 
evner. 

„Thi  kraften  dertil  har  de  i  sig,  hvorved 
de  kan  handle  efter  egen  fri  vilje.  Og 
dersom  mennesker  gør  det  gode,  skal  de 
ingenlunde  miste  deres  løn"  (L&P 
58:28). 

Herren  har  ikke  sat  os  her  i  verden,  for  at 
vi  skal  fejle.  Vi  har  modtaget  alle  de 
talenter  og  evner,  der  er  nødvendige  for 
rejsen  til  atter  at  komme  tilbage  og  være  i 
hans  nærhed.  Vor  største  udfordring  er 


Nogle  af  de  primarybørn  som  sang  i  et  særligt  kor  ved  mødet  lørdag  eftermiddag 

trofast  og  beslutsomt  at  benytte  alt, 
hvad  han  har  givet  os  for  at  nå  vores 
ophøjelse.  Hvis  vi  opnår  dette  -  hvis  vi 
„leve(r)  af  hvert  ord,  som  udgår  af  Guds 
mund"  (L&P  84:44)  -  så  vil  vi  ved  rejsens 
slutning  endnu  en  gang  få  del  i  en 
strålende    oplevelse,    som    vi    havde    i 


begyndelsen,  da  ,,alle  Guds  Sønner  råb- 
te af  glæde"  (Job  38:7). 
Jeg  ved,  at  Herren  har  gjort  dette  muligt, 
og  at  han  velsigner  os  og  vil  fortsætte 
med  at  velsigne  os,  mens  vi  udvikler  os 
henimod  vort  strålende  mål.  I  Jesu 
Kristi  Navn.  Amen.  □ 


Rigets  styrke  er 
den  indre  styrke 


Ældste  Dean  L.  Larsen 
De  halvfjerds'  Præsidium 


Engang  konfronterede  en  gruppe  fari- 
sæere Frelseren  og  krævede  at  få  at  vide, 
hvornår  Guds  rige  ville  komme  på 
jorden  (se  Luk.  17:20).  Deres  traditioner 
havde  belært  dem  om,  at  Guds  rige  på 
imponerende  måde  ville  demonstrere  sin 
magt  og  sit  jordiske  herredømme.  Deres 
spørgsmål  var  derfor  en  udfordring  til 
Herrens  påstand  om,  at  når  Guds  rige 
blev  etableret  på  jorden,  ville  det  ikke 
være  som  andre  jordiske  riger.  (Se  Joh. 
18:36). 

Mesteren  svar  ved  denne  lejlighed  udgør 
en  vigtig  lektie  om  den  virkelige  kilde  til 
magt  og  indflydelse  i  hans  rige.  Han 


svarede:  „Guds  rige  kommer  ikke  såle- 
des, at  man  udvortes  kan  iagttage  det. 
Ej  hellere  vil  man  kunne  sige:  ,Se  her!' 
eller :  ,Se,  der  er  det!'  Thi  se,  Guds  rige  er 
inden  i  jer."  (Luk.  17:20-21). 
Frelseren  forsøgte  at  foreholde  sine 
spørgere  den  kendsgerning  at  Guds  riges 
virkelige  styrke  ikke  repræsenteres  i  ydre 
ting,  som  man  kan  se.  Rigets  styrke 
findes  i  livskvaliteten  hos  rigets  medlem- 
mer. Det  er  deres  dybe  renhed,  kærlig- 
hed, tro,  retskaffenhed  og  hengivenhed 
overfor  sandhed.  Denne  store  lektie 
forstod  farisæerne  ikke.  Den  har  betyd- 
ning for  os  i  dag. 

I  dag  findes  vore  kirker  og  forsamlinger  i 
næsten  hvert  eneste  land  i  den  frie 
verden.  Vore  templer  vil  snart  være 
indenfor  en  let  rejseafstand  for  næsten 
hvert  eneste  medlem.  Den  procentdel  af 
medlemmerne,  som  overværer  møderne 
og  aktiviteterne,  har  aldrig  været  så  høj. 
Det  er  opmuntrende  tegn.  Vi  håber,  at 
de  giver  udtryk  for  indre  styrke.  Vi 
glæder  os  over  den  vækst,  som  har 
præget  kirkens  udvikling  i  dette  århun- 
drede og  især  i  det  sidste  årti  eller  to.  Vi 
bliver  opmuntrede  gennem  vor  missio- 
nærsucces, som  vi  rettelig  bør,  men  midt 
i  al  denne  ydre  manifestation  af  øget 
styrke  må  vi  ikke  glemme  Frelserens 
påbud  til  dem,  der  så  frem  til,  at  Guds 
rige  ville  manifestere  sig  selv  på  måder, 
som  ville  være  imponerende  set  med  en 
jordisk  målestok.  „Se,"  sagde  han 
„Guds  rige  er  inden  i  jer"  (Luk.  17:21). 
For  adskillige  måneder  siden  overvære- 
de jeg  en  konference  i  en  stav,  der  havde 
indsamlet  et  imponerende  statistisk  ma- 
teriale. Set  med  alle  målelige  standarder 
var  dette  en  stav,  der  bestod  af  hengivne 
og  trofaste  sidste  dages  hellige.  Da  jeg 
mødtes  med  stavspræsidenten  til  vores 
første  interview  overraskede  det  mig 
ikke,  at  han  var  ivrig  efter  sammen  med 
mig  at  gennemgå  de  strålende  statistiske 
optegnelser,  som  hans  medlemmer  hav- 
de været  årsag  til.  Rapporterne  var 
blevet  lagt  pænt  frem  på  han  skrivebord 
for  at  lette  denne  gennemgang.  Før  jeg 
så  på  dem,  spurgte  jeg  præsidenten:  „Sig 
mig,  hvordan  føler  du  med  hensyn  til 
dine  medlemmer?  Befinder  de  sig  i  al 
almindeligehed,  med  hensyn  til  deres 
åndelige  kvaliteter,  på  et  højere  stade  nu 
end  for  et  år  siden?"  Jeg  ønskede  at 
vurdere  præsidentens  personlige  bedøm- 
melse af  hans  medlemmers  åndelige 
styrke.    Han    benyttede    sig   med    det 


Ældste  Jack  H.  Goaslind,  Jun.,  fra  De 
halvfjerds'  første  Kvorum  sammen  med  sin 
yngste  søn  Richard 

samme  af  denne  mulighed  for  at  henlede 
min  opmærksomhed  på  rapporterne. 
Jeg  kunne  mærke,  at  han  misforstod 
hensigten  med  mit  spørgsmål,  og  jeg 
forklarede:  „Jeg  vil  med  glæde  gennem- 
gå rapporterne  sammen  med  dig,  men 
før  vi  gør  det,  vil  du  så  fortælle  mig, 
hvordan  du  føler  med  hensyn  til  dine 
medlemmer?" 

Min  fastholden  af,  at  han  skulle  foretage 
denne  form  for  vurdering  udover  de 
oplysninger,  som  fandtes  i  rapporterne, 
var  både  frustrerende  og  forvirrende  for 
præsidenten.  Jeg  kunne  mærke  hans 
frustration,  og  vi  gik  uden  yderligere 

diskussion  igennem  de  statistiske  oply- 
sninger. De  angav  en  betragtelig  udvi- 
kling på  mange  områder,  som  let  kan 
tælles  og  ses.  Jeg  føler,  at  rapporterne  på 
afgørende  vis  påviste  medlemmernes 
åndelige  kvalitet.  Imidlertid  lykkedes 
det  mig  ikke,  at  få  stavspræsidenten  til  at 
fremkomme  med  den  form  for  bedøm- 
mende evaluering,  som  jeg  havde  bedt 
om.  På  samme  tid  kunne  jeg  mærke,  at 
han  var  en  lille  smule  forvirret  og  noget 
tankefuld  ved  afslutningen  af  vores 
interview.  Hans  tankefuldhed  fortsatte 
gennem  eftermiddagens  og  aftenens  mø- 
der og  gav  mig  grund  til  en  del  bekym- 
ring. 

Den  følgende  dag,  da  stavspræsidenten 
holdt  tale  ved  konferencens  hovedmøde, 
overraskede  han  mig  ved  at  fortælle 
medlemmerne  om  sin  oplelvelse  med 
mig  den  foregående  dag.  Han  erkendte 
sin  frustration  over  min  tilsyneladende 
modvillighed  mod  at  begynde  en  øje- 
blikkelig gennemgang  af  hans  korrelere- 
de rapporter  og  denne  frustration  for- 
blev hos  ham  indtil  ud  på  natten.  Mens 
han  overvejede  disse  ting,  kom  han  i  sit 
sind  til  at  tænke  på  en  oplevelse,  som  han 
havde  haft  i  ugen  inden  konferencen. 
Han  havde  besøgt  et  medlem  af  staven, 
der  lå  på  hospitalet  og  var  ved  at  komme 
sig  efter  en  operation.  Under  dette  besøg 
var  en  sygeplejerske  kommet  ind  på 
værelset  på  sin  sædvanlige  runde  til 
patienterne.  Hun  var  gået  ind  og  havde 
set  på  nogle  diagrammer  og  kurver,  som 
hang  ved  fodenden  af  patientens  seng. 
Hun  havde  omhyggeligt  set  gennem 
bemærkningerne  og  havde  så  tilføjet  sine 
egne.  Så  havde  hun  stillet  sig  ved  siden  af 
patienten  og  følt  hendes  puls,  følt  hende 
på  panden,  stillet  nogle  spørgsmål  og 
fået  nogle  svar.  Stavspræsidenten  sagde: 
„Det  gik  op  for  mig  at  sygeplejersken 


forsøgte  at  vurdere  nogle  af  patientens 
vitale  livstegn  -  noget  som  ikke  kunne 
læses  udfra  bemærkningerne  i  papirer- 
ne." 

Stavspræsidenten  sagde,  at  det  var  på 
dette  tidspunkt  i  hans  overvejelser,  at 
formålet  med  mine  spørgsmål  dagen 
forinden  var  gået  op  for  ham.  „Jeg 
forstod,"  sagde  han,  „at  ældste  Larsen 
bad  mig  vurdere  jeres  åndelige  vitale 
livstegn  på  en  måde,  som  rapporterne 
måske  ikke  kunne  afsløre." 
Så  fortsatte  han:  „I  dag  vil  jeg  tale  til  jer 
om  disse  åndelige,  vitale  livstegn  -  tegn 
som  går  ud  over  oplysningerne  på  rap- 
porterne." Han  fortsatte  med  at  give  en 
af  de  bedste  taler,  som  jeg  nogen  sinde 
har  hørt  en  stavspræsident  give,  og  det 
var  interessant,  at  han  ikke  i  sine 
bemærkninger  kom  med  en  eneste  hen- 
visning til  de  statistiske  rapporter. 
Vi  har  i  dag  god  grund  til  at  føle  os 
opmuntrede  og  optimistiske,  når  vi  be- 
tragter kirkens  hurtige  vækst  overalt  i 
verden.  Vi  glæder  os  over  medlemmer- 
nes grad  af  deltagelse,  selv  om  vi  erken- 
der, at  den  kan  forbedres.  Medlemmer- 
nes villighed  til  at  tjene  og  ofre  for 
Herrens  værk  er  rosværdig. 
Men  hvad  med  det  rige,  som  findes  i  vor 
egen  sjæl?  Der  findes  tegn  på,  at  vi  ikke 
er  fuldkommen  frie  for  indre  svagheder, 
problemer  i  familierne  mangedobles. 
Skilsmisse  bliver  mere  almindelig.  Tegn 
på  optagethed  af  verdslige  og  materielle 
bekymringer  er  fremherskende  overalt. 
Tvivlsom  efterlevelse  af  tillidens  og  ret- 
skaffenhedens principper  i  forretnings- 
anliggender forekommer  alt  for  ofte. 
Høflighed  og  venlighed  mennesker  imel- 
lem erstattes  alt  for  ofte  af  stejlhed  og 
uforskammethed.  Vi  omgives  i  stigende 
grad  af  promiskuitet  og  utroskab  over- 
for ægteskabspagten. 


Mens  Herren  anerkender,  at  Jesu  Kristi 
Kirke  af  Sidste  Dages  Hellige  er  „den 
eneste  sande  og  levende  kirke  på  hele 
jordens  overflade,  .  .  .  dette  siger  jeg  om 
kirken  i  almindelighed  og  ikke  om  dens 
enkelte  medlemmer",  så  udtrykte  Her- 
ren et  forbehold  med  hensyn  til  de 
enkelte  medlemmer  og  forklarede:  „Thi 
jeg,  Herren,  kan  ikke  se  på  synd  med  den 
ringeste  eftergivenhed"  (L&P  1:30-31). 
Ved  en  anden  lejlighed  advarede  han 
medlemmerne  af  sin  kirke: 
„Se,  hævnen  kommer  snart  overjordens 
indbyggere  .  .  . 

og  den  skal  begynde  med  mit  hus,  og  fra 
mit  hus  skal  den  udgå,  siger  Herren. 
Først  blandt  jer,  siger  Herren,  som  har 
foregivet  at  kende  mit  navn,  men  ikke 
har  kendt  mig  og  har  bespottet  mig  i  mit 
hus"  (L&P  112:24^26). 
I  denne  tid  med  en  imponerende  vækst 
for  kirken  er  det  godt  for  os  at  se  ind  i  os 
selv  for  at  vurdere  vore  individuelle 
åndelige  vitale  livstegn.  Alt  for  ofte  giver 
sidste  dages  hellige  i  alle  aldre  efter  for 


Guds  riges  virkelige  styrke  er 

kvaliteten  af  vort  liv  -  vor 

dybe  renhed,  kærlighed,  tro, 

retskaffenhed  og 

hengivenhed  overfor 

sandhed. 


fristelsen  til  at  udforske  og  prøve  de 
forbudte  ting  i  verden.  Ofte  sker  det 
uden  den  hensigt  vedvarende  at  fasthol- 
de disse  ting,  men  med  den  bevidste 
beslutning  om  for  et  øjeblik  at  give  efter 


overfor  dem  på  en  måde,  som  om  de 
havde  en  eller  anden  værdi,  der  var  for 
vigtig  eller  for  spændende  til  at  lade  gå 
forbi  sig.  Selv  om  nogle  slipper  levende 
fra  disse  udflugter,  så  indtræffer  der  et 
stadig  stigende  antal  tragedier,  som 
bringer  fordærv  og  fortvivlelse  hos  man- 
ge- 
Den  samlede  effekt  af  dette  er  ødelæg- 
gende. Resultaterne  vil  påvirke  både 
dem,  som  giver  efter  såvel  som  dem,  der 
har  elsket  og  stolet  på  disse  mennesker, 
på  en  uheldig  og  uforudset  måde  i  en 
uoverskuelig  tid  fremover.  Som  følge 
heraf  bliver  menneskeheden  ubønhør- 
ligt forringet,  kirkens  virkelige  magt  og 
Guds  riges  indflydelse  bliver  formind- 
sket og  hele  menneskeheden  vil  uund- 
gåeligt komme  til  at  føle  tabet.  Desuden 
bringer  vi  som  en  samlet  kirke  vor  evne 
til  at  fortjene  og  gøre  krav  på  Herrens 
beskyttende  og  bevarende  velsignelser  i 
fare. 

Jeg  nærer  den  dybeste  beundring  og 
taknemlighed  overfor  dem,  som  bevarer 
den  tillid,  der  er  blevet  dem  vist,  og  for 
dem,  som  ikke  giver  efter  for  liderens 
mønster  samt  for  dem,  som  er  kommet 
tilbage  eller  er  på  vej  tilbage  fra  mørke 
stier.  I  er  vores  virkelige  styrke.  I  vil  være 
en  afgørende  forskel  i  tingenes  endelige 
resultat.  I  er  det  sidste  store  modstykke 
mod  det  onde,  som  omslutter  jorden. 
Gud  velsigne  jer  herfor! 
Når  jeg  ser  på  den  tid,  som  ligger  forude, 
så  er  jeg  fuld  af  håb  på  grund  af  Herrens 
løfte,  og  jeg  ved,  at  hans  rige  vil 
fremherske,  men  jeg  ryster,  når  jeg  læser 
hans  erklæring  til  os: 
„Thi  dette  er  en  advarslens  dag  og  ikke 
en  dag  til  mange  ord.  Thi  jeg  Herren, 
lader  mig  ikke  spotte  i  de  sidste  dage" 
(L&P  63:58). 
Rigets  vedvarende  styrke  findes  ikke  i 


antallet  af  dets  medlemmer,  dets  væk- 
strate eller  skønheden  i  dets  bygninger.  I 
Guds  rige  stilles  der  ikke  lighedstegn 
mellem  magt  og  det,  der  kan  tælles,  ej 
heller  med  en  ydre  rutinemæssi  efterle- 
velse af  foreskrevne  gerninger.  Den 
findes  i  de  stille,  ikke  nedskrevne  kærlig- 
hedsgerninger,  i  lydighed  og  i  kristen 
tjenestegerning,  som  måske  aldrig  bliver 


bemærket  af  de  officielle  ledere,  men 
som  efterligner  Herrens  egen  tjeneste- 
gerning. 

Tiden  er  nu  for  os  til  at  vurdere  vores 
egne  åndelige  vitale  livstegn  på  de  væ- 
sentlige områder,  der  går  ud  over  oplys- 
ningerne på  rapporterne.  „Thi  se,  Guds 
rige  er  inden  i  jer."  I  Jesu  Kristi  navn. 
Amen.  □ 


Vær  I  beredte 


Ældste  LeGrand  Richards 
De  tolv  apostles  Kvorum 


De  mange  gange  jeg  har  talt  fra  denne 
talerstol  ved  en  generalkonference  i 
kirken,  har  jeg  normalt  talt  som  missio- 
nær til  dem,  der  ikke  er  medlemmer  af 
kirken  i  et  forsøg  på  at  overbevise  dem 
om,  at  vi  har  den  eneste  sande  kirke  på 
jorden  i  dag  -  ikke  bygget  på  menneskers 
visdom  men  direkte  overdraget  fra  Him- 
len af  Guddommelige  budbringere. 
Idet  jeg  har  spekuleret  på,  hvad  jeg  gerne 
vil  sige,  har  jeg  i  dag  tænkt,  at  jeg  gerne 
vil  tale  til  denne  kirkes  uaktive  medlem- 
mer, til  dem  som  burde  være  aktive, 
fordi  mange  af  dem  kommer  fra  gode 
sidste  dages  hellige  familier,  og  endvide- 


re til  dem  blandt  jer,  som  har  uaktive 
familiemedlemmer  i  kirken. 
Herren  talte  gennem  Moses  og  sagde: 
„Dette  er  min  gerning  og  herlighed  -  at 
tilvejebringe  udødelighed  og  evigt  liv  for 
mennesket"  (Moses  1:39).  Eftersom  det- 
te forholder  sig  således,  så  skulle  Herren 
sørge  for  en  mulighed  for  os,  hans 
åndelige  børn,  for  at  vi  kan  vide,  hvad 
hans  program  er,  så  at  vi  kan  være  i 
stand  til  at  opnå  udødelighed  og  evigt  liv 
-  og  det  har  han.  Det  er  denne  store 
kirkes  mission. 

Jeg  tror,  at  mange  af  vore  medlemmer  i 
virkeligheden    ikke    præcis    ved,    hvad 


49 


Ældste  LeGrand  Richard  fra  De  tolv 
apostles  Kvorum 

denne  kirke  står  for.  Jesus  sagde:  „I 
ransager  skrifterne,  fordi  I  mener  i  dem 
at  have  evigt  liv;  og  det  er  dem,  som 
vidner  om  mig"  (Joh.  5:39). 
Og  så  sagde  han,  da  han  talte  om  dem, 
der  vil  blive  dømt  af  ham  på  tidspunktet 
for  hans  tilbagevenden  til  jorden:  „Man- 
ge skal  sige  til  mig  på  hin  dag:  , Herre, 
Herre!  har  vi  ikke  profeteret  ved  dit 
navn,  og  har  vi  ikke  uddrevet  onde  ånder 
ved  dit  navn,  og  har  vi  ikke  gjort  mange 
undergerninger  ved  dit  navn?' 
Og  da  vil  jeg  sige  dem  rent  ud:  Jeg  har 
aldrig  kendt  jer;  vig  bort  fra  mig,  I,  som 
øver  uret'"  (Matt.  7:22-23). 


Da  Johannes  Åbenbarercn  blev  forvist 
til  øen  Palmos,  sagde  en  stemme  fra 
Himmelen:  „Kom  herop,  så  skal  jeg  vise 
dig,  hvad  der  skal  ske  herefter'1  (Åb. 
4:1). 

Herrens  engel  viste  Johannes  mange 
vidunderlige  ting.  Han  viste  ham  at  der 
skulle  komme  en  ny  himmel  og  en  ny 
jord,  og  at  der  ikke  skulle  være  nogen 
sygdom  eller  nogen  smerte,  ingen  sorg 
og  ingen  død  mere,  hvor  vi  ikke  længere 
ville  have  brug  for  solen  om  dagen  eller 
månen  om  natten,  thi  Guds  herlighed 
ville  være  overjorden,  hvor  intet  menne- 
ske vil  sige:  „Kend  Herren",  thi  ethvert 
menneske  vil  gå  i  lyset  fra  Herren,  dets 
Gud.  (Åb.  21:1,4,  23-24). 
Da  Johannes  så  alt  dette,  ville  han  knæle 
ned  og  tilbede  englen,  som  viste  det  til 
ham,  og  englen  sagde:  „Gør  det  ikke;  jeg 
er  din  medtjener  og  dine  brødre,  profe- 
ternes" (se  Åb.  22:8-9). 
Tidligere  havde  englen  vist  ham  de  døde, 
store  og  små,  stå  foran  Gud  og  bøger 
blev  åbnet  og  hvert  menneske  blev  dømt 
udfra  det,  der  stod  skrevet  i  bøgerne 
efter  deres  gerninger.  Og  havet  og  døds- 
riget gav  de  døde  tilbage,  som  var  i  dem 
(se  Åb.  20:12-13).  Så  sagde  englen: 
„Salig  og  hellig  er  den,  som  har  del  i  den 
første  opstandelse!  Dem  har  den  anden 
død  ingen  magt  over,  men  de  skal  være 
Guds  .  .  .  præster  og  være  konge  med 
ham  i  de  tusinde  år"  (Åb.  20:6).  Vil  det 
ikke  være  vidunderligt  at  være  værdig  til 
at  komme  frem  i  den  første  opstandelses 
morgen? 

Men  englen  standsede  ikke  der.  Han 
sagde:  „De  andre  døde  blev  ikke  leven- 
de, før  de  tusinde  år  var  til  ende"  (Åb. 
20:5).  Findes  der  nogle  klart  tænkende 
mennesker,  som  vil  ønske  at  spille  om, 
hvorvidt  han  eller  hun  skulle  forblive  i 
sin  grav  i  tusinde  år,  når  Menneskesøn- 


nen  kommer  i  himlens  skyer  med  alle  de 
hellige  engle,  og  alle,  som  døde  i  ham, 
skal  bringes  frem  af  graven  samt  dem, 
som  lever  i  ham,  skal  løftes  op  i  luften  og 
forvandles  i  et  øjeblik?  Jeg  kan  lide 
udtalelsen  af  filosoffen  Cicero  (romersk 
taler  og  statsmand,  106-43  f.Kr.).  Han 
sagde,  at  han  var  langt  mere  interesseret 
i  det  langvarige  hinsides  end  i  det  korte 
nu. 

I  vort  nutidige  almindelige  rutinemøn- 
ster går  vore  børn  i  skole,  som  vi  gjorde,  i 
12  eller  20  år  for  at  lære,  hvordan  man 
kan  leve  et  rigere  liv  her  på  jorden  og  få 
en  bedre  indkomst  samt  nyde  de  kultu- 
relle og  finere  ting  i  livet.  Hvis  det  er 
værd  at  bruge  12-20  år  på  at  forberede 
sig  til  et  liv  på  75  år,  hvad  er  det  så  værd 
at  forberede  sig  på  et  liv,  som  aldrig 
ophører? 

Profeten  Alma  sagde  i  Mormons  Bog,  at 
dette  liv  er  tiden,  hvor  vi  skal  berede  os 
til  at  møde  Herren  (se  Alma  34:32).  Og 
jeg  synes,  at  vi  bør  være  mere  interesseret 
i  det  langvarige  hinsides  end  vi  er  i  blot 
det  korte  nu.  Jeg  spekulerer  på,  om  vi 
nogen  sinde  standser  op  for  at  regne  ud, 
hvor  langvarig  dette  langvarige  hinsides 
i  virkeligheden  er. 

I  har  sandsynligvis  hørt  mig  fortælle 
dette  før,  men  da  min  hustru  og  jeg 
havde  været  gift  i  35  år,  sagde  jeg:  „Mor, 
hvad  tror  du  vi  vil  lave  i  dag  om  35 
millioner  år?" 

Hun  sagde:  „Hvor  har  du  fået  den 
tossede  idé  fra?  Jeg  bliver  træt  bare  af  at 
tænke  på  det!" 

Jeg  sagde:  ,,Du  tror  da  på  evigt  liv,  ikke? 
Vi  får  at  vide,  at  tid  er  kun  udmålt  til 
menneskene,  og  at  der  hos  Gud  ikke 
findes  sådan  noget  som  tid.  Det  er  en 
evig  cirkel.  (Profeten  Joseph  illustrerede 
dette  ved  at  tage  en  ring.  Han  sagde: 
„Når  du  skærer  den  over,  så  er  der  en 


begyndelse  og  en  slutning,  men  så  længe 
du  ikke  skærer  den  over,  så  er  der  ingen 
begyndelse  og  ingen  ende").  Så  sagde 
jeg:  „Hvis  du  tror  det  mor,  så  burde  du 
og  jeg  kende  hinanden  ganske  godt  om 
35  millioner  år." 

Er  det  ikke  det  Cicero  mente,  da  han 
sagde,  at  han  var  langt  mere  interesseret 
i  det  langvarige  hinsides  end  i  det  korte 
nu? 

I  løbet  af  sin  tjenestegerning  gav  Frelse- 
ren os  mange  lignelser  og  udtalelser  for 
at  forberede  os  til  hans  andet  komme, 
når  han  vil  komme  og  regere  på  jorden 
med  magt.  Jeg  vil  gerne  minde  jer  om 
nogle  få  af  hans  udtalelser. 
Jeg  vil  først  fortælle  jer  hans  lignelse  om 
talenterne.  I  husker  lignelsen  om  man- 
den, der  rejste  udenlands  og  gav  sine 
talenter  til  sine  tjenere.  En  gav  han  fem, 
en  anden  to  og  en  anden  én.  Lang  tid 
efter  vendte  han  tilbage  for  at  gøre 
regnskabet  op  med  disse  tjenere.  Og  den, 
som  havde  fået  de  fem  talenter,  sagde: 


„Hvis  det  er  værd  at  bruge 

12-20  år  på  at  forberede  sig 

til  et  liv  på  75  år,  hvad  er 

det  så  værd  at  forberede  sig 

på  et  liv,  som  aldrig 

ophører?" 


„Herre,  fem  talenter  betroede  du  mig,  se, 
jeg  har  tjent  fem  talenter  til,"  og  han  gav 
ham  de  ti  talenter.  Så  sagde  Herren: 
„Vel,  du  gode  og  tro  tjener,  du  har  været 
tro  over  lidt,  jeg  vil  sætte  dig  over  meget" 

(Ville  det  ikke  være  vidunderligt  at  blive 
sat  over  meget?).  „Gå  ind  til  din  Herres 
glæde."  (Matt.  25:20-21). 
Den,  som  havde  modtaget  to  talenter  (vi 
får  ikke  alle  det  samme),  tjente  endnu  to 
talenter  og  han  fik  samme  ros  for  sin 
trofasthed  og  for  sine  to  talenter.  Men 
ham,  som  havde  modtaget  det  ene 
talent,  gravede  det  ned  i  jorden  og  sagde: 
„Herre,  jeg  havde  lært  dig  at  kende  som 
en  hård  mand,  der  høster,  hvor  du  ikke 
såede,  og  samler  hvor  du  ikke  spredte, 
og  af  frygt  for  dig  gik  jeg  hen  og  gemte 
din  talent  i  jorden;  se,  her  har  du  hvad  dit 
er"  (Matt.  25:24-25). 
Og  hvad  sagde  Mesteren?  „Tag  nu  den 
talent  fra  ham  og  giv  den  til  ham,  der  har 
ti  talenter;  thi  enhver,  som  har,  ham  skal 
der  gives  .  .  .  men  den,  der  ikke  har,  fra 
ham  skal  endog  det  tages,  som  han  har. 
Og  kast  den  unyttige  tjener  ud  i  mørket 
udenfor.  Der  skal  der  være  gråd  og 
tænderskæren"  (Matt.  25:28-30). 
Er  der  nogen,  som  gerne  vil  se  frem  til 
den  tid,  der  aldrig  ophører,  til  det 
langvarige  hinsides  og  vide,  at  de  skal 
være  der,  hvor  der  er  gråd  og  tænderskæ- 
ren? 

Jeg  vil  nu  fortælle  jer  en  anden  af 
Frelserens  lignelser  om  at  berede  sig  til 
hans  komme,  og  det  er  lignelsen  om  de  ti 
brudejomfruer.  I  husker,  at  fem  af  dem 
havde  olie  på  deres  lamper,  og  fem  af 
dem  ingen  olie  havde.  Da  råbet:  „Se, 
brudgommen  er  der"  lød,  gik  de  fem 
med  olie  på  lamperne  ud  for  at  møde 
ham.  De  andre  ønskede  at  låne,  men  der 
var  ikke  nok  til  at  dele,  så  de  gik  ud  for  at 
købe  olie.  De,  som  havde  olie  på  deres 
lamper,  gik  ind  til  bryllupsfesten,  mens 
de  andre,  da  de  vendte  tilbage,  fandt,  at 
døren  allerede  var  blevet  lukket  (Se 
Matt.  25:1-13).  Hvorfor  tror  I,  at  Jesus 
gav  os  en  lignelse  som  denne,  hvis  han 


ikke  følte,  at  de  uaktive  har  brug  for  at 
blive  aktive  i  hans  kirke? 
Den  næste  lignelse,  som  jeg  vil  fortælle 
jer,  er  lignelsen  om  den  rige  mand  og 
Lazarus.  1  husker,  hvordan  Lazarus 
spiste  sig  mæt  i  det,  der  faldt  fra  den  rige 
mands  bord,  og  hvordan  hundene  slik- 
kede hans  sår.  Så  døde  både  den  rige 
mand  og  Lazarus.  Lazarus  fandt  sin 
plads  i  Abrahams  skød,  dvs.  at  han  blev 
modtaget  med  ære.  Og  den  rige  mænd 
opslog  sine  øjne  i  pine.  Den  rige  mand  så 
Lazarus  i  Abrahams  skød,  og  han  råbte: 
, „Fader  Abraham!  forbarm  dig  over 
mig,  og  send  Lazarus  så  han  kan  dyppe 
spidsen  af  sin  finger  i  vand  og  læske  min 
tunge;  for  jeg  pines  her  i  denne  lue.' 
Men  Abraham  sagde: , .  .  .  Tilmed  er  der 
lagt  en  dyb  afgrund  mellem  os  og  jer,  så 
at  de,  som  vil  gå  herfra  over  til  jer,  ikke 
kan  det'"  (Luk.  16:24-26). 
Så  vendte  den  rige  mand  sine  tanker 
mod  jorden,  hvor  han  havde  haft  fem 
brødre  og  „da  sagde  han:  ,Så  beder  jeg 
dig,  fader  (Abraham)!  at  du  vil  sende 
ham  til  min  faders  hus  - 
thi  jeg  har  fem  brødre  ...  så  ikke  også  de 
skal  komme  i  dette  pinested.' 
Men  Abraham  svarer:  ,De  har  Moses  og 
profeterne,  dem  kan  de  høre!'  .  .  . 
Da  sagde  han  til  ham:  , Hører  de  ikke 
Moses  og  profeterne,  så  vil  de  heller  ikke 
lade  sig  overbevise,  selv  om  en  opstod 
fra  de  døde'"  (Luk.  16:27-29,  31). 
Jesus  sagde  også  med  henvisning  til 
tidspunktet  for  sit  komme:  „Da  skal  to 
mænd  være  sammen  på  marken;  den  ene 
tages  med,  og  den  anden  lades  tilbage" 
(Matt.  24:40-41). 

Hvordan  vil  man  føle  det,  hvis  man  ser 
sin  arbejdsfælle  blive  taget  med,  og  man 
selv  bliver  tilbage  i  tusind  år? 
Nu  har  Jesus  ikke  givet  os  alle  disse 
smukke  lignelseruden  årsag.  Han  sagde: 

„Derfor:  enhver,  der  hører  de  ord,  jeg 

har  sagt,   og  handler  efter  dem,   han 

ligner  en  klog  mand,  som  byggede  sit  hus 

på  klippegrund. 

...  Og  vandstrømmene  kom,  og  vindene 

blæste  og  kastedes  mod  det  hus,  men  det 

faldt  ikke;  thi  dets  grundvold  var  lagt  på 

klippen. 

Men  enhver,  der  hører  de  ord,  jeg  har 

sagt,  og  ikke  handler  efter  dem,  ligner  en 

dåre  som  byggede  sit  hus  på  sand. 

.  .  .  Og  vandstrømmene  kom,  og  vindene 

blæste  og  slog  imod  det  hus;  og  det  faldt, 

og  dets  fald  var  stort"  (Matt.  7:24-27). 

Hvem  vil  ønske  at  bygge  sit  hus  på 

sandet,  således  at  det  ikke  kan  udholde 

modstandens  storme? 

Det  er  min  indtrængende  bøn  i  dag,  at  vi 

forbereder  os  selv  til  hans  komme. 

I  husker  profeten  Jeremias'  ord.  Han 

sagde,  at  den  dag  ville  komme,  hvor  det 

ikke   længere   skulle   siges:    „Så   sandt 


Herren  lever,  der  førte  israelitterne  op 
fra  Ægypten!" 

men:  „Så  sandt  herren  lever,  der  førte 
israelitterne  op  fra  .  .  .  alle  de  lande,  til 
hvilke  han  havde  stødt  dem  bort"  (Jer. 
16:14-15),  og  hvor  han  vil  sende  bud 
efter  fiskere  i  mængde,  og  de  skal  fiske 
dem,  og  efter  jægere  i  mængde,  og  de 
skal  jage  dem  fra  hvert  bjerg,  hver  høj  og 
klippernes  kløfter.  (Se  Jer.  16:16).  Det  er 
de  30.000  missionærer,  som  er  spredt 
over  hele  verden,  og  som  indsamler  det 
adspredte  Israel. 

Jeremias  sagde:  „Vend  om,  I  frafaldne 
sønner,  lyder  det  fra  Herren;  thi  jeg  er 
gift  med  jer"  (Jer.  3:14  jlfølge  King 
James'  udgave.  O.a./).  Hvilken  pagt!  Er 
det  ikke  vidunderligt,  at  tænke  på,  at 
hvis  vi  giver  agt  på  Helligåndens  tilskyn- 
delser, vil  det  være  som  at  være  gift  med 
ham? 

Så  tilføjer  Jeremias:  „.  .  .  Jeg  tager  eder 
én  fra  en  by  og  to  fra  en  slægt  og  bringer 
eder  til  Zion, 

og  jeg  giver  eder  hyrder  efter  mit  sind,  og 
de  skal  vogte  eder  med  indsigt  og  kløgt" 
(Jer.  3:14-15). 

Undersøg  jeres  verdenshistorie.  I  finder 
ikke  noget  andet  sted,  hvor  mennesker 
er  blevet  indsamlet  én  fra  en  by  og  to  fra 
en  slægt,  som  mennesker  er  blevet  til 
disse  bjergdale  og  hvor  de  af  Gud,  den 
evige  Fader,  er  blevet  givet  hyrder  efter 
hans  sind,  sådanne  som  1  her  i  dag  har 
lyttet  til  ved  denne  konference,  og  som  I 
vil  lytte  til  i  morgen. 
Dette  er  mit  vidnesbyrd  til  jer,  og  jeg 
beder  om,  at  Gud  vil  bevare  jer  og  jeres 
familier  med  Guds  fulde  rustning  på, 
idet  I  benytter  jeres  gaver  og  talenter  til 
opbygningen  af  vor  Faders  rige.  Jeg 
efterlader  jer  min  kærlighed  og  min 
velsignelse  i  Herren,  Jesu  Kristi  navn. 
Amen.  □ 

3.  oktober  1981 
PRÆSTEDØMMETS  MØDE 


„Det 
aronske  præstedømme" 


Ældste  Boyd  K.  Packer 
De  tolv  apostles  Kvorum 

Jeg  kommer  altid  tidligt  til  Tabernaklet 
til  præstedømmemødet  for  at  hilse  på 
diakonerne,  lærerne  og  præsterne.  Jeg 
må  først  passere  gennem  mange  ældster, 
halvfjerdser  og  højpræster  for  at  finde 
dem,  men  det  er  i  høj  grad  værd  at  mødes 
med  det  aronske  præstedømme.  Vi  som 
bærer  det  højere  præstedømme,  hilser 
jer,  vore  brødre  i  det  aronske  præste- 
dømme. 

Jeg  vil  gerne  fortælle  jer  om  den  usynlige 
magt  i  det  aronske  præstedømme.  En 
dreng  på  12  år  er  gammel  nok  til  at  lære 
om  det.  Mens  I  vokser  op,  bør  I  lære 
denne  vejledende  og  beskyttende  magt 
godt  at  kende. 

Der  er  nogle,  der  tror,  at  med  mindre 
magt  er  synlig,  så  kan  den  ikke  være 
virkelig.  Jeg  tror,  jeg  kan  overbevise  jer 
om  noget  andet.  Kan  I  huske,  da  I  i 
dumhed  satte  fingrene  ind  i  lyskontak- 
ten? Selv  om  I  ikke  helt  præcis  så,  hvad 
der  skete,  så  har  I  helt  sikkert  følt  det! 


Ingen  har  nogen  sinde  set  elektricitet, 
end  ikke  en  videnskabsmand  med  de 
fineste  instrumenter.  De  har  imidlertid, 
ligesom  jer,  mærket  den.  Og  vi  kan  se 
elektricitetens  resultater.  Vi  kan  måle 
den,  kontrollere  den,  producere  lys, 
varme  og  kraft  med  den.  Der  er  ingen, 
der  tvivler  på,  at  den  er  virkelig,  bare 
fordi  man  ikke  kan  se. 
Selv  om  I  ikke  kan  se  præstedømmets 
magt,  så  kan  I  føle  den,  og  I  kan  se  dens 
resultater.  Præstedømmet  kan  være  en 
vejledende  og  beskyttende  magt  i  jeres 
liv.  Lad  mig  give  jer  et  eksempel. 
Efter  at  præsident  Wilford  Woodruff 
havde  tilsluttet  sig  kirken,  ønskede  han 
at  udføre  en  mission. 
„Jeg  var  blot  lærer,"  skrev  han,  „og  det 
er  ikke  en  lærers  embede  at  drage 
udenlands  og  forkynde.  Jeg  vovede  ikke 
at  fortælle  nogen  af  kirkens  autoriteter, 
at  jeg  ønskede  at  prædike,  da  de  kunne 
tro,  at  jeg  søgte  efter  et  embede.  {Leaves 

from  My  Journal,  Salt  Lake  City:  Juve- 
nile Instructor  Office,  1882,  s.  8). 
Han  bad  til  Herren,  og  uden  at  afsløre  sit 
ønske  overfor  nogen  andre  blev  han 
ordineret  til  præst  og  sendt  ud  på  en 
mission  til  Arkansas  territoriet. 
Han  og  hans  kammerat  kæmpede  sig 
gennem  160  km  våde,  mudrede  og 
alligatorfyldte  sumpe,  og  de  blev  trætte. 
Broder  Woodruff  fik  en  skarp  smerte  i 
sit  knæ  og  kunne  ikke  gå  længere.  Hans 
kammerat  efterlod  ham  på  en  træstam- 
me og  gik  hjem.  Broder  Woodruff 
knælede  ned  i  mudderet  og  bad  om 
hjælp.  Han  blev  helbredt  og  fortsatte  sin 
mission  alene. 

Tre  dage  senere  ankom  han  til  Memphis, 
Tennessee  træt,  sulten  og  meget  snavset. 
Han  gik  hen  til  den  største  kro  og  bad 
om  noget  at  spise  og  et  sted  at  sove,  selv 
om  han  ikke  havde  penge  til  at  betale 
noget  af  delene. 

Da  kroejeren  fandt  ud  af,  at  han  var 
prædikant,  lo  han  og  besluttede  sig  til  at 
lave  sjov  med  ham.  Han  tilbød  bror 
Woodruff  et  måltid  mad,  hvis  han  ville 
prædike  for  hans  venner. 
Et  stort  publikum  af  rige  og  moderigtige 
mennesker  fra  Memphis  samlede  sig  og 
morede  sig  godt  over  denne  mudderplet- 
tede missionær. 

Ingen  ville  synge  eller  bede,  så  bror 
Woodruff  gjorde  begge  dele.  Han  knæle- 
de ned  foran  dem  og  bad  indtrængende 
Herren  om  at  give  ham  hans  Ånd  og  vise 
ham  disse  menneskers  hjerter.  Og  Ån- 
den kom!  Broder  Woodruff  forkyndte 
med  stor  kraft.  Han  var  i  stand  til  at 
afsløre  de  hemmelige  gerninger  hos  dem, 
som  var  kommet  for  at  latterliggøre 
ham. 

Da  han  var  færdig,  var  der  ingen,  der  lo 
ad  denne  ydmyge  bærer  af  det  aronske 
præstedømme.   Han  blev  derefter  be- 


handlet venligt.  (Se  Leaves  from  My 
Journal,  s.  16-18). 

Han  var  under  den  vejledende  og  beskyt- 
tende magt  i  det  aronske  præstedømme, 
som  han  bar.  Den  samme  magt  kan  også 
være  hos  jer. 

Lad  mig  undervise  jer  i  noget  meget 
grundlæggende  om  det  aronske  præste- 
dømme. 

Det  „kaldes  aronske  præstedømme,  for- 
di det  blev  overdraget  Aron  og  hans  sæd 
i  alle  slægtled"  (L&P  107:13). 
Det  aronske  præstedømme  kaldes  også 
ved  andre  navne.  Lad  mig  nævne  dem  og 
fortælle  jer,  hvad  de  betyder. 

Det  mindre  præstedømme 

For  det  første  kaldes  det  aronske  præste- 
dømme af  og  til  det  mindre  præstedøm- 
me. 

„Det  kaldes  det  mindre  præstedømme, 
fordi  det  er  et  tillæg  til  det  større  eller 
melkisedekske,  og  har  ret  til  at  betjene  i 
de  ydre  forordninger"  (L&P  107:14). 
Det  betyder,  at  det  højere  præstedøm- 
me, det  melkisedekske  præstedømme, 
altid  præsiderer  over  det  aronske,  eller 
det  mindre  præstedømme.  Aron  var 
højpræsten  eller  den  præsiderende  præst 
i  det  aronske  præstedømme,  men  Moses 
præsiderede  over  Aron,  fordi  Moses  bar 
det  melkisedekske  præstedømme. 
Den  kendsgerning,  at  det  kaldes  det 
mindre  præstedømme,  formindsker  slet 
ikke  det  aronske  præstedømmes  betyd- 
ning. Herren  sagde,  at  det  er  „et 
nødvendig(t)  .  .  .  tillæg  til  det  højere 
præstedømme"  (se  L&P  84:29).  Enhver 
bærer  af  det  højere  præstedømme  bør  i 
høj  grad  føle  sig  æret  ved  at  udføre  det 
aronske  præstedømmes  ordinanser,  for 
disse  ordinanser  har  en  stor  åndelig 
betydning. 
Jeg  har  som  medlem  af  De  tolv  apostles 

Kvorum  omdelt  nadveren,  og  jeg  forsi- 
krer jer  om,  at  jeg  har  følt  mig  mere  æret 
og  ydmyg,  end  nogen  ord  kan  udtrykke, 
ved  at  udføre  hvad,  nogle  måske  betrag- 
ter en  rutineopgave. 

Det  levitiske  præstedømme 

Det  aronske  præstedømme  kaldes  også 
det  levitiske  præstedømme.  Ordet  levi- 
tisk  stammer  fra  navnet  Levi,  en  af 
Israels  tolv  sønner.  Moses  og  Aron,  som 
var  brødre,  var  begge  levitter. 
Da  det  aronske  præstedømme  blev  givet 
til  Israel,  modtog  Aron  og  hans  sønner 
det  præsiderende  og  administrative  an- 
svar. De  mandlige  medlemmer  i  alle  de 
levitiske  familier  fik  ansvar  for  ceremo- 
nierne i  tabernaklet,  herunder  offerlo- 
ven under  Moseloven. 


Offerloven  var  blevet  adlydt  lige  siden 
Adams  dage.  Denne  lov  var  et  symbol  på 
den  frelse,  som  vil  komme  ved  Messias' 
offer  og  forsoning.  Den  mosaiske  offer- 
lov  blev  opfyldt  med  Kristi  korsfæstelse. 
Mennesker  i  fordums  tid  så  frem  til 
Kristi  forsoning  gennem  offerceremo- 
nien. Vi  ser  tilbage  til  den  samme 
begivenhed  gennem  nadverens  ordinan- 
se. 

Både  offeret  før  og  nadveren  efter  cen- 
treres om  Kristus,  udgydelsen  af  hans 
blod  og  den  forsoning,  som  han  gjorde 
for  vore  synder.  Både  før  og  nu  tilhører 
autoriteten  til  at  udføre  disse  ordinan- 
ser,  det  aronske  præstedømme. 
Det  er  i  sandhed  et  helligt  ansvar,  og  det 
omfatter  jer  i  et  broderskab  med  disse 
fordums  Herrens  tjenere.  Det  er  ikke 
mærkeligt,  at  vi  føler  os  så  ydmyge,  når 

vi  deltager  i  de  ordinanser,  som  er  tildelt 
det  aronske  præstedømme. 
Kan  I  se,  at  det  er  korrekt  at  kalde  det 
det  aronske  eller  det  levitiske  præste- 
dømme? Det  er  et  spørgsmål  om  at 
fastsætte  pligter.  Det  er  altsammen  ét 
præstedømme. 

Det  forberedende  præstedømme 

Endelig  taler  man  om  det  aronske  præ- 
stedømme som  det  forberedende  præste- 
dømme. Det  er  også  en  korrekt  titel, 
eftersom  det  aronske  præstedømme  for- 
bereder unge  mænd  til  at  bære  det  højere 
præstedømme,  til  en  mission  og  til 
tempelægteskab. 

Jeg  synes,  det  er  meget  symbolsk,  at 
Johannes  døberen,  en  præst  i  det  aron- 
ske præstedømme,  forberedte  Herrens 
komme  i  fordums  tid.  Han  kom  også  for 
at  gengive  det  aronske  præstedømme  til 
profeten  Joseph  Smith  og  Oliver  Cowde- 
ry  som  forberedelse  til  det  højere  præste- 
dømme. Herren  selv  har  sagt,  at:  „  .  .  . 
der  ikke  (er)  fremstået  nogen  større  end 
Johannes  Døber"  (Matt.  11:11). 
Det  vil  være  godt  for  jer  at  lægge  mærke 
til  jeres  fædre  og  jeres  ledere  og  at 
studere,  hvordan  det  melkisedekske 
præstedømme  fungerer.  I  forbereder  jer 
til  at  slutte  jer  til  ældsterne,  halvfjerdser- 
ne, højpræsterne  og  patriarkerne  og  til  at 
tjene  som  missionærer,  kvorumsledere, 
medlemmer  i  biskopråd,  stavsledere  og 
som  familiefædre. 

Nogle  få  af  jer,  som  nu  sidder  der  som 
diakoner,  lærere  og  præster,  vil  en  dag 
sidder  her  som  apostle  og  profeter  og 
præsidere  over  kirken.  Det  er  nødven- 
digt, at  I  er  forberedte. 
Det  er  i  sandhed  korrekt  at  kalde  det 
aronske  præstedømme  for  det  forbere- 
dende præstedømme. 


Præstedømmeprincipper 

Lad  mig  belære  jer  om  nogle  vigtige 
præstedømmeprincipper.  Når  I  modta- 
ger det  aronske  præstedømme,  modta- 
ger I  det  fuldt  ud.  Der  findes  3  former  for 
autoritet  med  hensyn  til  jeres  præste- 
dømme. I  bør  forstå,  hvad  de  er. 
For  det  første  er  det  selve  præstedøm- 
met. Den  ordination,  som  I  modtager, 
indeholder  den  fulde  myndighed  til  at 
udføre  ordinanserne  i  og  besidde  magten 
i  det  aronske  præstedømme. 
Dernæst  findes  der  embeder  i  præste- 
dømmet. Hvert  embede  har  forskellige 
privilegier.  Tre  af  dem -diakon,  lærer  og 
præst  -  kan  overdrages  jer  i  alderen  fra 
12  til  19.  Det  fjerde  embede  som  biskop 
kan  blive  jeres,  når  I  er  modne  og 
værdige  til  også  at  blive  højpræst. 
Diakonen  våger  over  kirken  som  en  fast 
tjener.  (Se  L&P  84:111;  20:57-59).  Kvo- 
rummet  består  af  12  diakoner.  (Se  L&P 
107:85). 

Læreren  skal  „bestandigt  .  .  .  våge  over 
menigheden  .  .  .  være  hos  medlemmerne 
og  styrke  dem"  (L&P  20:53).  Lærernes 
kvorum  tæller  24  lærere.  (Se  L&P 
107:86). 

Præsten  skal  „prædike,  lære,  forklare, 
formane,  døbe  og  forrette  ved  uddelin- 
gen af  den  hellige  nadver  .  .  .  (og)  besøge 
medlemmerne  i  hjemmene"  (L&P 
20:46-47).  Præsternes  kvorum  tæller  48 
præster.  Biskoppen  er  præsident  over 
præsternes  kvorum.  (Se  L&P  107:87- 
88). 

I  bærer  altid  et  af  disse  embeder.  Når  I 
modtager  det  næste  højere  embede, 
bevarer  I  stadig  myndigheden  i  det 
første.  Når  f.eks.  I  bliver  præst,  har  I 
stadig  myndigheden  til  at  gøre  alt,  hvad  I 
gjorde  som  diakon  og  lærer.  Selv  når  I 
modtager  det  højere  præstedømme,  be- 
varer I  al  myndigheden  i  og  kan  med  den 

Ældste  Boyd  K.  Packer  fra  De  tolv 
apostles  Kvorum 


rette  godkendelse  tjene  i  det  mindre 
præstedømmes  embeder. 
Ældste  LeGrand  Richards,  som  var 
præsiderende  biskop  i  14  år  har  ofte  sagt: 
„Jeg  er  blot  en  voksen  diakon." 
Der  findes  ikke  nogen  stram  ordlyd  for 
jeres  ordination.  Den  omfatter  overdra- 
gelsen af  præstedømmet,  indsættelse  i  et 
embede  og  en  særlig  velsignelse. 
Jeg  overværede  en  gang  et  møde  med 
præsident  Joseph  Fielding  Smith.  Der 
var  en,  som  spurgte  præsident  Smith  om 
et  brev,  der  på  det  tidspunkt  var  blevet 
udsendt  af  en  frafalden,  som  påstod,  at 
kirken  havde  mistet  præstedømmet,  for- 
di visse  ord  ikke  var  blevet  benyttet,  når 


det  blev  overdraget.  Præsident  Smith 
sagde:  „Før  vi  taler  om  hans  påstand,  så 
lad  mig  fortælle  jer  lidt  om  manden 
selv."  Han  beskrev  derpå  mandens  ka- 
rakter og  sluttede  med  at  sige:  „Og 
således  ser  I,  at  denne  mand  er  en  ren  og 
skær  løgner  -  måske  ikke  så  ren." 
Embederne  er  en  del  af  præstedømmet, 
men  præstedømmet  er  større  end  et 
hvilken  som  helst  embede  i  præstedøm- 
met. 

Præstedømmet  tilhører  jer  for  evigt,  med 
mindre  I  diskvalificerer  jer  selv  gennem 
overtrædelse. 

Når  vi  er  aktive  og  trofaste,  begynder  vi 
at  forstå  præstedømmets  magt. 
Der  findes  en  anden  form  for  myndig- 
hed, som  kommer  til  jer,  hvis  I  indsættes 
som  kvorumspræsident.  Myndigheds- 
nøglerne  til  dette  præsidentskab  bliver 
overdraget  jer. 

1  modtager  præstedømmet  og  det  embe- 
de, som  I  besidder  i  præstedømmet 
(diakon,  lærer  og  præst),  gennem  ordi- 
nation. I  modtager  nøglerne  til  at  præsi- 
dere ved  at  blive  indsat. 
Når  I  bliver  diakon,  kan  jeres  far,  og  bør 
normalt,  ordinere  jer.  Eller  også  kan  en 
anden,  som  bærer  det  rette  præstedøm- 
me, gøre  det. 

Hvis  I  kaldes  som  præsident  for  jeres 
kvorum,  vil  jeres  biskopråd  indsætte  jer. 
I  kan  kun  modtage  præsidentskabets 
nøgler  fra  en,  som  selv  har  modtaget 
dem. 

Med  mindre  jeres  far  også  er  i  biskoprå- 
det, har  han  ikke  disse  nøgler. 
Præsidentskabets  nøgler  er  midlertidige, 
mens  præstedømmet  og  embeder  heri  er 
permanente. 

Endnu  et  punkt:  I  kan  kun  modtage 
præstedømmet  fra  en,  som  har  myndig- 
hed og  „som  er  kirken  bekendt"  (L&P 
42:11). 

Præstedømmet  kan  ikke  overdrages  som 
et  diplom.  Det  kan  ikke  gives  jer  som  et 
certifikat.  Det  kan  ikke  overleveres  jer 
som  et  budskab  eller  sendes  til  jer  i  et 
brev.  Det  kommer  kun  gennem  korrekt 
ordination.  En  bemyndiget  bærer  af 
præstedømmet  er  nødt  til  at  være  til 
stede,  og  han  skal  lægge  sine  hænder  på 
jeres  hoved  og  ordinere  jer. 
Det  er  en  af  årsagerne  til  at  generalauto- 
riteterne rejser  så  meget  -  at  overdrage 
nøglerne  til  præstedømmets  myndighed. 
Enhver  stavspræsident  overalt  i  verden 
har  modtaget  sin  myndighed  under 
hænderne  af  en  af  de  præsiderende 
brødre  i  kirken.  Der  er  aldrig  sket  en 
undtagelse. 

Husk  disse  ting.  Præstedømmet  er  me- 
get, meget  dyrebart  for  Herren.  Han  er 
meget  omhyggelig  med,  hvordan  det 
overdrages  og  af  hvem.  Det  bliver  aldrig 
gjort  i  hemmelighed. 
Jeg  har  fortalt  jer,  hvordan  myndigheden 
bliver  givet  jer.  Den  magt,  som  I  modta- 


,, Styrke  i  præstedømmet 

kommer  gennem  at  gøre  din 

pligt  i  de  almindelige  ting; 

overvære  møderne,  acceptere 

opgaver,  læse  i  skriften  og 

holde  visdomsordet." 


ger,  vil  afhænge  af,  hvad  I  gør  med  denne 
hellige  og  usynlige  gave. 
Jeres  myndighed  kommer  gennem  jeres 
ordination,  mens  jeres  magt  kommer 
gennem  lydighed  og  værdighed. 


Lad  mig  fortælle  jer,  hvordan  en  af  vore 
sønner  lærte  lydighed.  Da  han  var  ved  at 
være  i  diakonalderen,  besøgte  vi  hans 
bedstefars  gård  i  Wyoming.  Han  ville 
begynde  at  træne  en  hest,  som  han  havde 
fået.  Den  havde  løbet  vildt  omkring  i 
bakkerne. 

Det  tog  næsten  hele  dagen  at  få  de  vilde 
heste  ind  i  indelukket  og  binde  hesten 
med  en  svær  grime  og  et  reb. 
Jeg  sagde  til  ham,  at  hans  hest  skulle 
være  bundet  der,  indtil  den  igen  var 
blevet  rolig  og  havde  vænnet  sig  til  sine 
nye  omgivelser.  Han  kunne  tale  til  den, 
forsigtigt  røre  den,  men  han  måtte  under 
ingen  omstændigheder  løsne  den. 
Vi  gik  til  sidst  ind  til  aftensmaden.  Han 
spiste  hurtigt  og  skyndte  sig  ud  for  at  se 
til  sin  hest.  Jeg  hørte  ham  råbe  med  det 
samme,  og  jeg  vidste,  hvad  der  var  sket. 
Han  havde  løst  sin  hest  for  at  lære  den  at 
trække.  Idet  hesten  fjernede  sig  fra  ham, 
gjorde  han  instinktivt  noget,  som  jeg 
havde  fortalt  ham,  at  han  aldrig,  aldrig 
skulle  gøre.  Han  snørede  rebet  om  sit 
håndled  for  at  holde  bedre  fast. 
Idet  jeg  kom  løbende  fra  huset,  så  jeg 
hesten  løbe  forbi.  Vores  søn  kunne  ikke 
frigøre  rebet  og  han  blev  trukket  afsted 
med  store  hoppende  spring.  Og  så  faldt 
han!  Hvis  hesten  var  drejet  mod  højre, 
ville  han  været  trukket  ud  gennem 
porten  og  op  i  bakkerne  og  ville  helt 
sikkert  have  mistet  livet.  Men  hesten 
drejede  til  venstre  og  stoppede  et  øjeblik 
i  et  hjørne  af  hegnet  -  præcis  længe  nok 
for  mig  til  at  snøre  rebet  rundt  om  en  pæl 
og  frigøre  min  søn. 

Derefter  talte  vi  sammen  som  far  og  søn! 
„Søn,  hvis  du  nogen  sinde  skal  kontrol- 
lere den  hest,  så  må  du  lære  at  bruge 
noget  andet  end  dine  muskler.  Hesten  er 
større  og  stærkere  end  du,  og  det  vil  den 
altid  være.  En  dag  vil  du  måske  kunne 

ride  på  din  hest,  hvis  du  lærer  den  at  være 
lydig.  Men  det  er  en  lektie,  som  du  først 
selv  må  lære."  Han  havde  lært  en  yderst 
værdifuld  lektie. 

To  somere  senere  besøgte  vi  igen  gården 
for  at  se  til  hans  hest.  Den  havde  løbet 
vildt  omkring  hele  vinteren  sammen 
med  de  vilde  heste.  Vi  fandt  dem  i  en  eng 
nede  ved  floden  og  jeg  så  til  fra  en  bakke, 
mens  han  og  hans  søster  forsigtigt 
nærmede  sig  engens  udkant.  Hestene  løb 
nervøst  væk.  Så  fløjtede  han.  Hans  hest 
tøvede,  forlod  så  flokken  og  kom  hen  til 
dem. 

Han  havde  lært,  at  der  findes  en  stor 
styrke  i  ting  som  ikke  ses,  sådanne 
usynlige  ting  som  lydighed.  På  samme 
måde  som  lydighed  mod  et  princip  gav 
ham  magt  til  at  træne  sin  hest,  så  har 
lydighed  mod  præstedømmet  lært  ham 
at  kontrollere  sig  selv. 
Gennem  hele  jeres  liv  vil  I  tilhøre  et 
kvorum  i  præstedømmet  og  jeres  brødre 
vil  være  en  styrke  og  en  støtte  for  jer. 
Og  hvad  mere  er  - 1  vil  få  det  privilegium 
at  være  en  støtte  for  dem. 


Meget  af  det,  som  jeg  har  fortalt  jer  om 
det  aronske  præstedømme,  gælder  også 
for  det  melkisedekske  præstedømme. 
Embedernes  navne  er  forskellige  og  der 
bliver  givet  større  myndighed,  men  prin- 
cipperne er  de  samme. 
Styrke  i  præstedømmet  kommer  gennem 
at  gøre  jeres  pligt  i  de  almindelige  ting, 
overvære  møderne,  acceptere  opgaver, 
læse  i  skrifterne  og  holde  visdomsordet. 
Præsident  Woodruff  sagde:  „Jeg  har 
rejst  tusindvis  af  kilometer,  forkyndt 
evangeliet  som  præst  og  som  jeg  før  har 
sagt  til  forsamlinger,  så  han  Herren 
opretholdt  mig  og  manifesteret  sin  magt 
til  forsvar  for  mit  liv  i  lige  så  høj  grad,  da 
jeg  besad  det  embede,  som  han  har  gjort, 
mens  jeg  har  besiddet  embedet  som 
apostel.  Herren  opretholder  enhver 
mand,  som  besidder  en  del  af  præste- 
dømmet, hvad  enten  han  er  præst, 
ældste,  halvfjerds  eller  apostel,  hvis  han 
ærer  sin  kaldelse  og  gør  sin  pligt" 
(Millennial  Star,  den  28.  sept.  1905,  s. 
610). 

Johannes  Døberen  gengav  det  aronske 
præstedømme  med  disse  ord:  „I  Mes- 
sias' navn  overdrager  jeg  jer,  mine 
medtjenere,  Arons  præstedømme,  som 
ejer  nøglerne  til  englenes  betjening  og  til 
omvendelsens  evangelium  og  til  dåb  ved 
nedsænkning  til  syndernes  forladelse" 
(L&P  13). 

I  -  vore  diakoner,  lærere  og  præster  -  har 
modtaget  hellig  myndighed.  Må  englene 
betjene  jer  og  må  præstedømmets  magt 
tilflyde  jer,  vore  elskede  unge  brødre  og 
jeres  sønner  i  generationer  fremover.  Jeg 
bærer  vidnesbyrd  om,  at  evangeliet  er 
sandt,  at  præstedømmet  besidder  stor 
magt,  en  vejledende  og  beskyttende 
magt  for  dem,  som  bærer  det  aronske 
præstedømme.  I  Jesu  Kristi  navn. 
Amen.  □ 

Tjenestegerningen  for 

bæreren  af  det 
aronske  præstedømme 


Biskop  H.  Burke  Peter  son 
Førsterådgiver  i  Det  præsiderende  Biskopråd 


Mine  brødre  i  præstedømmet,  denne 
aften  er  speciel  for  mig.  Som  nogle  af  jer 
måske  ved,  så  har  min  hustru  og  jeg  5 
døtre.  De  er  smukke,  talentfulde  og 
trofaste.  De  er  min  øjesten.  Men  vi  har 
ingen  sønner.  Som  dreng  gik  jeg  hver 
søndag  til  præstedømmemødet  med  min 
far  og  mine  brødre.  Som  far  har  jeg  altid 
gået  alene.  Som  præstedømmeleder  har 
jeg  interviewet  og  undervist  i  hundredvis 
af  drenge  i  det  aronske  præstedømme. 
Det  har  været  en  stor  oplevelse,  men  jeg 
har  aldrig  undervist  en  af  mine  egne 
sønner.  Jeg  har  deltaget  i  utallige  far  og 
søn  udflugter,  men  aldrig  med  min  egen 
søn. 

I  aften  overværer  mit  ældste  barnebarn 
som  er  tolv,  sit  første  præstedømmemø- 
de  i  kirken  på  hovedplan  i  et  af stavscen- 
trene  i  Arizona  som  diakon  i  det  aronske 
præstedømme.  Da  han  blev  født,  havde 
jeg  ventet  i  over  20  år  for  at  kunne  købe 
et  par  cowboystøvler  til  en  dreng.  Til 


hans  første  jul  gav  jeg  ham  et  par  støvler. 
I  aften  vil  jeg  gerne  tale  til  ham  og 
fortælle  ham  om  nogle  ting,  som  han 
måske  ikke  ved  om  det  præstedømme 
som  han  bærer.  Jeg  vil  også  gerne  tale  til 
hans  venner  -  medlemmerne  i  hans 
kvorum  -  jeg  til  alle  de  unge  mænd  - 
diakoner,  lærer  og  præster  -  i  kirken.  Jeg 
vil  gerne  tale  til  jer  om  den  meget 
specielle  myndighed  i  det  aronske  præ- 
stedømme, som  I  nu  har. 
Jeg  erkender,  at  for  nogle  af  jer  synes 
denne  særlige  myndighed  ikke  at  være 
ret  meget  lige  nu.  Der  er  måske  andre  af 
jer,  som  virkelig  er  begejstret  over  den, 
men  I  ved  måske  ikke,  hvorfor  I  føler  det 
på  den  måde.  Og  nogle  af  jer  har  måske 
endnu  ikke  kvalificeret  sig  til  at  modtage 
den. 

Og  nu  for  et  øjeblik  til  mit  barnebarn: 
Darren,  jeg  husker  for  nogle  få  uger 
siden,  da  vi  overværede  et  nadvermøde  i 
dit  ward  i  Arizona.  Jeg  sad  på  forhøjnin- 

gen  og  du  havde  fået  til  opgave  at 
omdele  nadveren  til  dem,  som  sad  på 
forhøjningen.  Du  gav  mig  brødet  og 
vandet  til  minde  om  Frelseren.  I  dit 
embede  som  en  bærer  af  det  aronske 
præstedømme  hjalp  du  mig  i  virkelighe- 
den til  at  genindvie  mit  liv  til  at  holde 
Guds  befalinger.  Selv  om  jeg  er  din 
bedstefar  og  en  bærer  af  det  melkisedek- 
ske  præstedømme,  så  benyttede  du  din 
myndighed  til  at  hjælpe  mig  forny  mine 
pagter.  Jeg  glædede  mig  meget  over  den 
oplevelse,  som  vi  havde  sammen.  Da  jeg 
så  det  lille  smil  hos  dig,  kom  jeg  til  at 
tænke  på,  at  du  også  synes,  det  var 
specielt.  Ved  du,  at  jeg  har  omdelt 
nadveren  i  hellige  øjeblikke  til  Det 
øverste  Præsidentskab  i  kirken  såvel 
som  til  De  tolv  apostles  Kvorum  og  de 
øvrige  generalautoriteter?  Er  det  ikke 
vidunderligt,  at  du  og  jeg  bruger  denne 
samme  myndighed  i  præstedømmet  til  at 
hjælpe  hinanden  indgå  disse  pagter  med 
Herren? 

Nadveren  er  en  særlig  tid  og  du  er  nu  en 
vigtig  del  heri.  Du  er  forskellig  fra,  hvad 
du  plejer  da  at  være.  Herren  har  sagt,  at 
han  vil  dele  noget  af  sin  magt  og 
myndighed  med  dig  for  at  hjælpe  andre 
gennem  livet.  Han  vil  lade  dig  udføre 
nogle  hellige  ting  nu,  som  du  ikke  kunne 
gøre  før.  Lad  mig  fortælle  dig  mere  om 
dem. 

Hvis  du  lever  værdigt,  vil  du  som  lærer 
være  i  stand  til  at  komme  hos  nogle  af 
medlemmerne  i  dit  ward  med  ansvar  for 
at  hjælpe  dem  forstå  nogle  af  evangeliets 
lærdomme.  Du  behøver  ikke  at  være 
bange,  du  vil  blive  overrasket  og  glad, 
når  du  føler  dig  inspireret  til  at  sige  visse 
ting  til  dine  familier.  En  af  vore  hjemme- 
lærere  er  en  bærer  af  det  aronske  præste- 
dømme. Han  kommer  hver  måned.  For 
tre  uger  siden  bad  han  med  os  og  efterlod 


en  velsignelse  over  vort  hjem.  Det  fik  os 
alle  til  at  føle  os  godt  tilpas. 
Fordi  du  er  en  bærer  af  præstedømmet, 
så  vil  du  få  en  chance  til  at  være  med  til  at 
tage  sig  af  de  fattige  og  de  trængende, 
når  du  hjælper  din  biskop  med  at 
indsamle  fasteofre  fra  medlemmerne  i 
dit  ward.  Der  findes  ingen  mere  tilfreds- 
stillende opgave  end  at  hjælpe  de  træn- 
gende. At  indsamle  fasteofre  er  en 
velsignelse  for  dig,  når  du  ser  på  det  som 
en  hjælp  til  biskoppen  og  de  fattige.  En 
dag  vil  du  måske  se  smilet  hos  en  enke  og 
tårerne  i  hendes  øjne,  når  biskoppen 
giver  hende  nogle  indkøbsvarer  eller 
betaler  hendes  husleje  med  de  fasteoffe- 
rydelser,  som  du  har  indsamlet  for  ham. 
Yderligere  ansvar  i  præstedømmet  vil 
blive  givet  til  dig,  når  du  bliver  ældre. 
Når  du  er  præst,  som  så  mange  ved  dette 
møde  er,  så  vil  du  være  i  stand  til  at 
administrere  nadveren.  Du  vil  være  i 
stand  til  at  døbe  andre.  Tænk  bare  på 
det!  Du  vil  ligesom  disse  større  drenge 
her  i  aften  have  den  samme  myndighed 
til  at  døbe  som  Johannes  Døberen 
havde,  da  han  døbte  Frelseren.  Ved  du, 
at  det  var  hans  aronske  præstedømme, 
som  gav  ham  myndighed  til  at  udføre 
denne  dåb? 

Husk  brødre,  at  alt  dette  -  og  meget 
mere  -  vil  komme  til  jer  hvis  I  lever 
værdigt.  At  holde  jer  selv  værdige  til  at 
bære  præstedømmet  vil  af  og  til  være 
svært.  Jeg  er  klar  over,  at  det  ikke  er  let 
at  være  ung  i  dagens  verden.  Der 
kommer  et  tidspunkt  i  hver  drengs  liv, 
hvor  han  gerne  vil  -  og  hvor  han  har 
behov  for  -  at  blive  accepteret  af  sine 
venner,  af  de  drenge,  som  han  omgås 
med.  Af  og  til  forekommer  det  næsten 
lige  så  vigtigt,  som  det  at  far  og  mor 
holder  af  én.  Når  du  i  skolen  er  under- 
lagt denne  form  for  pres,  så  er  det  ikke 

let  at  sige  nej,  når  nej  er  det  rigtige  at  sige 
-  eller  sige  ja,  når  ja  er  det  rigtige  at  sige. 
Det  kræver  virkelig  mod  at  være  en 
trofast  bærer  af  det  aronske  præstedøm- 
me. 

Jeg  har  fundet  ud  af  at  magt  i  præste- 
dømmet kommer  til  dem,  som  overhol- 
der nogle  få  enkle  regler.  Vi  får  ikke 
automatisk  magt  i  præstedømmet  med 
mindre  vi  lever,  så  vi  kan  få  det.  Desvær- 
re har  vi  nogle  drenge,  som  på  en  eller 
anden  måde  er  blevet  ligeglade  med 
deres  vaner.  Nogle  har  begået  fejl  i  livet 
og  har  ikke  omvendt  sig  fra  dem.  De  kan 
i  øjeblikket,  selv  om  de  stadig  bærer 
præstedømmet,  have  mistet  noget  af  dets 
magt.  Ved  I,  hvad  jeg  mener? 
For  eksempel  retten  til  at  blive  inspireret 
efter  I  har  studeret  til  en  tale  i  kirken 
eller  en  prøve  i  skolen. 


Eller  modet  til  at  sige  nej,  når  du  bliver 
spurgt  om  at  gøre  noget,  som  ikke  er 
rigtigt. 

Eller  den  kraft  du  har  behov  for,  når  du 
beder  for  en  syg  mor  eller  far,  bror  eller 
søster. 

Hvis  jeg  ønskede  at  få  magt  i  præste- 
dømmet -  hvis  jeg  ønskede  at  være 
inspireret  i  de  ting,  jeg  gør  hver  dag  -  så 
er  her  nogle  af  de  ting,  som  jeg  ville  gøre: 

1.  Jeg  tror,  jeg  ville  prøve  at  læse  i 
skrifterne  10-15  minutter  hver  dag.  Jeg 
ville  nok  begynde  med  Mormons  Bog. 
Det  ville  ikke  bekymre  mig,  hvis  jeg  ikke 
forstod  alt  hvad  jeg  læste  første  gang  - 
eller  den  anden  -  eller  den  tredie  gang. 
Men  jeg  ville  læse  ofte. 

2.  Jeg  ville  knæle  ned  og  bede  hver 
morgen  og  aften.  Da  jeg  var  dreng, 
huskede  jeg    ikke   altid    at   bede   om 

aftenen.  Jeg  ønskede  at  gøre  det,  men  af 
og  til  glemte  jeg  det,  fordi  jeg  var  for 
søvnig.  Da  jeg  blev  ældre,  fik  jeg  en 
storslået  idé. 

Hvis  jeg  var  jer,  så  ville  jeg  finde  en  sten 
på  størrelse  med  jeres  knyttede  hånd.  Jeg 
ville  vaske  den  ren  og  lægge  den  under 


„Udvikl  dit  personlige 

forhold  til  Frelseren.  Han 

lever!  Han  kender  dit  navn! 

Han  kender  dig  indgående! 

Han  elsker  dig!" 


min  hovedpude.  Når  jeg  så  skulle  i  seng 
om  aftenen,  og  jeg  lagde  mit  hoved  på 
puden  ville  det  ramme  stenen!  Så  ville  jeg 
huske  at  stå  op  igen  og  knæle  ned  ved 
siden  af  sengen.  Derefter  ville  jeg  lægge 
stenen  på  gulvet  ved  min  seng  og  falde  i 
søvn.  Når  jeg  så  om  morgenen  ville 
springe  ud  af  sengen,  så  ville  min  fod 
ramme  stenen  -  av!  Og  så  ville  jeg  huske 
at  knæle  ned  og  bede.  Af  og  til  har  vi 
brug  for  noget  til  at  minde  os,  så  vi  kan 
danne  gode  vaner. 

3.  Jeg  ville  i  aften  beslutte  mig  til  at 
bede  om  et  ønske  om  at  udføre  en 
mission  og  jeg  ville  bede  hver  eneste  dag 
indtil  jeg  det  ønske!  Jeg  ville  nu  begynde 
at  spare  op  til  en  mission.  Jeg  ville  i  aften 
gå  hjem  og  få  fat  i  en  dåse  eller  en  krukke 
med  et  låg  på,  gøre  den  ren,  og  stille  den 
på  mit  værelse.  Efter  at  have  betalt  min 
tiende,  ville  jeg  så  begynde  at  spare  op  til 
en  mission. 

Måske  burde  vi  sige  nogle  ting  til  vore 
venner,  som  har  begået  alvorlige  fejl,  og 


som  på  grund  af  dette  enten  har  mistet 
eller  endnu  ikke  modtaget  denne  særlige 
magt,  som  vi  har  talt  om.  Herren  har 
givet  os  alle  et  stort  løfte,  for  han  har 
sagt:  „Se,  den,  der  omvender  sig  fra  sine 
synder,  ham  er  de  forladt,  og  jeg, 
Herren,  kommer  dem  ikke  mere  i  hu" 
(L&P  58:42). 

Tænk!  Han  vil  glemme,  hvad  vi  har  gjort 
forkert,  hvis  vi  vil  gøre  følgende:  „Heraf 
kan  I  vide,  om  et  menneske  omvender 
sig  fra  sine  synder:  se,  han  vil  bekende 
dem  og  aflægge  dem"  (L&P  58:43, 
fremhævning  tilføjet). 
Det  første  skridt  til  at  få  bragt  dit  liv  i 
orden,  når  du  har  begået  disse  meget 
alvorlige  fejltrin  er  at  tale  med  en  af  dine 
forældre.  Hvis  ikke  en  af  dine  forældre, 
så  tal  med  din  biskop  -  i  morgen!  Du  vil 
blive  overrasket  over,  hvor  let  det  er  at 
bede,  når  du  har  talt  med  din  biskop  eller 
med  en  af  dine  forældre.  Jeg  lover  dig,  at 
du  vil  føle  dig  godt  tilpas,  når  du  har  talt 
med  dem. 

Enhver  dreng  som  lytter  nu,  kan  virkelig 
være  et  instrument  i  Herrens  hænder  til 
at  udføre  alle  former  for  helligt  ansvar  i 
præstedømmet  -  ja  selv  mirakler,  hvis 
det  er  nødvendigt.  Jeg  har  en  stor 
kærlighed  til  jer  alle.  Jeg  håber,  at  I  vil 
prøve  i  endnu  højere  grad  at  leve,  som  vi 
har  belært  jer  om  i  aften.  Lad  mig  slutte 
min  tale  med  at  dele  en  oplevelse  med  jer: 
For  nogle  år  siden,  da  jeg  tjente  som 
biskop  i  et  ward  i  Arizona,  havde  vi  en 
usædvanlig  gruppe  unge.  De  fleste  af 
dem  havde  mod  til  at  gøre  det,  der  var 
rigtigt.  De  holdt  sig  til  hinanden  og  hjalp 
hinanden,  når  det  blev  vanskeligt.  De 
fleste  af  dem  gik  på  en  nærliggende 
skole.  I  antal  udgjorde  de  blot  en 
håndfuld  af  det  samlede  elevtal.  De 
mødte  en  pige  i  skolen,  som  ikke  var 
medlem  af  kirken,  og  hendes  situation 

var  usædvanlig,  for  hun  var  døv  og 
havde  en  hjertefejl.  Den  eneste  måde 
hun  kunne  vide,  hvad  man  sagde,  var 
ved  at  hun  så  på  ens  læber  og  aflæste 
dem.  Hun  sad  forrest  i  klassen,  så  hun 
kunne  se  lærerne  tale.  Hun  var  en  god 
elev,  men  når  du  ikke  kan  høre  eller  være 
aktiv,  så  er  det  svært  at  være  en  del  af, 
hvad  der  foregår.  Man  er  en  slags 
tilskuer  snarere  end  en  deltager.  Hun  var 
en  tilskuer,  som  så  til  fra  sidelinien. 
De  unge  mennesker  fra  wardet  var 
venlige  overfor  hende  og  gjorde  hende  til 
en  del  af  deres  fællesskab.  Hun  reagere- 
de positivt  overfor  deres  venlighed.  Det 
ene  førte  det  andet  med  sig  og  med 
hendes  forældres  tilladelse  blev  hun  til 
sidst  inviteret  til  at  modtage  missionær- 
lektierne i  en  af  de  unges  hjem.  Hun  blev 
undervist  af  to  19-årige  ældster,  der  ikke 
var  meget  ældre  end  hun.  Hun  kunne 
lide  hvad  hun  hørte,  hun  troede  på  det 
og  følte  sig  godt  tilpas.  Datoen  blev  sat 
for  hendes  dåb,  og  vi  blev  alle  inviteret. 
Klædt  i  hvidt  gik  hun  og  en  af  missionæ- 
rerne ned  i  vandet  og  hun  blev  døbt,  idet 


han  sagde,  efter  at  have  nævnt  hendes 
navn:  „Med  fuldmagt  fra  Jesus  Kristus 
døber  jeg  dig  i  Faderen,  Sønnens  og  den 
Helligånds  navn"  (L&P  20:73). 
Det  næste  skridt  for  hende  var  at  blive 
bekræftet.  Nogle  af  os  stod  i  en  cirkel, 
idet  præstedømmets  hænder  blev  lagt  på 
hendes  hoved.  Jeg  var  klar  over,  at  hun 
ikke  kunne  se  læberne  på  den  person, 
som  bekræftede  hende.  Og  hun  ville  ikke 
være  i  stand  til  at  høre  den  velsignelse, 
som  han  ville  give.  Jeg  lyttede  omhygge- 
ligt, fordi  jeg  senere  ønskede  at  invitere 
hende  ind  på  mit  kontor,  hvor  hun 
kunne  se  mig  tale,  og  hvor  jeg  kunne 
fortælle  hende,  hvad  der  var  blevet  sagt. 
En  19-årig  ældste  bekræftede  hende  som 
medlem  af  kirken.  Så  fortsatte  han  med 
en  velsignelse,  og  mens  han  talte  begynd- 
te han  at  give  hende  løfter,  som  jeg 
syntes  var  lidt  usædvanlige.  Jeg  blev  i 
virkeligheden  lidt  urolig  over  hans  ord. 
Han  fortsatte  velsignelsen,  og  jeg  be- 
gyndte at  føle  en  fredens  ånd,  mens  han 
talte.  Senere  sad  jeg  overfor  hende  og 
sagde:  „Jeg  vil  gerne  fortælle  dig  om  den 
velsignelse,  ældsten  gav  dig.  Den  var 
enestående." 

Hun  gjorde  en  pause,  og  med  tårer  i 
øjnene  sagde  hun:  „Biskop,  jeg  hørte 
velsignelsen." 

Hun  var  blevet  helbredt.  Hun  kunne  nu 
høre  og  hendes  hjerte  slog  normalt.  Hun 
kunne  nu  deltage  mere  fuldtud  i  evange- 
liet og  i  livets  velsignelser. 
Der  er  meget,  man  kan  lære  af  denne 
historie.  Det,  som  jeg  gerne  vil  have,  at  I, 
bærer  af  det  aronske  præstedømme, 
husker,  er:  Her  var  en  19-årig  missio- 
nær, en  ældste,  der  bar  det  melkisedek- 
ske  præstedømme.  Han  havde  forberedt 
sig  selv  for  en  mission.  Han  havde  gjort 
sig  selv  værdig  til  at  være  et  instrument  i 
Herrens  hænder  for  at  udføre  et  mirakel. 

Således  følte  han,  da  han  stod  med 
hænderne  på  hendes  hoved  en  påvirk- 
ning -  et  himmelsk  budskab  -  der 
fortalte  ham,  at  der  var  en  særlig  velsig- 
nelse for  denne  unge  kvinde,  og  at  han 
var  blevet  udvalgt  til  at  give  den. 
Han  lyttede,  han  adlød  og  gennem 
præstedømmets  magt  og  myndighed 
blev  et  ungt  liv  helbredt. 


Må  Herren  velsigne  alle  jer  unge  mænd, 
mens  I  udvikler  jeres  personlige  forhold 
til  Frelseren.  Jeg  vidner,  at  han  lever!  Jeg 
vidner,  at  han  kender  dit  navn.  Han 
kender  dig  indgående!  Han  elsker  dig! 
Må  hans  magt  og  velsignelse  være  hos 
dig  i  din  tjenestegerning  i  det  aronske 
præstedømme.  I  Jesu  Kristi  navn. 
Amen.  □ 


Men  er  I  beredt, 

behøver  I  ikke 

at  frygte 


Ældste  L.  Tom  Perry 
De  tolv  apostles  Kvorum 


Él 


Når  vi  rejser  overalt  i  verden,  møder  vi 
alt  for  ofte  en  dyster  stemning  blandt 
menneskene.  Deres  bekymringer  rækker 
lige  fra  krig,  rygter  om  krig,  hungersnød 
og  inflation  til  narkotikatilvænning,  kli- 
maforandringer, forurening  og  statsap- 
paratets størrelse  og  så  videre.  Jeg  kan 
forstå,  hvorfor  mennesker  uden  tro  på 
vor  Herre  og  Frelser  bliver  ulykkespro- 
feter.  Tiderne  kan  være  vanskelige,  men 
en  undersøgelse  af  årsagerne  til  vanske- 


lighederne viser,  at  de  er  menneskeskab- 
te, og  at  deres  løsning  ligger  indenfor 
menneskets  rækkevidde. 

Herren    har   givet    os    den   forsikring: 

„Men  er  I  beredt,  behøver  I  ikke  at 
frygte"  (L&P  38:30).  Jesu  Kristi  evange- 
lium belærer  om  håb  og  mulighed.  For 
at  finde  den  lykke,  som  vi  søger,  samt 
slippe  af  med  vor  frygt,  må  vi  være 
forberedte  på  at  følge  det  system  og  den 

orden,  som  Herren  har  etableret  for  sine 
børn  her  på  jorden. 
Kirkens  ledere  har  siden  begyndelsen 
undervist  os  og  trænet  os  i  den  måde, 
hvorpå  vi  skulle  være  organiserede. 
Under  hvad  jeg  anser  for  at  være  den 
vanskeligste  periode  i  kirkens  historie, 
hvor  profeten  Joseph  Smith  uretfærdigt 
blev  fængslet  i  Liberty  Jail,  valgte  Her- 
ren dette  tidspunkt  til  at  give  ham 
åbenbaringen  om  præstedømmet.  Til 
profetens  råb  om  hjælp  svarede  Herren: 
„Hvor  længe  kan  rindende  vand  forblive 
urent?  Hvilken  magt  kan  standse  Himle- 
ne? Mennesket  kunne  lige  så  godt  stræk- 
ke sin  svage  arm  ud  for  at  standse 
Missourifloden  i  dens  løb  eller  vende 
strømmen  i  modsat  retning,  som  hindre 
den  Almægtige  i  at  udgyde  kundskab  fra 
Himlen  over  de  sidste  dages  helliges 
hoveder. 

Se,  mange  er  kaldede,  men  få  er  udvalgt. 
Og  hvorfor  er  de  ikke  udvalgt? 
Fordi  deres  hjerter  er  de  verdslige  ting 
hengivne,  og  de  tragter  efter  menneske- 
lig ære,  så  de  ikke  kan  lære  denne  ene 
lektie: 

At  præstedømmets  rettigheder  er  uad- 
skilleligt forbundet  med  Himlens  kræf- 
ter, og  at  Himlens  kræfter  ikke  kan 
kontrolleres  eller  bruges  uden  ved  ret- 
færdighedens grundsætninger"  (L&P 
121:33-36). 

Hvis  en  mand  begrænses  i  sin  vækst  og  i 
sin  fuldkommenhed  gennem  sin  evne  til 
at  benytte  sit  præstedømme,  så  må  vi  i 
sandhed  til  stadighed  stræbe  efter  at 
benytte  præstedømmes  magt  og  organi- 
sere os  selv  mere  perfekt. 
Når  jeg  har  rejst  rundt  til  kirkens  stave, 
har  jeg  fundet,  at  præstedømmets  orga- 
nisationer fungerer  ganske  effektivt  på 
stavs-  og  wardsplan.  Men  almindeligvis 
eksisterer  der  store  svagheder  både  i  det 


aronske  og  det  melkisedekske  præste- 
dømme kvorummers  organisation  og 
drift.  Lad  mig  kort  instruere  jer,  som  har 
ansvaret  for  dette  vigtige  led  i  præste- 
dømmets kæde. 

Præsident  Stephen  L.  Richards  gav  os  en 
gang  en  trefoldig  definition  på  et  præste- 
dømmekvorum.  Han  sagde,  at  et  præste- 
dømmekvorum  er  tre  ting:  „For  det 
første  en  klasse,  dernæst  et  broderskab 
og  for  det  tredie  en  tjenesteenhed" 
(Conference  Report,  okt.  1938,  s.  118). 
Lad  os  se,  hvordan  hans  definition 
forholder  sig  til  vore  præstedømmekvo- 
rummer. 

For  det  første  en  klasse.  I  Lære  og  Pagter 
læser  vi: 

„Og  da  ikke  alle  har  tro,  så  søg  med  flid 
og  lær  hinanden  visdoms  ord;  ja,  søg 
visdom  i  de  allerbedste  bøger,  søg  efter 
kundskab  ved  læsning  og  ved  tro"  (L&P 
88:118). 

Kvorumsmøderne  er  organiseret  med 
det  formål  at  undervise  os  i  Herrens  lov. 
Det  grundlæggende  i  denne  belæring  er 
instruktioner  i  vore  pligter  som  bærere 
af  præstedømmet.  Det  er  ikke  en  tid  til 
spekulation  over  verdens  mysterier.  Det 
er  et  tidspunkt  for  grundlæggende  og 
praktisk  instruktion  i  hvordan  vi  skal 
anvende  de  grundlæggende  principper  i 
vort  liv.  Lektierne  bør  lære  os,  hvordan 
vi  kan  blive  bedre  ægtemænd,  fædre  og 
kvorumsmedlemmer  samt  undervise  os  i 
vores  ansvar  for  vor  næste. 
I  sommer  havde  jeg  lejlighed  til  at 
overvære  et  gruppemøde  for  højpræster  i 
et  lille  samfund  i  det  sydlige  Wyoming. 
Lektien  den  uge  handlede  om  retfærdig- 
gørelse og  helliggørelse.  Da  lektien  be- 
gyndte, var  det  tydeligt,  at  læreren  var 
godt  forberedt  til  at  belære  sine  brødre. 
Så  afstedkom  et  spørgsmål  et  svar,  der 
ændrede  hele  lektiens  forløb.  Som  svar 

på  spørgsmålet  gav  én  af  brødrene  denne 
kommentar:  „Jeg  har  lyttet  med  stor 
interesse  til  lektien,  og  jeg  kom  netop  til 
at  tænke  på,  at  de  oplysninger,  som  her 
fremkommer  snart  vil  gå  tabt,  hvis  vi 
ikke  finder  en  måde  at  anvende  det  lærte 
på,  i  vort  daglige  liv." 
Så  fortsatte  han  med  at  foreslå  et 
handlingsprogram  for  kvorummet.  Nat- 
ten forinden  var  et  af  det  lille  samfunds 
borgere  død.  Hans  hustru  var  medlem  af 
kirken,  men  det  havde  manden  ikke 
været.  Denne  højpræst  havde  besøgt 
enken  og  vist  sin  medfølelse.  Da  han 
forlod  hjemmet  efter  besøget,  havde  han 
set  ud  over  den  afdøde  brors  smukke 


gård.  Han  havde  lagt  så  meget  af  sit  liv 
og  sit  arbejde  i  at  opbygge  denne  gård. 
Lucernen  var  klar  til  at  blive  høstet,  og 
det  var  kornet  også  snart.  Hvordan  ville 
denne  stakkels  søster  klare  de  proble- 
mer, som  hun  pludselig  havde?  Hun 
havde  brug  for  tid  til  at  indordne  sig  sit 
nye  ansvar. 

Så  foreslog  han  gruppen,  at  de  anvendte 
det  princip,  som  de  var  blevet  belært  om 
-  ved  at  hjælpe  enken  med  at  holde 
gården  i  gang  indtil  det  tidspunkt,  hvor 
en  mere  permanent  løsning  kunne  nås  af 
enken  og  hendes  familie.  Resten  af 
mødet  blev  benyttet  til  at  organisere 
projektet  for  at  hjælpe  hende.  Lektiens 
principper  blev  øjeblikkelig  anvendt. 
Da  vi  forlod  klasseværelset,  var  der  en 
god  følelse  blandt  brødrene,  og  jeg  hørte 
en  af  dem  bemærke,  idet  han  gik  ud  af 
døren:  „Dette  projekt  er  lige  hvad  vi 
trængte  til  for  at  få  dette  kvorum  til  at 
arbejde  sammen  igen."  En  lektie  var 
blevet  undervist,  et  broderskab  styrket 
og  et  tjenesteprojekt  organiseret  for  at 
hjælpe  et  menneske  i  nød. 
Brødre,  lad  os  gøre  vores  kvorummer  til 
en  klasse,  hvor  vi  vil  modtage  den  bedst 
mulige  instruktion,  for  at  lede  os  i  vores 
ansvar  og  forpligtelser,  som  bærere  af 
hans  hellige  præstedømme. 
Dernæst  kvorummet  som  et  broderskab. 
For  mange  år  siden  blev  jeg  kaldet  som 
vejleder  til  et  præsternes  kvorum.  Det 
var  på  et  tidspunkt,  da  kirken  havde 
indstiftet  en  belønning  i  forbindelse  med 
et  standardiseret  kvorumsprogram.  Pro- 
gammet  var  udarbejdet  for  at  opmuntre 
hele  kvorummet  til  at  interessere  sig  for 
hvert  enkelt  medlem.  En  belønning  blev 
givet  for  hele  kvorummets  resultat,  og 
ikke  for  individuelle  præstationer. 
Dette  kvorum  bestod  af  meget  åndelige 
og  hengivne  unge  mænd.  De  udfyldte 

deres  kvorumsansvar  næsten  100%  med 
undtagelse  af  ét  medlem.  Bill  havde 
mistet  sin  far  det  foregående  år,  og  det 
var  svært  for  ham  at  vænne  sig  til  dette 
store  tab  i  livet.  Hans  mor  gjorde  alt, 
hvad  hun  kunne,  for  at  hjælpe  Bill  til  at 
finde  sig  selv  igen,  men  han  begyndte  at 
blive  væk  fra  møderne  og  fik  nogle  andre 
dårlige  vaner. 

Efter  at  Bill  havde  sprunget  et  møde 
over,  fik  et  af  kvorummets  medlemmer 
til  opgave  at  kontakte  ham  og  opmuntre 
ham  til  at  overvære  sit  kvorumsmøde. 
Dette  kvorumsmedlem  var  kun  i  stand 
til  at  få  fat  i  hans  mor,  som  forklarede,  at 
Bill  var  blevet  så  længe  ude  lørdag  nat,  at 
hun  ikke  kunne  få  ham  op  søndag 
morgen.  Endnu  en  uge  gik,  og  der  var 
stadig  ingen  Bill  til  kvorummets  møde. 
Man  forsøgte  igen  at  kontakte  ham,  men 
med  samme  resultat. 
Da  vi  samledes  til  kvorumsmødet  den 
tredie  uge  uden  Bill,  kunne  jeg  se,  at 
kvorummet  i  høj  grad  bekymrede  sig  for 
deres  fraværende  medlem.  De  gav  ud- 
tryk for  den  kendsgerning,  at  de  ikke  var 
et  fuldt  kvorum  uden  ham,  og  at  de  ikke 
kunne  afholde  endnu  et  møde  uden  Bill. 
Jeg  bad  om  forslag,  og  hurtigt  kom 
svaret,  at  vi  skulle  tage  hjem  til  ham  og 
holde  mødet  der. 

Vi  kørte  hen  til  Bill.  Hans  mor  var  yderst 
samarbejdsvillig  og  inviterede  os  ind  på 
Bills  værelse.  Der  lå  Bill  og  sov  behage- 
ligt i  sin  seng.  Vi  begyndte  mødet  med  en 
åndelig  åbningssalme.  Da  den  første 
tone  lød,  røg  Bill  op  af  sengen  som  skudt 
ud  af  en  kanon.  Han  prøvede  at  forstå, 
hvad  der  var  sket  med  ham. 
Hvad  der  derefter  fulgte  er  én  af  de 
dejligste  oplevelser  i  mit  liv.  Hvert 
medlem  i  kvorummet  gav  udtryk  for  sin 
kærlighed  til  Bill.  Dette  blev  fulgt  af  en 
bøn  på  knæ  rundt  om  Bills  seng.  Efter 


bønnen  rejste  Bill  sig  mens  tårerne  løb 
ham  ned  ad  kinderne.  Vi  gav  hånd  og 
tog  afsked  og  var  atter  et  fuldt  kvorum. 
Bill  erkendte  den  kærlighed,  som  med- 
lemmerne i  hans  kvorum  havde  for  ham, 
og  han  ønskede  at  være  med  i  det. 


Øverst  på  vores 

prioriteringsliste  i  de 

kommende  måneder  bør 

være  en  styrkelse  af  vore 

præstedømmekvo  rummer. 


Ældste  Rudger  Clawson  fra  De  tolvs 
Råd  sagde  engang:  „Guds  præstedøm- 
me på  jorden  er  blevet  organiseret  i 
kvorummer  til  gensidig  bedste  for  med- 
lemmerne og  for  kirkens  fremgang.  Et 
kvorum,  som  blot  mødes  for  at  studere 
lektier,  opfylder  kun  delvis  sit  formål .  .  . 
broderskabets  ånd  bør  være  den  ledende 
kraft  i  alle  kvorummets  planer  og  funk- 
tioner. Hvis  denne  ånd  opelskes  klogt  og 
hårdnakket  vil  ingen  anden  organisation 
blive  mere  attraktiv  for  den  mand,  som 
bærer  præstedømmet."  Lad  os  opbygge 
et  broderskabs  bånd  mellem  alle  med- 
lemmerne i  vores  kvorum. 
Og  for  det  tredie  er  kvorummet  en 
tjenesteenhed.  „Og  når  du  engang  om- 
vender dig,  da  styrk  dine  brødre,"  lød 
Frelserens  råd  til  Peter  (Luk.  22:32). 
Pligten  som  medlem  af  vor  himmelske 
Faders  rige  er  at  tjene  hans  børn. 
Præsident  Joseph  F.  Smith  fortalte  en- 
gang om  et  tilfælde,  som  han  huskede  fra 
sin  drengetid.  Han  sagde,  at  da  han  var 
meget  ung,  overværede  han  en  fest  i 

Mansion  House  i  Nauvoo,  Illinois,  en 
fest  som  blev  givet  af  hans  onkel, 
profeten  Joseph  Smith.  Der  var  mange 
mennesker  til  stede,  som  deltog  i  festen. 
Pludselig  gik  døren  op,  og  en  mand 
trådte  ind  klædt  i  laset  og  lurvet  tøj.  Han 
var  beskidt  og  hans  hår  og  skæg  var 
langt  og  utrimmet.  Han  lignede  en 
vagabond.  Profeten  befandt  sig  på  dette 
tidspunkt  i  den  anden  side  af  værelset, 
lige  overfor  den  dør,  som  manden  var 
kommet  ind  igennem.  Præsident  Smith 
sagde,  at  Joseph  som  den  atletiske  mand 
han  var,  næsten  sprang  fra  den  ene  side 
af  lokalet  til  den  anden,  omfavnede 
denne  lurvet  klædte  mand,  og  trykkede 
ham  til  sig,  som  var  han  en  nær  og  kær 
slægtning.  Denne  mand  var  en  broder  i 
præstedømmet.  Han  havde  haft  en  sind- 


soprivende oplevelse  og  ydet  et  kæmpe- 
mæssig offer  for  sin  bror,  Guds  profet. 
(Se  Stephen  L.  Richards,  ,The  Pries- 
thood  Quorum:  A  Three-fold  Defini- 
tion," Improvement  Era,  maj  1939,  s. 
294.)  Kirkens  historie  er  fyldt  med 
beretninger  om  brødre  i  kvorummet 
som  har  tjent  hinanden,  brødre  i  kvo- 
rummet med  stor  kærlighed  og  forståel- 
se. 

Præsident  Stephen  L.  Richards  har  sagt: 
„Præstedømmet  defineres  normalt  gan- 
ske enkelt  som  ,Guds  magt  uddelegeret 
til  mennesket'.  Jeg  mener,  at  denne 
definition  er  nøjagtig.  Men  af  praktiske 
årsager  vil  jeg  gerne  definere  præste- 
dømmet som  noget,  der  har  med  tjeneste 
at  gøre,  og  jeg  kalder  det  ofte  for  ,den 
fuldkomne  tjenesteplan'.  Jeg  gør  dette, 


Ældste  Derek  A.  Cuthbert  til  venstre  fra  De  halvfjerds'  første  Kvorum  taler  med  en 
konferencebesøgende 

fordi  det  forekommer  mig,  at  det  kun  er 
gennem  benyttelsen  af  den  guddommeli- 
ge magt,  som  er  overdraget  mennesket, 
at  det  man  nogen  sinde  blot  kan  håbe  på 
at  forstå  den  fulde  betydning  og  livskraft 
i  denne  begavelse.  Det  er  et  tjenestered- 
skab. Dets  anvendelighed  og  formål 
defineres  som  noget,  der  har  med  tjene- 
ste at  gøre,  og  den  mand,  som  undlader 
at  benytte  det,  mister  det  let,  for  vi  får 
klart  at  vide  gennem  åbenbaring,  at  den, 
som  tilsidesætter  det  ,skal  ikke  agtes 
værdigt  til  at  stå  i  sit  kald.'  (L&P 
107:100)." 

Ældste  Richards  fortsætter: 
„Præstedømmet  er  ikke  stillestående,  og 
når  en  mand  får  overdraget  præstedøm- 
met, er  det  ikke  en  stillestående  indsæt- 
telse. Det  kan  imidlertid  være,  at  der 
findes  visse  mænd,  som  betragter  det 
således,  for  de  synes  at  være  så  selvtil- 
fredse og  glade  for  deres  ordinationer. 
Jeg  kan  let  tænke  mig,  at  en  sådan  mand 
vil  træde  frem  for  den  store  evige 
dommer  og  sige:  ,Mens  jeg  var  på 
jorden,  var  jeg  højpræst,  og  jeg  er  nu 
kommet  for  at  gøre  krav  på  min  beløn- 
ning som  højpræst.'  Jeg  tror  ikke,  at  det 
vil  være  vanskeligt  at  forestille  sig  det 
svar,  han  ville  få.  Han  vil  sandsynligvis 
blive  mødt  med  spørgsmål  som  disse: 
,Hvad  lavede  du,  mens  du  var  højpræst? 
Hvordan  benyttede  du  denne  store 
magt,  som  du  besad?  Hvem  velsignede 
du  med  det?'  Ud  fra  hans  svar  på 
sådanne  indgående  spørgsmål,  vil  hans 
belønning  blive  fastsat"  (Conference 
Report,  april  1937,  s.  46-47). 
Brødre,  lad  os  undervise  vores  kvorum- 
mer  i  hvordan  man  tjener. 
Jeg  har  den  overbevisning,  at  den  største 
forberedelse,  som  vi  kan  gøre  for  at 
fjerne  vores  egen  frygt  for  fremtiden, 
ikke  vil  være  det  års  forråd,  som  vi 


indsamler  i  kælderen,  de  opsparingskon- 
ti, som  vi  opbygger  eller  de  aktier  og 
obligationer,  som  vi  opbevarer  i  vores 
bankbokse.  Hvor  vigtige  disse  ting  end 
er  for  vores  families  beskyttelse,  så  tror 
jeg,  at  vores  virkelige  sikkerhed  ligger  i 
vores  forståelse  af  præstedømmets  orga- 
nisation, og  i  den  kloge  anvendelse  af 
præstedømmets  principper.  Selve 
grundlaget  for  præstedømmets  struktur 
er,  at  de  er  ordentligt  organiserede,  og 
oplærte,  at  kvorummerne  i  præstedøm- 
met ungererer. 

Lad  os  vende  tilbage  til  vore  ward  og 
stave  og  endnu  engang  bedømme,  hvor 
godt  I  er  forberedte  i  vore  præstedøm- 
mekvorummer.  Fungerer  de  som  en 
klasse  der  underviser  brødrene  i  deres 
ansvar  i  præstedømmet?  Fungerer  de 
som  et  broderskab  til  velsignelser  for 
hvert  eneste  af  dets  medlemmer?  Funge- 
rer de,  så  de  tjener  kvorummernes 
familier,  kirken  og  de  samfund,  som  de 
lever  i? 

Må  vore  hjerter  denne  aften  blive  leven- 
degjort med  den  faste  beslutning  om 
øverst  på  vores  prioriteringsliste  i  de 
kommende  måneder  at  sætte  en  styrkel- 
se af  vore  præstedømmekvorummer,  det 
beder  jeg  ydmygt  om  i  Jesu  Kristi  navn. 
Amen.  □ 

Fire  forslag 
til  drenge 


Præsident  Gordon  B.  Hinckley 
Rådgiver  i  Det  øverste  Præsidentskab 


Brødrene  har  bedt  mig  om  at  tale  til  jer. 
Dette  har  været  et  vidunderligt  møde,  og 
jeg  håber,  at  vi  længe  vil  huske,  hvad  vi 
har  hørt. 

Når  jeg  overvejer  på  nogle  af  de  proble- 
mer, som  mennesker  selv  forårsager  ved 
at  undlade  at  se  fremad,  kommer  jeg  til 
at  tænke  på  et  brev,  som  jeg  for  længe 
siden  klippede  ud  af  en  avis.  Dette  brev 
blev  først  offentliggjort  i  England.  Jeg 
håber,  at  I  vil  tilgive  mig  lidt  humor,  men 
jeg  bruger  det  kun  for  at  forberede  det, 
jeg  ønsker  at  sige. 

Et  engelsk  selskab  ejede  en  del  ejendom- 
me i  Vestindien.  En  kraftig  storm  beska- 
digede en  af  bygningerne,  og  en  mand 
blev  sendt  dertil  for  at  reparere  skaden. 
Om  det  han  oplevede,  skrev  han  til  sin 
chef: 

„Højstærede! 

Da  jeg  kom  til  bygningen,  fandt  jeg  ud 
af,  at  orkanen  havde  slået  nogle  af  de 
øverste  mursten  af.  Så  øverst  på  bygnin- 
gen riggede  jeg  en  bjælke  med  en  blok- 
trisse til  og  hejste  to  tønder,  fulde  af 


mursten,  op.  Da  jeg  havde  repareret 
bygningen,  var  der  en  masse  mursten 
tilbage. 

Jeg  hejste  tønden  op  igen  og  fastgjorde 
rebet  nede  ved  jorden,  hvorefter  jeg  gik 
op  og  fyldte  tønden  op  med  de  oversky- 
dende mursten.  Derpå  gik  jeg  ned  og 
løsgjorde  rebet. 

Desværre  var  tønden  med  mursten  tun- 
gere end  jeg,  og  før  jeg  vidste,  hvad  der 
skete,  begyndte  tønden  at  komme  ned  og 
trække  mig  op  fra  jorden.  Jeg  besluttede 
at  holde  fast  og  halvvejs  oppe  mødte  jeg 
tønden  på  vej  ned  og  fik  slået  skulderen 
kraftigt. 

Derpå  fortsatte  jeg  hele  vejen  op,  hvor 
jeg  slog  mit  hoved  mod  bjælken  og  fik 
min  finger  ind  i  bloktrissen.  Da  tønden 
ramte  jorden,  blev  bunden  slået  i  styk- 
ker, hvorved  alle  murstenene  røg  ud. 
Jeg  var  nu  tungere  end  tønden,  og  nu  gik 
det  med  fuld  fart  nedad.  Halvvejs  nede 
mødte  jeg  tønden,  der  var  på  vej  op,  og 
fik  mine  skinneben  svært  beskadiget.  Da 
jeg  ramte  jorden,  landede  jeg  på  murste- 

nene,  hvis  skarpe  kanter  gav  mig  mange 
smertefulde  sår. 

På  dette  tidspunkt  tænkte  jeg  ikke 
længere  klart,  for  jeg  slap  rebet.  Så  faldt 
tønden  ned  og  ramte  mig  hårdt  i  hove- 
det, hvorpå  jeg  nødvendigvis  måtte 
indlægges  på  hospitalet. 
Jeg  anmoder  høfligt  om  sygeorlov." 
Efter  at  have  hørt  alt  dette,  spekulerer 
man  på,  hvordan  nogle  kan  være  så 
tankeløse  og  så  kortsynede.  Og  alligevel 
ser  vi  hver  dag  mennesker,  hvis  liv  bliver 
forkludret,  og  som  løber  hovedet  mod 
en  mur  og  bliver  beskadiget,  fordi  de 
ikke  planlægger,  tænker,  konsulterer 
andre  eller  følger  evangeliets  lærdomme. 
Jeg  værdsætter,  hvad  der  i  aften  er  blevet 
sagt  til  drengene  i  det  aronske  præste- 
dømme. Og  eftersom  de  udgør  en  meget 
stor  del  af  denne  kæmpemæssige  for- 
samling, og  fordi  disse  drenge  har  det 
meste  af  livet  foran  sig,  vil  jeg  gerne  tale 
til  dem,  for  at  være  med  til  at  redde  dem 
fra  nogle  af  livets  stød  og  slag. 
Jeg  vil  gerne  tale  om,  hvad  jeg  har  valgt 
at  kalde:  „fire  forslag  til  drenge".  Det  er: 
(1)  vær  dygtig,  (2)  vær  retfærdig,  (3)  vær 
ren  og  (4)  vær  tro. 

1 .  Vær  dygtig. 
Ved  dette  mener  jeg  ikke,  at  I  skal  være 
uforskammede  eller  frække  eller  noget  i 
den  retning.  Jeg  mener,  at  I  skal  være 
kloge,  Vær  dygtige  til  at  træne  jeres 
hjerne  og  jeres  hænder  til  gavn  for 
fremtiden.  Hver  eneste  af  jer  er  medlem 
af  Jesu  Kristi  Kirke  af  Sidste  Dages 
Hellige.  Hver  eneste  af  jer  er  en  søn  af 
Gud.  I  har  pligt  til  at  få  det  meste  ud  af 
livet.  Planlæg  nu  at  få  al  den  uddannelse, 
som  I  kan  få,  og  arbejd  derefter  på  at 
opfylde  denne  plan. 
I  lever  i  en  indviklet  tidsalder.  Verden 
har  brug  for  mænd  og  kvinder  med  både 


evner  og  træning.  Tilsidesæt  ikke  jeres 
uddannelse. 

Jeg  foreslår  ikke,  at  I  allesammen  skal 
have  et  liberalt  erhverv.  Hvad  jeg  fore- 
slår er  dette:  hvad  end  I  vælger  at  gøre,  så 
uddan  jer  til  det.  Kvalificer  jer  selv.  Drag 
fordel  af  den  erfaring  og  lærdom,  som  de 
har,  der  er  gået  forud  for  jer,  indenfor  et 
hvilket  som  helst  arbejdsfelt  I  vælger. 
Uddannelse  er  en  genvej  til  færdighed, 
og  gør  det  muligt  at  undgå  fortidens 
fejltagelser.  Uanset  hvilke  erhverv  I 
vælger,  kan  I  hurtigere  nå  frem  til  jeres 
mål  gennem  uddannelse. 
Herren  selv  har  sagt  til  os  alle:  „Søg 
visdom  i  de  allerbedste  bøger,  søg  efter 
kundskab  ved  læsning  og  ved  tro"  (L&P 
88:118). 

I  årenes  løb  har  kirken  brugt  enorme 
summer  på  såvel  verdslig  som  religiøs 
uddannelse.  Lige  fra  dette  værks  begyn- 
delse har  vore  ledere  undervist  os  om 
betydningen  af  at  lære  noget. 
Vær  dygtig.  Forspild  ikke  den  skole- 
udannelse,  som  vil  forbedre  jeres  frem- 
tid, for  i  stedet  at  tilfredsstille  jeres 
ønsker  om  en  øjeblikkelig  og  flygtig 
nydelse. 

Giv  jer  af  med  det  langtsigtede  i  livet.  De 
fleste  af  jer  vil  nemlig  komme  til  at  leve  et 
godt  stykke  tid  her  på  jorden. 
Vær  smart  -  i  jeres  udseende,  i  jeres 
optræden  og  i  jeres  opførsel.  Jeg  foreslår 
ikke,  at  I  går  klædt  som  en  fotomodel. 
Jeg  foreslår,  at  I  er  rene  og  pæne  i  jeres 
udseende,  at  I  taler  pænt  og  at  I  er 
høflige  og  respektable  i  jeres  opførsel. 
Hver  eneste  af  jer  er  en  mormondreng. 
Hvad  enten  I  tror  det  eller  ej,  så  vil  I 
kaste  godt  eller  dårligt  lys  tilbage  på 
kirken  gennem  jeres  opførsel. 
Vær  klog  og  vær  ikke  så  kortsynet,  at  I 
begynder  at  nyde  alkohol,  tobak  og 
narkotika.  Det  er  ganske  enkelt  usmart 


at  gøre  dette.  Det  er  dumt,  hvis  I  vil 
undskylde  det  hårde  ord,  at  benytte 
kokain,  hash  eller  anden  form  for  narko- 
tika, som  berøver  jer  kontrollen  over 
jeres  hjerne.  Hver  gang  et  menneske  har 
været  „høj"  af  narkotika,  kommer  der  er 
en  reaktion,  et  antiklimaks.  Hvorfor 
bruge  penge  på  noget,  som  kun  skader 
jer?  Hvorfor  blive  slave  af  en  vane,  som 
kun  hindrer  og  besværliggør  jeres  frem- 
tid? 

01  og  andre  former  for  alkohol  vil  ikke 
gavne  jer.  Det  er  dyrt  at  drikke.  Det  vil 
sløve  jeres  samvittighed  og  kan  føre  jer 
til  den  sygdom,  som  hedder  alkoholis- 
me, som  er  både  ydmygende,  farlig  ja 
endda  dødelig.  Rygning  vil  forkorte 
jeres  liv.  Undersøgelser  viser,  at  det  vil 
gøre  jer  til  slaver,  svække  jeres  lunger  og 
statistisk  set  afkorte  jeres  liv  med  7 
minutter  for  hver  eneste  cigaret,  som  I 
ryger. 

Vær  klog.  Tag  Herren  på  hans  ord.  Han 
har  givet  et  vidunderligt  løfte  til  de 
hellige,  som  følger  hans  råd  i  disse  ting: 
,,De  skal  finde  visdom  og  store  skatte  af 
kundskab,  ja,  endog  skjulte  skatte. 
De  skal  løbe  og  ikke  blive  trætte;  de  skal 
gå  og  ikke  blive  matte"  (L&P  89:19-20). 
Unge  mænd,  ønsker  I  at  kunne  løbe 
uden  at  blive  trætte  og  at  kunne  gå  og 
ikke  blive  matte,  samt  at  vokse  i  kund- 
skab og  forståelse?  Så  vær  kloge  nok  til 
at  undgå  de  ting,  som  uundgåelig  vil 
lægge  jer  i  lænker,  forringejeres  helbred, 
formørke  jeres  hjerne  og  afkorte  jeres 
liv. 

2.  Vær  retfærdig. 
Vi  hører  klager  over,  at  i  skoler,  hvor  de 
sidste  dages  hellige  er  i  flertal,  føler  de, 
som  ikke  er  medlemmer  af  kirken,  at  de 
bliver  diskrimineret.  De  fleste  af  jer  vil 
udføre  en  mission,  og  vi  håber,  at  I  alle 
vil  gøre  det.  I  vil  lære  vigtigheden  af 


venskab  og  fællesskab.  Det  er  nu  tiden  til 
at  øve  disse  principper  og  at  vende  sig  til 
andre  i  forståelse  og  venlighed.  Mange 
unge  mænd  har  tilsluttet  sig  denne  kirke 
på  grund  af  venskab  med  en  skolekam- 
merat. Jeg  håber  alvorligt,  at  ingen 
dreng  indenfor  min  stemmes  rækkevid- 
de nogen  sinde  vil  gøre  noget,  der  kan 
give  en  ven  fordomme  overfor  kirken 
eller  dens  medlemmer. 
Jeg  vil  gerne  tilføje,  at  jeg  føler,  at  der 
intet  virkeligt  grundlag  er  for  sådanne 
anklager  om  diskrimination.  Men  om 
disse  anklager  er  sande  eller  ej,  så  vil  jeg 
foreslå,  at  I  udvikler  en  kærlig  indstil- 
ling, for  at  hjælpe  og  opmuntre  dem, 
som  ikke  er  medlem  af  kirken,  samt  lede 
dem  på  en  pæn  og  venlig  måde  til  de 
venskabsbånd,  som  kan  sætte  dem  i 
kontakt  med  kirkens  vidunderlige  pro- 
gammer. 
Jeg  tænker  på  Edwin  Markhams  digt: 

Han  tegnede  en  cirkel,  som  lukkede 

mig  ude  - 

som  en  kætter,  en  rebel,  én  man 

håner. 

Men  kærligheden  og  jeg  var  kloge 

nok  til  at  vinde: 

vi  tegnede  en  cirkel,  som  omsluttede 

ham! 

(„Outwitted",  i  The  Best  hoved 

Poems 

of  the  American  People,  udvalgt  af 

Hazel  Felleman,  New  York: 

Doubleday,  1936,  s.  67). 

Når  jeg  nu  siger  dette,  så  foreslår  jeg 
ikke,  at  sidste  dages  hellige  drenge  skal 
„gå"  sammen  med  piger,  som  ikke  er 
sidste  dages  hellige  og  omvendt.  Jeres 
chancer  for  et  lykkeligt  og  vedvarende 
ægteskab  vil  være  langt  større,  hvis  I 
„går"  sammen  med  dem,  som  er  aktive 
og  trofaste  i  kirken.  Hvis  I  holder  jer  til 

dette,  vil  det  efter  al  sandsynlighed  føre 
til  ægteskab  i  Herrens  hus. 
Hvad  jeg  taler  imod  er  enhver  holdning, 
som  er  nedværdigende,  nedvurderende 
og  som  fører  til,  at  man  taler  ondt  om 
hinanden. 

I  idrætskonkurrencer  bør  der  ikke  være 
tid  til  øv-  og  fyråb.  Selvfølgelig  begår 
dommere  og  linievogtere  fejl,  og  selvføl- 
gelig gør  spillerne  noget,  som  er  udenfor 
reglerne,  men  resultatet  ændres  ikke, 
uanset  hvor  mange  fy-  og  øvråb  der 
lyder. 

Vær  retfærdig.  Efterhånden  som  I  kom- 
mer frem  i  livet,  i  jeres  universitetsstu- 
dier og  videre,  så  undgå  uærlige  og 
tvivlsomme  vaner.  Ren  konkurrence  er 
sund,  men  umoralske,  uærlige  eller  uret- 
færdige vaner  er  forkastelige,  og  især  for 
en  sidste  dages  hellig. 


Vær  retfærdig.  Den  bedste  regel,  der 
nogen  sinde  er  givet  for  retfærdighedens 
standarder,  blev  udtalt  af  Herren,  da 
han  sagde:  „Derfor,  alt  hvad  I  vil,  at 
menneskene  skal  gøre  mod  jer,  det 
samme  skal  I  gøre  mod  dem"  (Matt. 
7:12). 

3.  Vær  ren. 
Herren  har  selv  sagt:  „Vær  rene"  (L&P 
38:42).  Jeg  taler  især  om  moralsk  ren- 
hed. Der  findes  ingen  erstatning  under 
Himlene  for  personlig  dyd. 
Vi  lever  i  en  tid,  hvor  verden  tager  let  på 
dyd  og  moral!.  I,  unge  mænd  i  kirken, 
må  ikke  gøre  det  samme.  For  en  sidste 
dages  hellig  betyder  tab  af  dyd  uundgåe- 
ligt tab  af  selvrespekt,  tab  af  respekt  for 
hende,  som  han  overtræder  sammen 
med,  tab  af  den  disciplin,  der  skal  til  for 
at  styre  sine  tanker  og  sit  legeme,  og 

uhæderlighed  overfor  det  præstedømme 
han  bærer.  Selvfølgelig  kan  man  omven- 
de sig,  og  selvfølgelig  kan  man  blive 
tilgivet,  men  der  vil  også  komme  sorg, 
anger  og  skuffelse.  Der  kan  også  blive 
kastet  en  skygge  over  jeres  mulighed  for 
fremtidig  tjeneste  i  kirken. 
Jeg  beder  jer  ikke  om  at  være  snerpede, 
jeg  beder  jer  om  at  være  dydige,  og  jeg 
mener,  der  er  en  stor  forskel  mellem 
disse  to  ting. 

Vær  ren.  Pas  på  hvad  I  læser.  Der  kan 
ikke  komme  noget  godt  ud  af  at  læse 
pornografiske  blade  eller  andet  sådan 
litteratur,  men  kun  stor  skade.  De  vil 
kun  stimulere  tanker  i  jer,  som  vil 
svække  jeres  selvdisciplin.  Der  vil  ikke 
komme  noget  godt  ud  af  at  gå  i  biogra- 
fen for  at  se  film,  som  er  lavet  for  at 
stjæle  jeres  penge  og  kun  give  jer  en  svag 
vilje  og  tarvelige  løfter  til  gengæld. 

4.  Til  sidst,  vær  tro. 
I  er  unge  med  en  ædel  fødselsret.  I  ved 
måske  ikke  på  nuværende  tidspunkt, 
hvad  dette  betyder.  Det  betyder,  at  der 
før  jer  fandtes  store  mænd  og  kvinder, 
som  udførte  vidunderlige  og  modige 
ting.  De  traf  beslutninger,  som  ikke  var 
lette  at  træffe,  og  i  mange  tilfælde  betalte 
de  en  frygtelig  pris  for  disse  beslutnin- 
ger, ja,  nogle  af  dem  gav  endda  deres  liv 
fremfor  at  forsage  den  sandhed,  som  de 
havde  taget  til  sig. 

I  1897,  da  præsident  Wilford  Woodruff 
var  90  år  gammel,  var  en  stor  forsamling 
af  børn  og  unge  til  stede  i  dette  taberna- 
kel. Denne  gamle  mand,  som  havde 
kendt  til  så  megen  sorg  og  besvær,  såvel 
som  til  kærlighed  for  Herren  og  hans 
store  værk,  stod  foran  denne  forsamling 
og  sagde  med  velforberedte  ord: 
„Jeg  kan  ikke  vente  at  forblive  ret  meget 
længere  sammen  med  jer,  men  jeg  ønsker 
at  give  jer  nogle  få  gode  råd.  I  har  en 


plads  i  kirken  og  i  Guds  rige  og  I  har 
modtaget  det  hellige  præstedømmes 
magt.  Himlens  Gud  har  udpeget  jer  og 
kaldt  jer  frem  i  denne  generation.  Jeg 
ønsker,  at  I  skal  se  på  dette.  Unge  mænd, 


„Forslag  til  nutidens  unge 

mænd:  vær  dygtig,  retfærdig, 

ren  og  tro." 


lyt  til  jeres  brødres  råd.  Lev  nær  til  Gud, 
bed,  mens  I  er  unge,  lær  at  bede,  lær  at 
benytte  Guds  hellige  Ånd,  gør  den  til  en 
fast  del  af  jer,  og  den  vil  blive  en 
åbenbaringens  Ånd  for  jer  i  samme  grad, 
som  I  nærer  den."  (Wilford  Woodruff; 
History  of  His  Life  and  Labors,  udvalgt 
af  Matthias  F.  Cowley,  Salt  Lake  City: 
Bookcraft,  1964,  s.  602-03). 
Jeg  vil  gerne  fortælle  jer  om  tre  18-årige 
drenge.  1 1856  befandt  mere  end  1.000  af 
vore  medlemmer,  hvoraf  nogle  af  dem 
måske  var  jeres  forfædre,  sig  i  alvorlige 
vanskeligheder  på  vej  over  sletterne  til 
denne  dal.  På  grund  af  en  række  uheldi- 
ge omstændigheder,  var  de  begyndt 
deres  rejse  sent.  De  løb  ind  i  sne  og  bitter 
kulde  i  Wyomings  højsletter.  Deres 
situation  var  desperat,  og  mennesker 
døde  hver  eneste  dag. 
Præsident  Young  hørte  om  deres  til- 
stand, da  generalkonferencen  i  oktober 
skulle  til  at  begynde.  Han  anmodede 
straks  om  muldyr,  vogne,  kuske  og 
udstyr  til  at  tage  ud  for  at  redde  de 
efterladte  hellige.  Da  det  første  red- 
ningshold nåede  frem  til  Martin-kom- 
pagniet, var  der  for  få  vogne  til  at 
transportere    de    lidende    mennesker. 

Redningsfolkene  måtte  insistere  på,  at 
håndkærrene  skulle  fortsætte. 
Da  de  nåede  Sweetwaterfloden  den  3. 
november,  flød  der  isflager  på  det  iskol- 
de vand.  Efter  alt  hvad  disse  mennesker 
havde  været  igennem,  og  i  deres  svække- 
de tilstand,  forekom  denne  flod  dem 
umulig  at  krydse.  Blot  tanken  om  at 
bevæge  sig  ud  i  det  iskolde  vandløb 
virkede  som  at  gå  i  døden.  Mænd,  som 
engang  havde  været  stærke,  sad  på  den 
frosne  jord  og  græd,  hvilket  også  børn 
og  kvinder  gjorde.  Mange  kunne  ganske 
enkelt  ikke  klare  den  prøvelse. 
Og  nu  citerer  jeg  fra  optegnelsen:  „Tre 
18-årige  drenge,  som  tilhørte  hjælpe- 


;  'Si 


mandskabet,  trådte  til  og  til,  alles  for- 
bløffelse bar  de  næsten  hver  eneste 
medlem  af  det  ulykkelige  håndkærrekom- 
pagni  over  det  tilsneede  vandløb.  An- 
strengelsen var  så  frygtelig  og  udmattel- 
sen så  stor,  at  alle  drengene  år  nogle 
senere  døde  af  eftervirkningerne.  Da 
præsident  Brigham  Young  hørte  om 
denne  heltemodige  gerning,  græd  han 
som  et  barn,  og  erklærede  senere  offent- 
ligt ,At  denne  gerning  alene  ville  sikre  C. 
Allen  Huntington,  George  W.  Grant,  og 
David  P.  Kimball  en  evig  frelse  i  Guds 
celestiale  rige,  verdener  uden  ende'" 
(Salomon  F.  Kimball,  Improvement 
Era,  feb.  1914,  s.  288). 
Læg  mærke  til,  at  disse  drenge  var  18  år 
gamle  på  det  tidspunkt.  Og  på  grund  af 
det  program,  som  dengang  fungerede, 
var  de  sandsynligvis  bærere  af  det  aron- 
ske præstedømme.  Deres  heltemod  var 
stort,  og  helligt  var  det  offer,  som  de  gav, 
i  form  af  deres  helbred,  og  til  sidst  selve 
livet  for  at  frelse  dem,  som  de  hjalp. 
De  er  en  del  af  den  arv,  som  ligger  bag  jer 
i  det  aronske  præstedømme.  Mine  unge 
brødre,  vær  tro  overfor  denne  store  arv. 

Mer  nu  end  før  vil  vi  kæmpe  og 

stride, 

tro  stå  til  Herren,  omend  vi  må  lide; 

kæmpe  os  frem,  opnå  et  hjem 

hos  Gud  vor  Fader 

til  evig  tid. 

(„Skal  vi  svigte  vore  pagter?" 

Sange,  nr.  110). 

Og  det  er  så  mine  „fire  forslag  til 
drenge":  vær  dygtige,  vær  retfærdige, 
vær  rene  og  vær  tro.  Gud  har  givet  jer  sit 
hellige  præstedømme.  Må  I  leve  som 
unge  mænd,  der  på  denne  måde  er  blevet 
begavet.  Det  beder  jeg  ydmygt  om  i  Jesu 
Kristi  navn.  Amen.  □ 

Den  fuldkomne 
frihedslov 


Præsident  Marion  G.  Romney 
Andenrådgiver  i  Det  øverste  Præsidentskab 


Jeg  har  givet  mine  bemærkninger  over- 
skriften: „Den  fuldkomne  frihedslov." 
Som  ung  blev  jeg  meget  påvirket  af 
Patrick  Henrys  berømte  udtalelse:  „Giv 
mig  frihed  eller  død!" 
Betydningen  af  ordelfrihed  er  vanskelig 
at  forklare  fuldtud.  Abraham  Lincoln 
(1809-1865,  USAs  16.  præsident)  havde 
den  mening,  at  „verden  har  aldrig  haft 
nogen  god  definition  af  (ordet).  Vi  taler 
alle  om  frihed,"  sagde  han,  „men  selv 
om  vi  bruger  det  samme  ord,  mener  vi 
ikke  det  samme.  For  nogle  kan  ordet 
frihed  betyde,  at  den  enkelte  kan  gøre, 
hvad  han  ønsker,  med  sig  selv  og  sit 
arbejdes  resultater.  For  andre  kan  fri- 
hed' måske  betyde,  at  de  kan  gøre  med 
andre  mennesker  og  resultaterne  af  an- 
dres menneskers  arbejde,  som  de  lyster." 
Han  sagde  atter:  „Hyrden  jager  ulven 
væk  fra  fårets  hals,  hvorfor  fåret  takker 
hyrden  som  sin  befrier,  mens  ulven 
fordømmer  ham  for  den  samme  ger- 
ning." (Tale  holdt  den  18.  april  1864; 
citeret  i  John  Bartletts  bog,  Familiar 


Quotations,  15.  udgave,  Boston;  Little, 
Brown  and  Co.,  1980,  s.  523). 
Problemerne  har  ændret  sig  siden  Lin- 
colns dage,  men  den  mangeartede  brug 
af  ordet  frihed  har  ikke  ændret  sig.  De 
frihedsgoder,  som  vi  normalt  taler  om, 
kan  klassificeres  som  (1)  politisk  uaf- 
hængighed (2)  økonomisk  frihed  og  (3) 
handlefrihed. 

Jeg  ønsker,  at  vi  skal  stræbe  efter  den 
frihed,  som  omfatter  alle  tre  former  for 
frihed  og  mere  til.  Jeg  ønsker,  at  vi  skal 
stræbe  efter  en  frihed  for  sjælen,  hvortil 
de  alle  tre  punkter  bidrager.  Jeg  ønsker, 
at  vi  skal  opnå  den  velsignede  tilstand, 
som  blev  forudset  af  profeten  Joseph 
Smith,  da  han  sagde:  „Pryd  altid  dine 
tanker  med  pryd,  da  skal  du  have  større 
frimodighed  for  Guds  åsyn"  (L&P 
121:45).  Mennesker,  som  nyder  denne 
form  for  frihed,  er  med  Jesu  ord  „virke- 
lig frie"  (Joh.  8:36).  Et  sådant  menneske 
besidder  fuldkommen  frihed. 
Jeg  beder  jer  rette  jeres  opmærksomhed 
mod  nogle  få  illustrationer,  som  støtter 

denne  tanke,  at  mens  politisk  uafhæn- 
gighed, økonomisk  frihed  og  handlefri- 
hed kan  bidrage  til  sjælens  frihed,  så 
garanterer  de  den  ikke. 
For  det  første  politisk  uafhængighed  og 
magt. 

På  dette  område  er  Alexander  den  Store 
(356-323  f.Kr.)  blandt  de  bedst  kendte. 
Med  stort  fysisk  mod,  en  inspirerende 
energi  og  en  levende  fantasi  blev  han  i 
den  umodne  alder  af  32  år  på  alle  måder 
herre  over  den  da  kendte  verden.  Men 
han  nød  langtfra  frihed,  for  han  var  ikke 
herre  over  sig  selv.  33  år  gammel  døde 
han  som  offer  for  sin  egen  umodenhol- 
denhed,  som  en  fuldkommen  fremmed 
overfor  sjælens  frihed. 
Kardinal  Wolsey  (14757-1530,  engelsk 
kardinal  og  statsmand)  lærte  til  sin  sorg 
hvor  lidt  politisk  uafhængighed  og  en- 
dog politisk  magt  kan  bidrage  til  sand 
frihed.  I  husker  måske,  at  han  tilbragte 
et  langt  liv  i  tjenesten  for  tre  engelske 
konger,  mens  han  hele  tiden  nød  stor 
frihed  og  politisk  magt.  Til  sidst  blev  han 
imidlertid  berøvet  al  sin  storhed  af  en 
utålmodig  konge.  Da  han  desillusione- 
ret stod  i  sit  livs  ruin,  sagde  han 
beklagende  til  sin  ven: 

O  Cromwell,  Cromwell! 

Havde  jeg  blot  tjent  min  Gud  halvt 

så 

ivrigt 

Som  jeg  tjente  min  konge,  så  ville 

han  ikke  i  min 

alder 

lade  mig  nøgen  overfor  mine  fjender. 

(William  Shakespeare,  Henry  VIII, 

3.  akt,  2.  scene). 

For  nogle  år  siden  bragte  et  blad  en 
artikel  om  nogle  af  dette  århundredes 
finansgenier.  Her  fortaltes,  hvordan 
nogle  af  disse  mænd  døde  ruinerede  og  i 


unåde,  andre  havde  begået  selvmord  og 
nogle  tilbragte  en  tid  i  fængsel.  Alle 
havde  de,  i  hvert  fald  midlertidigt, 
opnået  økonomisk  frihed,  men  deres 
økonomiske  overflod  bragte  ingen  af 
dem  frihed  for  sjælen. 
Selv  om  det  sjældent  eller  måske  aldrig 
bestrides,  at  hverken  politisk  uafhængig- 
hed, eller  økonomisk  frihed  alene  giver 
fuldkommen  frihed,  så  er  det  ikke  ual- 
mindeligt at  betragte  handlefrihed  som 
et  synonym  for  sjælens  frihed.  Og  det  er 
sandt,  at  den  gudgivne  ret  til  at  vælge, 
hvad  man  vil  gøre,  er  en  uundværlig 
forudsætning  for  en  sådan  frihed.  Uden 
den  kan  vi  næppe  nyde  nogen  som  helst 
form  for  frihed  -  det  være  sig  politisk, 
økonomisk  eller  personlig.  Handlefri- 
hed hører  med  til  vor  største  arv.  Gud 
gav  handlefrihed  til  mennesket  i  Edens 
Have.  (Se  Moses  7:32). 
Imidlertid  er  handlefriheden,  uanset 
hvor  værdifuldt  den  end  er,  i  sig  selv  ikke 
den  fuldkomne  frihed,  som  vi  søger,  ej 
heller  fører  handlefrihed  nødvendigvis 
hertil.  Det  er  en  kendsgerning,  at  mange 
mennesker,  gennem  udøvelsen  af  deres 
handlefrihed,  er  blevet  politisk,  økono- 
misk og  personligt  bundet,  snarere  end 
at  have  opnået  frihed. 
For  eksempel  bragte  nephiterne  sig  på  et 
tidspunkt,  gennem  udøvelsen  af  deres 
handlefrihed,  i  en  sådan  situation,  at  den 
eneste  måde,  de  kunne  reagere  på,  førte 
til  politisk  slaveri.  Dette  gjorde  de  ,mens 
de  levede  under  en  regering,  der  sørgede 
for  den  friest  mulige  udøvelse  af  handle- 
friheden. Optegnelsen  siger:  „Thi  deres 
love  og  styreformer  bestemtes  ved  folke- 
ts stemme,  og  de,  som  valgte  det  onde 
var  talrigere  end  de,  der  valgte  det 
gode."  Derfor  „kunne  (de  ikke)  regeres 
ved  loven  eller  retten,  undtagen  de  gik 
deres  undergang  i  møde."  (Hel.  5:2-3.) 

Under  disse  forhold  valgte  de  onde 
mænd  som  deres  ledere,  der  med  sikker- 
hed ville  nedbryde  deres  politiske  frihed, 
og  de  erstattede  de  retfærdige  mænd, 
som  førhen  havde  beskyttet  og  bevaret 
disse  friheder,  og  som  også  ville  have 
gjort  det  fremover. 


„Lydighed  mod  Kristi  lov 

bringer  sjælen  frihed,  den 

højeste  form  for  frihed" 


Det,  at  jarediterne  af  egen  fri  vilje  valgte 
en  konge,  førte  direkte  til  deres  fangen- 
skab. (Se  Ether  6:21-7:5.) 
Dette  handlingsmønster  blev  gentaget  i 
Israels  tid.  Folket,  der  afviste  det  dom- 
merstyre, som  Gud  havde  etableret, 
krævede  højlydt,  at  Samuel  skulle  give 
dem  en  konge.  På  trods  af  at  Samuel 
advarede  dem  om,  at  en  konge  ville  gøre 
deres  børn  til  tjenere,  pålægge  dem  tunge 
skatter  og  byrder,  samt  sende  dem  i  krig, 
så  „ville  (folket)  dog  ikke  rette  sig  efter 
Samuel,  men  sagde:  ,Nej,  en  konge  vil  vi 
have  over  os, 

vi  vil  have  det  som  alle  andre  folk.'"  (1 
Sam.  8:19-20). 

Derfor  salvede  Samuel  Saul  som  deres 
konge.  Og  som  Samuel  havde  forudsagt 
blev  der,  da  tiden  kom,  lagt  store  byrder 
på  dem,  deres  sønner  og  døtre  blev  gjort 
til  kongens  tjenere  og  der  blev  krig. 
Nationen  blev  delt  i  to  kongeriger,  Israel 
og  Juda,  som  begge  efter  tur  blev  ført 
bort  i  fangenskab.  De  mistede  ikke  alene 
deres  politiske  frihed,  men  selve  deres 


politiske  eksistens  som  nationer  ophørte 
også. 

Vi  har  i  1  Mosebog  et  klassisk  eksempel 
på  tabet  af  økonomisk  frihed  gennem 
misbrug  af  handlefriheden.  Ægypterne 
havde,  i  stedet  for  at  udøve  deres 
handlefrihed  til  at  forberede  sig  på  en 
nødens  stund,  gjort  sig  afhængig  af 
staten.  Som  resultat  heraf  blev  de,  da 
hungersnøden  indtrådte,  nødvendigvis 
tvunget  til  at  købe  mad  fra  staten.  Først 
brugte  de  deres  penge,  og  da  de  var 
sluppet  op,  gav  de  deres  flokke  og  deres 
land,  og  blev  til  sidst  tvunget  til  at  sælge 
sig  selv  som  slaver  for  at  få  noget  at 
spise.  (Se  1  Mos.  41:54-56;  47:13-26). 
I  det  sidste  hundrede  år  har  vi  selv  fulgt 
denne  vej  et  langt  stykke.  Mit  råd  er,  at 
vi  er  varsomme  overfor  den  lærdom, 
som  opmuntrer  os  til  at  søge  statsstøttet 
sikkerhed  fremfor  at  sætte  vores  tillid  til 
vort  eget  arbejde.  Husk  Alexander  Po- 
pes (1688-1744,  engelsk  poet)  bonde, 
som  havde  nydt  den  rige  mands  fest  og 
havde  opdaget  følgerne,  og  som  derfor 
beklagede  sig: 

,,Må  det  behage  Deres  nåde,"  sagde 

bonden 

,, Denne  samme  dessert  er  ikke  så 

behagelig: 

Giv  mig  atter  mit  hule  træ, 

min  brødskorpe  og  min  Frihed" 

(Alexander  Pope,  „The  Sixth  Satire 

of  the  Second  Book  of  Horace," 

linie  218-21). 

Med  hensyn  til  tab  af  personlig  frihed 
gennem  misbrug  af  handlefriheden,  så  er 
dagliglivet  fyldt  med  tragisk  bevis  herpå. 
Vi  ser  alkoholikeren  med  sin  trang  efter 
noget  at  drikke,  narkomanen  i  sit  van- 
vid, og  hvad  værre  er,  det  perverse 
menneske  med  sit  uigenkaldelige  tab  af 

mandighed.  Hvem  vil  sige  at  sådanne 
personer  nyder  frihed? 
Handlefriheden  vil  altid  bestå,  uanset 
den  kendsgerning  at  den  politiske,  øko- 
nomiske og  personlige  frihed  tabes  ved 
misbrug  af  handlefriheden,  fordi  hand- 
lefrihed er  et  evigt  princip.  Imidlertid 
øges    eller    formindskes    den    grad    af 
handlefrihed,  som  et  enkelt  menneske 
besidder,  i  henhold  til  den  brug  vedkom- 
mende gør  af  sin  handlefrihed.  Enhver 
forkert  beslutning  begrænser  det  områ- 
de, indenfor  hvilket  man  bagefter  kan 
udøve  sin  handlefrihed.  Jo  længere  man 
går,  i  det  at  træffe  forkerte  beslutninger 
med  sin  handlefrihed,  des  vanskeligere 
bliver  det  at  indvinde  det  tabte.  Man  kan 
ved  at  blive  ved  tilstrækkelig  længe  nå  til 
det  punkt,  hvor  man  ikke  kan  vende 
tilbage.  Man  bliver  derefter  en  ynkelig 
slave.  Gennem  sin  handlefrihed  har  man 
formindsket  det  område,  hvori  man  kan 
handle  til  det  punkt,  hvor  der  næsten 
ikke  længere  findes  nogen  handlefrihed. 
Den  lamanitiske  profet  Samuel  talte  til 
dem,  som  blev  ved  med  at  misbruge 
deres  handlefrihed  og  sagde:  „Og  i  jeres 
fattigdoms  dage  skal  I  anråbe  Herren, 
men   I    skal    råbe   forgæves,    thi  jeres 
ødelæggelse  er  allerede  kommet  over  jer, 
og  jeres  undergang  er  sikker:  og  på  den 
dag  skal  I  græde  og  hyle  ...  og  sige:  .  .  . 
O,  gid  vi  dog  havde  omvendt  os  den  dag, 
da  Herrens  ord  kom  til  os  .  . . 
Se,  vi  er  omgivet  af  onde  ånder,  ja,  vi  er 
omringet  af  hans  engle,  som  har  søgt  at 
fordærve  vore  sjæle  ...  O  Herre,  vil  du 
ikke  bortvende  din  vrede  fra  os?  Og 
således  vil  I  tale  i  de  dage. 
Men  se,  jeres  prøvelses  dage  er  forbi;  I 
har  forhalet  jeres  frelses  dag,  indtil  det 
for   bestandigt   er  for   sent,   og  jeres 
undergang  er  sikker"  (Hel.  13:32,  36- 
38). 


Disse  stakkels  sjæle  har  overgivet  sig  selv 
til  den  Lucifers  og  hans  følgesvendes 
magt  der,  som  I  ved,  blev  kaldt  fortabel- 
se. (Se  L&P  76:26).  Deres  endelige 
skæbne  vil  være  at  blive  kastet  ud  i  det 
yderste  mørke,  hvilken  straf  er  en  natur- 
lig følge  af  det  alternativ,  som  de  valgte  i 
udøvelsen  af  deres  handlefrihed.  Den 
kendsgerning,  at  de  af  deres  Skaber 
oprindelig  var  blevet  begavet  med  hand- 
lefrihed, frelser  dem  ikke  fra  den  mest 
frygtelige  form  for  trældom,  nemlig 
syndens  trældom. 

På  samme  måde  som  de  forkerte  valg 
begrænser  handlefriheden  og  fører  til 
slaveri,  så  vil  de  korrekte  valg  udvide 

området  for  ens  handlefrihed  og  føre  til 
fuldkommen  frihed.  Man  kan  i  virkelig- 
heden på  denne  måde  opnå  sjælens 
frihed,  mens  man  på  samme  tid  bliver 
nægtet  sin  politiske,  økonomiske  og 
personlige  frihed. 

Se  for  eksempel  profeten  Joseph  Smith. 
Her  var  en  mand,  som  nød  sjælens 
frihed,  selv  om  han  led  under  berøvelsen 
af  næsten  enhver  anden  form  for  frihed. 
Hans  livs  oplevelser  kan  på  visse  måder 
sammenlignes  med  apostlen  Paulus', 
som  under  sit  arbejde  ofte  blev  pisket  og 
fængslet,  samt  gentagne  gange  stod 
overfor  døden.  Da  han  overfor  kirken  i 
Korint  gennemgik  nogle  af  sine  oplevel- 
ser, sagde  han: 

„Af  jøderne  har  jeg  fem  gange  fået 
,fyrretyve  slag  på  et  nær'. 
Tre  gange  er  jeg  blevet  pisket,  en  gang 
stenet,  tre  gange  har  jeg  lidt  skibbrud,  et 
døgn  har  jeg  tilbragt  på  dybet; 
ofte  på  rejser,  i  fare  på  floder,  i  fare 
blandt  røvere,  i  fare  fra  landsmænd,  i 
fare  fra  hedninger,  i  fare  i  by,  i  fare  i 
ørken,  i  fare  på  havet,  i  fare  blandt  falske 
brødre; 

under  slid  og  møje,  ofte  under  nattevå- 
gen, under  sult  og  tørst,  ofte  under  faste, 
i  kulde  og  uden  klæder"(  2  Kor.  11:24- 
27). 

På  trods  af  dette  kunne  han  skrive  til  sin 
elskede  Timoteus  fra  sin  fængselscelle  i 
Rom  kort  før  sin  død:  „Thi  mit  blod  skal 
nu  snart  udgydes  som  drikoffer,  og  tiden 
er  inde,  da  jeg  skal  bryde  op. 
Den  gode  strid  har  jeg  stridt,  løbet  har 
jeg  fuldført,  troen  har  jeg  bevaret. 
Så  venter  mig  nu  retfærdighedens  sejer- 
skrans,  som  Herren,  den  retfærdige 
dommer,  vil  give  mig  på  hin  dag  og  ikke 
blot  mig,  men  også  alle  dem,  der  har 
glædet  sig  til  hans  tilsynekomst"  (2  Tim. 
4:6-8). 


Det  er  sikkert,  at  Paulus  i  sin  sjæl  nød 
den  fuldkomne  frihed. 
Apostlens  konklusion,  at  den  belønning, 
som  han  havde  vundet,  også  er  tilgænge- 
lig for  andre,  antyder,  at  der  må  være  et 
livsmønster,  hvorved  hver  eneste  af  os 
kan  opnå  denne  belønning,  og  det  tror 
jeg,  at  der  er. 

For  mange  år  siden,  mens  jeg  i  tog  kørte 
gennem  Cleveland  i  Ohio,  så  jeg  denne 
inskription  på  en  bygning:  „Lydighed 
mod  loven  er  frihed."  Med  den  rette 
fortolkning  af  ordet  lov  har  vi  i  denne 
inskription  en  udtalelse  om  den  endelige 
sandhed.  Indsættes  ét  ord,  lyder  sætnin- 
gen således:  „Lydighed  mod  Kristi  lov  er 
frihed"  (Se  L&P  88:21).  Dette  er  ikke 
blot  en  udtalelse  om  den  furlkomne 
frihedslov,  men  også  en  erklæring  om, 
hvordan  man  kan  opnå  fuldkommen 
frihed.  I  det  8.  kapitel  hos  Johannes 
findes  der  nedskrevet  en  uoverensstem- 
melse mellem  Jesus  og  jødernes  herske- 
re. De  forkastede  ham  selvfølgelig,  men 
nogle  af  dem,  der  hørte  på,  troede,  og  til 
dem  sagde  han:  „Hvis  I  bliver  i  mit  ord, 
er  I  sandelig  mine  disciple, 
og  I  skal  forstå  sandheden,  og  sandhe- 
den skal  frigøre  jer"  (Joh.  8:31-32). 
Frihed,  der  opnås  på  denne  måde  -  dvs. 
gennem  lydighed  mod  Kristi  lov  -  er 
sjælens  frihed,  den  højeste  form  for 
frihed,  og  det  mest  pragtfulde  ved  det 
hele  er,  at  denne  frihed  kan  opnås  af  hver 
eneste  en  af  os,  uanset  hvad  mennesker 
omkring  os  eller  selv  nationer  gør.  Alt 
hvad  vi  behøver  at  gøre  er  at  lære  Kristi 
lov  og  adlyde  den.  At  lære  og  at  adlyde 
Kristi  lov  er  hovedformålet  med  hver 
eneste  sjæls  jordiske  liv. 
At  Gud  må  bistå  os  og  give  hver  eneste 
en  af  os  fremgang  på  vor  vej  mod 
fuldkommen  frihed,  det  beder  jeg  yd- 
mygt om  i  Jesu  Kristi  navn.  Amen.  □ 


4.  oktober  1981 
MØDET  SØNDAG  MORGEN 


„Hv°  troede  det, 
vi  hørte  . . .?  " 


Ældste  Bruce  R.  McConkie 
De  tolv  apostles  Kvorum 


Vil  I   sammen  med  mig  se  på  disse 
spørgsmål? 

Hvis  I  havde  levet  i  Jerusalem  på  Jesu 
tid,  ville  I  så  have  accepteret  ham  som 
Guds  Søn,  sådan  som  Peter  og  apostlene 
gjorde?  Eller  ville  I  have  sagt,  at  han  var 
besat  af  en  djævel  og  udførte  sine 
mirakler  ved  hjælp  af  Beelzebul  sådan 
som  Annas  og  Kajfas  hævdede? 
Hvis  I  havde  boet  i  Nazaret,  Kana  eller 
Kapernaum  ville  I  så  have  troet  på 
denne  nye  religion,  som  blev  forkyndt  af 
nogle  få  almindelige  fiskere?  Eller  havde 
I  fulgt  jeres  fædres  traditioner,  hvori  der 
ingen  frelse  fandtes? 
Hvis  I  havde  boet  i  Korint,  Efesus  eller 
Rom,  ville  I  så  have  troet  på  dette 
mærkelige,  nye  evangelium,  som  Paulus 
forkyndte?  Eller  havde  I  sat  jeres  lid  til 
de  påfund,  traditioner  og  tilbedelsesfor- 
mer,  som  da  var  fremherskende? 
Hvis  I  nu  bor  i  New  York,  London, 
Paris,  eller  Chicago,  Los  Angeles  eller 


Salt  Lake  -  vil  I  så  acceptere  denne  nye, 
men  alligevel  gamle  religion,  dette  nye 
men  alligevel  gamle  evangelium,  denne 
nye,  men  alligevel  gamle  livsmåde,  som 
Gud  har  åbenbaret  på  ny  i  vor  tid?  Eller 
vil  I  opretholde  og  støtte  kirker,  som 
ikke  længere  har  nogen  virkelig  lighed 
med  den  kirke,  der  blev  oprettet  blandt 
de  oprindelige  hellige? 
Hvis  I  hører  en  profetisk  stemme,  hvis  et 
apostolisk  vidnesbyrd  bliver  båret  i  jeres 
nærvær,  eller  hvis  Herrens  tjenere  giver 
jer  el  budskab  fra  deres  Mester  -  hvad  er 
så  jeres  reaktion?  Tror  I  eller  tror  I  ikke? 
Hvis  I  på  en  pæn  måde  får  fortalt,  at 
Joseph  Smith  blev  kaldet  af  Gud  og  at 
det  evige  evangeliums  fylde  er  blevet 
gengivet  gennem  ham,  samt  at  Herren 
endnu  engang  har  etableret  sin  kirke 
blandt  mennesker  -  tror  I  så  på  de  ord, 
som  er  sendt  fra  Himlen?  Eller  holder  I 
jer  som  Annas  og  Kajfas  til  det  eksiste- 
rende, og  betror  jeres  evige  frelse  til  de 

skiftende  former  for  menneskeskabt 
gudsdyrkelse,  som  florerer  overalt? 
Med  disse  spørgsmål  for  øje  må  jeg  da 
være  så  dristig  at  komme  med  denne 
højtidelige  erklæring:  Vi  er  Herrens 
tjenere  og  han  har  givet  os  et  budskab, 
som  vi  skal  give  til  alle  mennesker 
overalt. 

Vi  er  svage,  almindelige  og  ulærte.  Af  os 
selv  kan  vi  intet  gøre,  men  med  Herrens 
styrke  kan  vi  ikke  fejle.  Det  er  hans 
magt,  som  opretholder  og  vejleder  os. 
Vi  ved,  hvad  fremtiden  bringer,  og  vi 
kender  til  de  krige,  plager  og  ødelæggel- 
ser, der  snart  vil  ramme  jorden  som  en 
fortærende  ild. 

Dette  er  en  dyster  dag  med  sorg  og 
tungsind.  Himlen  formørkes  og  menne- 
sker dåner  af  rædsel,  (Se  Luk.  21:26). 
Nationerne  er  forvirrede  og  ved  ikke, 
hvor  de  skal  vende  sig  for  at  finde  fred  og 
sikkerhed. 

Dette  er  en  tid,  hvor  gale  mennesker  i 
høje  stillinger  pludselig  og  i  løbet  af  et 
øjeblik  kan  slippe  sådanne  frygtelige 
våben  løs,  at  millioner  af  mennesker  kan 
udryddes  mellem  solopgang  og  solned- 
gang. 

Der  har  aldrig  hersket  en  så  skrækkelig 
tid  som  denne.  Uretfærdigheden  florerer 
overalt,  samtlige  Sodoms  perversiteter 
og  onder  har  fundet  sine  tilhængere.  Og 
åbenbaringerne  forsikrer  os  om,  at  for- 
holdene vil  blive  værre,  ikke  bedre,  før 
Menneskesønnen  kommer. 
Det  er  på  grund  af  den  ondskab  og  de 
sygdomme,  som  dækker  jorden,  og  fordi 
mennesker  har  vendt  sig  fra  Herrens 
ordinanser  og  brudt  hans  evige  pagt 
samt  fordi  mange  i  dag  lever  på  verdens 
måde  og  er  kødelige,  sanselige  og  djævel- 
ske, at  Herren  har  givet  os  et  budskab, 
som  vi  skal  give  til  vore  medmennesker. 
Han  har  sagt:  ,, Derfor  har  jeg,  Herren, 


Ældste  Bruce  R.  McConkie,  De  tolvs 
Kvorum 

kaldt  min  tjener  Joseph  Smith  jr.  og  talt 
til  ham  fra  Himlen  og  givet  ham  befalin- 
ger, da  jeg  vidste,  at  ulykker  skulle 
ramme  jordens  indbyggere"  (L&P  1:17). 
Hvad  er  så  vort  budskab  til  alle  menne- 
sker? Det  er  budskabet  om  genoprettel- 
sen. Det  er  det  glade  budskab,  at  en 
nådig  Gud  har  gengivet  sit  evige  evange- 
lium i  dets  fylde.  Det  er  de  hellige  ord,  at 
alle  mennesker  kan  blive  frelst  ved  at 
adlyde  evangeliets  love  og  forordninger. 
Genoprettelsens  budskab  omfatter  tre 
store  sandheder.  Sandheder  som  hele 
menneskeheden  må  acceptere,  hvis  de  vil 
redde  dem  selv.  For  det  første  Kristi 


guddommelige  sønneforhold,  for  det 
andet,  profeten  Joseph  Smiths  guddom- 
melige mission  og  for  det  tredie,  sandhe- 
den samt  guddommeligheden  af  Jesu 
Kristi  Kirke  af  Sidste  Dages  Hellige. 
Derfor  har  Herren  befalet  os  at  forkynde 
det  glade  budskab,  prædike  hans  evan- 
gelium og  løfte  en  advarslens  røst  for  at 
sige,  hvad  han  personligt  ville  have  sagt, 
hvis  han  nu  betjente  menneskene,  som 
han  engang  gjorde. 

Vor  position,  status  og  guddommelige 
bemyndigelse  adskiller  sig  ikke  fra  pro- 
feterne og  apostlene  i  fordums  tid.  Vi  er 
også  Herrens  repræsentanter,  hans  am- 
bassadører, vi  er,  som  de  var,  bemyndige 
administratorer,  som  har  magt  til  at 
binde  på  jorden  og  sørge  for  at  det  evigt 
bliver  bundet  i  Himlene. 
Det  er  blandt  visse  mennesker  på  mode 
at  påstå,  at  mormoner  ikke  er  kristne, 
samt  at  betvivle  vor  tro  på  og  vor 
troskab  overfor  Herren  Jesus  Kristus. 
Hvis  del  at  være  en  kristen  betyder  at  tro 
på  Kristus  og  accepterer  ham  som  Guds 
Søn  i  dets  fulde  betydning,  hvis  det 
betyder  at  have  evangeliet  i  dets  evige 
fylde,  hvis  det  vil  sige  at  tro  på,  hvad 
Peter  og  Paulus  troede  på,  samt  at 
tilhøre  den  samme  kirke,  som  de  tilhør- 
te, hvis  det  betyder  at  give  de  sultne  at 
spise,  klæde  de  nøgne  og  elske  vor  næste, 
samt  holde  os  uplettede  af  verden  (se 
L&P  59:9)  -  hvor  ellers  ville  vi  så  finde 
sande  kristne,  undtagen  blandt  de  sidste 
dages  hellige? 

Lad  mig  sige  det  så  pænt,  så  enkelt  og  så 
klart  jeg  formår,  at  vi  tror  på  Kristus  og 
at  vi  stræber  af  al  vor  magt  på  at 
overholde  hans  befalinger.  Han  er  vor 
Herre,  vor  Gud  og  vor  Konge.  Det  er 
hans  evangelium,  som  vi  har  modtaget. 
Vi  taler  om  Kristus,  vi  glæder  os  i 
Kristus,    vi   prædiker    om   Kristus,    vi 


profeterer  i  hans  navn,  og  vi  ved  at  der 
ikke  under  Himlen  er  givet  menneskene 
noget  andet  navn  end  hans  navn,  hvor- 
ved vi  kan  frelses.  (Se  Ap.  g.  4:12). 
Vi  belærer  og  vi  vidner  om,  at  han  er 
Faderens  førstefødte,  at  han  er  som  Gud 
og  at  han  selv  er  den  almægtige  Herre, 
den  store  Jehova,  Skaberen  af  denne 
jord  og  alle  former  for  liv. 
Vi  ved,  at  han  er  Israels  Gud,  den  lovede 
Messias,  Faderens  enbårne  Søn. 
Vi  ved  at  Herren,  Jesus,  gjorde  kød  til  sin 
bolig,  at  Maria  var  hans  mor  og  Gud 
hans  Far,  at  han  fra  sin  mor  arvede 
magten  til  at  dø,  og  fra  sin  Fader  magten 
til  at  leve  i  udødelighed. 
Det  var  hans  tosidige  natur,  dette  døde- 
lige men  alligevel  guddommelige  sønne- 
forhold, som  gjorde  det  muligt  for  ham 
at  udarbejde  den  uendelige  og  evige 
forsoning,  samt  at  købe  menneskene  fri 
fra  både  den  timelige  og  åndelige  død, 
der  kom  ind  i  verden  gennem  Adams 
fald. 

Det  er  ligeledes  på  mode  blandt  visse 
mennesker  at  hævde,  at  vi  som  mormo- 
ner sætter  profeten  Joseph  Smith  så  højt, 
at  selv  Herren  Jesus  må  indtage  anden- 
pladsen. 

Det  er  sandt  at  Joseph  Smith  er  én  ud  af 
ti  til  tyve  af  de  profeter,  som  overgår  alle 
mennesker  i  storhed  og  åndelig  betyd- 
ning. Det  er  sandt,  at  hans  plads  i  det 
himmelske  hierarki  gør  ham  til  profeter- 
nes profet  og  seernes  seer.  Han  står  på 
linie  med  Enok,  Abraham  og  Moses. 
Men  frelsen  sker  gennem  Kristus,  ikke 
gennem  Abraham,  Moses  eller  Joseph 
Smith. 

Alle  profeterne  er  Herrens  tjenere.  Deres 
tjenestegerning  er  at  forkynde  hans  ord 
og  gøre  hans  vilje.  De  forkynder  hans 
evangelium  og  udfører  hans  ordinanser. 


Deres  mission  er  at  bringe  sjæle  til 
Kristus. 

Og  således  er  det  også  med  Joseph 
Smith.  Han  så  Gud,  engle  betjente  ham 
og  evigheden  blev  åbnet  for  hans  blik. 
Han  er  den,  gennem  hvem  evangeliet 
blev  genoprettet,  og  til  ham  gav  Herren 
rigets  nøgler. 

Joseph  Smith  tilhører  denne  dag,  denne 
tidsalder  og  denne  uddeling,  han  er  den, 
som  åbenbarede  Kristus,  samt  kundska- 
ben om  frelse.  Under  Herrens  ledelse 
organiserede  han  den  eneste  sande  og 
levende  kirke  på  jorden.  (Se  L&P  1:30). 
Kirken  er  en  organisation  af  sande 
troende;  den  forsamling  af  mennesker, 
som  har  accepteret  det  hellige  evange- 
lium, og  evangeliet  er  frelsensplanen. 
Det  højere  præstedømme  administrerer 
evangeliet,  og  kirken  er  det  redskab, 
hvorved  Herrens  anliggender  på  jorden 
reguleres  og  gennem  hvilket  frelse  er 
muliggjort  for  alle,  som  tror  og  adlyder. 
Det  er  derfor,  at  vi  som  Herrens  tjenere, 
lydige  mod  hans  befaling,  frembærer 
hans  budskab  til  verden.  Vi  bærer  vid- 
nesbyrd om  Kristus,  som  på  ny  åbenba- 
rede sig  til  Joseph  Smith,  og  vi  indbyder 
alle  mennesker  overalt  til  at  tro  på  Kristi 
evangelium,  og  tilslutte  sig  hans  kirke, 
samt  blive  arvinger  til  det  rige,  hvor  han 
og  hans  Fader  dvæler. 
Som  det  var  med  de  fordums  profeter  i 
deres  tjenestegerning,  således  er  det  også 
med  os.  Vi  siger,  som  de  sagde:  Omvend 
jer  og  tro  på  evangeliet,  thi  Himlens  rige 
er  nær.  (Se  Matt.  3:2).  Forlad  Babylon, 
fly  til  Zion  og  find  sikkerhed  i  en  af 
hendes  stave.  Stå  på  hellige  steder  og 
forbered  jer  til  Menneskesønnens  andet 
komme.  (Se  L&P  45:32). 
Frelse  kommer  til  de  mennesker,  som 
accepterer  det  sande  evangelium  og 
efterlever  dets  love.  Frelse  er  for  dem 


som,  påkalder  Herren  i  åndelig  bøn, 
indtil  han  udgyder  sin  Ånd  over  dem. 
Det  var  Paulus  som  sagde: 
„Hvorledes  skulle  de  nu  kunne  påkalde 
ham,  som  de  ikke  er  kommet  til  at  tro 
på?  og  hvorledes  skulle  de  kunne  tro  på 
ham,   som  de  ikke  har  hørt   om?  og 
hvorledes  skulle  de  høre,  uden  at  der  er 
nogen,  som  prædiker? 
Og  hvorledes  skulle  nogen  kunne  prædi- 
ke, hvis  ingen  sendes  ud?  (Rom.  10:14- 
15). 

Det  er  sandt,  at  troen  kommer  ved  at 
høre  Guds  ord  undervist  af  en  bemyndi- 
get tjener,  som  er  blevet  kaldet  af  Gud. 


,, Genoprettelsens  budskab 

omfatter  tre  store  sandheder: 

Kristi  guddommelige 

sønneforhold,  profeten 

Joseph  Smiths 

guddommelige  mission  samt 

sandheden  og 

guddommeligheden  af  Jesu 

Kristi  Kirke  af  Sidste  Dages 

Hellige." 


(Rom.  10:17).  Og  som  det  var  i  fordums 
tid,  således  er  det  også  i  dag  -  det 
behager  ,,Gud,  ved  prædikenens  dår- 
skab at  frelse  dem,  som  tror"  (1  Kor. 
1:21). 

Vort  budskab  er  fyldt  med  glæde,  herlig- 
hed, ære  og  sejr.  Sande  troende  glæder 
sig  altid  i  Kristus  og  hans  evangelium. 

Vi  siger  ikke,  at  alle,  som  accepterer  det 
gengivne  evangelium,  vil  undgå  de  sidste 
dages  krige,  plager  og  ødelæggelser. 
Men  vi  siger,  at  al  deres  sorg  og  alle  deres 
lidelser  vil  blive  opslugt  i  glæden  over 
evangeliet. 

I  fremtiden  vil  nogle  af  de,  som  er  sande 
og  trofaste,  omkomme  sammen  med  de 
onde  og  de  ugudelige.  Hvad  betyder  det, 
om  vi  lever  eller  dør,  når  vi  har  fået 
Kristus,  og  han  har  beseglet  os  som  sine? 
Hvis  vi  mister  livet  for  sandhedens  og 
retfærdighedens  sag,  eller  i  forsvar  for 
vor  religion  og  familie  og  vore  frie 
institutioner,  hvorfor  skulle  vi  så  be- 
kymre os? 

Vi  hænger  ikke  begærligt  fast  ved  livet, 
fulde  af  frygt  for  fremtiden.  Når  vi  en 
gang  har  accepteret  evangeliet,  og  gen- 
nem Kristi  formidling  er  blevet  forsonet 
med  Gud,  hvad  betyder  det  så,  hvis  vi 
bliver  kaldet  til  fredens  land,  for  der  at 
vente  på  vor  arvelod  i  de  retfærdiges 
opstandelse? 

Med  håb  i  Kristus  ved  vi,  at  vi  skal  opstå 
i  strålende  udødelighed  og  indtage  vores 
plads  sammen  med  Abraham,  Isak  og 
Jakob  i  Guds  rige,  for  ikke  mere  at  gå 
ud. 

Som  Esajas  udtrykte  det:  „Hvo  troede 
det,  vi  hørte,  for  hvem  åbenbaredes 
Herrens  arm?"  (Es.  53:1). 

Hvem  vil  tro  på  vore  ord  og  hvem  vil 

høre  vort  budskab?  Hvem  vil  ære  Joseph 

Smiths  navn  og  acceptere,  at  evangeliet 

er  blevet  gengivet  gennem  ham? 

Vi  svarer:  De  samme  mennesker,  som 

ville  have  troet  på  Herren  Jesus  og  de 

fordums  apostle  og  profeters  ord,  hvis 

de  havde  levet  på  deres  tid. 

Hvis  I  tror  på  Joseph  Smiths  ord,  så 

havde  I  også  troet  på,  hvad  Jesus  og  de 

fordums  apostle  og  profeter  sagde. 


Hvis  I  forkaster  Joseph  Smith  og  hans 
budskab,  så  ville  I  også  have  forkastet 
Peter  og  Paulus  og  deres  budskab. 
Hvis  I  accepterer  de  profeter,  som 
Herren  sender  i  vor  tid,  så  ville  I  også 
acceptere  dem,  som  Herren  sendte  den- 
gang. 

Hvis  I  forkaster  det  gengivne  evange- 
lium og  finder  fejl  i  frelsens  plan,  således 
som  den  undervises  af  dem,  Gud  har 
sendt  i  disse  sidste  dage,  så  havde  I 
forkastet  de  selvsamme  lærdomme  fra 
de  fordums  profeter  og  apostle. 
Jeg  har  talt  ligefremt  om  vor  forpligtelse 
som  Herrens  tjenere  til  at  forkynde 
genoprettelsens  budskab  for  verden. 
Dette  gør  vi  nu  i  det  omfang,  vor  tid, 
talenter  og  midler  tillader  det. 
Men  hvad  med  dem,  som  budskabet 
sendes  til?  Hvad  med  vor  Faders  andre 
børn,  som  endnu  ikke  har  accepteret 
Kristus  og  hans  evangelium,  således  som 
det  blev  åbenbaret  gennem  Joseph 
Smith?  Påhviler  der  ikke  hvert  eneste 
menneske  på  jorden  en  personlig  for- 
pligtelse til  at  søge  tro  og  efterleve 
sandheden? 

Vi  indbyder  alle  mennesker  fra  alle 
sekter,  sammenslutninger  og  trosbeken- 
delser til  at  overveje  spørgsmål  som 
disse: 

Hungrer  og  tørster  jeg  efter  retfærdig- 
hed, som  de  fordums  hellige  gjorde?  (Se 
Matt.  5:6). 

Har  jeg  et  åbent  sind,  og  er  jeg  villig  til  at 
prøve  alle  ting  og  holde  fast  ved  det,  som 
er  godt?  (Se  1  Tes.  5:21). 
Er  jeg  villig  til  at  modtage  nyt  lys  og  ny 
sandhed  fra  Himlen,  lys  og  sandhed, 
som  kommer  fra  en  nådig  Gud,  i  hvis 
øjne  en  sjæl  er  lige  så  dyrebar  nu,  som 
den  altid  har  været? 
Har  jeg  det  moralske  mod  til  at  finde  ud 
af,  hvorvidt  Joseph  Smith  blev  kaldet  af 

Gud,  om  han  og  hans  efterfølgere  har  de 
samme  nøgler  i  Guds  rige,  som  Peter, 
Jakob  og  Johannes  havde  fordum? 
Er  jeg  villig  til  at  betale  den  pris,  det 
koster  at  undersøge  det  og  opnå  en 
personlig  åbenbaring,  som  fortæller 
mig,  hvad  jeg  må  gøre  for  at  opnå  fred  i 


denne  verden  og  blive  arving  til  det  evige 
liv  i  den  tilkommende  verden? 
Vi  vidner,  at  Gud  har  givet  os  sit  evige 
evangelium,  og  vi  indbyder  alle  menne- 
sker til  at  komme  og  få  del  i  dets 
velsignelser  sammen  med  os. 
I  Herren  Jesu  Kristi  navn.  Amen.  D 


Helliggørelse  gennem 
missionering 


Ældste  William  R.  Bradford 
De  halvfjerds  første  Kvorum 


Jeg  vidner  højtideligt  for  jer,  at  Gud  er 
den  evige  Fader  og  hans  søn  Jesus 
Kristus  har  vist  sig  i  denne  uddeling. 
Disse  to  herliggjorte  personer  stod  vir- 
kelig foran  Joseph  Smith  og  talte  til 
ham. 

Dette  skete  i  1820.  Siden  da  er  himlene 
forblevet  åbne.  Jesu  Kristi  evangelium  i 
dets  fylde  er  blevet  gengivet  gennem 
åbenbaring.  Engle  er  blevet  udsendt  som 
hellige  budbringere.  Vi  har  modtaget 
optegnelserne  over  Guds  handlemåde 
med  sine  børn,  Helligånden  har  udgydt 
sandhederne  i  Guds  plan  for  ophøjelse 
af  hans  sønner  og  døtre. 


Den  sande  kirke,  Jesu  Kristi  Kirke  af 
Sidste  Dages  Hellige,  er  blevet  organise- 
ret under  ledelse  af  Jesus  Kristus  selv. 

Profeter  og  apostle  er  blevet  kaldet;  de 
har  modtaget  magt  fra  det  høje  og  er 
særlige  vidner  om  Jesus  Kristus  overalt  i 
verden. 

De  besidder  nøglerne  og  er  blevet  ud- 
sendt for  at  åbne  dørene  til  forkyndelsen 
af  Jesu  Kristi  evangelium.  Gennem  deres 
arbejde  bliver  dørene  åbnet.  Evangeliet 
forkyndes  for  hele  verden. 

Gennem  Herrens  ledelse  og  inspiration 
har  disse  profeter,  seere  og  åbenbarere 

kaldt  på  Jesu  Kristi  disciple  og  gennem 
denne  befaling  udsendt  dem. 
„Og  en  advarselsrøst  skal  gå  ud  til  alle 
mennesker  gennem  mine  disciples 
mund,  som  jeg  har  udvalgt  i  disse  sidste 
dage. 

De  skal  gå  ud,  og  ingen  skal  kunne 
hindre  dem;  thi  jeg,  Herren,  har  befalet 
dem  at  gå. 

Derfor,  frygt  og  skælv,  o,  I  folk;  thi, 
hvad  jeg,  Herren,  har  bestemt  deri,  skal 
gå  i  opfyldelse"  (L&P  1:4-5,7). 
I  øjeblikket  tjener  omkring  30.000  mis- 
sionærer i  188  missioner.  De  forkynder 
det  gengivne  evangelium  i  82  nationer, 
territorier  og  besiddelser  på  48  forskelli- 
ge sprog. 

I  tusindvis  af  vor  faders  børn  hører 
evangeliet,  modtager  et  vidnesbyrd  om 
dets  sandhed  og  døbes  i  hans  sande 
kirke.  Der  er  nu  omkring  5  millioner 
medlemmer. 

Den  succes,  vi  har  i  vores  missionerings- 
anstrengelser,  gør  os  ydmyge  og  i  høj 
grad  tilfredse.  Vi  erkender  Herrens  Ånd 
og  hans  disciples  hengivenhed  i  hvad  der 
indtil  nu  er  blevet  opnået,  men  der  er 
stadig  meget  at  gøre  endnu. 
Vi  føler,  at  værket  trænger  sig  på  i  høj 
grad,  og  vi  spekulerer  på,  om  vi  kan  få 
det  til  at  gå  hurtigere  fremad. 
Vi  bekymrer  os  om,  hvorvidt  alle,  som 
bør  og  kunne  deltage  i  dette  værk 
virkelig  forstår  og  tror  på  de  grundlæg- 
gende principper  og  formål,  hvortil 
Guds  faste  erklæring  om  at  forkynde 
dette  evangelium  til  hele  verden  blev 
givet. 

Selv  om  vi  nu  har  30.000  missionærer 
ude,  så  burde  og  kunne  der  være  mange, 
mange  flere.  Hvis  de  ville  forberede  sig 
og  stå  frem  for  at  gøre  det,  som  er  deres 
foreskrevne  pligt,  så  kunne  værket  blive 
udført  med  en  hastighed  og  i  en  dimen- 


sion, som  overgår  vores  største  forvent- 
ninger. 

Jeg  har  tænkt  og  bedt  om  dette.  Jeg  har 
søgt  efter  ord  og  indtrængende  bønfaldt 
himlene  om  kraft  til  at  fremføre  dem, 
således  at  de  vil  motivere  dem,  som 
burde  være  trofaste  i  dette  værk. 
Ordene  er  kommet  til  mit  sind.  Det  er 
enkle  ord,  som  vi  ofte  er  blevet  undervist 
i.  At  sige  dem  er  at  gentage,  hvad  vi  har 
hørt  igen  og  igen. 

De  indbyder  os  til  at  komme  til  Kristus 
og  blive  fuldkommengjort  i  ham.  Dette 
sker  ved  at  tjene  ham  af  hele  jeres  hjerte, 
sjæl,  sind  og  styrke  (se  L&P  4:2).  Hvis  vi 
gør  dette  modtager  vi  en  tilgivelse  for 
vores  synder  og  bliver  hellige  og  uplette- 
de, og  vi  kan  atter  vende  tilbage  til  vores 
himmelske  Fader  for  at  dvæle  hos  ham, 
for  at  leve  den  form  for  liv  som  han  lever. 
Frelseren  står  med  udstrakte  hænder  og 
tilbyder  os  strålende  velsignelser,  hvis  vi 
vil  tjene  ham.  Når  vi  studerer,  hvad  han 
mener  med  denne  tjeneste,  så  forstår  vi, 
at  det  i  al  væsentlighed  er  at  undervise 
dem,  som  endnu  ikke  kender  hans 
evangeliums  sandheder. 
Men  selv  med  disse  enkle  ord  og  den 
guddommelige  kilde,  hvorfra  de  kom- 
mer, og  selv  med  det  sikre  løfte  om  evige 
velsignelser,  så  er  der  stadig  nogen,  som 
kunne  og  burde  tjene,  der  vælger  ikke  at 
tjene. 

Det  får  mig  til  at  tænke  på,  om  de  i 
virkeligheden  forstår  og  tror  på  missio- 
neringens to  formål:  for  det  første  at 
helliggøre  misssionæren  selv  og  for  det 
andet  at  bringe  omvendte  til  kundskab 
om  sandhederne  i  Jesu  Kristi  gengivne 
evangelium  samt  døbe  dem  i  hans  kirke. 
Dette  er  et  sikkert  og  naturligt  produkt 
for  en  missionær,  som  er  i  gang  med 
helliggøreisens  proces. 
Satan  forsøger  at  standse  dette  værk. 


Hans  indflydelse  er  lumsk  og  vedvaren- 
de. Mange,  som  burde  og  kunne  udføre 
dette  arbjede,  er  faldet  som  offer  for 
hans  indflydelse. 

Nogle  bedrages  og  glider  væk  fra  det, 
som  er  sandt  for  at  eksperimentere  med 
det,  der  er  falsk  og  dumt. 
Tillad  mig  at  tale  til  I  unge  mænd,  som 
nærmer  jer  eller  allerede  nu  har  alderen 
til  at  blive  kaldet  til  at  udføre  en  mission. 
Nogle  af  jer  vil  måske  sige  til  jer  selv: 
„Nåh,  du  forstår  bare  ikke  min  situa- 
tion, for  den  er  anderledes.  Jeg  har 
planer  om  at  blive  en  stor  sagfører,  læge, 
idrætsmand  eller  en  anden  stor  person. 
Hverken  du  eller  Herren  vil  da  forvente, 
at  jeg  skal  forlade  mine  studier  på  et  så 
vigtigt  tidspunkt.  En  mission  vil  gribe 
forstyrrende  ind  i  mine  fremtidsplaner." 
Andre  tænker:  „Ja,  jeg  ved  godt  jeg  skal 
udføre  en  mission,  men  hvis  du  havde  en 
pige  som  min,  så  ville  du  aldrig  forlade 
hende.  Hvad  vil  der  ske  med  hende, 
mens  jeg  er  væk?" 

Og  atter  andre  blandt  jer  tænker:  ,,En 
mission  koster  så  meget.  Jeg  har  lige  fået 
det  her  job  og  har  netop  købt  en  bil  og  et 
stereoanlæg.  Det  er  netop  det  tidspunkt  i 
livet,  hvor  jeg  nu  begynder  at  få  tingene 
til  at  køre  for  mig  selv.  Jeg  kan  ikke 
opgive  alt  det  nu.  Jeg  har  ganske  enkelt 
ikke  råd  til  det." 

Så  er  der  også  dem  blandt  jer,  som 
tænker:  „Min  situation  diskvalificerer 
mig.  Jeg  har  begået  overtrædelser  og  jeg 
deltager  ikke  i  kirkens  aktiviteter.  Jeg 
har  altid  planlagt  at  udføre  en  mission, 
men  jeg  gjorde  en  fejltagelse  og  nu 
efterlever  jeg  ikke  de  standarder,  som 
kræves  af  en  missionær." 
Hvis  jeg  kunne  lytte  til  jer  hver  især,  så 
ville  I  alle  have  en  ting  til  fælles.  Alle  ville 
I  retfærdiggøre  jer  selv  for  ikke  at  udføre 
jeres  pligt  overfor  Gud. 


Mange  af  jer  forsøger  endog  at  retfær- 
diggøre jer  selv  overfor  jeres  forældres 
korrekte  råd  og  lærdomme.  De  elsker 
jer,  og  de  vil  støtte  jer  på  enhver  måde  til 
at  gøre  det,  som  er  rigtigt,  hvis  I  ville 
tillade  dem  at  gøre  det. 
Men  desværre  er  der  også  forældre,  som 
tager  jeres  parti  i  retfærdiggørelsen  for 
ikke  at  udføre  en  mission.  De  har  lagt 
planer  for  jeres  fremtid,  og  disse  planer 
omfatter  ikke  en  mission.  De  siger:  „Min 
søn  skal  være  en  stor  sagfører,  læge  eller 
topidrætsmand.  Han  kan  ikke  afbryde 
sine  studier  for  at  fjante  rundt  i  verden  i 
to  år.  Lad  andre  menneskers  sønner  gøre 
det.  Min  søn  er  noget  særligt." 
Hvis  jeg  kunne  tale  med  hver  eneste  af 
jer  unge  mænd  og  jeres  forældre,  som 
således  retfærdiggør  jer  selv,  så  vil  jeg 
med  al  den  talekraft,  som  jeg  kunne 
opvise,  sige:  „Hvem  tror  I  at  I  er? 
Hvilken  ret  har  I  til  at  sammenligne  jeres 
visdom  med  Guds,  han  som  gennem  sine 
profeter  har  udstedt  en  fast  forordning, 
en  højtideligt  befaling  om,  at  det  gengiv- 
ne evangelium  skal  forkyndes  for  hele 
verden  gennem  hans  disciple?  Det  vil 
sige  dig!" 

Jeg  vil  minde  jer  om  Herrens  egne  ord, 
da  han  tiltalte  dem,  som  „ikke  gør 
noget"  og  som  har  et  tvivlende  hjerte. 
„Hvem  er  jeg,  som  skabte  mennesket, 
siger  Herren,  at  jeg  skulle  holde  dem,  der 
ikke  adlyder  mine  befalinger,  uskyldig? 
Hvem  er  jeg,  siger  Herren,  som  har  lovet 
og  ikke  holdt  det? 

Jeg  befaler,  og  menneskene  adlyder 
ikke,  jeg  tilbagekalder,  og  de  modtager 
ikke  velsignelsen. 

Men  da  siger  de  i  deres  hjerte:  Dette  er 
ikke  Herrens  værk,  thi  hans  forjættelser 
er  ikke  blevet  opfyldt,  men  ve  sådanne, 
thi  deres  løn  venter  dem  nedefra  og  ikke 
ovenfra"  (L&P  58:29-33). 

Tror  I  virkelig,  at  jordisk  berømmelse  og 
ære,  der  er  knyttet  til  jordiske  stillinger 
og  erhverv,  kan  sammenlignes  med 
Guds  løfter  til  de  trofaste?  Han  har 
lovet:  „Troner,  riger,  fyrstendømmer  og 
magter,  herredømme".  Han  har  lovet 
„ophøjelse  og  herlighed  i  alle  ting".  Han 
har  lovet  ,,en  fylde  og  en  fortsættelse  af 
slægten  fra  evighed  og  til  evighed".  Han 
har  lovet  evigt  liv.  (L&P  132:19). 
Jeg  vil  sige  til  jer,  at  I  ingen  undskyld- 
ning eller  retfærdiggørelse  har,  og  at  I 
har  sat  jeres  evige  frelse  i  alvorlig  fare. 
Jeres  uddannelse  kan  vente.  Herren  vil 
åbne  uddannelsens  døre  og  sørge  for  et 
passende  erhverv  for  jer,  når  I  vender 
tilbage  fra  jeres  mission. 
Og  angående  jeres  veninder,  så  ønsker 
Faderen  at  give  jer  en  af  hans  udvalgte 
døtre,  en  som  han  elsker  og  sætter  højt, 
en  som  er  ren,  en  som  forstår  de  evige 


værdier  og  stræber  efter  ophøjelse,  en 
som  I  kan  blive  beseglet  til  i  hans  hellige 
tempel.  I  kan  da  ikke  forvente,  at  dette 
skal  ske,  hvis  I  ikke  er  trofaste  til  at  gøre 
det,  der  skal  gøre  jer  værdige  til  at 
modtage  hende  som  en  evig  partner.  Det 
er  efter  jeres  mission  har  været  med  til  at 
helliggøre  jer,  at  dette  kan  ske. 
For  ikke  at  blive  misforstået,  må  jeg  så 
sige  til  jer  unge  kvinder,  at  dette  også 
gælder  for  jer.  Mange  af  jer  siger:  „Hvad 
skal  jeg  gøre,  hvis  han  forlader  mig?"  I 
holder  ham  tilbage.  I  tillader  jeres  om- 
gang med  ham  at  gå  ud  over  hvad  det 
burde  være.  I  bidrager  ofte  til  hans 
beslutning  om  ikke  at  tjene.  I  bidrager 
endda  af  og  til  til  hans  uværdighed  til  at 
tjene.  Ved  at  gøre  dette  diskvalificerer  I 
jer  selv  fra  de  velsignelser,  I  havde  til 
hensigt  at  opnå. 
Lad  ham  gå.  Lad  ham  ikke  blot  gå,  men 

anspor  ham  hertil!  I  udgør  måske  den 
største  enkelte  indflydelse  på  ham  på 
dette  tidspunkt  i  hans  liv.  I  kan  gøre  hele 
forskellen  .  Hjælp  med  at  bevare  ham 
ren.  Hjælp  ham  med  at  forberede  sig. 
Måske  både  ønsker  og  burde  I  også  tjene 
som  kvindelige  missionærer.  Mange 
kvindelige  missionærer  tjener  nu.  De 
samme  velsignelser,  som  er  lovet  unge 
mænd,  loves  også  jer.  Selvom  jeres 
vigtigste  rolle  i  dette  liv  er  moderskabets 
rolle,  så  kan  det  være  passende  for  jer 
først  at  udføre  en  mission. 
Til  de  af  jer,  som  føler,  at  I  ikke  kan  tjene 
fordi,  I  har  begået  overtrædelser  vil  jeg 
sige:  „Fortvivl  ikke.  Der  findes  en  vej 
tilbage.  Omvendelsens  vej  er  virkelig 
effektiv.  I  kan  på  denne  måde  skridt  for 
skridt  vende  tilbage  til  fuld  værdighed.  I 
kan  udføre  en  acceptabel  genoprettelse 
og  hengive  jer  til  at  tjene  Herren. 
Hvis  jeg  kunne  tale  med  hver  eneste 
biskop  og  stavspræsident  om  dem,  som 


.Mission  -  en  strålende  gave 

bestående  af  tid  til  at  rense 

og  forny  sig  i,  en  af  jeres 

bedste  muligheder  for  at 

blive  kandidat  til  det 

celestiale  rige. 


burde  og  kunne  udføre  en  mission,  så 
ville  jeg  sige:  „Du  er  en  dommer.  Det  er 
din  hellige  pligt  at  arbejde  med  dem  og 
deres  forældre  indtil  de  forstår  samt 
udfører  deres  pligt. 


I  kan  ikke  lade  dem  hænge  som  frugt  på 
et  træ,  der  modnes  for  derpå  at  falde  til 
jorden  og  blive  ødelagt  eller  fordærvet, 
uden  nogen  bekymrer  sig  om  at  bevare 
høsten.  Hvis  du  gør  det,  vil  du  med 
sikkerhed  blive  holdt  ansvarlig  herfor. 
Den  dag  vil  komme,  hvor  du  vil  stå  foran 
Guds  domstol  og  stå  til  regnskab  for 
dem  alle,  navn  for  navn." 
Dette  er  en  vidunderlig  plan.  Det  er  en 
helliggørelsesproces.  Når  en  missionær 
bliver  placeret  i  en  missions  miljø  med 
orden  og  disciplin,  hvor  alt  bliver  gjort  i 
harmoni  med  Ånden,  så  gennemgår 
missionæren  en  stor  omformning.  Him- 
lene er  åbne.  Magt  og  kraft  bliver  udøst, 
mysterier  åbenbaret,  vaner  forbedret  og 
helliggøreisen  begynder.  Gennem  denne 
proces  bliver  missionæren  til  et  lys,  som 
udstråler  Jesu  Kristi  evangelium  til  en 
verden  i  mørke. 

Der  er  meget  der  skal  gøres.  I  er  den 
kongelige  generation,  som  har  været 
„skjult  for  verden  med  Kristus"  for  nu 
at  komme  frem  for  at  udføre  værket.  (Se 
L&P  86:9). 

I  må  forberede  jer,  I  må  nu  gøre  jer  selv 
værdige  samt  stille  jer  selv  til  rådighed. 
Hvis  I  ikke  gør  det,  så  vil  værket 
fortsætte  uden  jer.  Det  vil  gå  fremad  i  et 
langsommere  tempo,  men  det  vil  gå 
frem.  Hvis  I  ikke  er  en  del  af  det,  og  hvis 
I  ikke  gør  jeres  pligt,  hvad  vil  der  så  ske 
med  jer?  Hvordan  vil  I  så  blive  hellig- 
gjort? 

Hvis  I  ikke  gør  jeres  pligt,  så  vil  de,  som  I 
kunne  have  undervist,  men  ikke  under- 
viste, til  sidst  få  mulighed  for  at  høre 
evangeliet  fra  en  anden,  men  hvad  med 
jer?  Hvordan  vil  I  blive  helliggjort? 
Mission  er  for  missionærer.  Det  er  en 
vidunderlig  gave,  bestående  af  tid  hvor  I 
kan  opleve  glimt  af  himmelsk  liv  her  på 
jorden.  Det  er  en  tid,  hvor  man  kan  rense 

og  forny  sig.  Det  er  en  særlig  tid,  hvor 
Helligånden  kan  besegle  kundskaben  på 
jer  om  den  store  plan  for  jeres  ophøjelse. 
Det  er  en  af  jeres  bedste  muligheder  for 
at  blive  kandidat  til  det  celestiale  rige. 
Undervisning  og  omvendelse  af  andre  er 
den  naturlige  følge  af  denne  proces.  For 
at  helliggøre  jer  selv,  må  I  tjene  andre. 


Den  største  form  for  tjeneste  overfor 
andre  er  at  undervise  dem  i  sandheden 
og  bringe  dem  ind  i  Guds  rige. 
Således  lyder  befalingen:  Udsend  æld- 
sterne  og  lad  dem  forkynde  mit  evange- 
lium til  alle  stammer,  tungemål  og  folk 
(se  L&P  133:8). 
I  Jesu  Kristi  navn,  Amen.  □ 


At  følge  eller  ikke, 
der  er  spørgsmålet 


Ældste  Charles  Didier 
De  halvfjerds  første  Kvorum 


,„11  faut  se  battre!  Vi  må  kæmpe', 
gurglede  den  hæse  stemme  hos  en  mand, 
som  havde  ligget  stiv  i  det  ødelæggende 
mudder,  lige  siden  vi  var  vågnet.  ,Vi  må!' 
hans  krop  drejede  sig  tungt.  ,Vi  må  give 
alt,  hvad  vi  har,  vor  styrke,  vor  hud,  vore 
hjerter,  vort  liv  og  de  glæder  som  er 
tilbage  for  os.  Med  det  fængselsliv  vi  har, 
må  vi  fuldt  ud  tage  hånd  om  det.  Vi  må 
udholde  alt,  selv  uretfærdighed  -  og  det 
er  uretfærdigheden,  som  regerer  nu  -  og 
de  skammelige  og  modbydelige  ting  vi 
ser  nu,  så  vi  kan  rejse  os  over  det  og 
vinde.  Men  hvis  vi  må  ofre,'  tilføjer  den 


formløse  mand,  idet  han  atter  vender 
sig,  ,så  er  det  fordi  vi  kæmper  for 
fremskridt  og  ikke  for  et  land,  mod 
fejltagelser  og  ikke  imod  et  land'"  (Henri 
Barbusse,  Under  Fire:  The  Story  of  a 
Squad  (Le  Feu),  oversat  af  Fitzwater 
Wray,  New  York:  E.  T.  Dutton  and  Co., 
1917,  s.  345). 

„Jeg  vil  ikke  dø,"  lød  råbet  fra  en 
menneske,  som  blev  stillet  op  mod  en 
mur.  Der  blev  givet  korte  ordrer  til 
henrettelsespelotonen:  „Klar,  sigt, 
skyd!"  Derpå  tavshed.  Soldaterne  vend- 
te tilbage  til  deres  kvarter.  De  havde 


netop  overværet  henrettelsen  af  en  des- 
ertør. (En  scene  fra  slagmarken  et  eller 
andet  sted  i  Frankrig  i  1917). 
I  går  udspandt  der  sig  et  eller  anden  sted 
i  missionsmarken  en  samtale  mellem  en 
missionær  og  en  præstedømmeleder: 
„Ældste,  du  blev  kaldet  af  en  Herrens 
profet  til  at  tjene  Herren.  Kan  du  huske, 
da  du  modtog  dit  kald,  der  var  under- 
skrevet af  en  Herrens  profet?  Han  sagde, 
at  man  forventede,  at  du  ville  give  al  din 
tid  og  hele  din  opmærksomhed  til  at 
tjene  Herren  og  lade  alle  andre  personli- 
ge anliggender  bagude." 
Svaret  kom  hurtigt:  „Jeg  ønsker  ikke 
længere    at    tjene.   Jeg  kan   ikke   lide 
menneskene,  jeg  kan  ikke  lide  landet  og 
jeg  kan  end  ikke  lide  maden!" 
„Hvad  kan  du  så  lide?" 
„Åh,"  svarede  han  langsomt  „jeg  kan 


lide  at  køre  rundt  i  min  bil  jeg  vil  hjem." 
Et  andet  sted  i  verden  for  mange  år  siden 
sad  nogle  børn  med  deres  far  og  mor  i 
dagligstuen  og  holdt  et  familieråd.  En 
tragedie  var  ved  at  udvikle  sig.  Børnene 
bad  indtrængende  deres  far  om  at  blive 
boende  sammen  med  dem.  Efter  en 
pause  udtalte  faderen  disse  ord:  „Jeg 
kan  ikke  blive,  jeg  må  leve  mit  eget  liv." 
Og  så  gik  han. 

Og  i  San  Francisco  stod  der  for  to  uger 
siden  en  kort  bemærkning  i  avisen:  „Tre 
mennesker  valgte  at  dø  og  sprang  ud  fra 
Bay  Bridge." 

Og  for  ca.  2000  år  siden  udspandt  der  sig 
en  samtale  i  en  mængde  på  5000  jøder, 
5000  af  Herren  Jesu  Kristi  disciple. 
Mængden  spurgte:  „Rabbi,  hvornår  er 
du  kommen  herover?" 
Jesus  svarede  dem,  og  sagde:  „Sandelig, 

sandelig  siger  jeg  eder:  I  søger  mig,  ikke 
fordi  I  har  set  tegn,  men  fordi  I  spiste  af 
brødene  og  blev  mætte. 
Arbejd  ikke  for  den  mad,  som  er  forgæn- 
gelig, men  for  den  mad,  som  varer  til 
evigt  liv,  den,  som  Menneskesønnen  vil 
give  jer;  thi  ham  har  Faderen,  Gud  selv, 
sat  sit  segl  på." 

Da  sagde  de  til  ham:  „Hvad  skal  vi  gøre 
for  at  udføre  Guds  gerninger?" 
Jesus  svarede  og  sagde  til  dem: ,, Dette  er 
Guds  gerning,  at  I  tror  på  den,  han  har 
sendt"  (Joh.  6:25-29). 
„Thi  dette  er  min  Faders  vilje,  at  enhver, 
som  ser  Sønnen  og  tror  på  ham,  skal 
have  evigt  liv,  og  jeg  skal  oprejse  ham  på 
den  yderste  dag"  (Joh.  6:40). 
Da  knurrede  jøderne.  Ja  selv  nogle  af 
disciplene  knurrede.  Efter  en  kort  pause 
blev  der  truffet  to  afgørelser. 
Den  første:  „Af  den  grund  trak  mange  af 
hans  disciple  sig  tilbage  og  vandrede 
ikke  mere  med  ham"  (Joh.  6:66).  De 
fulgte  deres  egen  vej. 
Den  anden:  „Jesus  sagde  da  til  de  tolv: 
„Vil  I  også  gå  bort?" 
Simon  Peter  svarede  ham:  „Herre!  til 
hvem  skal  vi  gå  hen?  Du  har  det  evige 
livs  ord"  (Joh.  6:67-68).  De  fulgte  vejen, 
den  eneste  sande  vej. 
At  desertere,  hoppe  af,  give  op,  resigne- 
re, overgive  sig,  give  afkald  på,  abdicere, 
give  sig,  falde  fra,  trække  sig  tilbage, 
trække  sig  ud,  opgive  -  alt  dette  har 
næsten  den  samme  betydning.  Vi  kunne 
finde  et  ord  for  enhver  situation  i  livet, 
hvor  vi  kunne  være  vægelsindede,  når  vi 
står  over  for  det,  som  hedder  pligten  - 
pligt  mod  landet,  pligt  mod  kirken,  pligt 
mod  familien,  pligt  mod  en  selv  og  pligt 
mod  Gud. 

At  være  vægelsindet  er  at  tøve,  når  man 
skal  vælge,  hvilken  vej  man  vil  følge,  det 
er  at  forsøge  at  bevæge  sig  i  forskellige 


retninger  på  samme  tid  eller  blot  det  at 
forsøge  at  tjene  to  herrer.  En  af  de 
største  prøvelser  mennesket  har  stået 
overfor  i  en  stor  del  af  historiens  løb  er 
fristelsen  til  at  sørge  for  sig  selv  først  og 
tilfredsstille  sine  egne  lyster  først.  Dette 
valg  kan  føre  til  opgivelsens  ånd.  Hvem 
end  vi  er,  rig  eller  fattig,  magtfuld  eller 
ydmyg,  trofast  eller  ikke  -  så  er  vi  alle 
underkastet  denne  fristelse. 
At  tilpasse  sig  livets  udfordringer  er  ikke 
let,  og  ofte  udsteder  vi  ultimatum  over- 
for dem,  som  repræsenterer  liv:  Vor 
Himmelske  Fader  og  os  selv,  far  eller 
mor,  en  biskop  eller  en  nabo.  Et  sådant 
ultimatum  kan  være  forskelligt:  „Jeg  vil 
holde  op  med  at  betale  tiende"  eller  „jeg 
rejser  hjemmefra"  eller  „lad  mig  blive 
afløst  fra  min  kaldelse"  eller  „jeg  tager 
mit  eget  liv." 

De  varierer  fra  stille  modstand  til  knur- 
ren eller  vold. 

Lige  siden  forudtilværelsen  har  Herren 
advaret  os  imod  først  at  sørge  for  os  selv 
og  tilfredsstille  vore  egne  lyster. 
„De  søger  ikke  Herren  for  at  indføre 
hans  retfærdighed,  men  enhver  vandrer 
på  sin  egen  vej  og  efter  sin  egen  Guds 
billede,  hvis  billede  er  i  verdens  lignelse, 
og  hvis  væsen  er  en  afguds  væsen,  som 
bliver  gammelt  og  skal  forgå  i  Babylon 
...  den  store,  der  skal  falde"  (L&P  1:16). 
Herren  har  også  hjulpet  os  til  at  undgå 
denne  situation: 

„Derfor  har  jeg,  Herren,  kaldt  på  min 
tjener  Joseph  Smith  jun.  og  talt  til  ham 
fra  Himlen  og  givet  ham  befalinger,  da 
jeg  vidste,  at  ulykker  skulle  ramme 
jordens  indbyggere. 
Og  at  ligeledes  de,  som  fik  disse  befalin- 
ger, måtte  få  magt  til  at  lægge  grundvol- 
den til  denne  kirke  og  bringe  den  ud  af 
dunkelhed  og  mørke,  den  eneste  sande 
og  levende  kirke  på  hele  jordens  overfla- 

de,  hvori  jeg,  Herren,  har  velbehag. 
Dette  siger  jeg  om  kirken  i  almindelig- 
hed og  ikke  om  dens  enkelte  medlem- 
mer" (L&P  1:17,30). 
Alle  Herrens  og  profeternes  lærdomme 
indeholder  dette  vedholdende  budskab 
at  overtale  verden  til  at  kende  ham  og 
hans  Fader  gennem  en  levende  profet  og 
hans  kirke.  Når  først  denne  forståelse  er 
opnået,  vil  den  hjælpe  os  til  at  træffe 
afgørelsen  om  at  holde  ud  til  enden.  * 
Den  uophørlige  pligt  overfor  Gud,  sig 
selv,  sin  familie,  kirken  og  sit  land 
repræsenterer  et  mål,  som  vi  alle  bør 
stræbe  efter,  og  som  Herren  gav  nephi- 
terne,  da  han  underviste  dem: 
„Derfor  ønsker  jeg,  at  I  skal  være 
fuldkomne,  ligesom  jeg  eller  jeres  Fader, 
som  er  i  Himlen,  er  fuldkommen"  (3 
Nephi  12:48). 

Disse  ord  blev  ikke  givet  for  at  gøre  os 
mismodige  eller  friste  os  til  at  desertere 
men  snarere  for  at  motivere  os  til  at  være 
beredte  og  uden  frygt.  Beredt  til  at  gøre 
hvad?  Herren  har  atter  og  atter  befalet 
os  at  forberede  os  på  at  „leve  af  hvert 
ord,  som  udgår  af  Guds  mund"  (L&P 


84:44)  for  at  tjene  ham  med  hele  vort 
hjerte,  sjæl,  sind  og  styrke  (se  L&P  59:5). 
At  udholde  i  lydighed  og  i  tjeneste  er  det 
modsatte  af  at  desertere.  Det  er  at 
fortsætte,  uden  at  omkomme,  det  er  at 
holde  ved,  at  forblive  urokkelig  under 
prøvelser,  at  lide  eller  udholde  tålmo- 
digt, at  udholde  hårde  prøvelser,  smerte, 
sorg  eller  ødelæggende  indflydelse  uden 
at  give  efter. 

Det  opmuntrende  ved  at  anerkende 
modstand  er  at  vi  ikke  er  alene.  Herren 
fortalte  Joseph  Smith:  „Vær  tålmodig  i 
trængsler;  thi  du  skal  få  mange.  Men 
udhold  dem,  thi  se,  jeg  er  med  dig  lige  til 
dine  dages  ende"  (L&P  24:8). 

George  Q.  Cannon  skrev  i  sin  bog 
Gospel  Truths:  „Således  er  det  med  os 
alle,  fra  tid  til  anden  gennemgår  vi  store 
prøvelser.  Det  forekommer  at  være  nød- 
vendigt, at  vi  bliver  prøvet  og  vejet  for  at 
se,  om  vi  er  fuldstændig  retfærdige  eller 
ikke.  På  denne  måde  lærer  vi  os  selv  og 
vore  egne  svagheder  at  kende,  og  Herren 
kender  os,  og  vore  brødre  og  søstre 
kender  os. 

Derfor  er  det  en  dyrebar  gave  at  have 
tålmodighedens  gave,  at  have  et  blidt 
temperament,  at  være  glad  og  ikke 
nedtrykt,  at  undlade  at  give  plads  for 
dårlige  følelser,  utålmodighed  og  irrita- 
tion. Det  er  en  velsignet  gave,  som  alle 
kan  besidde"  (udgivet  af  Jerreld  L. 
Newquist,  Salt  Lake  City:  Deseret  Book 
Co.,  1957,  2:198). 

Ja,  der  findes  forhindringer  og  udfor- 
dringer. Mennesker  bliver  af  og  til 
kyniske.  Nogle  fortvivler  og  mister  hå- 
bet og  troen  på  fremtiden  men  budska- 
bet står  fast:  Giv  ikke  op,  thi  Herren 
lever.  Han  er  vor  Frelser  og  Forløser, 
han  er  Fredsfyrsten.  Livets  store  forsi- 
kring, den  store  årsag  til  evigt  liv  er 

Herren  Jesus  Kristus.  Der  findes  ingen 
anden  vej. 

Der  findes  kun  én  vej.  Lærdommene  om 
vor  pligt  mod  Gud  bestemmer  vor  pligt 
mod  os  selv  og,  vor  familie,  vor  kirke  og 
vort  land.  Her  kan  ingen  vægelsindethed 
tillades,  thi  „ingen  kan  tjene  to  herrer; 
thi  enten  må  han  hade  den  ene  og  elske 
den  anden  eller  holde  sig  til  den  ene  og 
ringeagte  den  anden.  I  kan  ikke  tjene 
både  Gud  og  mammon"  (3  Nephi 
13:24). 

Præsident  George  Albert  Smiths  bedste- 
far sagde:  ,,Der  findes  en  meget  veldefi- 
neret grænselinie.  På  den  ene  side  af 
linien  findes  Herrens  territorium.  På  den 
anden  side  af  linien  findes  djævelens 
territorium.  Hvis  du  forbliver  på  Her- 
rens side  af  linien,  er  du  i  fuldkommen 
sikkerhed,  for  modstanderen  af  al  ret- 
færdighed kan  ikke  krydse  linien  for  at 
friste  dig.  Du  er  fuldkommen  sikker,  så 
længe  du  forbliver  på  Herrens  side  af 
linien.  Men  hvis  du  krydser  over  på 
djævelens  side  af  linien,  er  du  i  hans 
territorium  og  i  hans  magt,  og  han  vil 
bearbejde  dig  for  at  få  dig  så  langt  væk 
fra  den  linie  som  han  på  nogen  mulig 
måde  kan,  fordi  han  ved,  at  det  kun  kan 
lykkes  ham  at  ødelægge  dig  ved  at  holde 
dig  væk  fra  det  sted,  hvor  der  er 
sikkerhed"  (citeret  af  George  Albert 
Smith  i  Conference  Report,  oktober 
1945,  s.  118). 

Ihærdighed  i  at  søge  Helligåndens  ind- 
flydelse samt  ihærdighed  i  at  efterleve 
Herrens  befalinger  fører  til  evigt  liv. 
Når  vi  betragter  det,  vi  er  som  enkeltper- 
soner, og  ser  på  de  to  kræfter,  kirken  og 
verden,  det  gode  og  det  onde,  sandhed 
og  fejltagelser,  hvordan  kan  vi  så  undgå 
at  blive  revet  i  stykker,  når  vi  ved,  at 
disse  kræfter  bevæger  sig  i  to  forskellige 
retninger?  Vi  planter  begge  fødder  solidt 


i  kirken  og  forbereder  os  på  at  blive 
involveret  fuldkomment  og  for  evigt. 
Der  findes  en  gammel  fabel  om  en  konge 
og  en  hofnar.  En  dag  besluttede  kongen 
at  belønne  hofnarren,  så  han  kaldte  ham 


,,At  være  vægelsindet  -  at 
sørge  for  sig  selv  først  og 
tilfredsstille  sine  egne  lyster  - 
er  en  af  de  største  prøver 
mennesket  står  overfor." 


til  sig,  tilbød  ham  en  smuk  stav  og  sagde 
til  ham:  „Du  kan  beholde  denne  smukke 
stav,  indtil  du  finder  et  større  fjols  end 
dig." 

Tiden  gik,  og  en  dag  blev  kongen 
alvorligt  syg.  Han  tilkaldte  hofnarren  og 
fortalte  ham,  at  han  sandsynligvis  skulle 
på  en  lang  rejse  og  aldrig  ville  vende 
tilbage.  Så  spurgte  hofnarren  ham:  „Har 
du  gjort  nogen  forberedelser  til  den 
rejse,  som  varer  for  evigt?" 
Kongen  svarede:  „Nej:" 
Så  gav  hofnarren  staven  til  kongen  og 
sagde  til  ham:  „Konge,  hvis  du  ikke  har 
gjort  nogen  forberedelser  til  en  rejse, 
som  varer  for  evigt,  så  tilhører  denne 
stav  dig.  Du  er  et  større  fjols  end  jeg." 
Har  vi  forberedt  os?  Forbereder  vi  os  på 
at  stå  overfor  en  af  de  største  fristelser:  at 
forlade  Herrens  tjeneste  i  et  øjebliks  tvivl 
eller  prøvelse,  hvad  der  kan  medføre  at 
andre  også  deserterer? 
Shakespeares  Hamlet  stillede  dette 
spørgsmål:  „At  være  eller  ikke?"  da  han 
stod  på  fortvivlelsens  og  selvødelæggel- 

sens  rand.  {Hamlet,  3.  akt  1.  scene  linie 
56).  Lad  mig  udtrykke  det  på  en  anden 
måde: 

At  være  en  soldat  eller  ikke. 

At  være  en  missionær  eller  ikke. 

At  være  en  far  eller  ikke. 

At  være  sig  selv  eller  ikke. 

At  være  en  Kristi  discipel  eller  ikke. 

I   Jesu   Kristi  Kirke   af  Sidste   Dages 


Hellige  har  vi  svaret  på  det  spørgsmål  et 
guddommeligt  svar,  at  vi  kan  være  det, 
at  vi  kan  leve  som  en  sand  discipel,  som 
en  Kristi  discipel  -  der  holder  ud  til 
enden  på  grund  af  vort  vidnesbyrd. 
Vort  vidnesbyrd  til  verden  er,  at  Jesus  er 
Kristus,  vor  Frelser  og  Forløser,  at 
Joseph  Smith  er  den  profet,  som  gengav 
sandheden  på  jorden,  og  denne  kirke  er 
guddommelig,  hvorom  jeg  også  vidner  i 
Jesu  Kristi  navn,  Amen.  □ 


Menneske 
til  menneske 


Ældste  David  B.  Haight 
De  tolv  apostles  Kvorum 


Arturo  Toscanini  (1867-1957,  italiensk 
dirigent),  den  berømte  nu  afdøde  diri- 
gent for  New  York  Philharmonikerne 
modtog  et  kortfattet  krøllet  brev  fra  en 
ensom  fårehyrde  i  et  fjernt  bjergområde  i 
Wyoming: 

„Hr.  dirigent.  Jeg  har  kun  to  ejendele  - 
en  radio  og  en  gammel  violin.  Batterier- 
ne i  min  radio  svigter  og  vil  snart  være 
udbrændte.  Min  violin  er  så  ustemt  at  jeg 
ikke  kan  bruge  den.  Vil  De  ikke  nok 


hjælpe  mig.  Når  De  næste  søndag  begyn- 
der på  Deres  koncert,  vil  De  så  ikke 
spille  et  højt  A,  så  jeg  kan  stemme  min 
A-streng.  Derefter  kan  jeg  så  stemme  de 
andre  strenge.  Når  batterierne  i  min 
radio  er  døde,  så  har  jeg  min  violin." 

Ved  begyndelsen  af  sin  næste  landsom- 
fattende radiokoncert  fra  Carnegie  Hall 
i  New  York  bekendtgjorde  Toscanini: 

„For  en  kær  ven  og  lytter  i  Wyomings 

bjerge  vil  orkesteret  nu  spille  et  A."  Alle 
musikerne  spillede  et  perfekt  „A". 
Den  ensomme  fårehyrde  havde  kun 
brug  for  en  tone.  Ja  blot  lidt  hjælp  til  at 
stemme  sin  violin,  så  kunne  han  selv 
fortsætte  herfra.  Han  havde  brug  for  en, 
som  ville  hjælpe  ham  med  bare  den  ene 
streng,  så  ville  de  andre  strenge  være 
lette.  Og  når  så  alle  violinens  strenge 
stemte  i  harmoni  med  hinanden,  så  ville 
den  ensome  fårehyrde  have  en  kilde  til 
fællesskab  og  glæde,  og  så  kunne  han 
spille  opløftende  musik. 
Mine  udtalelser  og  min  opmuntring 
denne  morgen  retter  sig  mod  de  af  Guds 
børn,  hvis  batterier  enten  er  nedbrænd- 
te, eller  hvis  strenge  trænger  til  at  blive 
stemt,  de,  hvis  sjæl  engang  blev  bevæge- 
de af  ordene  og  lærdommene  fra  Meste- 
ren og  hans  tjenere,  men  som  er  blevet 
trukket  væk  af  andre  interesser  og 
aktiviteter.  Nogle  er  måske  blevet  tilsi- 
desat eller  er  ikke  i  tilstrækkelig  grad 
blevet  involveret  i  et  meningsfyldt  an- 
svar i  kirken,  eller  føler  sig  måske  såret, 
ja  endog  uværdige. 

Nogle  har  tilladt,  at  deres  strenge  ikke 
længere  stemmer  sammen.  De  har  må- 
ske mistet  tonen  og  er  drevet  væk  fra  den 
oprindelige  plan.  Verdens  Frelser  gav  os 
regler  til  at  leve  efter  og  underviste  i 
kærlighedsprincipper,  som  omfatter 
omsorg  og  opmuntring: 
„Kom  hid  til  mig,  alle  I,  som  er  trætte  og 
tyngede  af  byrder,  og  jeg  vil  give  jer 
hvile. 

Tag  mit  åg  pajer  og  lær  af  mig,  thi  jeg  er 
sagtmodig  og  ydmyg  af  hjertet;  'så  skal  i 
finde  hvile  for  jeres  sjæle.' 
Thi  mit  åg  er  gavnligt,  og  min  byrde  er 
let"  (Matt.  11:28-30). 
Han  begrænsede  det  ikke  eller  sagde 
„alle  som  er  fuldkomne  kom  til  mig" 
eller  kun  de  rige,  de  fattige,  de  sunde, 


dem  uden  synd  eller  dem,  som  beder 
længst  eller  blot  de  syge.  Han  invitation 
lyder  til  alle:  „Kom  hid  til  mig,  alle  I, 
som  er  trætte  og  tyngede  af  byrder,  og 
jeg  vil  give  jer  hvile,"  trøst  og  fred;  „thi 
mit  åg  er  gavnligt,  og  min  byrde  er  let". 
Hans  bøn  til  alle  er,  at  elske  Gud,  elske 
Guds  børn,  holde  hans  befalinger  og  tro 
på,  at  Jesus  er  Kristus  født  af  Gud  (se  1 
Joh.  5:1-3). 

Nogle  af  dem,  som  har  accepteret  Frel- 
serens lærdomme,  og  som  er  blevet  døbt 
i  Herrens  kirke,  er  nu  midlertidigt  tabt 
fra  flokken,  nogle  som  følge  af  deres  eget 
valg,  mens  andre  mange  gange  er  gået 
tabt,  fordi  vi  har  tilsidesat  dem. 
Mattæus  fortæller  os  om  disciplenes 
sidste  jordiske  samtale  med  Jesus.  De 
havde  forsamlet  sig  på  bjerget,  som  de 
havde  fået  besked  på  og  ventede  på  deres 
Herre.  Han  var  midtpunktet  i  deres  liv. 
De  tilbad  ham.  De  ved  nu,  at  han  snart 
vil  forlade  dem.  Hvor  skulle  de  gå  hen? 
Hvad  skulle  de  gøre?  1 1  af  dem  mod  hele 
verden  og  hvad  ville  han  sige  til  dem? 
„Da  trådte  Jesus  frem,  talte  til  dem  og 
sagde:  „Mig  er  givet  al  magt  i  Himmelen 
og  på  jorden.  Gå  derfor  hen  og  gør  alle 
folkeslagene  til  mine  disciple,  idet  I 
døber  dem  i  Faderens  og  Sønnens  og 
Helligåndens  navn, 

og  idet  I  lærer  dem  at  holde  alt  det,  som 
jeg  har  befalet  jer.  Og  se,  jeg  er  med  jer 
alle  dage  indtil  verdens  ende"  (Matt. 
28:18-20). 

Disse  sidste  instruktioner  gik  ikke  alene 
ud  på  at  finde  og  døbe  men  også  at 
undervise.  Disciplenes  fremtid  var  nu 
klar  -  som  også  kirkens  og  dens  medlem- 
mers fremtid  er  klar  i  dag  -  nemlig  at 
bringe  nye  sjæle  til  Kristus  og  undervise 
dem.  Undervis  dem  i  befalingerne,  un- 
dervis dem  i  evangeliets  principper, 
undervis  dem  i  kærligheden  til  Gud  og 

kærligheden  til  vores  næste,  undervis 
ved  Ånden,  undervis  med  kærlighed.  Så 
kan  og  vil  de  adlyde  og  efterleve  befalin- 
gerne. 

Der  er  ingen,  der  skal  mistes,  men  enhver 
skal  føle  Mesterens  kærlighed  gennem 
hans  tjenere.  Han  vidste,  at  det  for  at 
bringe  evangeliets  budskab  til  alle  natio- 
ner var  nødvendigt,  at  enhver,  som  er 
blevet  døbt,  deltager  aktivt  -  ikke  blot 
nogle,  men  alle. 

Der  var  blandt  jøderne  på  Kristi  tid 
stærke  sociale  barrierer;  alligevel  blan- 
dede Frelseren  sig  frit  med  både  toldere 
og  syndere,  hvad  der  var  væsentligt 
forskelligt  fra  farisæerne,  som  mente,  at 
syndere  ikke  skulle  være  gæst  i  deres  hus. 
Kristus  irettesatte  dem  for  deres  uvenlig- 
hed og  sagde:  ,,De  raske  har  ikke  brug 
for  læge,  men  de  syge"  (Matt.  9:12). 
Hans  fjender  klagede  over,  at  Jesus 
blandede  sig  og  spiste  sammen  med 
syndere,  men  Jesus  retfærdiggjorde  sin 
handlemåde  og  forklarede  mere  klart 
formålet  med  Guds  kærlighed  overfor 
de  syndere,  som  omvender  sig  og  om  den 
glæde,  som  er  i  himlen  over  en  synder, 
der  omvender  sig: 

Frelseren  spurgte  dem:  „Hvis  et  menne- 
ske har  1 00  får,  og  et  af  dem  farer  vild,  vil 
han  så  ikke  forlade  de  99  oppe  på 
bjergene  og  gå  ud  og  lede  efter  det,  der 
fo'r  vild? 

Og  lykkes  det  ham  at  finde  det,  sandelig 
siger  jeg  eder:  han  glæder  sig  mere  over 
det  end  over  de  99,  som  ikke  er  faret  vild. 
Således  er  det  ikke  jeres  himmelske 
Faders  vilje,  at  en  eneste  af  disse  små 
skal  fortabes"  (Matt.  18:12-14). 
Og  så  fortsætter  han:  ,,Og  når  han 
kommer  hjem,  kalder  han  sine  venner  og 
naboer  sammen  og  siger  til  dem:  ,Glæd 
jer  med  mig;  thi  jeg  har  fundet  mit  får, 
som  jeg  havde  mistet.' 


Jeg  siger  jer:  således  bliver  der  mere 
glæde  i  Himlene  over  en  synder,  som 
omvender  sig,  end  over  99  retfærdige, 
som  ikke  trænger  til  omvendelse"  (Luk. 
15:6-7). 

Michael  Duffy  fortæller:  „Jeg  fangede 
ikke  deres  navne  og  lagde  ikke  særlig 
mærke  til,  hvad  de  sagde,  undtagen  at  de 
kom  fra  mormonkirken.  På  en  eller 
anden  måde  havde  de  fundet  ud  af,  at  jeg 
var  mormon  og  spurgte,  om  jeg  ønskede 
at  få  hjemmelærerbesøg.  Jeg  havde  ikke 
været  i  kirke  i  16  år! 
Jeg  ved  ikke  præcis,  hvorfor  jeg  sagde  ja. 
Det  forekom  mig,  at  mange  begivenhe- 
der var  faldet  på  plads  for  at  overbevise 
mig  om,  at  der  var  noget,  der  manglede  i 
mit  liv.  Førhen  havde  vi  levet  ved  siden 
af  en  mormonfamilie.  Vi  gik  ikke  i  kirke, 
men  jeg  blev  mindet  om,  at  vore  to 
sønner  aldrig  var  blevet  velsignet  og 
aldrig  havde  overværet  kirkens  møder. 
Min  hustru  var  ikke  mormon,  ja  slet 
ikke  kristen.  Alligevel  var  hun  enig  i,  at 
der  manglede  noget. 
Hjemmelærerne  kontaktede  os  snart  og 
begyndte  at  besøge  os  regelmæssigt.  Det 
startede  en  proces,  som  ville  tage  mange 
måneder,  og  som  kom  til  at  forandre 
min  familie  for  evigt. 
Jeg  begyndte  at  gå  til  præstedømmemø- 
det -  først  uregelmæssigt  og  så  regel- 
mæssigt. Jeg  blev  til  sidst  i  stand  til  at 
overvinde  mit  problem  med  visdomsor- 
det.  Vor  ældste  søn,  som  nu  var  5, 
begyndte  at  komme  i  søndagsskolen.  Vi 
begyndte  endda  at  betale  lidt  tiende. 
Min  hustru  støttede  mig,  men  var  ikke 
interesseret  i  kirken. 
Så  bankede  en  dag  to  missionærer  på 
vores  dør.  Mange  måneder  senere,  efter 
at  jeg  netop  var  blevet  ordineret  til 
ældste,  døbte  og  bekræftede  jeg  min 
hustru  som  medlem  af  kirken.  Vi  blev 

senere  beseglet  som  en  familie  i  Was- 
hington templet."  Han  fortsatte:  „Når 
jeg  ser  tilbage  på  de  mange  omstændig- 
heder, som  indtraf,  så  mindes  jeg  med 
glæde  kærligheden,  bønnerne  og  fælles- 
skabet fra  biskoprådet,  ældsternes  kvo- 
rumspræsidentskab  og  andre. 


„Mennesker  holder  sjældent 

op  med  at  komme  i  kirken 

på  grund  af  lærdomsmæssige 

uoverensstemmelser.  De 

venter  på  at  der  bliver  vist 

dem  ægte  kærlighed,  så  deres 

sorg  og  tvivl  kan  læges." 


Vi  var  i  sandhed  velsignet  med  at  leve  i  et 
ward,  som  aktivt  arbejdede  med  de 
mindre  aktive  medlemmer;  hvor  æld- 
sternes kvorumspræsident  (den  stilling 
som  jeg  nu  har)  lagde  særlig  vægt  på 
genaktivering  og  hvor  selv  et  medlem  af 
stavspræsidentskabet  personligt  interes- 
serede sig  for  os." 

Profeten  Ezekiel  gav  denne  advarsel: .  .  . 
„Men  hjorden  røgtede  I  ikke; 
de  svage  dyr  styrkede  I  ikke,  de  syge 
lægte  I  ikke,  de  sårede  forbandt  I  ikke, 
de  adsplittede  bragte  I  ikke  tilbage,  de 
vildfarne  opsøgte  I  ikke"  (Ez.  34:3-4). 
På  vej  til  Los  Angeles  lufthavn  sammen 
med  en  travl  radioleder  fik  jeg  at  vide,  at 
han  og  hans  kone,  selvom  de  var  født  i 
kirken,  aldrig  havde  deltaget  i  kirken. 
Deres  selskabsliv  med  fester  og  weeken- 
der med  sjov  og  virkelighedsflugt  domi- 
nerede deres  liv. 


Efter  8  års  ægteskab  og  3  børn  var  de 
begyndt  at  bekymre  sig  for  den  måde,  de 
levede  på  men  gjorde  ikke  noget  ved  det. 
Forskellige  sæt  hjemmelærere  kom  og 
gik.  En  ny  hjemmelærer  -  en  sand  hyrde 
-  kom  til  dem  og  efter  en  tid  fik  denne 
nye  hjemmelærer  forpligtet  manden  til 
at  gå  i  kirke  en  enkelt  gang.  Bror 
Adamson  sagde,  at  han  aldrig  ville  holde 
op  med  at  ryge  og  drikke.  Han  havde 
truffet  en  fast  beslutning  om  ikke  at 
overholde  visdomsordet,  og  hvis  han 
ikke  var  velkommen  i  kirken  på  grund  af 
det,  så  var  det  i  orden.  Hjemmelæreren 
sagde:  „Du  er  velkommen,  og  jeg  kom- 
mer og  henter  dig." 
Den  første  søndag  broder  Adamson 
kom  i  kirken,  ventede  han  på  at  en  eller 
anden  skulle  flytte  sig  væk  fra  ham  på 
grund  af  den  stærke  tobakslugt,  men  det 
skete  ikke.  „De  vil  anmode  mig  om  at 
bede  eller  arbejde  i  kirken,"  tænkte  han, 
men  det  skete  heller  ikke. 
Hjemmelæreren  ringede  ikke  søndag 
morgen  for  at  give  ham  en  chance  for 
komme  med  en  undskyldning  om  at 
bakke  ud  af  det,  men  han  kørte  hen  til 
denne  broders  hus  og  sagde:  „Er  du 
klar?"  Denne  hjemmelærer  hentede  ham 
hver  søndag  i  mere  end  et  år. 
Familien  Adamson  begyndte  at  læse  i  Et 
Stort  og  Forunderligt  Værk  og  fandt  ud 
af,  at  kirken  består  af  mere  end  blot 
visdomsordet,  som  han  havde  hørt  så 
meget  om  i  hele  sit  liv,  (og  fordi  han  ikke 
efterlevede  visdomsordet,  følte  han,  at 
kirken  intet  havde  at  tilbyde  ham). 
Dette  ægtepar  fandt  snart  ud  af,  at  det  er 
en  kærlighedens  kirke  og  ikke  en  fryg- 
tens kirke.  De  lærte  om  Frelserens 
mission,  om  vor  himmelske  Fader  og  om 
omvendelse.  De  blev  så  stolte  af  kirken, 
som  de  var  blevet  født  ind  i,  at  visdoms- 
ordet ikke  længere  var  en  vigtigt  punkt. 

Han  gennemgik  ikke  de  sædvanlige 
vanskeligheder  ved  at  aflægge  sine  dårli- 
ge vaner.  Det  skete  bare.  Der  var  så 
mange  andre  af  evangeliets  principper, 
som  nu  var  vigtige  i  deres  liv. 
Han  sagde:  „Jeg  begyndte  at  arbejde  på 
vores  nye  kirkebygning,  og  så  sagde  jeg 
stille  til  biskoppen  en  dag:  Jeg  er  nu 
klar.  Du  kan  anmode  mig  om  at  bede  til 
møderne.'" 

Frelseren  gav  Peter  denne  belæring:  ,,Og 
når  du  engang  omvender  dig,  da  styrk 
dine  brødre"  (Luk.  22:32). 
Sjæle  er  overgivet  i  kirkens  omsorg  -  så 
den  kan  våge  over  og  holde  dem  på  den 
rette  vej  samt  huske  dem  og  give  dem 
det,  de  trænger  til  (se  Moroni  6:4). 
Et  ældre  ægtepar,  der  boede  i  et  lille 
mormonsamfund  i  Idaho,  havde  været 
medlem  af  kirken  hele  deres  liv.  Manden 
var  86  og  hustruen  84  år  gammel.  Han 
var  stadig  præst  i  det  aronske  præste- 
dømme. Nye  hjemmelærere,  som  havde 
hørt  om  denne  families  mangel  på 
interesse  overfor  kirken,  spurgte  om  de 
kunne  besøge  familien. 
Dette  ældre  ægtepar  var  glade  for,  at 


nogen  bekymrede  sig  for  dem.  Hjemme- 
lærerne underviste  i  evangeliets  princip- 
per og  ægteparret  reagerede  positivt. 
Denne  86  år  gamle  mand  blev  ældste  og 
gjorde  sig  sammen  med  sin  hustru 
fortjent  til  at  tage  til  templet  og  blive  gift 
for  tid  og  evighed. 

Hvis  betænksomme  hjemmelærere  ikke 
havde  besøgt  denne  familie,  var  de 
sandsynligvis  døde  uden  at  have  modta- 
get evangeliets  nødvendige  velsignelser. 
Omsorgsfulde  hyrder  kunne  være  nået 
ind  til  denne  familie  år  tidligere,  mens 
deres  børn  voksede  op.  Ægteparret  var 
taknemmelig  for,  at  hjemmelærerne  til 
sidst  havde  mod  til  at  komme. 
Mennesker,  som  driver  bort  fra  den 
sande  lære,  ved  normalt  for  sig  selv,  at 
noget  mangler.  Men  sandhedens  kerne, 
selv  om  den  er  lille,  forbliver  -  for  aldrig 
at  blive  erstattet  af  berømmelse,  penge 
eller  verdslig  glæde. 
Frelseren  satte  et  lille  barn  midt  blandt 
disciplene  og  lærte  dem,  at  de  måtte  blive 
som  små  børn  for  at  indgå  i  himlens  rige. 
Han  sagde:  „Menneskesønnen  er  kom- 
men for  at  frelse  det  fortabte"  (Matt. 
18:11)  og  for  at  kalde  syndere  til  omven- 
delse. 

Michael  Weir  sagde: 
„Mit  ægteskab  var  gået  i  stykker.  Jeg 
levede  et  liv,  der  var  i  modstrid  med 
kirkens  principper,  og  jeg  var  ikke  alene 
inaktiv  men  havde  også  mistet  tilliden  til 
min  evne  til  at  vende  tilbage.  Jeg  fik 
succes  i  forretningslivet,  kørte  rundt  i 
den  bedste  bil  og  købte  dyrt  tøj.  Jeg 
havde  alt,  hvad  verden  kunne  ønske  sig. 
Men  en  dag  ansatte  mit  firma  Ken 
Wheeler,  som  jeg  vidste  var  mormon  på 
den  måde  han  optrådte  på.  Vi  blev 
venner,  og  han  inviterede  mig  til  kirken. 
Jeg  ønskede  at  komme,  men  jeg  følte  mig 
ikke  værdig.  Han  fortsatte  med  at  invite- 

re  mig  og  jeg  fortsatte  med  at  afslå.  Jeg 
ønskede  at  vende  tilbage,  men  jeg  havde 
ikke  styrken  til  at  gøre  det. 
En  aften  da  jeg  var  alene  i  min  lejlighed, 
blev  jeg  yderst  deprimeret  og  begyndte 
at  græde  ukontrolleret.  Jeg  bad  til  Her- 
ren og  anmodede  indtrængende  om  hans 
hjælp.  Næste  dag  spurgte  Ken  mig, 
hvordan  jeg  havde  det.  Han  kunne  føle, 
at  der  var  noget  galt.  Han  lagde  armen 
omkring  mig  og  sagde:  ,,Han  elsker  dig 
stadig,  og  det  gør  vi  også.  Hvorfor 
kommer  du  ikke  med  hjem?"  Det  var 
svaret  på  mine  bønner.  Det  var  den 
hjælp,  som  jeg  så  indtrængende  havde 
anmodet  om  aftenen  før. 
Jeg  kom  med  hjem!  Først  følte  jeg  mig 
ubehagelig  til  mode,  men  den  følelse  af, 
at  de  allesammen  bekymrede  sig  om 
mig,  gjorde  det  lettere.  I  dag  kører  jeg 
ikke  rundt  i  den  bedste  bil  eller  går  i  det 
mest  moderigtige  tøj,  men  jeg  føler  mig 
rigere,  end  jeg  nogen  sinde  har  følt  før." 
Han  fortsatte:  „De,  som  er  faldet  bort, 
ønsker  så  stærkt  at  komme  tilbage,  men 
de  er  bange  for  at  tage  skridtet.  De 
mister  ikke  deres  vidnesbyrd,  de  mister 
tilliden  til  sig  selv." 

De,  som  farer  vild,  har  brug  for  en  ven  - 
men  de  har  brug  for  en,  som  kender 
Hyrden.  Mennesker  holder  sjældent  op 
med  at  komme  i  kirken  på  grund  af 
lærdomsmæssige  uoverensstemmelser. 
De  venter  på  at  der  bliver  vist  dem  ægte 
kærlighed  og  et  venligt  fællesskab,  så 
deres  sår  og  tvivl  kan  læges. 
Nephi  vidnede:  „Gud  Herren  arbejder 
ikke  i  mørke. 

Han  gør  ikke  noget,  med  mindre  det  er 
til  gavn  for  verden;  thi  således  elsker  han 
verden,  at  han  endog  nedlæggde  sit  eget 
liv  for  at  drage  alle  mennesker  til  sig  .  .  . 
.  .  .  Han  siger:  Kom  hid  til  mig,  alle  i 
jordens  ender  .  .  . 


Har  han  befalet,  at  nogen  ikke  skulle 
deltage  i  hans  frelse?  .  .  .  Nej,  men  han 
har  givet  den  frit  til  alle  mennesker,  og 
.  .  .  har  befalet  sit  folk,  at  de  skulle  søge 
at  bevæge  alle  mennesker  til  omvendel- 
se" (2  Nephi  26:23-25,27). 
Vi  er  hans  folk.  Gud  forventer  at  vi 
finder,  belærer  og  vinder  dem  tilbage, 
hvis  strenge  måske  trænger  til  at  blive 
stemt.  Må  vi  blive  ledt  af  Kristi  rene 
kærlighed  til  at  spille  et  fundkomment 
„A"  for  dem. 

Gud  lever.  Jesus  er  Kristus.  Dette  er 
hans  værk  om  hvilket  jeg  vidner  i  Jesu 
Krisi  navn.  Amen.  □ 


Ældste  Bruce  R.  McConkie  og  ældste 
Thomas  S.  Monson  fra  De  tolvs  Kvorum 

Joseph  Smith: 

en  profet  for 

vor  generation 


Præsident  Ezra  Taft  Benson 
Præsident  for  De  tolv  apostles  Kvorum 


Jeg  vil  denne  morgen  gerne  tale  om 
kaldelsen  og  missionen  for  en  nutidig 
profet  for  vor  generation. 
Det  antages  normalt,  at  troen  hos  med- 
lemmerne af  Jesu  Kristi  Kirke  af  Sidste 
Dages  Hellige  hviler  på  det  krav,  at 
Joseph  Smith  er  en  Guds  profet  samt,  at 
han  erklærede,  at  Mormons  Bogs  frem- 
komst var  et  resultat  af  de  englebesøg, 
som  han  havde  i  årene  1823-1827. 
Nogle  mennesker  fremfører  efter  de  er 
kommet  til  kundskab  om  dette  krav,  at 
det  forekommer  latterligt,  at  engle  ville 
besøge  jorden  i  denne  moderne  tidsal- 
der. 

Bibelen  indeholder  et  vidnesbyrd  om,  at 
Gud  ledte  sin  kirkes  anliggender  på 
jorden  i  mere  end  4000  år  gennem 
åbenbaring,  og  når  det  var  nødvendigt 
gennem  himmelsk  betjening. 
I  sin  beskrivelse  af  forholdene  i  de  sidste 
dage  inden  Jesu  Kristi  andet  komme, 
profeterede  Johannes  i  Det  nye  Testa- 


mente, at  verden  før  Frelserens  tilbage- 
venden ville  blive  advaret  om,  at  timen 
for  Guds  dom  var  nær.  Advarslen  ville 
komme  gennem  en  engel  fra  Himlen,  der 
ville  forkynde  et  „evigt  evangelium." 
Lyt  til  Herrens  ord: 
„  .  .  .  Jeg  (så)  en  engel  flyve  midt  oppe 
under  himmelen;  han  havde  et  evigt 
evangelium  at  forkynde  for  dem,  der  bor 
på  jorden,  for  alle  folkeslag  og  stammer 
og  tungemål  og  folk. 
Og  han  råbte  med  høj  røst:  , Frygt  Gud 
og  giv  ham  æren;  thi  nu  er  hans  doms 
time  kommet.  Ja,  tilbed  ham,  som  har 
skabt  himmelen  og  jorden  og  havet  og 
kildevældene.'"  (Åb.  14:6-7). 
Hvis  man  accepterer  Johannes  Åbenba- 
rerens vidnesbyrd,  så  skulle  man  forven- 
te ny  åbenbaring  og  besøg  af  en  him- 
melsk budbringer  til  jorden. 
Vort  højtidelige  vidnesbyrd  er,  at  denne 
englebudbringer  viste  sig  for  profeten 
Joseph  Smith  i  begyndelsen  af  det  19. 


århundrede.  Denne  erklæring  om,  at  en 
Guds  engel  viste  sig  for  en  profet  i  vor  tid 
falder  fuldt  ud  i  tråd  med  Det  nye 
Testamentes  profetier  og  bør  derfor 
vække  interesse  hos  enhver  ærlig  sand- 
hedssøger. 

I  lyset  af  den  kendsgerning  at  Jesus 
sagde,  at  der  både  ville  være  sande  og 
falske  profeter  i  de  sidste  dage  forud  for 
hans  andet  komme,  så  er  det  centrale 
spørgsmål:  „Talte  Joseph  Smith  på 
Guds  vegne?  Var  han  en  sand  profet?" 
Det  er  min  hensigt  i  dag  at  fremkomme 
med  bevis  til  støtte  for  Joseph  Smiths 
mission  som  profet  for  denne  genera- 
tion. 

Det  mest  enestående  vidnesbyrd  til  støt- 
te for  Joseph  Smiths  krav  om  at  være 
talsmand  for  den  almægtige  Gud  var 
udgivelsen  af  en  hellig  skriftlig  optegnel- 
se, nemlig  Mormons  Bog. 
Mormons  Bog  er  en  optegnelse  om  de 
fordums  indbyggere  på  det  amerikanske 
kontinent  og  den  beretter  om  Jesu  Kristi 
besøg  og  tjenestegerning  blandt  menne- 
skene på  dette  kontinent,  efter  han  opfor 
til  himmels  i  Jerusalem.  Hovedformålet 
med  denne  optegnelse  er  at  overbevise 
en  senere  generation  om,  at  Jesus  er 
Kristus  Guds  Søn.  Mormons  Bog  udgør 
derfor  et  yderligere  vidnesbyrd  sammen 
med  Bibelen  på  Jesu  Kristi  guddomme- 
lighed. 

Joseph  Smith  modtog  denne  gamle  op- 
tegnelse fra  en  himmelsk  budbringer, 
præcis  som  Johannes  profeterede.  Den- 
ne engel  viste  sig  for  ham  og  åbenbarede 
det  sted,  hvor  de  gamle  optegnelser  som 
var  skrevet  på  metalplader,  var  begravet 
i  en  stenkasse.  Da  tiden  var  inde  fik  den 
unge  profet  pladerne  og  de  hjælpemid- 
ler, hvorved  de  blev  oversat.  Bogen  blev 
derefter  offentliggjort  for  verden  som 
hellig  skrift. 


Denne  bog  indeholder  også  i  harmoni 
med  Johannes'  vidnesbyrd  „det  evige 
evangelium".  Det  forkyndes  nu  for  ver- 
den af  vores  missionærer. 
Vi  indbyder  jer  til  at  prøve  gyldigheden 
af  vores  vidnesbyrd  om  Mormons  Bogs 
oprindelse.  I  kan  gøre  dette  ved  at  læse 
den  og  spørge  vor  himmelske  Fader  om 
disse  ting  er  sande.  Jeg  lover  jer,  at  I,  hvis 
I  er  oprigtige,  vil  modtage  en  bekræftelse 
om  dens  sandhed  gennem  Helligånden. 
Millioner  vidner  sobert  og  oprigtigt,  at 
de  ved,  at  den  er  fra  Gud. 
Et  afslørende  kendetegn  for  en  sand 
profet  er,  at  han  forkynder  et  budskab 
fra  Gud.  Han  giver  ingen  undskyldning 
for  budskabet,  ej  heller  frygter  han  for 
nogen  som  helst  virkning,  der  kan  føre 
til  latterliggørelse  og  forfølgelse. 
Som  ung  mand  søgte  Joseph  Smith  efter 
sandheden.  Forvirring  blandt  de  eksiste- 
rende kirker  fik  ham  til  at  spørge  Gud 
hvem  af  dem,  der  var  sand.  Som  svar  på 
den  bøn  bedyrede  han,  at  en  søjle  af 
strålende  lys  viste  sig.  Dette  er  hans  ord: 
„Da  lyset  hvilede  på  mig,  så  jeg  to 
personer,  hvis  glans  og  herlighed  trodser 
enhver  beskrivelse,  stående  over  mig  i 
luften.  Den  ene  af  dem  talte  til  mig, 
kaldte  mig  ved  navn  og  sagde,  idet  han 
pegede  på  den  anden:  Denne  er  min 
elskede  Søn.  Hør  ham!"  (Joseph  Smith 
2:17  D.k.P). 

Joseph  spurgte  den  anden  person,  som 
var  Jesus  Kristus,  hvilken  af  de  kristne 
sekter,  der  var  korrekt.  Han  fik  at  vide, 
at  han  ikke  måtte  tilslutte  sig  nogen  som 
helst  af  dem,  da  ingen  af  dem  var 
korrekte. 

En  del  behandlede  Herrens  vidnesbyrd 
med  stor  foragt  og  begyndte  at  tilskynde 
til  falske  historier  og  forfølgelse  mod 
ham.  Den  unge  profet  ville  ligesom 
apostlen   Paulus   i   fordums    tid    ikke 

tilbagekalde  sit  vidnesbyrd,  men  forsva- 
rede sit  krav  med  disse  ord: 
„  .  .  .  Jeg  havde  set  et  syn;  jeg  vidste  det, 
og  jeg  vidste,  at  Gud  vidste  det,  og  jeg 
kunne  ikke  fornægte  det,  og  jeg  vovede 
heller  ikke  at  gøre  det.  Thi  jeg  vidste  i  det 
mindste,  at  ved  at  gøre  så,  ville  jeg 
forsynde  mig  imod  Gud  og  komme 
under  fordømmelse"  (Joseph  Smith  2:25 
D.k.P). 

Den  endelige  prøve  på  en  sand  profet  er, 
at  når  han  taler  i  Herrens  navn,  at  hans 
ord  så  bliver  opfyldt.  Denne  standard 
forklarede  Herren  for  Moses  med  disse 
ord: 


Præsident  Ezra  Taft  Benson,  De  tolvs 
Kvorum 


,,  .  .  .  Hvad  en  profet  taler  i  Herrens 
navn,  uden  at  det  sker  og  indtræffer,  det 
er  noget,  Herren  ikke  har  talet.  I  forma- 
stelighed har  profeten  udtalt  det"  (5 
Mos.  18:20). 

Mange  af  Joseph  Smiths  profetier  er 
nedskrevne,  og  her  kan  denne  prøve 
anvendes.  Tillad  mig  at  fremkomme 
med  to  eksempler. 

I  1832  profeterede  han,  at  de  sydlige  og 
nordlige  stater  snart  ville  blive  delt  i  en 
borgerkrig,  og  at  denne  krig  ville  blive 
begyndelsen  til  de  verdenskrige,  som  til 
sidst  ville  involvere  alle  nationer  og 
resultere  i  død  og  ulykke  for  mange 
mennesker.  Han  sagde  specifikt,  at  den 
store  amerikanske  borgerkrig  ville  be- 
gynde med  et  oprør  i  Syd  Carolina.  (Se 
L&P  87).  Denne  profeti  blev  offentlig- 
gjort for  verden  i  1851. 
Som  enhver  skoleelev  i  USA  ved,  så 
begyndte  borgerkrigen  med  Syd  Caroli- 
nas løsrivelse  fra  unionen,  hvorefter 
andre  stater  fulgte  med.  Da  den  ameri- 
kanske præsident  Abraham  Lincoln 
sendte  forsyninger  til  unionens  styrker  i 
Fort  Sumter  i  Syd  Carolina  åbnede 
sydstatshæren  ild  mod  fortet.  Siden  den 
skæbnesvangre  dag  i  1861  har  verden 
som  et  resultat  af  krig  set  død  og  ulykke 
for  mange  mennesker. 
Det  var  profeten  Joseph  Smiths  ønske  at 
redde  unionen  fra  denne  blodige  konf- 
likt. Han  erkendte  slaveriets  uretfærdig- 
hed og  bad  indtrængende  den  amerikan- 
ske kongres  ophæve  det  og  erstatte 
slaveejernes  tab  gennem  salg  af  offentli- 
ge landområder.  Budskabet  gik  upåag- 
tet hen  og  næsten  en  halv  million 
mennesker  døde  i  borgerkrigen. 
I  en  anden  profeti,  som  er  en  af  de  mest 
bemærkelsesværdige,  der  nogen  sinde  er 
udtalt  over  et  menneskes  hoved,  sagde 
Joseph  Smith  til  en  ung  dommer  ved 

navn  Stephen  A.  Douglas,  mens  adskilli- 
ge andre  var  til  stede:  ,,Hr.  dommer,  De 
vil  tragte  efter  at  blive  De  forenede 
Staters  præsident;  men  hvis  De  nogen 
sinde  vender  Dem  imod  mig  eller  de 
sidste  dages  hellige,  vil  De  komme  til  at 
føle  vægten  af  den  Almægtiges  hånd  på 
Dem;  og  De  vil  leve  og  se  og  vide,  at  jeg 
har  fortalt  Dem  sandheden;  thi  vor 
samtale  her  i  dag  vil  sidde  Dem  i  blodet 
gennem  Deres  liv"  (Profeten  Joseph 
Smiths  lærdomme,  s.  363). 
Stephen  A.  Douglas  søgte  at  blive  De 
forenede  Staters  præsident.  Han  havde 
lejlighed  til  at  forsvare  kirken,  men  i  en 
politisk  tale  i  1857  angreb  han  ondsindet 
kirken  „som  en  afskyelig  og  modbydelig 
byld  i  det  politiske  legeme",  og  han 
anbefalede,  at  kongressen  skar  den  væk. 
Nogle  har  hævdet,  at  ingen  havde  bedre 
mulighed  for  at  blive  præsident  end 
Douglas,  men  da  valgresultaterne  blev 
gjort  op,  fik  han  ikke  nok  stemmer  til  at 
vinde.  Valgsejren  gik  til  en  ukendt 
nybygger  ved  navn  Abraham  Lincoln. 
Et  år  efter  valget  døde  hr.  Douglas  som 
en  meget  skuffet  mand  i  sin  bedste  alder. 
En  anden  prøve  på  en  sand  profet  blev 
fastsat  af  Frelseren  selv.  Sande  profeter 
kan  kendes  fra  falske  profeter  gennem 
denne  standard:  „Altså:  af  deres  frugter 
skal  I  kende  dem"  (Matt.  7:20).  Tænk  på 
nogle  af  „frugterne"  fra  Joseph  Smiths 
lærdomme: 

Jesu  Kristi  Kirke  af  Sidste  Dages  Hellige 
drager  omsorg  for  sine  fattige  og  træn- 
gende gennem  tiende  og  offerydelser  fra 
kirkens  medlemmer.  De  sidste  dages 
hellige  tager  denne  udtalelse  fra  Frelse- 
ren alvorligt:  „Hvad  I  har  gjort  imod  en 
af  mine  mindste  brødre  der,  har  I  gjort 
imod  mig"  (Matt.25:40). 
Profeten  Joseph  Smith  sagde,  at  kirken 
ikke  var  fuldstændig  organiseret,   før 


kvinderne  havde  deres  egen  organisa- 
tion. Derfor  organiserede  han  i  1842 
kvindernes  hjælpeforening,  som  i  dag  er 
den  største  kvindeorganisation  i  verden. 
Utah  var  en  af  de  første  stater,  som  gav 
kvinderne  stemmeret. 


,, Joseph  Smiths  lærdomme 

har  modstået  150  års 

undersøgelse,  kritik  og 

forfølgelse.  Budskabet, 

kirken  og  medlemmerne  står 

som  bevis  på  hans 

vidnesbyrd  og  værk." 


Dette  er  en  missionerende  kirke,  som  I 
har  hørt  her  til  morgen.  Jesus  sagde,  at  et 
af  tidernes  tegn  før  hans  andet  komme 
var  forkyndelsen  af  rigets  evangelium  til 
hele  verden  som  et  vidnesbyrd  for  alle 
nationer.  (Se  Matt.  24:14). 
Missionærtjeneste  forventes  af  alle  unge 
mænd  og  af  mange  ægtepar.  Oplæringen 
begynder  i  hjemmet  og  forstærkes  gen- 
nem yderligere  træning  i  ansvar  i  kirken. 
Oplæringen  i  præstedømmet  for  de  unge 
mænd  begynder,  når  de  er  12  år  gamle  og 
fortsætter  gennem  hele  livet.  Herudover 
opererer  kirken  med  missionærtræ- 
ningscentre, hvor  missionærer  modtager 
instruktion  og  oplæring  i  forberedelsen 
til  at  undervise  i  evangeliet  til  nationerne 
i  disses  eget  sprog. 

Hvor  effektiv  er  oplæringen?  Det  tog  117 
år  for  kirken  at  nå  en  million  medlem- 
mer. Den  anden  million  blev  nået  i  løbet 
af  1 6  år,  den  tredie  million  i  løbet  af  ni  år, 

den  fjerde  i  løbet  af  seks  år  og  den  femte 
million  i  løbet  af  kun  tre  år. 
I  mindre  end  to  årtier  er  tre  millioner 
mennesker  blevet  medlemmer  af  kirken. 
I  dag  findes  der  omkring  30.000  missio- 
nærer, der  arbejder  i  71  af  verdens 
nationer.  De  fleste  af  dem  giver  deres  tid 
og  tjeneste  på  deres  egen  eller  deres 
families  bekostning. 

Joseph  Smith  og  hans  efterfølgere  har 
fremhævet  uddannelse  for  alle  kirkens 
medlemmer.  Denne  fremhævelse  har 
fremkaldt  nogle  bemærkelsesværdige  re- 
sultater. Dr.  Clark  Kerr,  formand  for 
Carnegierådet  for  retningslinieundersø- 
gelser i  den  højere  uddannelse,  har 
bemærket: 


„Utah  er  den  ledende  stat  i  nationen 
inden  for  uddannelse  og  således  i  ver- 
den. .  . 

Utah  har  den  højeste  procentdel  af  den 
samlede  befolkning  i  alderen  fra  3-34, 
som  er  indskrevet  i  skolesystemet. 
Utah  har  den  højeste  procentdel  af  den 
samlede  befolkning,  der  er  indskrevet  i 
skolesystemet  på  ethvert  alderstrin  und- 
tagen i  alderen  fra  16-17.  .  . 
Utah  er  nr.  1  i  det  gennemsnitlige  antal 
gennemførte  skoleår  for  alle  sine  borge- 
re, som  er  25  år  gamle  og  ældre.  .  . 
Utah  har  samlet  været  ...  en  model  for 
den  uddannelsesmæssige  udvikling  og 
en  rig  kilde  til  lederskab"  („New  Areas 
for  Leadership"  1974  University  ofUtah 
Commencement  Address,  Salt  Lake  City: 
University  of  Utah,  1974,  s.  2-4). 
Hvis  nogen  åbenbaring  givet  til  Joseph 
Smith  kan  underkastes  videnskabelige 
undersøgelser,  så  er  det  den  diætmæssige 
sundhedslov  kendt  som  visdomsordet.  I 
den  åbenbaring,  som  blev  givet  i  1833, 
blev  kirkens  medlemmer  bedt  om  at 
afstå  fra  kaffe,  te,  tobak  og  alle  alkoholi- 
ske drikke. 

De,  som  adlyder  befalingen,  er  blevet 
lovet  „sundhed  i  navlen  og  marv  i 
benene"  (L&P  89:18). 
En  række  videnskabelige  undersøgelser 
med  deltagelse  af  SDH-kirkens  medlem- 
mer er  blevet  foretaget.  En  undersøgelse 
viste,  at  de  sidste  dages  hellige  i  Utah  har 
65%  færre  lungekræfttilfælde  end  den 
amerikanske  befolkning  i  almindelig- 
hed, samt  at  antallet  af  hjertesygdomme 
ligger  35%  under  det  nationale  gennem- 
snit {Church  News,  23  juni  1979,  s.  5,10). 
I  en  anden  undersøgelse  i  Californien 
hvor  mormonerne  udgør  mindre  end 
2%  af  befolkningen,  har  dr.  James 
Enstrom,  der  er  strålefysiker  ved  Uni- 
versity of  California  i  Los  Angeles,  og 

som  ikke  er  medlem  af  kirken,  fundet 
endnu  mere  overraskende  afsløringer. 
Dr.  Enstrom  fandt,  at  lungekræfttilfæl- 
dene blandt  mormonerne  lå  75%  under 
det  nationale  gennemsnit,  samt  at  alle 
tilfælde  med  kræft  lå  45%  under  det 
nationale  gennemsnit.  Da  dr.  Enstrom 
konkluderede  sin  undersøgelse,  sagde 
han  om  mormonerne:  „De  må  gøre  et 
eller  andet  rigtigt."  Citeret  af  Bill  David- 
son,  „What  Can  We  Learn  About 
Health  from  the  Mormons?"  Family 
Circle,  jan.  1976,  s.  82). 
Joseph  Smith  modtog  visdomsordet  i 
1833.  I  dag  har  den  medicinske  viden- 
skab sagt  god  for  denne  åbenbarings 
visdom. 

Ja  „af  deres  frugter  skal  I  kende  dem" 
(Matt.  7:20).  Frugterne  af  Joseph  Smiths 
lærdomme  har  modstået  150  års  under- 
søgelse, kritik  og  forfølgelse.  Budskabet, 
kirken  og  medlemmerne  står  som  bevis 
på  hans  vidnesbyrd  og  værk. 
Ligesom  de  fordums  profeter  blev  rin- 
geagtet i  deres  fædrene  by,  forfulgt  og 
myrdet,  så  blev  Joseph  Smith  på  sin  tid 
bagtalt  og  led  martyrdøden. 
Var  Joseph  Smith  sendt  af  Gud?  Vi 
svarer  med  et  udtrykkeligt  „ja"! 
„Han  var  stor  i  livet  og  stor  i  døden  i 
Guds  og  Guds  folks  øjne,  og  ligesom  de 
fleste  af  Herrens  salvede  fordum,  har 
han  beseglet  sin  mission  og  sit  værk  med 
sit  eget  blod"  (L&P  135:3). 
Jeg  vidner,  at  Gud  igen  har  talt  fra 
himlene,  at  Gud  Faderen  og  hans  søn 
Jesu  Kristi  besøg  udgør  den  største 
begivenhed  i  denne  verden  siden  Jesu 
Kristi  opstandelse.  Gud  lever.  Jesus  er 
Kristus,  verdens  Forløser  -  ikke  blot  en 
stor  moralsk  belærer,  sådan  som  en  stor 
del  af  den  kristne  verden  hævder,  men 
menneskehedens  Frelser,  ja  Guds  Søn. 
Jeg  vidner,  at  Joseph  Smith  var  en  profet 


for  den  levende  Gud,  en  af  de  største 
profeter  som  nogen  sinde  har  levet  på 
jorden.  Han  var  instrumentet  i  Guds 
hånd  til  at  indlede  den  nuværende  udde- 
ling af  evangeliet  der  er  den  største  af  alle 
og  den  sidste  af  alle  som  forberedelse  til 
Mesterens  andet  komme. 
Jeg  vidner,  at  vi  i  dag  som  leder  for 
kirken  har  en  levende  Guds  profet,  en 
profet,  som  besidder  al  den  myndighed, 
der  er  nødvendig  for  at  fremme  vor 
Faders  program  til  velsignelse  af  hans 
børn. 

Så  sandt,  som  Gud  lever,  så  ved  jeg,  at 
disse  ting  er  sande,  og  jeg  bærer  dette 
vidnesbyrd  for  jer  i  Jesu  Kristi  navn. 
Amen.  □ 


£&:>■;:■    !■?:■.'' .:. :;  f^sw:  ■■ 

4.  oktober  1981 
MØDET  SØNDAG  EFTERMIDDAG 


Præsidentens 
myndighed 


Ældste  Mark  E.  Petersen 
De  tolv  apostles  Kvorum 


Som  bror  Featherstone  nævnte  i  sin  bøn, 
er  en  af  de  sidste  dages  hellige  yndlings- 
salmer i  virkeligheden  en  bøn  for  kirkens 
præsident.  Den  bliver  sunget  af  forsam- 
linger overalt  i  verden  med  det  smukke 
tema  som  blev  nævnt  af  bror  Feathersto- 
ne og  jeg  er  sikker  på  at  vi  alle  kan 
tilslutte  os  dette: 

Vi  be'r  til  dig  o  Gud  for  vor  profet, 
at  han  vil  gøre  din  byrde  så  let, 
at  tiden  skal  dig  ej  helt  tynge  ned, 
men  at  du  livet  her  kan  glædes  ved, 
men  at  du  livet  her  kan  glædes  ved. 

Vi  beder  Gud  for  dig  af  al  vor  magt, 
at  han  vil  give  dig  visdom  og  kraft 
til  os  at  lede  frem  fra  dag  til  dag 
og  føre  os  til  kamp  for  sandheds  sag, 
og  føre  os  til  kamp  for  sandheds  sag. 

Vi  beder  Gud  for  dig  med  barnligt 

sind, 

og  barnets  bøn  vil  nå  i  himlen  ind, 


og  han  vil  dig  skænke  alt,  thi  vi  har 

bedt, 

om  hvad  er  bedst  for  dig,  du  vor 

profet, 

om  hvad  er  bedst  for  dig,  du  vor 

profet. 

(We  Ever  Pray  for  Thee,  Hymns,  nr. 

386). 

Hvem  er  mere  elsket  i  kirken  end  kirkens 
præsident  Spencer  W.  Kimball?  Og 
hvem  bliver  der  bedt  mere  for  fra  alle 
steder  i  verden,  hvor  der  bor  sidste  dages 
hellige? 

Præsident  Kimball  er  ikke  blot  elsket  og 
agtet  overalt,  men  han  elsker  og  agter 
også  de  hellige,  beder  og  arbejder  for 
dem  uden  tøven  og  uden  begrænsning. 
Hans  venlighed  er  Kristuslignende.  Han 
anstrenger  sig  for  at  behandle  alle  andre, 
som  han  selv  ønsker  at  blive  behandlet. 
Herren  har  givet  ham  store  og  kloge 
mænd  som  rådgivere:  præsident  N.  El- 

don  Tanner  og  præsident  Marion  G. 
Romney,  og  præsident  Gordon  B.  Hinc- 
kley,  som  er  ny  rådgiver  i  Det  øverste 
Præsidentskab,  og  som  i  et  og  alt  er  en 
Guds  mand  et  klogt  og  et  energisk 
menneske,  der  er  modig  i  sin  tro  og  er 
fast  og  solid  som  Gibraltarklippen. 
Disse  brødre  er  ligeså  opofrende  som 
præsidenten  selv.  De  giver  sig  selv  fuld- 
tud til  værket  og  støtter  til  evig  tid 
præsidenten,  og  rådgiver  med  venlighed 
og  stor  intelligens  i  alle  anliggender  som 
bliver  bragt  for  dem. 
Det  øverste  Præsidentskab  er  et  kvorum 
i  kirken  og  fungerer  som  sådan  i  smuk 
harmoni  under  Helligåndens  indflydelse 
og  giver  således  inspireret  vejledning  til 
de  hellige. 

Det  øverste  Præsidentskab  er  kirkens 
præsiderende  råd.  Disse  brødre  præside- 
rer over  alle  ting.  De  besidder  alle 
nøgler,  magter  gaver  og  velsignelser,  der 
hører  denne  uddeling  til. 
Præsidenten  er  den  præsiderende  høj- 
præst. Hans  rådgivere  præsiderer  sam- 
men med  ham  gennem  uddelegering  fra 
ham  i  udførelsen  af  arbejdet  indenfor 
dette  højeste  guddommeligt  organisere- 
de kvorum  på  jorden.  Alle  fire  i  præsi- 
dentskabet er  apostle  for  Herren  Jesus 
Kristus  og  de  er  alle  profeter,  seere  og 
åbenbarere. 

Dernæst  kommer  De  tolvs  Råd.  Disse 
brødre  besidder  ligeledes  de  guddomme- 
lige nøgler,  men  kun  kirkens  præsident 
kan  udøve  alle  disse  nøgler  i  deres  fylde, 
for  dette  privilegium  gives  kun  til  én 
mand  på  jorden  ad  gangen.  De  Tolv 
arbejder  ligeledes  gennem  uddelegering 
fra  kirkens  præsident.  De  modtager 
opgaver  fra  ham  og  udfylder  dem  med 
fuldkommen  hengivenhed. 
Det  var  Herren  selv,  som  indsatte  apost- 
le og  profeter  i  denne  nutidige  kirke.  Det 


er  derfor  ingen  tom  gestus  når  vi  opret- 
holder Det  øverste  Præsidentskab  og  De 
Tolv  som  profeter,  seere  og  åbenbarere, 
for  de  er  guddommeligt  udvalgt,  korrekt 
ordineret  og  indsat  gennem  håndspålæg- 
gelse af  dem  som  har  myndighed  til  at 
gøre  dette. 

De  er  blevet  kaldet  af  Gud  som  Aron 
blev  (se  Hebr.  5:4)  i  henhold  til  det 
mønster,  som  apostlen  Paulus  beskrev  i 
sit  brev  til  hebræerne.  De  blev  udpeget 
gennem  åbenbaring  og  ordineret  af 
andre  levende  profeter,  og  er  blevet  fuldt 
ud  bemyndiget  til  at  handle  i  Herrens 
navn. 

Gud  taler  gennem  vore  store  ledere  og 
vejleder  sit  folk  gennem  deres  ord.  Sagde 
Herren  ikke  selv:  „Enten  ved  min  egen 
røst  eller  mine  tjeneres  thi  det  er  det 
samme"?  (L&P  1:38,  fremhævning  tilfø- 
jet). 

Kirkens  præsident,  som  i  sandhed  er 
Guds  levende  talerør  og  den  præsideren- 
de højpræst  på  jorden,  har  modtaget 
hellige  begavelser  på  samme  måde  som 
profeten  Joseph  Smith,  som  hans  efter- 
følger i  dette  høje  embede. 
Gennem  ordination  besidder  han  alle 
nøgler,  gaver  og  magter  i  præstedømmet 
som  blev  overdraget  profeten  Joseph 
Smith  af  hellige  engle,  da  kirken  blev 
genoprettet  i  disse  de  sidste  dage. 
Kirkens  præsident  besidder  dem  alle! 
Ellers  kunne  arbejdet  i  denne  sidste 
uddeling  ikke  blive  udført.  Hvad  ville 
meningen  have  været  hvis  Joseph  Smith 
tog  al  denne  myndighed  med  sig  i 
graven?  Værket  var  blevet  stoppet,  efter- 
som Gud  kun  virker  gennem  dem,  som 
har  modtaget  den  rette  myndighed. 
Sagde  Amos  i  fordums  tid  ikke  at  Heren 
intet  vil  gøre  undtagen  gennem  sine 
tjenere  profeterne?  (Se  Am.  3:7).  Og  har 
Gud    nogen   sinde    sendt   profeter   til 


Præsident  Ezra  Taft  Benson,  præsident  for 
De  tolv  apostles  Kvorum 


jorden  uden  guddommelig  myndighed, 
uden  ret  til  at  tale  og  handle  i  hans  navn? 
Blev  profeterne  og  apostlene  i  den  tidlige 
kristne  kirke  ikke  sat  dér  af  Frelseren 
selv?  Og  blev  de  ikke  kaldet  og  ordineret 
„for  at  gøre  de  hellige  fuldt  beredte  til 
deres  tjenestegerning,  at  opbygge  Kristi 
legeme"?  (Ef.  4:12). 

Og  var  de  ikke  grundvolden  i  den  sande 
kirke  sådan  som  Paulus  sagde  med 
Frelseren  selv  som  hovedhjørnesten?  (Se 
Ef.  2:20). 

Og  skulle  de  ikke  forblive  i  kirken  „indtil 
vi  alle  når  frem  til  at  være  ét  i  troen  på  og 


erkendelsen  af  Guds  Søn,  til  mands 
modenhed  og  det  mål  afvækst,  da  vi  kan 
rumme  Kristi  fylde"?  (Ef.  4:13). 
Og  skulle  de  ikke  også  forblive  ,,så  vi 
ikke  mere  skal  være  umyndige,  der 
kastes  og  drives  hid  og  did  af  alle  mulige 
lærdomme"?  (Ef.  4:14). 
Behovet  for  en  sådan  vejledning  er  lige 
så  stort  i  dag  som  det  var  på  Peters  og 
Paulus'  tid,  hvor  enhver  mulig  lærdom  i 
sandhed  angreb  de  hellige  og  hvor  falske 
profeter  opstod  og  underviser  „under- 
fundigt" og  i  sandhed  „forleder  til  vildfa- 
relse" (Ef.  4:14). 

De  hellige  i  dag  har  lige  så  meget  brug 
for  Guds  instruktion  gennem  hans  pro- 
fet som  medlemmerne  i  den  fordums 
kirke.  Vi,  der  tilhører  denne  uddeling, 
må  også  være  afhængige  af  inspireret 
vejledning  i  tjenestegerninger,  og  på 
konstant  guddommelig  vejledning  på 
vor  vej  mod  fuldkommenhed. 
På  mange  områder  er  forholdene  de 
samme,  som  de  var  fordum.  Menneskers 
indstilling  -  både  da  og  nu  -  er  ikke 
væsentlig  forskellig  ej  heller  deres  grund- 
læggende problemer,  sådan  som  umoral. 
Herren  har  givet  os  nutidige  profeter 
som  en  del  af  hans  nutidige  kirke  og 
deres  pligter  er  lig  de  fordums  profeters 
pligter. 

Vi  må  i  dag  give  agt  på  dem,  som  de 
hellige  gjorde  forud.  Det  er  den  samme 
kirke,  den  samme  tro,  og  den  frelse  som 
tilbydes  er  identisk. 

Fordum  var  mennesker  villige  til  at 
acceptere  deres  lederes  guddommelige 
kaldelse  og  de  betragtede  dem  ikke 
længere  blot  som  fiskere  eller  teltmagere, 
for  disse  brødre  havde  Herren  placeret  i 
en  ny  kategori,  som  hans  guddommelige 
udvalgte  tjenere.  Således  må  vi  i  dag  se 
videre  end  vore  nutidige  lederes  tidligere 
beskæftigelser  og  personlige  aktiviteter 

og  se  på  dem  som  de  Guds  tjenere,  de  nu 
er. 

De  bliver  inspireret  som  Peter  og  Paulus 
blev  det.  De  har  de  samme  guddommeli- 
ge kaldelser.  De  er  de  ledere  som  Gud 
selv  har  givet  os.  Han  har  specielt  oprejst 
dem  til  denne  dag.  Skal  vi  så  ikke  give 
agt  på  dem? 

Vi  lever  i  en  vanskelig  tidsperiode. 
Djævelen  fører  en  beslutsom  krig  mod 
de  hellige.  Han  søger  at  omringe  os  med 
enhver  tænkelig  form  for  fristelse,  had, 
hykleri  og  korruption. 
Hans  metoder  er  i  sandhed  ondskabsful- 
de således  som  vi  klart  får  at  vide  af 
profeten  Nephi  der  sagde  at  Satan  ville 
„rase  i  menneskehjerterne  og  opirre  dem 
til  vrede  mod  det,  der  er  godt. 
Og  andre  vil  han  berolige  og  neddysse  i 
vellystig  sikkerhed,  så  at  de  vil  sige:  Alt 
er  vel  i  Zion,  ja,  Zion  trives,  alt  er  vel;  og 
således  bedrager  Djævelen  deres  sjæle  og 
leder  dem  omhyggeligt  ned  til  helvede. 
Og  .  .  .  andre  drager  han  bort  ved  smiger 
og  fortæller  dem,  at  der  ikke  findes  noget 
helvede,  og  han  siger  til  dem:  Jeg  er 
ingen  djævel,  thi  der  findes  ingen  -  og 
således  hvisker  han  dem  i  øret,  indtil  han 
har  fanget  dem  i  sine  grufulde  lænker, 
hvorfra  man  ikke  kan  undslippe"  (2 
Nephi  28:20-22). 

Har  I  nogen  sinde  oplevet  et  tidspunkt  i 
jeres  liv,  hvor  der  fandtes  så  meget 
fristelse  som  der  findes  lige  nu?  Mange 
voksne  har  sagt  at  de  glade  for  at  de  ikke 
vokser  op  i  denne  tid  hvor  verden  er  så 
korrupt. 

De  giver  udtryk  for  ængstelse  for  den 
opvoksende  generation,  med  alt  det  som 
konfronterer  dem  i  form  af  narkotika, 
sex  og  umoralitet  på  scenen,  i  ugeblade 
og  i  aviser  og  bøger  samt  mange  andre 
former  for  forførelse. 
Hvor  findes  der  sikkerhed  brødre  og 


søstre?  Hvor  udover  i  kirken  og  under 
Jesu  Kristi  beskyttende  baldakin?  Er 
dagen  i  dag  ikke  meget  lig  Noas  tid  hvor 
jorden  befolkning  blev  udryddet  i  syndf- 
loden og  kun  otte  retfærdige  sjæle  blev 
frelst? 

Der  er  nogen  der  tvivler  på  at  der  var  en 
syndflod,  men  gennem  nutidig  åbenba- 
ring ved  vi  at  den  fandt  sted.  Gennem 
nutidig  åbenbaring  ved  vi  at  Noa  i  mere 
end  100  år  indtrængende  bad  folket  om 
at  omvende  sig,  men  at  de  i  deres 
overlagte  stædighed  ikke  ville  lytte. 
Har  vi  ikke  brug  for  profeternes  adva- 
rende stemme  lige  så  meget  som  menne- 
skene havde  på  Noas  tid?  Vil  vi  reagere 
positivt  overfor  vore  egne  seere  og 
åbenbarere  i  højere  grad  end  menneske- 
ne på  Noas  tid?  Er  vi  så  dumme  at  vi  ikke 
vil  lære  af  deres  fejltagelser? 
Skrifterne  siger,  at  mange  ikke  vil  lytte. 
Men  de  siger  også,  at  de  som  i  sandhed 
tror  på  Herren  vil  følge  hans  tjenere  og 
lytte  til  deres  advarsler.  Gud  vil  beskytte 


Kirkens  præsident  har 
modtaget  hellige  begavelser 

på  samme  måde  som 

profeten  Joseph  Smith,  som 

han  efterfølger  i  dette  høje 

embede. 


de  trofaste  uanset  alle  de  trængsler  som 
vil  komme  over  de  onde. 
Frelste  han  ikke  Noas  familie  fra  synd- 
floden? 

Frelste  han  ikke  Lehis  familie  fra  at  blive 
ødelagt  i  Jerusalem? 

Herren  har  givet  os  sit  ord  på,  at  hvis  vi 
vil  tjene  ham  så  vil  han  til  gengæld 
beskytte  os  og  give  os  fremgang. 
Mens  vi  lever  i  denne  onde  verden  skal  vi 
så  forblive  blinde  overfor  vor  tids  kriti- 
ske situationer?  Har  vi  tilstrækkelig 
sund  fornuft  og  god  dømmekraft  til  at 
stå  på  hellige  steder? 
Og  hvordan  opnår  vi  det?  Ved  at  adlyde 
profeterne! 

Er  vi  villige  til  -  uanset  hvad  det  koster  - 
at  forsvare  Guds  rige  mod  den  ondes 
ondsindede  angreb?  Og  hvordan  gør  vi 
det?  Ved  at  adlyde  profeterne!  Er  vi  rede 
til  at  svare  bekræftende  når  vi  bliver 
spurgt: 

Hvem  er  for  Herrens  sag? 
Nu  vil  det  vise  sig; 
vi  spørger  uden  frygt 
Hvem  er  for  Herrens  sag? 
(Se  Sange,  144). 

Hvis  vi  er  for  Herrens  sag,  så  vil  vi  følge 
Herrens  profeter. 

Jeg  vidner  for  jer  at  de  er  Guds  mænd. 
Jeg  vidner  for  jer  at  vor  store  leder 
præsident  Spencer  W.  Kimball  selv  er  en 
seer  og  en  åbenbarer,  en  profet  på 
samme  måde  som  Moses,  Esajas  eller 
Joseph  Smith,  og  at  han  besidder  den 
guddommelige  myndighed  på  samme 
måde  som  de  gjorde. 
For  vores  egen  skyld,  for  vor  families 
skyld  og  for  denne  genoprettede  Jesu 
Kristi  kirkes  skyld,  som  vi  giver  vor 
troskab  til,  men  også  for  at  gøre  os 
fortjent  til  himlens  velsignelser,  så  lad  os 
tjene  Herren  og  holde  hans  befalinger. 
Jeg  har  været  medlem  af  De  tolvs  Råd  i 
næsten  38  år  nu.  I  den  tid  har  jeg  arbejdet 
under  seks  af  kirkens  præsidenter.  Jeg 
har  siddet  i  møde  med  dem  mens 
afgørende  beslutninger  er  blevet  truffet. 


Jeg  har  lyttet  til  deres  samtaler  og  set 
inspirationen  flyde  når  den  kom  til  disse 
seks  præsidenter  -  disse  seks  profeter  og 
seks  åbenbarere  seks  seere  som  jeg  har 
kendt  og  elsket,  og  som  jeg  igennem 
årene  har  følt  en  hellig  nærværelse  hos. 
Jeg  vidner  for  jer  gennem  personlig 
oplevelse,  at  jeg  har  set  Guds  magt 
arbejde  med  dem.  Jeg  ved  at  vi  lever  i  en 
tid  med  åbenbaring.  Jeg  ved  at  disse 
brødre  er  guddommeligt  udvalgte  tjene- 
re for  Herren.  Jeg  ved  at  de  taler  for 
Gud. 

Hvis  vi  følger  dem,  følger  vi  så  ikke  ham 
som  har  kaldet  dem? 
Og  modsat  hvis  vi  løfter  vor  hånd  eller 
vor  stemme  imod   dem  eller   hvis   vi 
tilsidesætter  dem  modstår  vi  så  ikke  på 
den  måde  den  guddommelige  person, 
som    har   bemyndiget   dem    som    sine 
tjenere?  Har  nogen  af  os  råd  til  det? 
Er  vor  indstilling  overfor  disse  profeter 
ikke  et  ufejlbarligt  spejlbillede  på  vore 
inderste  følelser  overfor  Gud?  Jeg  mener 
vor  virkelige  og  grundlæggende  troskab 
når  den  er  berøvet  alt  ydre  skue  og 
frataget  al  falskhed. 
Kan  vi  i  sandhed  elske  Herren  og  på 
samme  tid  afvise  hans  tjenere? 
Hvis  vi  virkelig  elsker  Gud  så  må  vi  i 
sandhed,  og  det  vil  vi,  elske  og  ære  hans 
salvede. 

Hvad  hvis  vi  har  kendt  dem  som  drenge  i 
nabolaget  og  ikke  så  nogen  gloriekrans 
omkring  dem?  Hvad  hvis  vi  omgikkes 
dem,  medens  de  førhen  levede  et  nor- 
malt liv  og  mødte  verden  som  den  kom 
dag  for  dag?  Vi  må  forstå  at  disse 
forhold  har  ændret  sig. 
Gud  har  nu  løftet  dem  ud  af  disse  kendte 
mønstre  og  givet  dem  en  ny  status  i  livet. 
Han  har  tilsagt  dem  høje  kaldelser  i  sin 
tjenestegerning.  En  hellig  kappe  er  ble- 
vet lagt  på  dem,  den  kappe  der  tilhører 

deres  guddommelige  bemyndigelse,  pro- 
fetiens kappe! 

De  taler  med  nye  stemmer  og  de  ledes  af 
et  himmelsk  lys.  De  er  ikke  længere 
almindelige!  De  er  de  salvede,  de  udvalg- 
te, som  er  blevet  udvalgt  af  den  almægti- 
ge Gud! 

Vi  har  haft  12  præsidenter  for  kirken,  12 
af  Guds  største  højpræster.  Enhver  af 
dem  har  givet  sit  liv  for  værket.  En  blev 
martyr,  dræbt  af  mordernes  kugler.  De 
øvrige  har  levet  længe,  og  tappert  arbej- 
det for  troen,  ja,  til  deres  sidste  ånde- 
drag. 

Om  sine  trofaste  tjenere  har  Herren  sagt: 
„Det  er  de  som  sejrer  ved  troen.  Derfor 
er  alt  deres  og  de  er  Kristi  men  Kristus  er 
Guds.  Det  er  disse  hvis  navne  er  skrevet  i 
himlen  og  Gud  og  Kristus  er  alles 
dommer.  Det  er  disse  hvis  herlighed  er 
som  solens  glans,  Guds  herlighed  den 
højeste  af  alle."  (se  L&P  76:53,59,68,70). 


Herren  vil  ære  sine  profeter  i  evighed  for 
han  vil  gøre  dem  til  Guds  arvinger  og 
Kristi  medarvinger  (Rom.  8:17).  Herren 
forventer,  at  vi  som  hans  folk  også  ærer 
dem,  at  vi  opretholder  dem  og  følger 
dem.  Må  vi  derfor  altid  synge  denne 
vidunderlige  salme  med  dyb  oprigtig- 
hed, der  i  sandhed  er  en  bøn  men  også  en 
pagt: 

Hav  tak  for  profeten,  du  sendte, 

o  Herre,  på  denne  vor  dag, 

for  sandhedens  bavne,  du  tændte, 

der  åbned  vort  blik  for  din  sag; 

hav  tak  for  hvert  gode,  du  yder  dit 

folk 

med  så  gavmild  en  hånd, 

med  jubel  og  fryd  vi  dig  lyder, 

o  fyld  os  med  ydmygheds  ånd! 

(Sange  nr.  184). 

I  Herren  Jesu  Kristi  navn.  Amen.  □ 

Modstand  mod 
Guds  værk 


Ældste  Carlos  E.  Asay 
De  halvfjerds'  første  Præsidium 


Mens  jeg  overvejede  et  emne  til  denne 
konferencetale  ordnede  jeg  over  telefo- 
nen nogle  kirkeanliggender  med  et  med- 
lem af  De  tolvs  Råd.  Under  denne 
samtale  spurgte  jeg:  „Vil  du  hjælpe  mig 
med  at  vælge  et  passende  emne  til  min 
konferencetale?" 

Han  sagde:  „Ja"  med  en  meget  beroli- 
gende stemme  og  så  sagde  han:  „Carlos, 
bed." 

Derfor  deler  jeg  resultatet  af  mange 
bønner  med  jer  og  gør  det  bønsomt, 
lydigt  og  med  stor  ydmyghed. 
Den  1.  november  1857  holdt  ældste 
George  A.  Smith  en  mindeværdig  tale 
som  indeholdt  denne  gamle  kinesiske 
fabel: 

„En  mand  der  gennemrejste  landet  kom 
til  en  stor  by  der  var  meget  rig  og 
strålende.  Han  så  på  den  og  sagde  til  sin 
fører:  ,Det  må  være  meget  retfærdige 
mennesker  for  jeg  kan  kun  se  én  lille 
djævel  i  denne  store  by.' 
Føreren  svarede:  ,Du  forstår  det  ikke 
Herre.   Denne  by  er  så  fuldkommen 


opslugt  af  ondskab  .  .  .  at  det  kun  kræver 
én  djævel  at  holde  dem  alle  underkastet.' 

Han  rejste  lidt  videre  og  kom  til  en  ujævn 
sti  hvor  han  så  en  gammel  mand  der 
forsøgte  at  komme  op  ad  en  bakket 
omgivet  af  syv  store  ufint  udseende 
djævle. 

Den  rejsende  sagde:  ,Det  må  da  være  en 
usædvanlig  ondskabsfuld  gammel 
mand!  Se  hvor  mange  djævle  der  er 
omkring  ham!' 

Føreren  svarede:  ,Det  er  den  eneste 
retfærdige  mand  i  landet  og  syv  af  de 
største  djævle  forsøger  at  få  ham  væk  fra 
stien,  men  ingen  af  dem  kan  gøre  det."' 
{Journal  o f  Discour  ses  5:363-64). 

Efter  at  have  fortalt  fabelen  tilføjede 
ældste  Smith  at  „djævelen  har  verden  så 
fuldkomment  til  sin  desposition,  at  det 
kun  kræver  nogle  få  djævle  at  holde  den 
underkastet"  og  at  „hele  hærskarer  af 
djævle  har  intet  andet  at  gøre  end  at 
sørge  for  mormonerne  og  opildne  men- 
neskene til  at  ødelægge  dem  -  at  bringe 


116 


deres  eksistens  til  ophør"  {Journal  of 
Discour  ses,  5:364). 

Den  onde  har  ved  mange  lejligheder  i 
samtlige  uddelinger  forsøgt  at  tilintetgø- 
re mange  af  Guds  børn.  Af  og  til  har  han 
selv  påtaget  sig  vildlederens  rolle.  Til 
andre  tider  har  han  arbejdet  gennem 
dem  som  er  gået  over  på  hans  side.  Vi 
læser  f.  eks.  om  tre  antikrister  i  Mor- 
mons Bog.  Alle  blev  de  bedraget  og  alle 
prædikede  de  imod  dem  som  troede  på 
Kristus  og  alle  søgte  de  åbent  at  ødelæg- 
ge Guds  kirke.  Deres  bedragsmønster 
var  ens.  De  underviste  i  falske  lærdom- 
me, udspredte  løgne,  omtalte  profetier- 
ne som  fjollede  traditioner,  anklagede 
kirkens  ledere  for  at  fordreje  Guds  rette 
vej  og  lokkede  menneskene  ved  at  omta- 
le deres  tro  som  et  dumt  og  forgæves  håb 
(se  Jakob  7;  Alma  1  og  Alma  30). 
Når  vi  læser  om  tidligere  tiders  antikri- 
ster overraskes  vi  over  hvor  fordrejet 
deres  tankegang  blev,  og  vi  overraskes 
over  hvor  stort  held  de  havde  med  at 
bedrage  mænd  og  kvinder.  Vi  spekulerer 
også  på  hvorfor  nogle  af  disse  menne- 
sker var  så  godtroende  -  så  lette  at  føre 
vild.  Og  med  al  denne  overraskelse  og 
spekulation  er  vi  tilbøjelige  til  at  placere 
disse  antikrister  i  et  eller  andet  hjørne  i 
den  fordums  historie  og  leve  videre  uden 
at  bekymre  os.  Dette  er  farligt.  Det  kan 
føre  til  at  man  taber  troen,  og  på  en 
åndelig  måde  kan  bringe  vores  eksistens 
til  ophør. 

Siden  foråret  1820  har  Satan  ført  et 
uforsonligt  angreb  mod  de  sidste  dages 
hellige  og  deres  ledere.  En  lang  række 
antikrister,  antimormoner  og  apostat- 
grupper  har  vist  sig  på  scenen.  Mange  af 
dem  er  stadig  iblandt  os  og  har  lukket  op 
for  en  ny  strøm  af  løgne  og  falske 
anklager.  Disse  trosødelæggere  og  vid- 
nesbyrdstyve   benytter  personlig  kon- 


takt, bøger,  presse,  radio  og  TV  samt 
andre  kommunikationsformer  til  at  så 
tvivl  og  forstyrre  de  sande  troendes  fred. 
For  to  måneder  siden  modtog  vi  et 
kærligt  brev  fra  en  biskop.  Han  fortalte 
os  at  han  havde  været  involveret  i 
udelukkelsen  af  en  nylig  omvendt.  Den 
nyomvendte  var  blevet  påvirket  af  en 
meget  ivrig  apostat,  som  havde  held  med 
at  ødelægge  den  nyomvendtes  vidnes- 
byrd. Det  virker  som  om  denne  frafald- 
ne, for  at  bringe  Joseph  Smith  og  de 
efterfølgende  profeter  i  miskredit,  har 
citeret  ændringer  foretaget  i  kirkens 
publikationer  i  årenes  løb. 
Denne  fremgangsmåde,  som  den  fra- 
faldne benyttede,  er  almindelig  blandt 
dem  som  er  mere  interesseret  i  skyggerne 
end  i  lyset.  Hvis  deres  logik  blev  fulgt,  så 
måtte  de  brænde  Det  ny  Testamente 
eftersom  Lukas'  evangelieberetning  ikke 
præcis  ligner  Mattæus'  eller  fordi  Apost- 
lenes Gerninger  giver  to  forskellige  ver- 
sioner af  Paulus'  åbenbaring  på  vejen  til 
Damaskus.  (Se  Ap.  g.  9: 1-9  og  22:4-1 1). 
Mange  af  frafaldne  mangler  tro  på 
nutidige  profeter  og  fortsat  åbenbaring. 
De  sætter  deres  lid  til  frelse  til  andre  ting 
end  det  som  har  med  levende  profeter  og 
levende  tro  at  gøre. 

Så  følger  spørgsmålet:  Hvordan  reage- 
rer vi  overfor  sådanne  ondsindede  hen- 
sigter? Slår  vi  igen?  Tillad  mig  at  foreslå 
en  handlingsplan  -  en  som  er  i  harmoni 
med  Frelserens  lærdomme  og  som  hvis 
den  følges,  harmonerer  med  fortidige  og 
nutidige  profeters  kloge  råd: 

1.  Undgå  dem,  som  vil  ødelægge  din 
tro.  Undgå  dem,  som  ødelægger  din  tro. 
Den  sæd  som  de  sår  i  menneskers  sind 
vokser  som  kræft  og  opæder  Ånden. 
Sande  sendebud  fra  Gud  er  opbyggere 
ikke  ødelæggere.  Vi  sender  vore  missio- 
nærer ud  i  verden  for  at  undervise  og 

hjælpe  mennesker  med  at  modtage  sand- 
heden, linie  for  linie  indtil  evangeliets 
fylde  er  modtaget  (se  L&P  98:12).  Som 
en  nyomvendt  vidnede:  „Min  tidligere 
kirke  gav  mig  kapitlet  om  jordelivet. 
Jesu  Kristi  Kirke  af  Sidste  Dages  Hellige 
tilføjede  to  kapitler  yderligere  vedrøren- 
de forudtilværelsen  og  livet  herefter." 

2.  Hold  befalingerne.  Præsident  Brig- 
ham Young  har  lovet:  „Alt  hvad  vi  skal 
gøre  er  at  gå  fremad  og  opad,  og  højne 
vor  Fader  og  vor  Guds  befalinger  så  vil 
han  gøre  vore  fjender  til  skamme" 
(Discourses  of  Brigham  Young,  udvalgt 
af  John  A.  Widtsoe,  Salt  Lake  City, 
Deseret  Book  Co.,  1957  s.  347).  Hvis  vi 
adlyder  hellige  love  vil  vi  iføre  os  selv 
„Guds  fulde  rustning"  og  kunne  holde 
stand  mod  djævelens  snigløb  (se  Ef. 
6:11-18).  Desuden  vil  vi,  gennem  vor 
lydighed  sikres  Helligåndens  vejledning 
og  beskyttelse. 

3.  Følg  de  levende  profeter,  som  vi 
netop  har  fået  formaning  om.  En  af 
kirkens  ledere  har  sagt:   „Se  altid  til 


Ældste  Carlos  E.  Asay,  De  halvfjerds' 

kirkens  præsident  og  hvis  han  nogen 
sinde  siger  at  I  skal  gøre  noget  og  det  er 
forkert,  og  I  så  gør  det  så  vil  Herren 
velsigne  jer  for  det  .  .  .  men  I  skal  ikke 
være  urolige  for  Herren  vil  aldrig  lade  sit 
talerør  føre  medlemmerne  på  vildspor" 
(Heber  J.  Grant,  citeret  af  Marion  G. 
Romney  i  Conference  Report,  oktober 
1960,  s.  78).  Når  vi  lytter  til  andres  lære 
med  undtagelse  af  hans  som  er  ordineret 
af  Gud,  så  bevæger  vi  os  i  ukendte 
minefelter  og  udsætter  vores  sjæl  for  fare 
(se  L&P  43:2-7;  52:9). 

4.  Diskuter  eller  debatter  aldrig  lær- 
domspunkter.  Mesteren  har  advaret  at 
„den,  der  har  en  trættekær  ånd,  er  ikke 
af  mig,  men  af  djævelen"  (3  Nephi 
11:29).  Vi  er  inkonsekvente  hvis  vi 
benytter  Satans  metoder  til  at  opnå 
retfærdige  formål.  En  sådan  inkonse- 
kvent resulterer  kun  i  skuffelse,  i  at  man 
mister  Ånden  og  lider  et  endeligt  neder- 
lag. Husk:  „vi  kræver  ret  til  at  dyrke  den 
almægtige  Gud  i  overensstemmelse  med 
vor  egen  samvittigheds  bud  og  indrøm- 
mer alle  mennesker  den  samme  ret"  (1 1 . 
Trosartikel). 

5.  Ransag  skrifterne.  Hvis  vi  betrag- 
tede skrifterne  som  vores  personlige 
vejledning  eller  kompas  så  vil  kun  få  af 
os  fare  vild.  (Se  Alma  37:44).  Jernstan- 
gen er  Guds  ord,  og  hvis  vi  holder  os  til 
den,  vil  vi  ikke  falde. 

6.  Bliv  ikke  ledt  bort  fra  kirken.  Der 
findes  dem,  som  ønsker  at  trække  jer 
bort  fra  jeres  kurs  og  få  jer  til  at  spilde 
jeres  tid  og  energi.  Satan  benyttede  et 
afledningstrick  da  han  fristede  Kristus  i 
ørkenen.  Frelserens  bestemte  svar:  „Vig 
bort,  Satan"  (Matt.  4:10)  er  et  passende 
eksempel  for  os  alle. 

7.  Bed  for  jeres  fjender .  Kristus  sagde 
til  nephiterne:  „Elsk  jeres  fjender,  vel- 
sign dem,  som  forbander  jer,  gør  dem 

godt,  som  hader  jer  og  bed  for  dem,  som 
krænker  jer  og  forfølger  jer"  (se  3  Nephi 
12:44;  se  også  Matt.  5:44;  3  Nephi  10:10- 
12).  Mens  Frelseren  hang  på  korset  bad 
han  indtrængende:  „Fader!  tilgiv  dem; 
thi  de  ved  ikke,  hvad  de  gør"  (Luk. 
23:34).  Der  findes  mange  som  holdes 


En  9-skridts  plan  foreslås 

som  beskyttelse  mod  vor  tids 

antikrister. 


væk  fra  sandheden  ikke  fordi  de  ikke 
ønsker  det,  men  fordi  de  ikke  ved  hvor 
de  skal  finde  den  (Se  L&P  123:12). 

8.  Øv  jer  i  „ubesmittet  gudsdyrkelse". 
Involver  jer  i  kristne  tjenestegerninger, 
sørg  for  de  syges  og  de  fattiges  behov, 
besøg  de  faderløse  og  enkerne  samt  vær 
barmhjertig  overfor  alle,  hvadenten  det 
er  i  kirken  eller  udenfor  kirken  (se  Jakob 
1:27  og  Alma  1:30). 

9.  Husk  at  der  kan  være  mange  spørgs- 
mål, som  vi  ikke  har  svar  på,  og  at  nogle 
ting  ganske  enkelt  må  accepteres  gennem 
tro.  En  Herrens  engel  spurgte  Adam: 
„Hvorfor  bringer  du  offer  til  Herren?" 
Han  svarede  „jeg  ved  det  ikke,  kun  at 
Herren  befalede  mig  det"  (Mose  5:6). 
Der  kan  komme  tidspunkter  hvor  vi 
bliver  bedt  om  at  stige  op  på  bjerget  og 
ofre  vore  sønner,  uden  en  fuldstændig  og 
forudgående  forklaring  (se  1  Mose  Bog 
22:1-12.  O.  a.).  Tro  er  evangeliets  første 
princip  og  er  et  udviklingsprincip. 

Jeg  går  ud  fra  at  der  kun  er  få  som  bedre 
kender  Satan  og  hans  håndlangeres 
virkelighed  end  fuldtidsmissionæren,  ef- 


tersom missionæren  er  udsat  for  mod- 
standerens gloende  og  flyvende  pile, 
mens  han  eller  hun  arbejder  i  første  linie  i 
vor  kamp  mod  synd.  Jeg  lover  alle 
missionærer  -  og  alle  medlemmer  -  at 
hvis  disse  nævnte  ni  skridt  konsekvent 
følges,  så  vil  sejren  bliver  jeres  og  jeres 
tro  og  vidnesbyrd  vil  blive  bevaret. 
På  samme  tid  - 

1.  kan  jeg  forsikre  jer  om,  at  mod- 
stand mod  vores  sag  vidner  om  dens 
guddommelighed.  Ville  Satans  kræfter 
samle  sig  mod  os,  hvis  vi  ikke  udgjorde 
en  trussel  mod  disse  magter? 

2.  kan  jeg  forsikre  jer  om  at  mod- 
stand hvis  man  møder  den  og  overvinder 
den  har  en  lutrende  indflydelse  på  os.  Et 
vers  i  en  af  vores  salmer  lyder  således: 

,,Om  end  gennem  prøven  jeg  lader 

dig  gå, 

din  nåde  tilstrækkelig  skal  du  vist  få; 

du  skal  ikke  skades  af  prøvelsens  ild, 

at  lutre  dit  hjerte  .  .  .  er  alt  hvad  jeg 

vil" 

(„Så  sikker  en  grundvold"  Sange, 

nr.  166). 

Frelseren  lærte  lydighed  gennem  de  ting 
som  han  led  (se  Hebr.  5:8).  Joseph 
Smiths  modgang  gav  ham  erfaringer  der 
var  til  bedste  for  ham  (se  L&P  122:7). 

3 .  kan  jeg  forsikre  jer  om  at  de  vande, 
som  vi  er  vant  til  at  svømme  i,  kun  er  små 
vandpytter  når  de  sammenlignes  med  de 
dybe  modstandsfloder,  som  profeten 
Joseph  og  andre  har  svømmet  i  (se  L&P 
127:2). 

4.  kan  jeg  forsikre  jer  ornat  vor  sager 
retfærdig  og  at  den  vil  opnå  succes 
uanset  hvilken  modstand  der  udøves 
mod  os.  Sidste  dages  hellige  fra  vor  tid  er 
blevet  styrket  gennem  disse  ord:  „Men- 
nesket kunne  lige  så  godt  strække  sin 
svage  arm  ud  for  at  standse  Missouriflo- 

den  i  dens  løb  eller  vende  strømmen  i 
modsat  retning,  som  hindre  den  Almæg- 
tige i  at  udgyde  kundskab  fra  Himlen 
over  de  sidste  dages  helliges  hoveder" 
(L&P  121:33). 

Præsident  Brigham  Young  har  sagt: 
„Hver  gang  man  viser  modstand  overfor 
mormonismen,  så  hjælper  man  den  blot 
til  at  vokse  for  man  får  den  aldrig  til  at 
blive  mindre.  Det  har  den  almægtige 
Herre  sørget  for"  (Discourses  of  Brig- 
ham Young,  udvalgt  af  John  A.  Widtsoe, 
Salt  Lake  City,  Deseret  Book  Co.,  1941, 
s.  351). 

Af  hele  mit  hjerte  bønfalder  jeg  jer,  som 
bevæger  jer  i  udkanten  af  vores  tro,  om 
at  søge  den  sikkerhed  som  findes  i  troens 
midte.  Dette  kan  bedst  gøres  ved  at  I 


rådføre  jer  med  jeres  ledere  og  forbliver 
indenfor  de  helliges  fællesskabs  cirkler 
samt  modtager  næring  fra  Guds  gode 
ord.  Tillad  ikke  troløse  mennesker,  at  få 
jer  væk  fra  den  rette  vej  eller  bringe  jeres 
eksistens  til  ophør  (se  Moroni  6). 
Og  jeg  beder  for  dem  som  beskæftiger  sig 
med  den  højeste  form  for  tyveri  -  det  at 
berøve  mennesker  deres  dyrebare  vid- 
nesbyrd. Hvis  noget  sådant  fortsættes  vil 
det  blot  lede  til  den  frugtesløshed  og 
tomhed,  som  findes  i  en  drøm  i  et  syn  om 
natten  (se  2  Nephi  27:3;  Ap.  g.  5:33-39). 
Må  Gud  hjælpe  os  i  vores  kamp  imod 
synd.  Selv  om  vi  er  få  i  antal  og  ringe  i 
herredømme,  må  vi  så  gå  fremad  „udru- 
stet med  retfærdighed  og  Guds  kraft  i 
stor  herlighed"  (1  Nephi  14:14)  det  er 
min  bøn  i  Jesu  Kristi  navn.  Amen.  □ 


To  medlemmer  af  De  halvfjerds'  Præsidium  lytter  til  konferencen,  ældste  Carlos  E.  Asay 
og  ældste  M.  Russell  Ballard 

Mine  får 


hører  min  røst" 


Ældste  Yoshihiko  Kikuchi 
De  halvfjerds'  første  Kvorum 


Jeg  føler  mig  ydmyg  og  priviligeret  over 
at  være  sammen  med  jer  brødre  og  søstre 
denne  eftermiddag.  Jeg  håber  og  beder 
om  at  Herrens  Ånd  vil  være  hos  mig  så  at 
vi  må  kunne  kommunikere  sammen. 
Jeg  ved  af  hele  mit  hjerte  og  hele  min  sjæl 
at  vor  himmelske  Fader  lever.  Han  lever  i 
sandhed.  Jeg  ved  at  vor  himmelske  Fader 
findes  og  at  han  er  rede  til  at  besvare  vore 
oprigtige  bønner.  Han  har  talt  til  sine 
børn  i  fordums  tid,  han  har  talt  til  os  i 
vor  tid,  til  vor  tids  mennesker  i  denne 
sidste  uddeling.  Vor  Fader  introducere- 
de sin  søn  Jesus  Kristus  for  de  menne- 
sker som  boede  på  det  amerikanske 
kontinent. 

Mormons  Bog  vidner:  ,,(de)  hørte  ...  en 
røst,  som  om  den  kom  fra  himlen;  og  de 
så  sig  omkring,  thi  de  forstod  ikke 
røsten,  som  de  hørte,  og  det  var  ikke  en 
barsk  stemme  og  heller  ikke  en  høj 
stemme;  men  selv  om  det  var  en  stille, 
sagte  røst,  så  gennemtrængte  den  dem, 
som  hørte  den,  til  det  inderste,  så  at  der 
ikke  fandtes  nogen  del  af  deres  legeme, 


som  den  ikke  fik  til  at  skælve;  ja,  den 
gennemtrængte  dem  i  selve  sjælens  in- 
derste og  gjorde,  at  deres  hjerter  brænd- 
te. 

Og  for  tredie  gang  hørte  de  røsten  og 
åbnede  ørerne  for  at  høre,  og  deres  øjne 
var  rettet  mod  det  sted,  hvorfra  lyden 
kom,  og  de  så  bestandig  op  mod  himlen, 
hvorfra  lyden  kom. 

Og  se,  tredie  gang  forstod  de  røsten,  som 
de  hørte,  og  den  sagde  til  dem: 
Se,  min  Søn,  den  elskede,  i  hvem  jeg  har 
velbehag,  i  hvem  jeg  har  herliggjort  mit 
navn,  hør  ham"  (3  Nephi  11:3,5-7, 
fremhævning  tilføjet). 
Jeg  ved,  at  den  samme  Fader  talte  til  de 
jødiske  folk  på  den  østlige  halvkugle.  Da 
vor  Herre  Jesus  Kristus  blev  døbt  vidner 
Bibelen:  ,,Og  se  Himlene  åbnedes  og  han 
så  Guds  Ånd  dale  ned  som  en  due  og 
komme  over  ham. 

Og  se,  der  lød  en  røst  fra  Himlene,  som 
sagde: , Denne  er  min  Søn,  den  elskede;  i 
ham  har  jeg  velbehag.'"  (Matt.  3:16-17). 
Jeg  ved,  at  Faderen  og  Sønnen  en  tidlig 

morgen  i  foråret  1820  viste  sig  for 
drengen  Joseph  Smith  i  staten  New  York. 
Joseph  Smith  vidnede:  „Jeg  (så)  en 
lyssøjle  lige  over  mit  hovede,  stærkere 
end  solens  glans,  og  den  dalede  gradvist 
ned,  indtil  den  hvilede  på  mig. 
Da  lyset  hvilede  på  mig,  så  jeg  to 
personer,  hvis  glans  og  herlighed  trodser 
enhver  beskrivelse,  stående  over  mig  i 
luften.  Den  ene  af  dem  talte  til  mig,  og 
kaldte  mig  ved  navn  og  sagde,  idet  han 
pegede  på  den  anden:  Denne  er  min 
elskede  Søn.  Hør  ham!"  (Joseph  Smith 
2:16-17). 

Jeg  ved  at  Joseph  Smith  så  Gud  Faderen 
og  hans  Søn  Jesus  Kristus.  Og  jeg  ved  at 
Joseph  var  en  sand,  levende  Guds  profet. 
På  samme  måde  som  Joseph  Smith  i  vor 
tid  og  de  fordums  disciple  og  apostle,  både 
på  den  vestlige  og  østlige  halvkugle,  så  ved 
jeg  også  at  vor  himmelske  Fader  eget 
vidnesbyrd  er  sandt:  Jesus  af  Nazaret  er 
hans  elskede  Søn,  i  hvem  han  har  velbe- 
hag. Hør  ham! 

Jeg  ved  at  Jesus  af  Nazaret  født  i  Judæas 
land  at  han  gik  langs  Genesarets  sø  og  på 
Palæstinas  marker  og  sletter.  Det  er  hans 
eget  vidnesbyrd,  som  vi  skal  høre,  det 
som  han  bar  overfor  Marta  der  var 
søster  til  hans  ven  Lazarus.  Ældste 
Monson  nævnte  i  går  dette  skriftsted: 
„Jeg  er  opstandelsen  og  livet;  den,  som 
tror  på  mig,  skal  leve,  om  end  han  dør. 
Og  enhver  som  lever  og  tror  på  mig,  skal 
i  al  evighed  ikke  dø.  Tror  du  det?"  (Joh. 
11:25-26). 

Brødre  og  søstre,  jeg  tror  på  dette  af  hele 
mit  hjerte  og  hele  min  sjæl.  Jeg  ved  at 
denne  samme  Jesus  overdrog  Joseph 
Smith  al  magt  og  myndighed,  der  var 
nødvendig  for  atter  at  genoprette  Guds 
rige  på  denne  jord,  således  at  ethvert 
menneske  kunne  få  mulighed  for  at  høre 
Faderens  elskede  Søn. 


Jeg  ved,  at  vor  himmelske  Fader  elsker  os 
så  meget,  at  han  gennem  sin  Søn  har 
tilvejebragt  en  måde  hvorpå  vi  kan  leve  i 
dette  liv.  Gennem  genoprettelsen  af 
Herren  Jesu  Kristi  evangelium  har  han 
tilvejebragt  en  måde,  hvorpå  vi  kan 
finde  evig  lykke,  ja,  sand  lykke. 
Mine  brødre  og  søstre,  mange  af  vor 
Faders  børn  i  Japan  og  Korea  tror  også 
på  vor  himmelske  Faders  vidnesbyrd  og 
lytter  til  hans  elskede  Søn. 
Kort  før  jeg  kom  her  til  denne  konferen- 
ce modtog  jeg  et  vidunderligt  brev  fra  en 
kvinde,  som  for  13  år  siden  havde  mistet 
sin  ægtemand.  Jeg  vil  gerne  læse  det  for 
jer.  Hun  sagde:  „Jeg  var  alene  tilbage  til 
at  opdrage  mine  to  sønner.  Da  jeg 
overværede  dåbsmødet  der  blev  afholdt 
for  min  ældste  søn,  der  på  det  tidspunkt 
gik  i  gymnasiet,  kunne  jeg  ikke  undgå  at 
føle  den  vidunderlige  atmosfære  som 
omgav  mig.  Jeg  blev  så  påvirket  af  den 
kærlige  ånd  hos  de  hellige.  Hvor  følte  jeg 
mig  dog  rig  og  ydmyg.  Jeg  så  min  søn 
klædt  i  hvidt  stige  ned  i  vandet.  Stavs- 
præsidentens  hustru  hviskede  til  mig,  at 
hans  synder  ville  blive  vasket  bort.  Jeg 
blev   så   overvældet   af  dette   øjebliks 


To  beretninger  som  fortæller 

om  nutidig  missionering 

verden  over. 


skønhed,  at  jeg  fik  tårer  i  øjnene  og 
mærkede  mit  hjerte  græde  af  glæde.  På 
det  tidspunkt  ønskede  jeg  at  vide  noget 
om  mig  selv.  Hvad  med  mig?  Hvad  med 
mig?  Var  det  muligt  at  også  jeg  kunne 

opleve  at  få  bortvasket  mine  synder? 
Hvis  mine  synder  kunne  blive  vasket 
bort  og  jeg  endnu  engang  kunne  blive 
ren,  så  ønskede  også  jeg  at  blive  døbt." 
Efter  i  fire  dage  at  have  studeret  og  bedt 
sammen  med  missionærerne  kom  også 
hun  til  at  acceptere  Frelseren  og  blev 
døbt.  En  tid  herefter  gik  hendes  yngste 
søn  også  i  dåbens  vande.  Nu  forbereder 
søster  Masako  Anan  og  hendes  to 
drenge  sig  til  at  drage  til  Tokyo  templet 
for  at  blive  beseglet  som  en  familie  til 
deres  afdøde  far  for  tid  og  evighed.  O, 
hvor  vidunderlig  er  ikke  evangeliets 
magt  som  kan  ændre  menneskers  hjerter 
fra  sorg  og  fortvivlelse  til  lykke  og  glæde! 
O  hvor  vidunderligt  er  det  ikke  at  vide, 
at  den  magt  som  blev  overdraget  Joseph 
Smith  kan  ændre  menneskers  hjerter! 
Jeg  ved  at  evangeliet  er  blevet  gengivet  og 
at  Guds  sande  kirke  er  blevet  genopret- 
tet her  på  denne  jord.  Jeg  inviterer 
ydmygt  alle  mine  venner  og  siger  ydmygt 
i  dag:  „Kom  og  få  del  i  dette  levende 
vand.  Tro  på  Faderens  vidnesbyrd:  (det- 
te er)  min  Søn  den  elskede,  i  hvem  jeg  har 
velbehag,  ...  hør  ham"  (3  Nephi  11:7). 
Jeg  ved  at  Mormons  Bog  ligesom  Bibe- 
len lyder  bekendt  for  dem,  som  ønsker  at 
høre  Faderens  elskede  Søn.  Det  er  Guds 
ord  og  det  har  magt  til  at  forandre 
menneskesjælene. 

Lad  mig  give  jer  et  eksempel  på  en  bror 
fra  Korea,  som  hørte  Frelserens  stem- 
me. Broder  Choi  havde  for  ni  måneder 
siden  forladt  sin  hustru,  sine  to  børn  og 
sin  mor.  En  dag  bankede  missionærerne 
på  i  den  lille  by  Kwang  Ju  i  Korea.  De 
fandt  hans  familie  og  familien  begyndte 
at  studere  sammen  med  missionærerne 
og  blev  snart  døbt.  Missionærerne  be- 
gyndte på  familiehjemmeaftenprogram- 
men  sammen  med  denne  familie. 
En  dag  købte  den  7-årige  datter  en 


Mormons  Bog  af  en  missionær,  og 
sendte  den  med  sit  enkle  og  alligevel 
smukke  vidnesbyrd  til  sin  far.  To  missio- 
nærer bragte  bogen  til  hendes  far  og  bar 
deres  stærke,  faste  vidnesbyrd  om  evan- 
geliets sandhed  og  familiens  betydning. 
Hendes  far  undrede  sig  over  hvorfor 
disse  mennesker  var  så  bekymrede  og 
venlige  overfor  ham,  og  hans  familie.  Da 
det  blev  aften  begyndte  han  at  læse  og 
hørte  Herrens  kendte  stemme.  Således 
blev  han  inspireret  og  fandt,  at  det  var 
sandt.  Han  fandt  også  det  vidnesbyrd, 
som  hans  datter  havde  skrevet.  Jeg  vil 
gerne  dele  det  med  jer  brødre  og  søstre, 
hun  sagde: 

,,Aboji,  Aboji,  Aboji"  som  oversat  bety- 
der „Far,  far,  far"  „jeg  vil  gerne  have 
familiehjemmeaften  med  dig!  kom  tilba- 
ge! vi  elsker  dig!  jeg  elsker  dig!  jeg 
behøver  dig!  jeg  ønsker  at  du  skal  læse 
denne  bog!  vor  himmelske  Fader  elsker 
dig!" 

Broder  Choi  blev  så  inspireret  og  opløf- 
tet ved  at  læse  Mormons  Bog  og  så  rørt 
af  den  og  sin  datters  vidnesbyrd,  at  han 
bad  missionærerne  døbe  sig.  Derfor  blev 

denne  familie  genforenet  og  broder  Choi 
er  nu  biskop  i  Kwang  Ju  3  ward.  Han 
sidder  her  i  tabernaklet  i  dag,  som  et 
levende  eksempel  på  én,  der  hørte  Frel- 
serens stemme  fra  Mormons  Bog. 
Å,  hvor  har  vi  dog  brug  for  Herrens 
missionærer  til  at  bringe  Faderens  vid- 
nesbyrd om  hans  elskede  Søn  ud  til  alle 
folkeslag  stammer  og  tungemål!  Der  må 
være  mange  som  biskop  Choi  og  søster 
Anan  i  jeres  eget  nabolag. 
Jeg  ved  at  Spencer  W.  Kimball  er  en 
Herrens  profet.  Han  er  en  levende 
profet.  Han  belærer  os  indtrængende  om 


at  vi  bør  øge  vort  tempo  og  vor  indsats; 
gør  det  nu!  Præsident  Kimball,  du  er  en 
Herrens  levende  profet,  du  er  en  mand 
som  er  blevet  foragtet  og  fyldt  med  sorg, 
som  Job  i  fordums  tid  og  alligevel  er  du 
klar  til  at  fortsætte  til  at  bestige  endnu  et 
bjerg.  Vi  elsker  dig,  vi  behøver  dig. 
Brødre  og  søstre,  hvorfor  lytter  vi  ikke 
mere  ydmygt  til  denne  Herrens  tjener,  så 
vi  kan  øge  vores  indsats  og  dele  dette 
vidunderlige,  Herren  Jesu  Kristi  evange- 
lium med  endnu  en  biskop  Choi  og 
endnu  en  søster  Anan.  Jeg  beder  ydmygt 
i  Herren  Jesu  Kristi  navn.  Amen.  □ 


Lær  dem  hvorfor 


Ældste  Paul  H.  Dunn 
De  halvfjerds'  første  Kvorum 


Det  er  en  ganske  særlig  glæde  for  mig 
endnu  engang  at  stå  foran  jer  søskende 
og  fornemmejeres  gode  ånd.  Jeg  er  glad 
fordi  vi  er  venner. 

Ser  I,  konferencen  er  en  dejlig  tid  fordi  vi 
bliver  åndeligt  opløftede,  kan  være  sam- 
men og  modtage  kloge  råd.  Nu  hvor  vi 
har  hørt  alle  disse  gode  råd  kan  jeg  ikke 
lade  være  med  at  tænke  på  den  unge 
sportsmand  som  havde  forsøgt  næsten 


alle  sportsgrene  undtagen  falskærms- 
udspring.  Derfor  tog  han  nogle  teorikur- 
ser i  faldskærmsudspring. 
Da  dagen  kom  hvor  han  for  første  gang 
skulle  springe  alene  blev  han  lidt  bange, 
så  han  gik  ind  til  sin  instruktør  og  sagde: 
„Jeg  er  ikke  sikker  på  at  jeg  ønsker  at 
fortsætte  med  dette  her." 
Instruktøren  sagde:  ,,Du  skal  ikke  være 
bange.  Vi  skal  nok  passe  på  dig,  du  får  2 

ekstra   faldskærme    med    dig    når   du 
springer." 

Flyvemaskinen  startede  og  nåede  op  i 
900  m  højde.  Det  var  med  frygt  og 
bæven  den  unge  mand  lod  sig  skubbe  ud. 
Da  han  var  kommet  omkring  600  m  ned 
kom  han  i  tanker  om  at  han  skulle 
trække  i  udløsningssnoren.  Det  gjorde 
han  men  faldskærmen  åbnede  sig  ikke. 
Han  trak  derpå  i  den  anden  snor  og  den 
skærm  åbnede  sig  heller  ikke.  Derpå 
trak  han  i  den  tredie  snor  og  den  3. 
skærm  åbnede  sig  heller  ikke. 
Til  hans  store  forbløffelse  mødte  han 
netop  på  dette  tidspunkt  en  mand  som 
kom  op  i  luften  nede  fra  jorden.  De 
passerede  hinanden  på  vejen.  Den  unge 
faldskærmsudspringer  råbte  til  sin  ny- 
fundne ven:  „Undskyld,"  sagde  han  ,,du 
kender  vel  ikke  noget  til  faldskærme?" 
„Nej,"  svarede  vennen,  „men  du  skulle 
vel  ikke  kende  noget  til  petroleumsov- 
ne?" 

Jeg  tror  at  vi  allesammen  har  brug  for 
gode  råd.  Det  sker  ofte  at  forældre  og 
unge  mennesker  spørger  mig:  „Hvordan 
underviser  man  i  evangeliet  så  det  bliver 
meningsfyldt  og  anvendeligt?"  Kære 
søskende  ved  I,  at  når  man  skal  lære  et 
nyt  begreb  eller  princip  eller  ændre  et 
adfærdsmønster,  så  kræver  det  at  man 
tager  5  vigtige  skridt? 
For  det  første  -  skal  man  påvirke  et 
menneske.  For  det  andet  -  er  der  loven 
om  gentagelse.  For  det  tredie  -  skal  man 
få  det  menneske  til  at  forstå  hvorfor. 
Mennesker  i  alle  aldre  ønsker  at  kende 
svarene  på  hvorfor'erne  i  evangeliet  og 
ikke  blot  at  kende  reglerne.  Det  er  det 
aller  vigtigste  aspekt  i  undervisning, 
fordi  det  fjerde  skridt  er  overbevisning 
og  det  femte  anvendelse  og  disse  to  skridt 
kan  ikke  tages,  før  man  har  forstået. 
Alt  for  ofte  lyder  vores  svar  til  unge 


menneskers  spørgsmål:  „Jo  fordi  skrif- 
ten siger  det"  eller  „det  har  vore  ledere 
sagt".  Unge  mennesker  ønsker  at  vide 
hvorfor  skrifterne  siger  således  og  hvor- 
for ledere  er  så  bekymrede. 
Lad  mig  fortælle  jer  en  personlig  ople- 
velse jeg  havde  for  nogle  år  siden  på 
universitetet. 

Jeg  havde  deltaget  i  et  ganske  særligt 
møde  sammen  med  nogle  unge  menne- 
sker. Vi  havde  talt  om  tempelægteskab. 
Da  vi  forlod  mødet  fulgtes  jeg  med  tre 
unge  piger,  og  en  af  dem  kendte  jeg 
ganske  godt.  Jeg  havde  hørt  at  hun  gik 
sammen  med  en  dreng  der  ikke  var 
medlem  af  kirken,  og  jeg  sagde  forsigtigt 
til  hende,  at  man  har  en  tendens  til  at 
gifte  sig  med  den  man  går  ud  med.  Jeg 
sagde:  „Jeg  glæder  mig  til  den  dag  jeg 
kan  forrette  din  vielse  i  templet." 
Hun  kiggede  på  mig  og  sagde:  „Ja  men 
jeg  er  ikke  sikker  på  at  jeg  skal  giftes  i 
templet." 

Og  jeg  sagde  „Hvorfor  ikke?" 
Hun  kiggede  på  mig  som  kun  unge 
mennesker   kan    og   sagde:    „Hvorfor 
skulle  jeg  det?" 

„Nå  ja,  mødre,  fædre  og  lærere  !  Hvad 
siger  man  så  ?" 

Og  jeg  gjorde  ligesom  de  fleste  lærere 
standsede  op  og  tænkte  mig  om.  Og  så 
sagde  jeg  idet  jeg  håbede  på  at  få 
inspiration:  „Hvorfor  skulle  du  ikke?" 
Hun  kiggede  på  mig  igen  og  sagde:  „Vil 
du  virkelig  gerne  vide  det?" 
Og  jeg  sagde:  „Ja,  vær  sød  at  fortælle 
mig  det." 

Hun  sagde:  „Hvor  godt  kender  du  min 
far?" 

Jeg  svarede:  „Ganske  godt." 
Hun  sagde:  „Min  far  ser  så  god  ud  når 
han  er  sammen  med  andre.  Jo  han  er  en 
god  mand,  men  han  er  en  lille  smule 
hyklerisk."  Hun  sagde:  „Du  skulle  se 

hvordan  han  behandler  min  mor  der- 
hjemme. Og  du  ved  min  mor  og  far  er 
viet  i  templet.  Jeg  ønsker  ikke  et  ægte- 
skab som  deres."  Hun  sagde:  „Hvor 
godt  kender  du  bror  og  søster  det  og 
det?"  -  Andre  bekendte. 
Jeg  sagde:  „Jeg  kender  dem." 
Hun  sagde:  „Ved  du,  at  jeg  somme  tider 
passer  deres  børn?  De  er  også  viet  i 
templet  og  jeg  vil  ikke  bryde  mig  om  et 
ægteskab  som  det  de  har."  Hun  sagde: 
„Hvor  godt  kender  du  hr.  og  fru.  det  og 
det?"  Det  er  nogle  dejlige  mennesker 
som  bor  i  nabolaget,  men  de  er  ikke 
medlemmer  af  kirken.  De  har  ti  børn. 
Hun  sagde:  „Jeg  passer  også  deres  børn, 
og  jeg  kunne  godt  tænke  mig  et  ægteskab 
som  det  de  har." 

Nå,  hvad  siger  I  til  det  far  og  mor  og 
lærere?  Fortæller  I  dem  hvad  skrifterne 


siger  de  skal  gøre?  Ja  det  er  det  ledere 
underviser  om.  Men  unge  mennesker 
ønsker  at  vide  hvorfor  og  af  hvilken 
grund. 

Jeg  var  stadig  en  lille  smule  forvirret.  I 
nærheden  af  os  stod  en  anden  ung  pige. 
Jeg  vendte  mig  om  mod  hende  og  sagde: 
„Hvordan  ville  du  svare  på  dette  her?" 
Hun  var  straks  parat.  Hun  vendte  sig  om 
mod  sin  veninde  og  sagde:  „Jane  du  er 
ikke  retfærdig." 
Jane  sagde:  „Hvorfor  ikke?" 
Hun  sagde:  „Fordi  du  dømmer  kirken 
på  grund  af  to,  tre  eksempler  som  ikke 
nødvendigvis  repræsenterer  det  vi  tror 
på  og  underviser  om  eller  hvordan  vi  bør 
leve."  Hun  sagde:  „Lad  mig  stille  dig  en 
spørgsmål.  Hvornår  har  du  sidste  gang 
været  inde  i  en  personlig  krise,  måske  en 
skuffelse  med  en  ung  mand,  en  eksamen- 

sopgave,  eller  et  forhold  til  andre  men- 
nesker der  har  bekymret  dig  en  lille 
smule  og  hvor  din  far  har  fornemmet  det 
og  er  kommet  ind  i  dit  værelse  og  har  sat 
sig  på  sengekanten  har  strøget  dig  over 
håret  og  sagt: , Kunne  du  ikke  tænke  dig 
en  velsignelse  i  aften?'" 
Jane  kiggede  på  hende  og  sagde:  „Det 
har  min  far  da  aldrig  gjort." 
Den  unge  pige  sagde:  „Men  det  har  min 
far." 

Så  gik  de  videre  sammen  mens  hun 
fortalte,  hvordan  hendes  far  regelmæs- 
sigt underviste  familien.  De  udvekslede 
erfaringer  om  familiebøn.  Hun  nævnede 
otte  -  ni  tilfælde  lige  efter  hinanden.  Jeg 
kunne  se  en  forandring  hos  Jane.  Man 
kunne  se  i  Janes  øjne  at  hun  tænkte:  ,,Ja, 
jeg  kunne  tænke  mig  en  sådan  mand." 
For  nogle  måneder  siden  havde  jeg  den 
fornøjelse  at  forrette  denne  vielse  i 
templet.  Jeg  kan  godt  lide  den  tanke,  at 
det  var  den  aften  der  skete  en  foran- 
dring. 

De  fleste  forkerte  valg  som  træffes,  før 
eller  efter  et  ægteskab,  træffes  ikke  på 
grund  af  oprør,  eller  fordi  man  har  i 
sinde  at  begå  fejl,  men  på  grund  af 
fejloplysninger,  dårlig  kommunikation 
og  mangel  på  forståelse.  Hvis  parrene 
virkelig  forstår  hvad  evigt  ægteskab  er, 
hvorfor  det  er  så  vigtigt,  og  hvordan 
man  kan  opnå  det,  er  der  i  de  fleste 
tilfælde  ingen  som  behøver  at  overbevise 
dem  om  at  de  bør  træffe  det  rette  valg; 
der  er  i  virkeligheden  heller  ingen  der 
ville  kunne  overtale  dem  til  ikke  at  træffe 
de  rette  valg. 

Lad  mig  stille  jer  unge  mennesker  et 
spørgsmål.  Har  I  nogen  sinde  undret  jer 
over  hvorfor  Gud  giver  os  forbud  mod 
at  gøre  visse  ting,  råder  os  så  kraftigt 
imod  dem,  advarer  os,  ja  oven  i  købet 
befaler  os?  Tror  I  at  disse  befalinger  er 


tilfældige  luner  eller  mærkværdige  eksa- 
mensopgaver, almindeligheder  som  er 
vigtige  for  nogle  mennesker  men  ikke  for 
andre? 

Det  tror  jeg  ikke.  Guds  befalinger  er 
kærlige  råd  fra  en  klog  Fader.  Vores 
forståelse  af  Gud  og  vores  begreber  om 
at  han  er  en  kærlig  og  personlig  him- 
melsk Fader  tillader  ingen  anden  defini- 
tion. Han  giver  os  befalinger,  fordi  han 
elsker  os  og  ønsker  vi  skal  være  lykkeli- 
ge. Kyskhed  er  et  udmærket  eksempel. 
Gud  ved  simpelthen  at  dyd  bærer  lønnen 
i  sig  selv,  at  hvis  vi  passer  på  os  selv  til 
fordel  for  en  evig  ægtefælle,  vil  denne 
forpligtelse  blive  endnu  smukkere  og  til 
endnu  større  glæde.  Det  er  ganske  enkelt 
et  spørgsmål  om  man  ønsker  at  få  en 
krone  nu  eller  en  diamant  senere.  En- 
hver øjeblikkelig  fornøjelse,  som  kan 
resultere  i  et  førægteskabeligt  forhold, 
kan  ikke  sammenlignes  med  den  uende- 
lige meget  større  glæde  ved  at  være  ét  i 
ægteskabet.  Og  den  tidligere  tilfredsstil- 
lelse kan  ødelægge  mulighederne  senere. 
Kyskhed  er  som  at  sætte  penge  i  banken. 
Når  man  sparer  sig  selv  vil  man  spare 
sammen  til  glæden  -  glæden  ved  at 
tilhører  den  ene  og  kun  den  ene.  I  sparer 
sammen  til  glæden  ved  at  kunne  sige: 
„Jeg  er  din  og  jeg  har  aldrig  tilhørt 
andre." 

Nogle  vil  spørge:  „Hvad  nu  hvis  vi 
allerede  ved  hvem  den  ene  er?  Hvad  nu 
hvis  vi  allerede  har  forpligtet  os  og  vi 
bare  venter  på  ceremonien?"  Svaret 
lyder:  Det  er  ikke  blot  en  ceremoni,  det  er 
en  pagt  -  med  både  Gud  og  med  din 
partner,  og  når  man  venter  viser  man  den 
dybeste  kærlighed  og  respekt  for  begge 
parter. 

Nogle  vil  sige:  „Men  vi  elsker  hinanden 
alt  for  meget  til  at  kunne  vente."  Svaret 
til  dette  er,  at  der  ikke  findes  noget  der 

dominerende  hos  jer  vil  der  være  så  mere 
grund  til  at  beherske  det  og  finde  andre 
værdimålere.  Behersk  er  det  ord  som  den 
kloge  fader  Alma  anvendte,  da  han 
rådgav  sin  søn  Shiblon  og  det  løfte  han 
tilføjede  er  nøglen  til  forståelse:  „Be- 
hersk .  .  .  dine  lidenskaber,  så  du  kan 
være  fyldt  med  kærlighed"  (Alma 
38:12).  Beherskelse  øger  styrken,  giver 
større  magt  og  større  kærlighed.  Der  er 
nøjagtigt  to  måder  at  styre  en  hest  på. 
(Vi  lærte  en  lille  smule  om  det  i  aftes  til 
præstedømmemødet.)  Den  ene  måde  går 
ud  på  at  dræbe  den,  den  anden  på  at 
beherske  den.  Alma  har  aldrig  sagt,  at 
man  skal  dræbe  sine  lidenskaber.  Det 
betyder  ikke  at  lidenskaber  dårlige,  og  at 
vi  ikke  bør  have  dem.  Tværtimod,  de 
ting  som  vi  elsker,  og  hvis  magt  vi 
respekterer,  må  vi  beherske. 
En  hest  er  stærkere  end  et  menneske 
derfor  må  mennesket  beherske  den, 
således  at  han  har  herredømmet  over 
dens  kræfter,  og  anvender  dem  til  noget 
godt.  Lidenskaber  er  stærkere  end  vi  er, 


*     wmw*  æ  :-.i  .  .røsm 


hedder  at  elske  hinanden  for  meget,  og 
at  det  er  for  megen  selviskhed  og  ikke 
kærlighed,  når  man  går  imod  guddom- 
melige råd  og  taler  for  at  bryde  dyd. 
Enhver  kærlighed  som  skal  være  evig  må 
nødvendigvis  bl.  a.  omfatte  respekt,  tro, 
tillid,  beundring,  ærværdighed,  og  der 
må  være  åndelige  og  mentale  aspekter  i 
den  såvel  som  fysiske  og  følelsesmæssi- 
ge. Intet  forhold  hvad  enten  det  er 
verdsligt  eller  evigt,  kan  eksistere  uden 
disse  egenskaber.  Enhver  kærlighedsro- 
man fyldt  med  nøjagtige  beskrivelser  af 
elendighed,  fordi  disse  egenskaber 
mangler. 
Hvis  det  fysiske  har  en  tendens  til  at  være 


,,Gud  giver  os  befalinger 

fordi  han  elsker  os  og 

ønsker  vi  skal  være 

lykkelige.  Hans  bud  viser  os 

vejen  til  lykke." 


derfor  må  vi  beherske  dem  og  styre  deres 
kræfter,  og  anvende  dem  til  at  styrke  et 
ægteskab,  og  forme  det  til  noget  evigt. 
Men  man  er  nødt  til  at  vide  hvordan 
man  behersker  en  hest  eller  en  lidenskab. 
Husk  at  et  fysisk  forhold  simpelthen  er 

for  smukt  til  at  sætte  over  styr,  for 
vidunderligt  til  at  gå  til  spilde.  Det  er 
som  sølv  der  er  for  kostbart  til  at  lægge 
upudset  frem  til  en  smuk  banket. 
Husk  at  har  man  forstået  hvorfor,  når 


man  undervises,  vil  man  udvikle  den 
rette  indstilling  eller  ændre  adfærd.  Jeg 
beder  til  at  Gud  vil  skænke  os  visdom  til 
at  undervise  klogt  og  med  forståelse  i 
Jesu  Kristi  navn.  Amen.  □ 


Mit  speciale  er 
barmhjertighed 

Ældste  Marion  D.  Hanks 
De  halvfjerds'  første  Kvorum 


Mit  emne  i  dag  er  barmhjertighed. 
Digteren  skrev  at  barmhjertighed  er 
„velsignelser  til  to  -  den  velsigner  give- 
ren og  modtageren"  og  derpå  tilføjede 
han:  „Den  jordiske  magt  viser  således,  at 
den  ligner  Guds  magt  -  når  barmhjertig- 
hed mildner  retfærdighed."  (Købmanden 
i  Venedig,  4.  akt.) 

Jeg  er  sikker  på,  at  alle  som  er  indenfor 
min  stemmes  rækkevidde  i  dag,  går  ind 
for  barmhjertighed.  Men  når  barmhjer- 
tighed kun  betragtes  som  et  princip, 
upersonlig  barmhjertighed,  er  den  ikke 
til  mere  nytte  eller  nogen  større  dyd  end 
upersonlig  tro,  eller  upersonlig  omven- 
delse, eller  upersonlig  kærlighed. 
Som  ny  missionspræsident  for  nogle  år 


siden  aflagde  jeg  en  slags  pligtbesøg  hos 
en  god  mand  med  en  stærk  mening.  Han 
ønskede  at  tale  med  mig  om  bedømmel- 
sen af  en  fejltagelse,  som  en  ung  missio- 
nær havde  gjort.  Det  var  ganske  harm- 
løst og  blot  en  misforståelse,  som  den 
unge  mand  oprigtigt  havde  bedt  om 
tilgivelse  for.  Jeg  var  fuldt  ud  tilfreds 
med  denne  løsning.  Men  det  var  min  ven 
ikke.  Han  insisterede  på  at  der  skulle 
foreligge  en  eller  anden  form  for  straf,  en 
offentlig  straf  som  sikrede  en  ydmygelse. 
Den  unge  mand  måtte  betale,  og  jeg 
måtte  sørge  for  at  han  blev  straffet. 
Vi  talte  fornuftigt  sammen  om  det.  Hans 
indstilling  var,  at  retfærdighed  kræver 
sin  løn,  og  at  nåden  ikke  kan  berøve 

retfærdigheden  sit.  Det  var  jeg  enig  med 
manden  i,  og  mindede  ham  om  at  de  ord 
han  havde  citeret  var  nævnt  i  en  hændel- 
se i  Mormons  Bog,  hvor  en  af  Guds 
udvalgte  tjenere  tidligt  i  sit  liv  havde  haft 
desperat  brug  for  barmhjertighed,  og 
havde  modtaget  den,  og  at  han  nu  var  i 
færd  med  at  undervise  en  uomvendt  søn, 
som  søgte  retfærdighed  i  en  alvorlig  synd 
han  selv  havde  begået.  Faderen  Alma 
underviste  Corianton  om  forsoningens 
konsekvenser,  og  medens  han  anerkend- 
te retfærdighedens  plads  vidnede  han  tre 
gange  om  Guds  ,,barmhjertighedsplan" 
som  Kristus  havde  tilvejebragt  gennem 
sin  hellige  gave. 

„Nåden  gør  krav  på  den  bodfærdige," 
sagde  han. 

„Nåden  gør  ligeledes  fordring  på  alt, 
hvad  der  tilhører  den"  (Alma  42:23,24). 
Der  vil  blive  skænket  „omvendelse  .  .  . 

hvilken  omvendelse  barmhjertighed 
kræver;  ellers  gør  retfærdigheden  krav 
på  mennesket"  (Alma  42:22). 
Corianton  lyttede,  omvendte  sig  og  fik 
tilgivelse,  og  som  følge  deraf  gik  han  i 
gang  med  at  missionere  for  at  „bringe 
sjæle  til  omvendelse,  så  at  den  store 
nådens  plan  må  kunne  have  krav  på 
dem"  (Alma  42:31). 

Det  var  en  stor  synd  Alma  havde  begået. 
Det  som  missionæren  her  var  skyld  i,  var 
sket  i  uvidenhed  og  var  en  bagatel.  Jeg 
mente  at  vores  samtale  kunne  løse 
problemet.  Men  det  kunne  den  ikke. 
Min  vært  lænede  sig  hen  over  bordet  og 
sagde  indtrængende  til  mig:  „Jeg  ønsker 
retfærdighed!" 

Jeg  svarede  roligt:  „Jeg  ønsker  barm- 
hjertighed." 

Dette  gentog  han  tre  gange  med  stadig 
større  styrke:  „Jeg  ønsker  retfærdig- 
hed!" 


Og  for  hver  gang  svarede  jeg  stadig 
blidere:  „Jeg  ønsker  barmhjertighed." 
Vi  skiltes,  men  forinden  traf  vi  aftale  om 
at  det  var  mit  ansvar  at  behandle  sagen, 
at  give  retfærdigheden  hvad  den  kræve- 
de, og  lade  barmhjertigheden  kræve  sit. 
Han  er  nu  gået  til  sin  evige  belønning. 
Jeg  husker  ham  med  respekt  og  medfø- 
lelse. Jeg  lærte  ham  godt  at  kende,  jeg 
holdt  af  ham,  og  blev  klar  over  at  han 
ligesom  de  fleste  andre  af  os  havde  brug 
for  den  barmhjertighed,  som  Kristus  har 
lovet  de  angerfulde. 
Siden  har  jeg  ofte  tænkt  over  det  øjeblik: 
„Jeg  ønsker  retfærdighed!"  „Jeg  ønsker 
barmhjertighed." 

For  nylig  sad  jeg  næsten  en  halv  verden 
fra  denne  mand,  sammen  med  en  anden 
god  mand.  Han  bragte  lys  og  varme  og 
godt  humør  med  sig  ind  i  lokalet,  og  jeg 
lyttede  til  ham  med  stor  interesse,  mens 
han  fortalte  denne  „før  og  efter"  histo- 
rie. Historien  om  „før"  handlede  om 
dengang  han  ikke  levede  et  kristent  liv, 
og  arbejdede  i  et  stresset  erhverv  med 
barske  arbejdskammerater,  og  hvordan 
han  havde  en  tendens  til  at  følge  den 
store  flok,  og  tilegne  sig  alle  deres  dårlige 
vaner.  Han  var  ikke  opmærksom  over 
for  sin  hustru  og  sine  børn,  han  bekym- 
rede sig  ikke  om  sin  familie,  han  var 
ulykkelig  og  havde  dårlig  samvittighed, 
og  han  fik  lidt  efter  lidt  en  alvorlig  fysisk 
sygdom. 

Så  kom  to  unge  mænd  og  ringede  på 
hans  dør.  De  repræsenterede  Herren,  og 
sagde  de  havde  et  budskab  om  evig 
sandhed  til  ham  og  hans  famiie:  Jesu 
Kristi  evangelium  som  var  gengivet  til 
jorden.  Jesu  Kristi  kirke  er  genoprettet 
og  ethvert  menneske  og  enhver  familie 
har  stor  betydning  for  Gud,  og  ved  hjælp 
af  Guds  plan  kan  vi  finde  en  hensigt  og 
mening  med  livet.  Det  er  meningen  at 

familien  skal  være  sammen  i  al  evighed, 
og  der  findes  en  måde  hvorpå  man  for 
sig  selv  kan  vide  at  disse  ting  er  sande, 
sagde  de.  Helligånden  vil  bekræfte  den- 
ne viden  overfor  mennesker  som  oprig- 
tigt søger. 

Han  lyttede,  og  troede.  Han  aflagde 
omgående  sine  dårlige  vaner.  Hans  hu- 
stru og  børn  accepterede  også.  Deres  liv 
ændredes.  De  studerede  og  bad  og  tilbad 
Gud,  kom  i  kirken  og  levede  i  åndens  lys. 
Han  fik  bedre  arbejde,  og  snart  opstod 
der  nye  muligheder,  tilliden  til  ham  blev 
genoprettet,  og  han  fik  som  følge  deraf 
påny  ry  for  at  være  pålidelig. 
Ved  afslutningen  af  hans  beretning  kom 
en  strålende  troserklæring  -  den  kom 
uden  selvbevidsthed,  pral  eller  svig:  „Jeg 
ligner  Herren  på  ét  punkt"  „Mit  speciale 
er  barmhjertighed." 


Mit  speciale  er  barmhjertighed! 
Man  har  ikke  levet  ret  lang  tid  med 
skrifterne  før  man  opdager  at  Gud  vor 
Fader  og  hans  hellige   Søn  også  har 
specialer. 

Faderens  speciale  er  barmhjertighed. 
Esajas  kom  på  sin  tid  med  et  strengt  råd 
og  en  advarsel  til  sit  folk.  Han  sagde  at 
de  var  „et  stivsindet  folk,  svigefulde 
børn,  børn,  der  ikke  ville  høre  Herrens 
lov, 

som  siger  til  seerne:  ,Se  ingen  syner!'  Til 
fremsynet:  , Skuer  os  ikke  det  rette!  Tal 
smiger  til  os,  skuer  os  blændværk"' 
(Esajas  30:9-10). 

Han  talte  om  deres  vederstykkeligheder, 
deres  uretfærdigheder,  hvordan  de  afvi- 
ste ham,  for  at  holde  sig  til  den  verdslige 
magt.  Men  til  trods  for  alle  disse  ting 
bekendtgør     den     hellige     optegnelse: 

„Derfor  længes  Herren  efter  at  vise  eder 
nåde,  derfor  står  han  op  for  at  forbarme 
sig  over  eder.  Thi  rettens  Gud  er  Her- 
ren" (Esajas  30:18). 

Han  længtes  efter  at  være  nådig!  Han 
elsker  at  være  barmhjertig!  Profeterne 
kalder  ham  „Barmhjertighedens  Fader" 
(2  Kor.  1:3).  De  taler  om  hans  „store 
barmhjertighed"  (1  Pet.  1:3),  og  erklærer 
at  „den  der,  omvender  sig  og  ikke 
forhærder  sit  hjerte,  (skal)  have  krav  på 
barmhjertighed"  (Alma  12:34).  De  taler 
om  hans  „visdom,  nåde  og  barmhjertid- 
hed"  (2  Nephi  9:8).  Og  oven  i  alt  dette 
bærer  de  vidnesbyrd  om,  at  vor  Fader 
„ej  evigt  gemmer  på  vrede,  men  gerne  er 
nådig"  (Mika  7:18). 


Faderens  speciale  er  barmhjertighed. 
Frelserens  speciale  er  barmhjertighed. 
Han  sagde  de  ting  til  verden,  som  han 
havde  hørt  af  sin  Fader.  „Hvad  jeg  har 
hørt  af  ham,  taler  jeg  til  verden"  (Joh. 
8:26,). 

I  skrifterne  lærer  vi  at  han  påtog  sig 
menneskeskikkelse  og  havde  „medliden- 
hed med  vores  skrøbeligheder" 
(Heb.4:l  5).  „Derfor  måtte  han  i  et  og  alt 
blive  sine  brødre  lig,  for  at  han  i  sin 
tjeneste  for  Gud  kunne  blive  barmhjer- 
tig og  trofast  ypperstepræst"  (Heb. 
2:17). 

Der  er  én  som  forstår,  én  som  har 
medfølelse.  Han  blev  misforstået,  af- 
skyet, kendte  til  den  største  ensomhed, 
han  var  fattig,  og  havde  ikke  det  sted 
hvor  han  kunne  lægge  sit  hovede  til 
hvile.  Han  led  sjælens  strid  og  kvaler. 
Han  forstår. 

Han  kan  tilgive  og  bringe  fred. 
Frelserens  speciale  er  barmhjertighed. 
Og  han  kræver  også  at  vort  speciale  skal 
være  barmhjertighed. 
„Vær  barmhjertige,  ligesom  jeres  fader 
er  barmhjertig"  (Luk.  6:36). 
Af  Mika   bliver   vi   belært   om   hvad 
mandens  hele  pligt  er:  „At  øve  ret  .  .  . 
vise  kærlighed  og  vandre  ydmygt  med 
din  Gud"  (Mika  6:8). 
Vore  individuelle  behov  for  barmhjer- 
tighed, og  barmhjertighedens  betingel- 
ser, forklares  i  en  lignelse  om  to  mænd 
som  gik  op  til  templet  for  at  bede.  Den 
ene  bekendtgjorde  stolt  sin  egen  fuld- 
kommenhed og  sin  retfærdighed.  Den 
anden  „ville  ikke  engang  løfte  sine  øjne 
mod  himlen,  men  slog  sig  for  sit  bryst  og 
sagde:  ,Gud!  vær  mig  synder  nådig!'" 
Herren  siger  om  denne  ærlige  og  besked- 
ne mand  at  han  „gik  retfærdiggjort  hjem 
til  sit  hus,  men  den  anden  ikke"  (Luk. 
18:13-14). 

Frelseren  belærte  om  meningen  med 
barmhjertighed  i  lignelsen  om  en  mand, 
der  blev  overfaldet  og  efterladt  i  vejsi- 
den. I  denne  rørende  historie  om  samari- 
taneren, fortæller  han  om  to  mænd  som 


„Kristi  løfte  om 
barmhjertighed  er  garanteret 

dem  som  finder  ham  og 

stoler  på  ham,  og  vi  må  som 

repræsentanter  gøre  som  han 

ville  gøre,  dersom  han  var 

på  jorden  nu." 


gik  forbi  uden  at  hjælpe  og  om  en  som 
standsede  op  for  at  hjælpe.  Hvem  af 
disse  tre,  spørger  Herren,  var  denne 
mands  næste?  Og  han  besvarede  selv 
spørgsmålet  ved  at  sige:  „Den,  som 
øvede  barmhjertighed  imod  ham.  Da 
sagde  Jesus  til  ham:  ,,Gå  du  hen  og  gør 
ligeså!"  (Luk.  10:37). 
Således  må  vi  vise  barmhjertighed  som 
Gud  viser  barmhjertighed  overfor  men- 
neskene, og  barmhjertighedens  vej  er 
lige  så  bred  som  hele  den  menneskelige 
families  behov.  Salmisten  råbte:  „Vær 
mig  nådig,  Herre,  thi  jeg  er  angst"  (Sal. 
31:10). 

Vi  er  allesammen  angst.  Der  findes  på 
jorden  intet  retfærdigt  menneske,  som 
kun  gør  godt  og  som  ikke  synder.  (Se 
Præd.  7:20). 

I  en  af  de  mest  personlig  lignelser 
identificerer  Frelseren  sig  fuldt  ud  med 
den  sultne,  den  tørstige,  den  nøgne,  den 
hjemløse,  den  syge,  og  den  som  er  i 


fængsel."  Thi  jeg  var  sulten,  og  I  gav  mig 
at  spise  .  .  .jeg  var  fremmed,  og  I  tog  jer 
af  mig"  (Matt.  25:35).  Der  er  så  mange 
som  bærer  på  jordiske  byrder  -  den  som 
er  slået  med  synd,  de  fattige,  de  som 
lider,  de  som  er  syge,  de  ensomme,  de 
bedrøvede,  de  oversete.  Kristi  løfte  om 
barmhjertighed  er  garanteret  dem,  som 
finder  ham  og  stoler  på  ham.  Han  som 
kunne  stilne  stormen  og  bølgerne  kan 
bringe  fred  til  syndere  og  til  lidende 
hellige.  Vi  som  er  hans  repræsentanter 
kan  ikke  nøjes  med  at  forkynde  hans 
ord,  men  vi  må  repræsentere  ham  ved  at 
gøre  mod  de  mindste  af  hans  brødre, 
som  han  selv  ville  have  gjort  hvis  han 
havde  været  her  lige  nu. 
En  tidligere  skolelærer  befandt  sig  i  en 
flygtningelejr  i  Asien.  Han  var  flygtet  fra 
sit  land  sammen  med  sin  mor,  efter  at 
have  overværet  at  andre  i  deres  familie 
brutalt  blev  myrdet.  Moderen  var  blevet 
så  grusomt  mishandlet,  at  hun  havde 
sværget  aldrig  nogen  sinde  igen  at  tale  i 
denne  fordærvede  verden.  Det  var  hen- 
des måde  at  protestere  imod  den  ond- 
skab, som  hun  og  utallige  andre  havde 
været  udsat  for.  Hun  sagde  ikke  et  ord  i 
over  fem  år.  Så  en  dag  kom  hun  i 
kontakt  med  nogle  af  kirkens  repræsen- 
tanter, som  udfører  daglige  kærligheds- 
mirakler  i  adskillige  flygtningelejre.  De 
havde  ingen  tryllemedicin,  disse  uselvi- 
ske unge  piger  som  repræsenterer  os  på 
dette  sted,  de  var  ikke  professionelt 
uddannede  til  at  behandle  folk,  som  har 
været  udsat  for  tortur  på  sjæl  og  sind.  De 
bad  for  kvinden,  tog  hendes  hånd,  og 
sagde  nogle  kærlige  ord  til  hende,  og  hun 
svarede!  For  første  gang  i  fem  år  talte 
hun,  og  hun  har  talt  lige  siden.  Hans  ånd 
som  sagde:  „Thi,  vær  stille"  (Mark. 
4:39),  var  nået  ud  til  hende  gennem 
kirkens  trofaste  repræsentanter,  og  hav- 

de  berørt  stormcentret  i  en  fortvivlet 
sjæl,  stilnet  kvalens  storme  og  bølger,  og 
gengivet  tro  og  håb. 
Jeg  beder  for  mig  selv  og  mine,  og  for  jer 
at  I  må  være  værdige  til  at  håndhæve  den 
samme  standard,  som  vores  elskede  bror 
der  fandt  vejen  til  barmhjertighed,  og 


som  i  sit  liv  viser  eksemplet  på,  hvad  jeg 
har  hørt  ham  ydmygt  erklære:  „Mit 
speciale  er  barmhjertighed." 
„Lad  os  derfor  med  frimodighed  træde 
frem  for  nådens  trone  for  at  få  barmhjer- 
tighed og  finde  nåde"  (Heb.  4:16). 
I  Jesu  Kristi  navn  amen.  □ 


Joseph  Smiths 

udvidede  arv 

til  os 


Ældste  James  E.  Faust 
De  tolv  apostles  Kvorum 


Det  var  fredag  morgen  den  28  juni  1844 
-  sommersolen  var  allerede  brændende 
varm  i  Illinois.  Lige  siden  kl.  8  denne 
morgen  havde  doktor  Willard  Richards, 
Samuel  H.  Smith  og  ni  andre  vandret  ad 
den  støvede  landevej  mellem  Carthage 
og  Nauvoo  i  Illinois.  Den  højtidelige 
procession  bevægede  sig  langs  vejen  med 
to  vogne  belæssede  med  buskede  grene 
for  at  beskytte  vognens  last  mod  den 
brændende  sol. 

På  vognene  lå  den  38-årige  Joseph 
Smiths  afsjælede  legeme  -  han  var  mere 


end  1.80  m  høj  -  og  hans  44-årige  bror 
Hyrum,  der  var  endnu  højere  end  Jo- 
seph. Dr.  Richards  og  Samuel  Smith, 
der  var  bror  til  de  to  myrdede,  gik 
bedrøvede  imod  Nauvoo,  og  talte  om 
begivenhederne,  som  netop  havde  fun- 
det sted  dagen  før,  hvor  Joseph  og 
Hyrum  blev  skudt  ned  og  dræbt  af  en 
bevæbnet  flok  banditter  med  malede 
ansigter.  De  to  ofre  havde  været  indloge- 
ret i  Carthage  fængslet  sammen  med  dr. 
Richards  og  John  Taylor  -  man  sagde, 
det  var  for  at  beskytte  dem  imod  de  1 50- 

200  banditter,  som  stormede  fængslet  og 
nedskød  de  ofre,  som  de  havde  udset  sig. 
Nyheden  om  mordene  var  allerede  nået 
Nauvoo,  hvor  Jesu  Kristi  Kirke  af  Sidste 
Dages  Hellige  havde  deres  hovedkvar- 
ter. Da  vognen  og  de  trætte  vagtposter 
kom  til  byen,  blev  de  hilst  med  sorg  og 
klagesange  af  adskillige  tusinde  borgere. 
De  blodige  legemer  blev  forsigtigt  taget 
af  vognene  og  båret  ind  i  Nauvoo 
Mansion,  hvor  de  blev  vaskede  fra  top  til 
tå.  Sårene  blev  fyldt  med  vat,  der  var 
dyppet  i  kamfer,  og  man  tog  aftryk  af 
begge  ansigter.  Ligene  blev  klædt  i 
enkelt  og  rent  tøj.  Da  alle  disse  ting  var 
gjort  blev  ligene  set  om  natten  af  de  to 
mænds  sørgende  enker  og  deres  børn, 
sammen  med  nogle  af  deres  nærmeste 
venner.  Om  lørdagen  kom  mere  end  10 
000  sørgende  hellige  for  at  se  resterne  af 
deres  elskede  profet  Joseph  og  hans 
bror,  patriarken  Hyrum.  Derpå  blev  de  i 
al  hemmelighed  og  kærlighed  begravet. ( 
Se  „History  af  the  Church,  6:614-31) 
Nogle  af  Joseph  Smiths  fjender  hovere- 
de over  deres  skændselsgerninger,  og 
mange  erklærede,  at  kirken,  som  han 
havde  oprettet,  og  for  hvis  skyld  han 
havde  givet  sit  liv,  ville  dø  sammen  med 
ham. 

Men  til  fjendernes  overraskelse  døde 
kirken  ikke,  og  Joseph  Smiths  værk  gik 
ikke  tilbage  på  grund  af  hans  jordiske 
død.  Det,  som  har  fundet  sted  i  halvan- 
dethundrede år,  bærer  sit  tydelige  vid- 
nesbyrd om  værkets  evige  natur  og  om 
den  enestående  bemærkelsesværdige 
mand  Joseph  Smith.  Den  kirke,  som  han 
genoprettede,  har  udviklet  sig  dramatisk 
mange  steder  på  jorden.  Den  har  frem- 
bragt et  enestående  missionærsystem  og 
et  uforligneligt  velfærdsprogram.  Styrel- 
sens system  går  ud  på,  at  alle  værdige 
mandlige  medlemmer  får  præstedøm- 


mets magt  og  myndighed  fra  Gud, 
samtidig  med  at  man  erkender  kvinder- 
nes ophøjede  stade  på  lige  fod  med 
mændene.  Kirken  har  en  inspireret 
sundhedslov  og  en  lov  om  timelig  vel- 
færd, som  er  langt  forud  for  sin  tid. 
Kirken  er  også  gennem  åbenbaring  fra 
Gud  i  besiddelse  af  de  nøgler,  de  frelsen- 
de principper  og  ordinanser,  som  kan 
bringe  menneskeheden  evig  ophøjelse 
for  både  levende  og  døde. 
Af  disse  og  andre  grunde  er  millioner  af 
mennesker  blevet  medlemmer  af  Jesu 
Kristi  Kirke  af  Sidste  Dages  Hellige. 
Men  hver  eneste  sande  troende  er  i  den 
sidste  ende  nødt  til  at  have  en  overbevis- 
ning om,  at  Joseph  Smith  virkelig  åben- 
barede sandheden,  og  var  en  Guds 
profet.  Hver  eneste  en  må  være  overbe- 
vist om,  at  Gud  Faderen  og  hans  Søn 
Jesus  Kristus  viste  sig  for  Joseph  Smith 
og  bemyndigede  ham  til  at  genoprette 
Kristi  kirke  på  jordens  overflade. 
Jeg  har  en  sådan  overbevisning,  og  det  er 
mit  ydmyge  ønske  at  delagtiggøre  jer  i 
nogle  af  de  ting,  som  bekræfter  mit 
vidnesbyrd  om  Joseph  Smith  og  hans 
værk.  Mit  eget  vidnesbyrd  er  mere 
åndeligt  end  videnskabeligt  eller  histo- 
risk. Jeg  tvivler  på,  at  Jesu  Kristi  evange- 
lium, som  blev  gengivet  til  jorden  gen- 
nem profeten  Joseph  Smith,  og  som  alle 
de  efterfølgende  profeter  har  belært  om, 
nogen  sinde  vil  kunne  bevises  alene  ved 
videnskabelige  metoder.  Det  må  accep- 
teres ved  tro  og  forstås  gennem  Guds 
gave  og  kraft.  En  af  de  sandheder,  som 
blev  åbenbaret  til  Joseph  Smith  den  27. 
feb.  1833,  belærte  f.  eks.  om  det  skadeli- 
ge ved  at  nyde  te,  kaffe,  tobak  og 
spiritus.  Disse  lærdomme  kan  i  vore 
dage  bevises  videnskabeligt.  Det  er  dog 
min  overbevisning,  at  de  største  løfter, 
som  findes  i  visdomsordet  (L&P  89)  er 

åndelige.  Her  gives  et  løfte,  om  at  få 
visdom  og  store  skatte,  kundskab,  og 
om  at  dødens  engle  vil  gå  forbi  på 
samme  måde,  som  den  gjorde  hos  israe- 
litterne. (Se  L&P  89:19-21) 
Et  af  de  mest  betydningsfulde  bidrag, 
Joseph  Smith  har  givet,  er  det  arbejde, 
han  udførte  med  at  oversætte  og  udgive 
Mormons  Bog,  et  helligt  skrift,  frem- 
bragt af  fordums  optegnelser.  Lige  da 
bogen  blev  udgivet  i  1830  var  der  ikke 
mange  videnskabelige  eller  historiske 
beviser  til  at  underbygge  Joseph  Smiths 
påstande  om,  at  optegnelserne  var  over- 
sat fra  metalplader,  og  omhandlede 
historien  om  fordums  civilisationer  i 
Nord-  og  Sydamerika.  I  dag  har  man 
udvendige  beviser  på  disse  ting,  og  de 
hjælper  til  at  bekræfte,  at  Joseph  Smiths 
fortalte  sandheden  om  Mormons  Bog. 
Men  vi  søger  også  stadig  åndelige  vid- 
nesbyrd, for  at  få  bekræftet  vores  tro  på 
bogen.  Kritiske  røster  har  i  mange  år 
søgt  at  bortforklare  Mormons  Bog,  men 
det  er  simpelthen  ikke  lykkedes  for  dem. 
Teorier  om  den  oprindelse  er  kommet  og 
gået,  men  bogen  lever  videre  og  vidner 
om,  at  Jesus  er  Kristus. 
De  mest  objektive  og  analyserende  vi- 
denskabsmænd er  kommet  til  at  indse,  at 
det  ville  have  været  umuligt  for  en  dreng 
som  Joseph  Smith,  som  ingen  uddannel- 
se havde  og  som  var  opdraget  ude  på 
landet  i  Amerika,  at  skrive  Mormons 
Bog.  Den  indeholder  så  mange  høje 
begreber  og  forskellige  skrivemåder,  og 
den  er  samlet  på  en  sådan  måde,  at  den 
ikke  kunne  forfattes  af  et  enkelt  menne- 
ske. Ærlige  undersøgere  kan  blive  ledet 
ved  tro  og  blive  klar  over,  at  Joseph 
Smith  virkelig  oversatte  Mormons  Bog 
fra  de  fordums  guldplader,  som  var 
indgraverede  med  det  forbedrede  egypti- 
ske tegnsprog.  Ingen  af  de  forklaringer, 


som  alvorligt  har  udfordret  Joseph 
Smiths  egen  beretning  om  Mormons 
Bog,  har  været  så  korrekte,  at  de  har 
kunnet  overleve.  Halvandet  århundre- 
des beviser  fortsætter,  og  giver  en  stadig 
større  bekræftelse  på,  at  det  Joseph 
Smith  sagde  var  den  hele,  ærlige  og 
ydmyge  sandhed. 

Når  jeg  nu  giver  jer  mit  vidnesbyrd  om 
Joseph  Smith,  så  erkender  jeg  hans 
menneskelighed,  sammen  med  hans  sto- 
re åndelige  kraft.  Han  påstod  ikke,  at 
han  var  en  guddommelig  eller  fuldkom- 
men mand.  Han  sagde,  at  han  blot  var  et 
jordisk  menneske  med  menneskelige  fø- 
lelser og  ufuldkommenheder,  og  at  han 
ærligt  forsøgte  at  udfylde  den  guddom- 
melige mission,  han  havde  fået  overdra- 
get. Således  beskriver  han  sig  selv  i  et 
nedskrevet  råd,  som  blev  givet  til  nogle 
af  kirkens  medlemmer,  der  netop  var 
kommet  til  Nauvoo  den  29.  oktober 
1842.  Profeten  sagde:  „Jeg  fortalte  dem, 
at  jeg  bare  er  et  menneske,  og  at  de  ikke 
måtte  forvente,  at  jeg  er  fuldkommen. 
Hvis  de  forventede  fuldkommenhed  af 
mig,  kunne  jeg  også  forvente  fuldkom- 
menhed af  dem,  men  hvis  de  ville  bære 
over  med  mine  og  brødrenes  ufuldkom- 
menheder, ville  jeg  også  bære  over  med 
deres  ufuldkommenheder. "(History  of 
the  Church,  5:181) 

Jeg  er  imponeret  over  hans  fuldstændige 
åbenhed,  for  ud  over  at  han  indrømme- 
de sine  menneskelige  svagheder,  fik  han 
også  nedskrevet  de  erklæringer,  han  fik 
fra  Herren,  som  en  slags  kærlige  irette- 
sættelser. Efterhånden  som  han  fik  så- 
danne påmindelser,  somme  tider  venligt 
og  somme  tider  mere  strengt,  dikterede 
han,  som  Herrens  talerør,  disse  ord  til 
dem,  som  nedskrev  åbenbaringerne.  Der 
findes  et  sådant  eksempel  i  L&P  5:21: 
,,Og   nu   befaler  jeg   dig,   min   tjener 

Joseph,  at  omvende  dig  og  at  vandre 
oprigtigtere  for  mig  og  ikke  mere  give 
efter  for  menneskenes  overtalelser." 
Selv  om  Joseph  forsøgte  at  være  fuld- 
kommen, påstod  han  ikke,  at  han  var 
det.  Hvis  han  havde  i  sinde  at  lave  et 
kæmpefalskneri,  eller  ønskede  at  svindle 
eller  bedrage,  ville  han  så  have  været  så 
ærlig  om  sine  egne  menneskelige  svaghe- 
der? Hans  fuldstændige  åbenhed,  hvor 
han    indrømmede    sine    menneskelige 


„Efterhånden  som  tiden  går 
vil  Joseph  Smith  træde  frem 

som  en  endnu  større 

personlighed.  Han  vil  blive 

agtet  mere  og  mere  af 

menneskeheden." 


skrøbeligheder  og  dikterede  Guds  kærli- 
ge irettesættelser,  giver  os  et  magtfuldt 
bevis  på  hans  ærlighed.  Hans  udtalelser 
hviler  på  et  mere  solidt  grundlag,  fordi 
erklæringerne  er  stik  imod  den  menne- 
skelige natur  og  selvets  interesser. 
Han  vidste,  at  en  sådan  åbenhed  ville 
gøre  ham  til  genstand  for  had,  latterlig- 
gørelse og  misbilligelse  -  og  det  gjorde 
det  virkelig  -  men  han  fortalte  åbent  og 
ærligt  sandheden.  Han  blev  tidligt  i  sin 
tjenestegerning  forberedt  på  sådanne 
vanskeligheder  i  livet.  Kun  tre  år  efter 
den  strålende  åbenbaring,  hvor  han  så 
Faderen  og  Jesus  Kristus,  fortalte  eng- 
len Moroni  i  1823,  at  hans  navn  ville 
blive  kendt  for  godt  og  ondt  blandt  alle 
nationer,  stammer,  tungemål  og  folk,  og 


at  han  ville  blive  kendt  for  både  godt  og 
ondt.  (Se  Joseph  Smith  2:33).  Men  den 
koncentrerede  ondskab  og  forfølgelse 
Joseph  blev  udsat  for  overraskede  selv 
ham,  og  forårsagede  at  han  ved  en 
bestemt  lejlighed  spurgte:  „Hvorfor 
skulle  ellers  mørkets  magter  forene  sig 
imod  mig?  Hvorfor  modstanden  og 
forfølgelserne,  som  rejste  sig  imod  mig, 
medens  jeg  endnu  næsten  kun  var  et 
barn?"  (Josephs  Smith  2:20).  Men  han 
imødegik  udfordringerne  og  overvandt 
prøvelserne,  og  han  blev  stærkere  af  det. 
Vi  bør  ikke  lægge  overdreven  vægt  på 
Joseph  Smiths  fejlbarlighed  eller  jordi- 
ske fejl.  Det  var  kun  fejl,  som  ethvert 
menneskeligt  væsen  har.  Joseph  Smith 
og  hans  værk  havde  Guddommens  vel- 
signelse. Ved  en  bestemt  lejlighed  sagde 
Herren  til  ham:  „Sandelig,  så  siger 
Herren  til  dig,  min  tjener  Joseph:  Jeg 
finder  behag  i  det  offer  og  den  bekendel- 
se, som  du  har  aflagt;  thi  i  dette  øjemed 
har  jeg  oprejst  dig,  for  at  jeg  kunne  vise 
min  visdom  gennem  det,  som  er  skrøbe- 
ligt på  jorden  "(L&P  124:1). 
Jeg  er  dybt  imponeret  af  den  slags 
mennesker,  som  blev  Joseph  Smiths 
medarbejdere.  Hans  personlighed  virke- 
de som  en  magnet  på  mange  mennesker, 
han  tiltrak  mennesker  i  alle  aldre  og  fra 
alle  samfundslag.  Mange  af  dem  han 
inspirerede  var  højt  intelligente,  uddan- 
nede og  dygtige  mænd  og  kvinder.  Det 
mod  de  udviste,  på  Joseph  Smiths  og 
hans  værks  vegne,  samt  de  ofre,  de 
ydelser  og  den  hengivenhed  de  udviste, 
er  næsten  ikke  til  at  tro  på. 
I  begyndelsen  af  min  tale  nævnte  jeg  dr. 
Willard  Richards,  hvis  loyalitet  overfor 
Josephs  var  typisk.  Før  Joseph  tog  til 
Carthage  fængslet,  sagde  han  til  dr. 
Richards:  ,„Hvis  vi  bliver  indsat  i  cellen, 
vil    du    så    tage    med    os?'    Doktoren 

svarede:  , Broder  Joseph,  du  spurgte  mig 
ikke,  da  vi  krydsede  floden  -  du  spurgte 
mig  ikke  om  jeg  ville  tage  med  til 
Carthage  -  du  spurgte  mig  ikke  om  jeg 
ville  til  fængslet  sammen  med  dig  -  og 
tror  du  jeg  vil  svigte  dig  nu?  Jeg  skal  sige 
dig,  hvad  jeg  vil  gøre.  Hvis  du  bliver 
dømt  for  forræderi,  vil  jeg  lade  mig 
hænge  i  dit  sted,  så  du  kan  gå  fri.'  Joseph 
svarede:  ,Det  kan  du  ikke.'  Doktoren 
svarede:  ,Det  vil  jeg.'"  (History  of  the 
Church,  6:616). 

Efter  Joseph  Smiths  martyrium  blev  han 
efterfulgt  af  profeten  Brigham  Young, 
som  var  en  praktisk  og  dygtig  mand. 
Brigham  Young  sagde  om  Joseph 
Smith: 

„Første  gang  jeg  hørte  ham  forkynde, 
smeltede  himlen  og  jorden  sammen,  og 
ingen  af  præsterne  på  den  tid  kunne 
fortælle  mig  så  nøjagtigt  om  himlen  og 
helvede,  Gud,  engle  eller  djævle.  De  var 
så  blinde,  og  kunne  ikke  se  mere  end 
man  kunne  i  Egyptens  mørke.  Da  jeg  så 
Joseph  Smith,  bragte  han  bogstavelig 
talt  himlen  ned  til  jorden,  og  han  hævede 
jorden  op  og  åbnede  den,  så  jeg  enkelt  og 


ligetil  kunne  se  Guds  ting,  og  det  er  det 
smukke  ved  hans  mission."  (Discour ses 
of  Brigham  Young,  s.  458.  Udvalgt  af 
John  A.  Widtsoe,  Deseret  Book,  Salt 
Lake  City  1954). 

De  resultater,  som  denne  kirke  har  nået 
igennem  halvandet  århundrede,  er  en 
stor  bekræftelse  på  sandheden  i  Joseph 
Smiths  historie.  Arbejdet  i  denne  kirke 
går  fremad  på  en  forbløffende  måde.  De 
mange  sidste  dages  hellige  forbliver 
trofaste  overfor  deres  vidnesbyrd  om 
Joseph  Smith  og  hans  værk.  Lige  siden 
Joseph  Smiths  tid  har  millioner  accepte- 
ret ved  tro,  og  Helligånden  har  bekræftet 
for  dem,  at  Josephs  beretning,  om  at 
have  set  Faderen  og  Sønnen,  er  sand,  og 
at  han  har  gengivet  det  rene  Jesu  Kristi 
evangelium  til  jorden. 
Som  årene  går,  efter  Joseph  Smiths  liv 
og  død,  vil  hans  historie  utvivlsomt  blive 
analyseret  og  kritiseret,  udfordret,  ud- 
forsket og  gennemsøgt  for  at  finde  fejl. 
Men  beviserne  på  dens  sandhed  vil 
fortsat  tiltage.  Mennesker,  som  accepte- 
rer det  gengivne  evangelium,  som  helli- 
ger sig  det  og  forpligter  sig  over  for  det, 
vil  fortsat  blive  alvorligt  prøvet.  Deres 
tro  vil  blive  svært  prøvet,  ligesom  det  har 
været  tilfældet  med  så  mange  andre 
førhen.  Men  millioner  vil,  ligesom  Jo- 
seph Smith  selv,  leve  og  dø  trofaste 
overfor  det  gengivne  evangelium.  Efter- 
hånden som  tiden  går,  vil  Joseph  Smith 
træde  frem  som  en  endnu  større  person- 
lighed. Han  vil  blive  agtet  mere  og  mere 
af  menneskeheden.  Mange  vil  opnå  en 
dyb  overbevisning,  sådan  som  jeg  har 
den,  om  at  det  budskab,  han  belærte  om, 
kommer  fra  en  guddommelig  kilde,  og  at 
det  værk,  som  han  gengav  til  jorden,  har 
et  evigt  formål. 

Gennem  min  slægt  er  gået  en  mængde 
vidnesbyrd    om    sandheden    i    Joseph 

Smiths  værk.  Jeg  opdagede  denne  testa- 
mentariske gave  som  lille  dreng  på  min 
mors  skød.  Min  tipoldefar,  Edward 
Partridge,  var  nært  knyttet  til  profeten 
Joseph  i  adskillige  år,  før  han  mistede  sit 
liv  under  forfølgelsen.  (Se  History  ofthe 
Church,  4:132).  Han  blev  døbt  af  Jo- 
seph. I  en  åbenbaring  til  profeten  blev 
han  kaldet  til  at  være  den  første  biskop  i 
den  gengivne  kirke.  (Se  L&P  41:9) 
Min  tipoldefar  blev  i  den  grad  udsat  for 
mishandlinger  og  ydmygelser  af  lovløse 
banditter,  og  led  utrolig  meget  under  sin 
kaldelse,  men  han  var  standhaftig  og 
trofast,  så  han  kunne  umuligt  have 
tvivlet  på  ægtheden  i  den  åbenbaring, 
der  kaldte  ham.  Ligesom  andre,  der  var 
nært  knyttet  til  profeten,  kendte  han 
Josephs  hjerte  og  sjæl.  Tipoldefar  kan 
ikke  være  blivet  bedraget.  Jeg  tror,  at 
både  hans  liv  og  død  beviste,  at  han  ikke 


løj.  Hans  hengivenhed,  lidelser  og  ofre 
vidner  klart  om,  at  han  havde  blind  tro 
på,  at  Joseph  var  en  inspireret  Guds 
tjener. 

Ud  over  denne  arv  har  jeg  mit  eget  indre 
vidnesbyrd,  som  i  mit  sind  bekræfter,  at 
profeten  Joseph  Smith  var  et  Guds 
redskab  til  at  åbenbare  den  største 
samling  sandheder  som  menneskene  har 
modtaget,  siden  Frelseren  selv  gik  på 
jorden. 

Det,  som  vi  har  lært  fra  denne  talerstol 
de  sidste  to  dage,  er  et  yderligere  tillæg  til 
den  sandhedsarv,  som  vi  alle  har  modta- 
get fra  profeten  Joseph  Smith.  Vi  har 
fået  den  for,  at  den  skulle  frelse  og 
ophøje  menneskeheden  efter  Herren  Je- 
su Kristi  anvisninger.  Jeg  vidner  om 
dette  i  dyb  taknemmelighed  i  den  op- 
standne Kristi  navn.  Amen.  □ 

„Husk  hvem  I  er" 


Præsident  N.  Eldon  Tanner 
Førsterådgiver  i  Det  øverste  Præsidentskab 


Jeg  er  meget  glad  for  at  være  sammen 
med  jer  her  i  eftermiddag.  Jeg  syntes,  det 
er  en  af  de  bedste  konferencer  jeg  nogen 
sinde  har  overværet.  Vi  har  sandsynlig- 
vis haft  brug  for  Herrens  Ånd,  nu  hvor 
vores  præsident  ikke  kan  være  her,  og 
den  har  sandelig  været  til  stede.  Jeg  vil 
gerne  lykønske  talerne  og  give  dette 
dejlige  kor  min  anerkendelse.  Under  de 
møder,  vi  har  deltaget  i  til  denne  konfe- 
rence, har  vi  modtaget  oplysninger, 
vejledning  og  råd  om,  hvad  vi  som 
medlemmer  af  kirken  bør  gøre.  Den- 
gang jeg  var  sammen  med  præsident 
David  O.  McKay,  og  han  ikke  var  i 
stand  til  at  deltage  til  konferencen,  sagde 
han:  „Præsident  Tanner,  mind  disse 
mennesker  om,  hvem  de  er,  og  om  at 
handle  derefter."  Dette  med  at  ,, handle 
derefter"  er  noget  meget  vigtigt  for  mig. 
Når  jeg  minder  mennesker  om,  hvem  de 
er,  nævner  jeg  nogle  af  vore  trosartikler. 
For  det  første:  ,,Vi  tror  på  Gud,  den 
evige  Fader,  på  hans  Søn  Jesus  Kristus 
og  på  den  Helligånd"  (1.  trosartikel). 
Det  tror  vi  på.  Men  jeg  spekulerer  på, 
hvordan  vi  ville  opføre  os,  hvis  vi  hver 


eneste  dag  huskede  på,  at  vi  er  Guds 
åndelige  børn,  og  at  Jesus  Kristus  er 
vores  Frelser.  Ville  vi  gøre  alle  de  ting, 
som  vi  gør?  Ville  vi  gøre  dem  med  større 
medfølelse,  eller  ville  vi  slet  ikke  gøre 
dem?  Vi  har  haft  denne  Ånd  hos  os  i  dag. 
Og  jeg  vil  gerne  sige,  at  det,  der  appelle- 
rer til  mig,  og  synes  mere  nødvendig  end 
noget  andet  i  evangeliet,  er,  at  vi  hver 
dag  efterlever  Herrens  lærdomme.  Jeg 
vil  gerne  bede  jer  minde  mennesker  om, 
hvem  de  er,  og  bede  dem  at  handle 
derefter.  Hvis  vi  handler  derefter,  vil  vi 
holde  Guds  bud.  Vi  siger:  ,,Vi  tror  på 
Gud,  den  evige  Fader."  Tror  vi  for  alvor, 
at  han  er  Fader  til  vores  ånd,  og  handler 
vi  derefter?  Vi  siger:  „Vi  tror  ...  på  hans 
Søn  Jesus  Kristus."  Tror  vi  for  alvor,  at 
Jesus  Kristus  er  vores  Frelser,  og  hand- 
ler vi  derefter?  Ville  vi  leve  sådan,  som  vi 
gør,  hvis  vi  var  os  dette  bevidst  hele 
tiden? 

Vi  siger:  „Vi  tror,  at  vi  må  være  ærlige, 
sandfærdige,  kyske,  velgørende  og  dydi- 
ge og  gøre  godt  mod  alle"  (13.  trosarti- 
kel). Er  vi  ærlige  hver  eneste  dag?  Er  vi 
sandfærdige,  kyske,  velgørende  og  dydi- 

ge?  Efterlever  vi  søskende  i  kirken  dette  i 
vort  hjem  sammen  med  vores  børn, 
sammen  med  vores  naboer  og  i  vores 
forretningsliv?  Hvilken  fantastisk  ting 
det  ville  være,  hvis  vi  gjorde  dette,  og  var 
os  det  bevidst  hele  tiden! 
Jeg  vil  bare  give  jer  et  enkelt  eksempel 
på,  hvad  jeg  tænker  på.  (Det  er  måske 
ikke  så  godt,  som  nogle  eksempler  jeg 
har  hørt  før.)  Den  gang  jeg  sad  i  den 
canadiske  regering  i  Alberta  blev  jeg 
bedt  om  at  rejse  til  Dallas  i  Texas  for  at 
tale  til  en  stor  gruppe  jurister.  Jeg  blev 
introduceret  af  Texas'  guvernør.  Da  han 
præsenterede  mig,  sagde  han,  at  jeg 
havde  været  biskop  i  mormonkirken,  og 
at  jeg  nu  var  præsident  for  Edmonton 
grenen  i  Canada.  Han  sagde  til  disse 
mænd:  „Jeg  vil  gerne  fortælle  jer,  at 
enhver  som  er  biskop  i  den  kirke  ikke 
behøver  nogen  anden  introduktion,  så 
vidt  jeg  ved."  Det  var  ikke  mig,  han 
roste,  men  de  mennesker,  som  han  vidste 
var  medlemmer  af  kirken,  og  som  havde 
stillinger  der  og  som  var  pålidelige.  Jeg 
tænkte:  „Hvor  ville  det  være  vidunder- 
ligt, hvis  en  hjemvendt  missionær  kunne 
sige:  Jeg  er  en  god  hjemvendt  missio- 
nær,' og  man  kunne  sige  om  ham:  ,Du 
behøver  ingen  yderligere  introduk- 
tion.'" 

Hvor   ville   det   være   vidunderligt  for 
enhver,  som  har  præstedømmet,  hvis 


„Hvis  vi  er  ærlige, 

agtværdige  og  oprigtige,  i  alt 

hvad  vi  gør,  vil  andre  ikke 

bede  om  yderligere 

oplysninger  om  os." 


han  vidste,  at  Herren  vidste,  at  han 
kunne  stole  på  ham  på  grund  af  hans 
levevis.  Jeg  vil  gerne  sige  i  dag,  at  det  er 
et  enormt  ansvar  for  medlemmerne  i 
denne  kirke  at  leve  således,  at  andre 
bliver  ledet  til  at  herliggøre  Herrens 
navn,  når  de  ser  deres  gode  gerninger. 
Det  er  vi  nødt  til  hver  eneste  dag!  Hvis  de 
fire  millioner  mennesker  i  denne  kirke 
plus  enhver  anden,  som  efterlever  evan- 
geliet eller  evangeliets  principper,  var 
ærlige,  agtværdige  og  oprigtige  i  alt, 
hvad  de  gjorde,  ville  andre  ikke  bede  om 
yderligere  oplysninger  om  os.  Jeg  beder 
til,  at  hver  eneste  en  af  os,  når  vi  forlader 
denne  konference,  dersom  vi  har  haft  en 
fornemmelse  af,  at  vi  ønskede  at  gøre 
tingene  bedre,  fra  nu  af  vil  omsætte 
denne  fornemmelse  i  handling,  således 
at  enhver  af  os  vil  være  ærlig,  betale  fuld 
tiende,  forberede  os  til  at  tage  til  templet, 
hvor  vi  kan  blive  viet  for  tid  og  al 
evighed,  og  få  vores  familier  beseglet  til 
os. 

Jeg  appellerer  til  jer  i  dag,  kære  søsken- 
de, at  alle  I,  som  føler,  at  I  må  gøre 
tingene  bedre,  vil  gå  hjem,  med  denne 
faste  beslutning  om  at  gøre  det  bedre 
resten  af  jeres  liv,  således  at  I  kan  være  et 
godt  eksempel,  have  en  god  indflydelse 
og  blive  til  stor  styrke  for  kirken.  Og 
dette  siger  jeg  i  Jesu  Kristi  navn.  Amen. 
□ 

3.  oktober  1981 
VELFÆRDSMØDET 


„Kærlighed  har  ikke 
tanke  for  bekvemmelighed" 

Biskop  J.  Richard  Clarke 
Andenrådgiver  i  Det  præsiderende  Biskopråd 


Kære  søskende,  Rikki  Pace,  15  år  gam- 
mel datter  af  vores  nye  administrerende 
direktør  i  velfærdsafdelingen,  Glenn  Pa- 
ce, stod  en  dag  og  talte  med  en  skoleve- 
ninde, mens  nogen  ved  siden  af  hørte 
det.  Samtalen  foregik  nogenlunde  såle- 
des: 

„Hvor  arbejder  din  far?" 
,,I  kirkens  kontorbygning." 
„Hvor  ligger  kirkens  kontorbygning?" 
„Det  er  den  høje  bygning,  du  ved,  den 
ligger  ved  siden  af  templet." 
„Hvad  laver  han  der?" 
„Han  er  leder  af  velfærdsafdelingen." 
„Hvad  er  velfærdsafdelingen?" 
Rikki  gjorde   adskillige  forsøg  på   at 
forklare,  men  det  lykkedes  hende  tilsy- 
neladende ikke  at  gøre  større  indtryk  på 
sin  veninde.  Og  i  et  sidste  forsøg  på  at 
give  en  tilfredsstillende  forklaring  sagde 
Rikki: 

„Lad  mig  sige  det  på  den  måde,  hvis  der 
fra  nu  af  til  tusindårsriget  skulle  være  et 


af  kirkens  medlemmer,  som  døde  af  sult, 
ville  det  være  min  fars  skyld." 
Kirkens  velfærdstjeneste  opfattes  på 
mange  forskellige  måder.  Jeg  tror,  de 
fleste  mennesker  betragter  det  som  vel- 
færdsfarme,  konservering,  biskoppens 
forrådshus  og  Deseret  Industries.  Vel- 
færdstjenesten  er  en  væsentlig  del  af 
kirkens  hovedopgave,  hvilket  er:  at  fuld- 
kommengøre de  hellige.  Velfærdstjene- 
ste er  evangeliet  i  funktion  for  det 
enkelte  medlem.  Det  er  ikke  noget  man 
kun  arbejder  på  i  grupper  eller  institutio- 
ner. Vi  frelses  hver  især  individuelt  -  vi 
må  hver  især  uafhængigt  klatre  op  af 
stigen,  for  at  nå  op  på  samme  højde  som 
Mesteren.  Hvis  vi  skal  opnå  fuldkom- 
menhed, er  vi  nødt  til  at  følge  Jesu 
eksempel  -  hans  gerninger  såvel  som 
hans  ord.  Apostlen  Peter  bad  de,  som 
ville  være  Kristi  disciple,  om  at  tage:  „del 
i  guddommelig  natur"  (2  Pet.  1:4).  Han 
sagde  til  dem:  „Thi  dertil  blev  I  kaldede 

...  for  at  I  skal  gå  i  hans  fodspor"  (1  Pet. 
2:21). 

I  1897  skrev  dr.  Charles  Sheldon  en  ung 
præst  fra  Topeka  i  Kansas  en  bog  med 
titlen  In  His  Steps  ( I  hans  fodspor ) .  Det 
var  en  roman,  som  byggede  på  et 
eksperiment,  han  havde  forsøgt.  Han 
forklædte  sig  som  en  arbejdsløs  trykker, 
og  spadserede  gennem  gaderne  i  Tope- 
ka. Han  blev  chokeret  over  den  behand- 
ling, han  fik  i  dette  „kristne"  samfund.  I 
hans  roman  fremlægger  en  kristen  præst 
denne  interessante  udfordring  for  sin 
menighed: 

„Jeg  beder  om  nogle  af  jer  frivilligt  .  .  . 
vil  give  jer  selv  det  løfte  oprigtigt  og 
ærligt  i  et  helt  år  ikke  at  gøre  noget  som 
helst  udent  først  at  stille  jer  selv  dette 
spørgsmål:  ,Hvad  ville  Jesus  have  gjort?' 

.  .  .  Målet  er  at  vi  skal  optræde  nøjagtigt, 
som  han  ville  have  gjort,  hvis  han  (havde 
været)  i  vores  sted,  uanset  de  umiddelba- 
re resultater.  Vi  skal  med  andre  ord 
forestille  os,  at  vi  følger  i  Jesu  fodspor,  så 
nært  og  så  bogstaveligt  som  vi  mener, 
han  belærte  sine  disciple  om  at  gøre" 
(Charles  M.  Sheldon:  In  His  Steps,  s.  15- 
1 6.  Grosset  &  Dunlap,  New  York  1935). 

I  bogen  beskrives  de  fantastiske  oplevel- 
ser, som  de  mennesker  fik,  der  havde 
accepteret  udfordringen.  Jeg  blev  fæng- 
slet af  eksperimentet  og  spekulerede  på, 
hvad  der  ville  ske,  hvis  det  i  dag  blev 
foretaget  blandt   sidste  dages   hellige. 

Som  kristne  i  de  sidste  dage  ved  vi,  at 
„den  kongelige  lov"  (Jak.  Bog  2:8),  som 
er  kærlighed  i  funktion,  går  ud  på  at 
„styrk(e)  de  svage,  støt(te)  de  nedhæn- 
gende hænder  og  styrk(e)  de  matte  knæ" 
(L&P  81:5).  Har  vi  forstået  vigtigheden 
af  disse  tanker?  Vi  viser  hvilken  dyb 
kærlighed,  vi  har  til  Frelseren,  når  vi  er 
tilstrækkeligt  interesserede  til  at  udsøge 


de  lidende  iblandt  os  og  sørge  for  deres 
behov. 

Filosoffen  William  George  Jordan  har 
fundet  frem  til  „fire  former  for  hunger  i 
livet  -  legemets  hunger,  sindets  hunger, 
hjertets  hunger  og  sjælens  hunger.  Det  er 
alt  sammen  noget  virkeligt.  Hver  af  dem 
har  brug  for  anerkendelse  og  trænger  til 
føde"  (William  George  Jordan:  The 
Crown  oflndividuality,  s.  63.  Fleming  H. 
Reveli  Company,  New  York  1909). 

1.  Legemets  hunger  er  vort  mest  be- 
vidste biologiske  behov.  Det  er  vanske- 
ligt at  være  åndelig  stærk,  hvis  man  er 
fysisk  sulten. 

2.  Sindets  hunger  er  en  trang  til 
intellektuel  føde,  et  krav  om  uddannelse 
og  personlig  udvikling. 

3.  Hjertets  hunger  forekommer,  når 
man  er  ensom,  har  et  mindreværdskom- 
pleks, bliver  misforstået,  trænger  til 
selskab,  medfølelse  og 
anerkendelse. Men  når  vi  forsøger  at 
tilfredsstille  hjertets  hunger  hos  vores 
næste,  vil  vi  opdage,  at  vort  eget  hjertets 
hunger  bliver  mindre. 

4.  Sjælens  hunger  er  et  brændende 
ønske  om  at  kende  evig  sandhed.  Det  er 
en  længsel  efter  åndeligt  fællesskab  med 
Gud  (se  Jordan  s.  63-75). 

Jesu  Kristi  gengivne  evangelium  giver 
løsningen  på,  hvordan  man  kan  tilfreds- 
stille al  sult  i  livet.  Jesus  sagde:  „Jeg  er 
livets  brød.  Den,  som  kommer  til  mig, 
skal  ikke  hungre;  og  den,  som  tror  på 
mig,  skal  aldrig  tørste"  (Joh.  6:35).  Vi 
kunne  allesammen  godt  tænke  os  at  have 
Frelserens  evner  til  at  lindre  sulten  i 
verden.  Men  lad  os  ikke  glemme,  at  der 
findes  mange  enkle  måder,  hvorpå  vi 
kan  gå  i  hans  fodspor.  Når  vi  giver  af  os 
selv  til  andre,  lad  os  da  huske  på,  at  det 
ikke  er  så  vigtigt  at  give  en  hel  masse  som 
det  er  at  give  på  det  rette  tidspunkt. 

En  kendt  journalist  i  De  forenede  Stater, 
Erma  Bombeck,  har  fortalt  en  oplevelse, 
som  minder  os  om,  at  små  ting  kan 
betyde  meget.  Hun  fortæller  om  en 
stresset  morgen,  med  utallige  telefono- 
pringninger og  forstyrrende  samtaler, 
lige  før  hun  skulle  af  sted  til  lufthavnen. 
Og  derpå  sagde  hun:  „(Til  sidst)  var  der 
hele  30  dejlige  minutter  før  mit  fly  skulle 
af  sted  (en  tid  hvor  jeg  kunne  være  alene 
med  mine  egne  tanker,  læse  lidt  i  en  bog 
og  komme  lidt  væk  fra  det  hele).  Så  hørte 
jeg  en  ældre  dame  ved  siden  af  mig  sige: 
Jeg  tør  vædde  på,  at  det  er  koldt  i 
Chicago.' 

Jeg  svarede  stift:  ,Det  er  det  sikkert.' 
,Det  er  næsten  tre  år  siden,  jeg  sidst  har 
været  i  Chicage'  fortsatte  hun.  ,Der  bor 
min  søn.' 

,Det  må  være  rart,'  sagde  jeg,  idet  jeg 
klamrede  mig  til  bogstaverne  i  min  bog. 
,Min  mands  kiste  er  med  flyveren.  Vi  har 
været  gift  i  53  år.  Og  ser  De,  jeg  kører 
ikke  mere.  Da  han  var  død  kom  en 
nonne  og  kørte  ham  fra  hospitalet.  Vi  er 
endda  ikke  katolikker.  Bedemanden  lod 
mig  køre  sammen  med  ham  til  lufthav- 
nen.'" 

Erma  sagde:  „Jeg  tror  aldrig,  jeg  har  følt 
mig  så  afskyelig  før  i  mit  liv,  som  jeg 
gjorde  i  det  øjeblik.  Et  andet  menneske- 
ligt væsen  skreg  efter  at  blive  hørt,  og  i 
sin  desperation  havde  hun  vendt  sig  til 
en  ligegyldig  fremmed,  som  var  mere 
interesseret  i  sin  roman  end  i  det  virkeli- 
ge liv,  der  udspilledes  lige  ved  siden  af 
hende. 

Det  eneste  hun  havde  brug  for  var  en 
eller  anden,  som  ville  lytte  -  ingen 
vejledning,  kloge  ord,  særlige  oplevelser, 
penge,  hjælp,  ekspertråd,  ikke  engang 
medfølelse  -  men  bare  en  eller  anden, 
som  ville  give  sig  tid  til  at  lytte  et  par 
minutter  .  .  . 


Hun  sagde  en  hel  masse  ud  i  en  køre, 
indtil  vi  var  kommet  ombord  i  flyet  (og), 
så  fandt  hun  sig  en  siddeplads  i  den 
anden  ende.  Da  jeg  hængte  min  frakke 
op  hørte  jeg  hende  med  sin  enkle  stemme 
sige  til  personen  ved  siden  af  sig:  Jeg  vil 
vædde  på  at  det  er  koldt  i  Chicago.' 
Jeg  bad:  ,Kære  Gud,  lad  hende  lytte.'" 
(Erma  Bombeck:  ,,Are  You  Listening?" 
IfLife  Is  a  Bowl  ofCherries  -  What  Am  I 
Doing  in  the  Pits?)  s.  197-98.  McGraw- 
Hill  Book  Co.,  New  York  1978). 


„Vi  kan  ikke  følge  Frelseren 

uden  at  gøre  personlige  ofre, 

og  involvere  os  oprigtigt  - 

det  er  sjældent  bekvemt." 


Hvor  mange  gange  har  vi  set  en  god 
gerning  blive  udført  af  en  anden,  og 
spurgt  os  selv:  „Hvorfor  kunne  jeg  ikke 
komme  i  tanker  om  det?"  De  menne- 
sker, som  gør  de  gerninger,  vi  kunne 
tænke  os  at  have  gjort,  har  sikkert 
mestret  den  kunst,  der  hedder  opmærk- 
somhed. De  har  gjort  sig  til  vane  at 
fornemme  andres  behov,  før  de  tænker 
på  sig  selv.  Hvor  mulighederne  dog  nemt 
slipper  os  af  hænde,  mens  vi  endnu 
engang  står  tilbage  med  gode  hensigter, 
som  ikke  blev  brugt.  Hvis  dog  blot  vore 
gode  gerninger  kunne  stå  mål  med  vort 
hjertes  retfærdige  ønsker. 
Digteren  John  Drinkwater  (1882-1937, 
engelsk  digter  og  dramatiker)  har  slået 
på  vores  tendens  til  at  udsætte  de 
gerninger,  vi  ved  vi  bør  gøre,  og  har 

skrevet  sit  digt  „En  bøn",  som  jeg  vil 
citere  noget  af: 

Vi  kender  de  spor  vore  fødder  bør 

træde, 

dine  bud  i  vort  hjerte  er  prentet. 

Vi  be'r  vær'  barmhjertig  - 

velsign  os,  o  Herre 

og  skænk  os  andet  end  dem. 

Skænk  os  vilje  til  at  blive 

som  vi  ved  vi  bør, 

skænk  os  styrke  til  at  virke  derfor  - 

og  urokkeligt  fortsæt 

så  stærkt  som  stål 

så  vi  vil  holde  vort  ord. 

Vi  be'r  ej  om  kundskab 

-for  den  du  os  gav, 

men  Herre  -  vilje  - 

det  trænger  vi  til, 

så  gode  hensigters  mål  vi  når, 

når  gerninger  bliver  gjort. 

( Masterpieces  of  Religious  Verse,  s. 

418.  Redigeret  af  James  Dalton 

Morrison,  Harper  &  Brothers 

Publishers,  New  York  1948). 

Når  jeg  tænker  på  at  udføre  gode 
gerninger,  så  kommer  jeg  umiddelbart 
til  at  tænke  på  biskopper  og  hjælpefore- 
ningspræsidentinder.  Der  er  forholdsvis 
få  mennesker,  der  ved,  hvor  mange  timer 
de  bruger  på  uselvisk  at  betjene  wardets 
medlemmer.  De  overfører  for  alvor 
principper  til  gerninger. 
For  at  illustrere  dette  vil  jeg  gerne  citere 
denne  hjertevarme  pionerberetning: 
„I  en  lille  by  i  den  sydlige  del  af  staten 
Utah  blev  min  oldemor  for  mange  år 
siden  kaldet  som  præsident  for  hjælpefo- 
reningen. Under  denne  periode  af  kir- 
kens historie  var  der  et  bittert  og  fjendt- 
ligt forhold  mellem  mormonerne  og  de 
mennesker,  som  ikke  var  medlem  af 
kirken. 


I  min  oldemors  ward  blev  en  af  de  unge 
søstre  gift  med  en  ung  mand,  som  ikke 
var  medlem  af  kirken.  Dette  var  selvføl- 
gelig noget,  som  hverken  mormoner 
eller  ikke-medlemmer  syntes  ret  godt 
om.  I  løbet  af  nogen  tid  fik  dette  unge 
par  et  barn.  Desværre  blev  moderen  så 
syg  under  selve  fødslen,  at  hun  var  ude  af 
stand  til  at  tage  sig  af  sit  barn.  Da 
oldemor  hørte  om  den  unge  kvindes 
tilstand,  gik  hun  straks  rundt  til  søstrene 
i  wardet  og  spurgte  dem,  om  de  ville 
skiftes  til  at  gå  hjem  til  dette  unge  par  og 
tage  sig  af  spædbarnet.  En  efter  en  afslog 
disse  kvinder,  og  så  faldt  ansvaret  helt  og 
holdent  på  hende  selv. 
Hun  stod  tidligt  op  om  morgenen  og  gik 
en  ret  pæn  strækning  til  dette  unge  pars 
hjem,  hvor  hun  badede  og  madede  det 
lille  barn,  samlede  alt  vasketøjet  sam- 
men og  tog  det  med  sig  hjem  ...  en 
morgen  følte  hun  sig  for  svag  og  syg  til  at 
gå  .  .  .  men  da  hun  lå  der  i  sengen  indså 
hun,  at  hvis  hun  ikke  tog  derover  ville 
der  ikke  blive  sørget  for  barnet.  (Med 
Herrens  hjælp)  mobiliserede  hun  al  sin 
styrke  og  tog  afsted.  (Da  hun  kom  hjem 
træt  og  udmattet)  faldt  hun  udmattet 
sammen  i  en  stor  stol  og  faldt  straks  i  en 
dyb  søvn.  Hun  sagde,  at  hun,  medens 
hun  sov,  følte  det  som  om  hun  blev 
fortæret  af  en  ild,  der  ville  smelte  hende 
helt  ind  til  marven.  Hun  .  .  .  drømte,  at 
hun  badede  Kristusbarnet,  og  glædede 
sig  over  det  store  privilegium  det  ville 
have  været  at  få  lov  til  at  bade  Guds  Søn. 
Så  talte  Herrens  røst  til  hende,  og  sagde: 
,Hvad  du  har  gjort  mod  en  af  disse  mine 
mindste  det  har  du  gjort  mod  mig'" 
(Studievejledning  for  det  melkisedekske 
præstedømme  1976-77:  Befaling  af  Her- 
ren, s.  183-184). 

Måske  udføres  de  største  heltegerninger 
i  det  stille,  og  uden  anerkendelse  fra 

nogen  undtagen  en  kærlig  himmelsk 
Fader,  som  belønner  os  med  den  stille 
fred  „som  overgår  al  forstand"  (Fil.  4:7), 
og  ved  Åndens  hvisken:  „Vel  (gjort  min) 
gode  og  tro  tjener"  (Matt.  25:21). 
Jeg  blev  dybt  rørt  for  nylig,  i  forbindelse 
med  en  speciel  oplevelse.  En  kær  søster 
havde  været  uarbejdsdygtig  i  de  sidste 
otte  år  -  hun  kunne  hverken  gå  eller  tale, 
og  måtte  ligge  i  sin  seng  altid.  For  ca.  6  år 
siden  fik  hun  og  hendes  mand  tildelt  en 
trofast  hjemmelærer.  Han  spurgte  om, 
ikke  hans  kone  skulle  komme  over  til 
dem  hver  søndag  morgen  og  blive  hos 
den  invalide  kvinde,  mens  hendes  mand 
gik  til  præstedømmets  møde.  Denne 
hjemmelærer  har  i  6  år,  hver  eneste 
søndag,  bragt  sin  hustru  over  for  at  blive 
hos  den  invalide  søster,  mens  hendes 
mand  gik  til  præstedømmemøde.  Og 
hver  eneste  søndag  medbragte  hjemme- 
lærerens  hustru  noget  hjemmebag  eller 
andet  særligt,  hun  havde  lavet  til  delte 
ældre  ægtepar. 

Til  sidst  døde  denne  søster,  som  havde 
været  syg.  Da  datteren  forsøgte  at  give 
udtryk  for  sin  dybe  kærlighed  og  på- 
skønnelse overfor  denne  kærlige  hjem- 
melærer og  hans  hustru  for  det,  de  havde 
gjort  gennem  årene,  svarede  hjemmelæ- 
rerens  hustru:  „Åh  det  er  ikke  noget  at 
takke  for.  Det  var  et  privilegium  for  os  at 
besøge  din  søde  mor.  Men  hvad  skal  jeg 
nu  gøre?  De  halvanden  time  hver  søndag 
morgen  vil  nu  være  de  mest  ensomme 
halvanden  time  i  ugens  løb." 
Jeg  er  imponeret  over  de  sidste  minutter 
i  Frelserens  liv.  Han  havde  en  dybt  følt 
bekymring  for  sin  mor  og  for  hendes 
velfærd,  atter  et  eksempel  for  os.  De, 
som  vandrer  i  hans  fodspor,  er  de 
hengivne  sønner  og  døtre,  som  ærer 
deres  gamle  forældre,  der  ikke  længere  er 
i  stand  til  at  klare  sig  selv.  For  ca.  to  år 


Jerold  D.  Ottley,  dirigent  for 
Tabernakelkoret 


siden  læste  jeg  følgende  i  en  avisbrevkas- 
se: 

„Kære  Abby. 

Jeg  sidder  her  i  flyvemaskinen  og  læser 
brevet  i  din  brevkasse  om  den  søn,  som 
ikke  ønskede  at  tage  sin  far  hjem  til  sig 
midlertidigt,  fordi  han  syntes  at  hans 
fars  besøg  ville  gribe  ind  i  hans  privatliv. 
Dette  fangede  min  opmærksomhed,  for- 
di jeg  er  på  vej  til  at  besøge  min  søn  i 
Omaha  i  Nebraska,  hvor  jeg  skal  være  i 
to  uger  -  han  insisterede  på,  at  jeg  skulle 
komme.  I  begyndelsen  var  jeg  tilbage- 
holdende med  at  tage  imod  indbydelsen, 

fordi  jeg  syntes  jeg  ville  gribe  ind  i  hans 
privatliv. 

Jeg  spekulerer  på  om  den  søn,  som  skrev 
det  brev,  nogen  sinde  har  tænkt  over, 
hvor  meget  hans  far  har  måttet  sætte  sit 
privatliv  til  side  i  den  tid,  sønnen  boede 
hjemme? 

Der  var  tidspunkter,  mens  mine  børn 
boede  hjemme,  hvor  jeg  havde  fortruk- 
ket at  gøre  noget  andet,  hvis  jeg  havde 
haft  mulighed  for  det.  Men  jeg  fortryder 
ikke  et  eneste  minut  af  den  tid,  jeg 
tilbragte  sammem  med  mine  børn.  Jeg  er 
blot  ked  af,  at  det  ikke  blev  til  mere.  Den 
tid,  de  havde  hjemme,  syntes  så  kort. 
Jeg  vil  naturligvis  ikke  sende  dette  brev, 
eftersom  jeg  er  klar  over,  at  du  vil 
modtage  tusindvis  af  breve  om  dette 
emne,  som  er  bedre  skrevet  end  dette 
her.  Men  det  er  blot  min  måde  at  .  .  . 
,Kære  Abby. 

Min  far  døde  pludselig  af  et  hjertetilfæl- 
de, og  dette  ufærdige  brev  lå  i  hans 
lomme.  Min  hustru  og  jeg  savner  ham 
meget.  Vær  rar  at  underskrive  det  med 
„en  søn  som  virkelig  ønskede  sin  far  i 
hjemmet"  William  Smzyk,  Omaha,  Ne- 
braska." (Abigail  Van  Buren  i  Deseret 
News,  13  dec.  1979  s.  c  7). 
Kære  søskende,  det  som  jeg  har  forsøgt 
at  illustrere  her  til  formiddag,  er  at  vi 
ikke  kan  følge  Frelseren  uden  at  gøre 
personlige  ofre  og  involvere  os  oprigtigt 
-  det  er  sjældent  bekvemt,  men  kærlig- 
heden rækker  ud  over  bekvemmelighed 
for  de  mennesker,  som  har  vænnet  sig  at 
søge  efter  muligheder  for  at  tjene  andre. 
Jeg  tror,  at  Frelseren  var  forberedt  på  at 
udføre  sin  mission,  ikke  blot  på  grund  af 
forældreforholdet,  men  fordi  han  i  30  år 
forberedte  sig,  udviklede  fornemmelse 
og  følsomhed  for  sine  medmenneskers 
behov  og  var  opmærksom  på  dem. 
I  Alma  det  7  kap.  læser  vi: 


„Og  han  skal  gå  frem  og  lide  sorg  og 
smerte  og  alle  slags  fristelser,  for  at  ordet 
må  blive  fuldbyrdet,  som  siger:  Han  vil 
påtage  sig  sit  folks  sorger  og  smerter. 
...  og  han  vil  påtage  sig  deres  skrøbelig- 
heder, så  hans  hjerte  kan  fyldes  med 
barmhjertighed  efter  kødet,  så  han  ifølge 
kødet  kan  vide,  hvorledes  han  kan 
hjælpe  sit  folk"  (Alma  7:11-12). 
Efter  et  stavskonferencemøde  fornylig, 
hvor  jeg  havde  talt  om  familiens  rolle  i 
kirken,  kom  en  sød  dame  hen  til  mig  og 
sagde:  „Biskop,  jeg  er  enke,  og  jeg  har 
sat  stor  pris  på  alt,  hvad  du  har  sagt  i 
dag.  Jeg  har  en  dejlig  familie,  men  jeg 
har  mange  problemer,  og  har  brug  for 
hjælp.  Mine  præstedømmeledere  har 
også  deres  egen  familie,  og  de  har  selv 
masser  af  problemer,  så  jeg  vil  ikke 
belemre  dem  med  mine,  så  de  får 
yderligere  problemer.  Så  hvad  skal  jeg 
gøre?" 

Jeg  spurgte  hende: 

„Har  du  en  rar  hjemmelærer,  som  virke- 
lig bryder  sig  om  dig?" 
Hun  sagde:  „Ja  jeg  har  en  hjemmelærer, 
og  han  besøger  mig  en  gang  om  måne- 
den, men  han  kender  ikke  særlig  meget 
til  min  familie." 

Så  spurgte  jeg:  „  Ja,  men  har  du  ikke  en 
besøgslærerinde,  som  besøger  dig  og 
som  forstår  dig?" 

Hun  sagde:  „Jo  de  kommer  somme  tider 
fra  hjælpeforeningen." 
På  dette  tidspunkt  bad  jeg  til,  at  jeg 
måtte  kunne  svare  rigtigt,  da  en  kær 
søster,  som  stod  i  nærheden  og  hørte 
vores  samtale,  sagde:  „Undskyld  mig, 
men  jeg  har  været  enke,  og  selv  om  jeg  nu 
er  gift  igen,  ved  jeg,  hvordan  du  har  det, 
og  jeg  forstår  dine  problemer.  Må  jeg 
ikke  komme  og  besøge  dig.  Jeg  vil  gerne 
tale  med  dig." 
Dr.  Tom  Dooley  har  videregivet  nogle 

interessante  synspunkter  om  menne- 
sker, der  har  kendt  vanskeligheder,  og 
som  nu  er  i  stand  til  at  lette  andres 
byrder.  Jeg  citerer: 

„Et  af  dr.  (Albert)  Schweitzers  vigtigste 
begreber  var  det  han  kaldte  sammenslut- 
ningen af  mennesker,  som  bærer  smer- 
tens tegn  .  .  .  hvem  er  medlem  af  denne 
sammenslutning?  De,  som  af  erfaring 
har  lært,  hvad  fysisk  smerte  og  legemlig 
sorg  betyder.  Sådanne  mennesker  findes 
over  hele  verden,  og  de  er  forenede  ved  et 
hemmeligt  bånd.  Den,  som  er  blevet 
befriet  for  smerte,  må  ikke  tænke,  at  de 
nu  .  .  .  har  frihed  til  at  fortsætte  deres  liv 
og  glemme  deres  sygdom.  Sådanne  men- 
nesker har  fået  åbnet  deres  øjne.  De  har 
nu  pligt  til  at  hjælpe  andre  i  kampen  mod 
smerter  og  lidelser.  De  må  hjælpe  andre 
til  den  lindring,  som  de  selv  kender  til. 
Til  denne  sammenslutning  hører  ikke 
blot  mennesker  som  tidligere  var  syge, 
men  også  mennesker,  der  har  forbindel- 
se med  folk  som  lider,  og  hvem  har  ikke 
det?"  (Thomas  Dooley:  ,,A  Worldwide 
Fellowship,"  Words  of  Wisdom,  Tho- 
mas C.  Jones,  J.  B.  Ferguson,  Chicago 
1966  s.  150). 


Og  jeg  henviser  igen  til  dr.  Sheldons  bog: 
„Vil  man  være  en  Kristi  discipel  må  man 
nødvendigvis  lægge  stor  vægt  på  at 
engagere  sig  personligt.  'En  gave  uden 
giver  er  tom.'  Den  såkaldte  kristendom, 
som  ikke  kræver  noget  af  den  enkelte,  er 
ikke  Kristi  kristendom.  Hver  enkelt 
kristent  menneske  er  nødt  til  at  give  af 
sig  selv  for  at  følge  i  Kristi  fodspor. 
Vejen  i  vore  dage  er  ikke  anderledes  end 
den  var  på  Jesu  tid.  Det  er  den  samme 
sti."  (Sheldon,  In  His  Steps,  s.  239, 
fremhævelse  tilføjet). 
Dette  har  været  en  vanskelig  opgave  for 
mig.  Mens  jeg  har  tænkt  over,  hvordan 
man  kommer  Kristus  nærmere  ved  at 
praktisere  velfærdsprincipper,  har  jeg 
ransaget  min  egen  sjæl  og  må  erkende,  at 
jeg  er  langt  fra  mit  ideal  -  Frelseren.  Som 
følge  deraf  har  jeg  atter  forpligtet  mig 
selv  til  at  få  del  i  Kristi  „guddommelig(e) 
natur"  (se  2  Pet.  1:4)  ved  at  blive  mere 
opmærksom  på,  hvordan  jeg  kan  velsig- 
ne mennesker  i  nød. 
Jeg  vil  gerne  bære  mit  vidnesbyrd  for  jer 
om,  at  Frelserens  Ånd  specielt  er  knyttet 
til  velfærdstjenesten.  Jeg  ved,  han  elsker 
dette  arbejde  og  de  tusindvis  af  hellige, 
som  er  engageret  i  det.  Og  ligesom  han 
vejledte  sit  pagtsfolk  i  Mormons  Bog, 
bønfalder  han  også  os  i  dag: 
„Sandelig,  sandelig  siger  jeg  jer,  dette  er 
mit  evangelium,  og  I  ved,  hvad  I  skal 
gøre  i  min  kirke;  thi  de  gerninger,  I  har 
set  mig  gøre,  skal  I  også  gøre  .  .  . 
Derfor,  salige  er  I,  dersom  I  gør  dette,  thi 
I  skal  blive  ophøjet  på  den  yderste  dag 


Hvad  slags  mænd  burde  I  da  ikke  være? 
Sandelig  siger  jeg  jer:  Som  jeg  er"  (3 
Nephi  27:21-22,  27). 
Jeg  beder  til,  at  vi  må  vandre  i  hans 
fodspor,  og  blive  som  han  er,  i  Herren 
Jesu  Kristi  hellige  navn.  Amen.  □ 

En  sikker  grundvold 

for  ægteskabet 

og  familien 


Barbara  B.  Smith 
Præsidentinde  for  hjælpeforeningens  hovedbestyrelse 


Mine  kære  søskende,  velfærdets  grund- 
principper -  kærlighed,  hengivenhed, 
arbejdsomhed,  tjenstvillighed,  ansvar- 
lighed overfor  vores  forvaltning  samt 
evnen  til  at  klare  sig  selv  er  ikke  blot 
vigtige  for  os,  når  vi  hver  især  arbejder 
for  vores  frelse,  men  hvis  disse  princip- 
per anvendes  i  vort  hjem  vil  de  kunne 
styrke  vort  ægteskab  og  vores  familie. 
Må  jeg  fortælle  jer  hvordan? 
Skriftstederne  i  Ordsp.  Bog  kap.  31  er 
velkendte,  fordi  vi  her  kan  læse  om  en 
lang  række  af  den  dydige  kvindes  beun- 
dringsværdige egenskaber,  hende  hvis 
„værd  står  langt  over  perlers"  (vers  10). 
Men  i  vers  1 1  findes  en  bemærkelsesvær- 
dig beskrivelse  af  ægteskabet.  Der  står: 
„ Hendes  husbonds  hjerte  stoler  på  hende, 
på  vinding  skorter  det  ikke."  I  disse 
mindeværdige  linier  fremføres  for  det 
første,  at  manden  i  sit  hjerte  stoler  på  sin 
hustru,  og  i  den  engelske  udgave  af 
Bibelen  står  ydermere  i  dette  skriftsted 


at  han  værner  om  hende.  Disse  skriftste- 
der viser  forståelse  for  den  vigtige  sand- 
hed, at  enhver  mand  og  kvinde,  som  har 
indgået  pagt  om  at  ville  skabe  en  familie, 
må  skabe  et  trygt  sted  hvor  deres 
kærlighed  kan  bo. 

Det,  som  menneskehjertet  oftest  længes 
efter,  er  en  eller  anden,  som  vil  være 
nænsom  overfor  den  hengivenhed,  man 
har  til  den  pågældende.  Dette  fremgår  af 
et  digt,  skrevet  af  William  Butler  Yeats 
(irsk  digter  og  dramatiker,  1865-1939)  - 
Manden  har  netop  fremlagt  sit  hjertes 
ønsker  for  sin  elskede,  hvorpå  han 
trygler:  „Træd  varsomt  for  du  betræder 
mine  drømme."  („He  Wishes  for  the 
Cloths  of  Heaven,"  The  Oxford  Dictio- 
nary  of  Quatations,  3.  udgave  s.  585.. 
Oxford  University  Press.  New  York) 
De  linier,  som  den  amerikanske  puritan- 
ske digter,  Anne  Bradstreet  (1612?- 
1672),  har  skrevet  i  et  digt,  som  hun 
kaldte  „Til  min  kære  og  elskede  ægte- 

mand"  vidner  ligeledes  om  troskab  og 
tillid: 

Hvis  nogen  sinde  to  har  været  ét 
måtte  det  bestemt  være  os. 

Hvis  nogen  sinde  en  mand  har  været 
elsket  af  sin  kone  måtte  det  være  dig. 
(The  New  Oxford  Book  of  American 
Verse,  redigeret  af  Richard  Ellmann, 
New  York  s.  6.  Oxford  University  Press, 
1976) 

Tillid  er  det  samme  i  forholdet  mellem 
mennesker  som  tro  er  i  efterlevelsen  af 
evangeliet.  Det  er  begyndelsen  til  den 
grundvold  man  kan  bygge  videre  på. 
Der  hvor  der  findes  tillid,  vil  kærlighe- 
den blomstre. 

Når  kærligheden  ledsages  af  hengiven- 
hed, vil  to  mennesker  vie  deres  tilværelse 
til  et  helligt  formål.  For  at  skabe  et  trygt 


sted,  hvor  kærligheden  kan  bo,  må  der 
herske  en  sådan  form  for  forpligtelse. 
Læg  mærke  til  hvordan  manden,  i  skrift- 
stedet fra  Ordsp.  Bog,  har  givet  sit  hjerte 
-  ikke  med  forbehold,  ikke  det  halve  af 
det,  eller  en  lille  smule  men  det  hele. 
Når  man  helliger  sig  en  sag,  giver  man 
alt  hvad  man  har.  Når  en  mand  og  en 
kvinde  indgår  ægteskabspagt  i  det  helli- 
ge tempel,  påbegynder  de  en  ny  evig 
familieenhed,  der  indebærer  alle  de  vel- 
signelser, som  blev  lovet  Abraham,  Isak 
og  Jakob.  En  sådan  forening  er  helliget 
Herrens  hellige  formål  og  hensigter  -  „at 
tilvejebringe  udødelighed  og  evigt  liv  for 
mennesket"  (Mos.  1:39). 
Den  unge  pige,  som  er  ivrig  efter  at  blive 
gift,  så  hun  kan  få  „sit  eget  hjem",  er 
måske  ikke  klar  over,  hvilken  uselvisk- 
hed der  kræves  i  et  godt  ægteskab  -  den 

kærlighed,  der  „ikke  søger  sit  eget". 
Ægtemanden,  hvis  tidligere  planer  ho- 
vedsageligt drejede  sig  om  hans  egen 
succes,  kender  ikke  de  ansvar  han  er 
nødt  til  at  påtage  sig  i  en  celestial  familie. 
Lad  os  et  øjeblik  koncentrere  os  om, 
hvilke  fordele  der  ligger  i  et  ægteskab 
som  bygger  på  kærlighed  og  hengiven- 
hed. 

1.  Både  manden  og  hustruen  er  for- 
pligtede til  at  hjælpe  hinanden  med  at  nå 
den  størst  mulige  udvikling.  Hvor  er  det 
dog  inspirerende  f.  eks.  at  høre  ældste 
David  B.  Haight  fortælle  om  de  gange 
han  har  lavet  middag,  for  at  hans  kone 
kunne  gå  til  spansk.  Begge  ægtefæller 
kan  udvikle  sig,  når  både  manden  og 
hustruen  har  udviklet  den  kærlighed,  der 
tillader  den  anden  at  udnytte  sine  mulig- 
heder, for  at  blive  mere  fuldkommen,  og 
sine  talenter  på  at  udvikle  sit  vidnesbyrd. 
Et  solidt  ægteskab  kræver  stærke  per- 
sonligheder, som  i  lige  høj  grad  har 
forpligtet  sig  til  at  fremkalde  det  bedste  i 
sig  selv  såvel  som  i  deres  evige  partner. 
En  ægtemand  er  nødt  til  at  støtte  sin 
hustru,  hvis  hun  i  tilstrækkelig  grad  skal 
anvende  de  gaver,  Gud  har  skænket 
hende.  En  hustru  er  nødt  til  at  støtte  sin 
mand,  hvis  han  skal  kunne  lede  familien. 

2.  Et  ægteskab,  som  er  sikret  ved  at 
begge  parter  udviser  kærlighed  og  hengi- 
venhed, kan  tillade  forskellige  meninger. 
Hvis  en  mand  og  hans  hustru  skal  blive 
ét  er  der  mange  forskelligheder,  store 
som  små,  som  må  afhjælpes  eller  løses.  I 
et  trygt  ægtskabeligt  forhold  behøver 
forskelligheder  ikke  føre  til  uenighed. 
De  kan  betragtes  i  åbenhed,  indtil  man 
har  nået  en  tilfredsstillende  løsning, 
fordi  man  er  enige  om  præmisserne: 
Både  manden  og  hustruen  har  forpligtet 
sig  til  at  elske  hver  andre,  til  at  opbygge 
Guds   rige,   og   til   at   skabe   en   evig 


familieenhed.  Alle  overvejelser  sker  i 
lyset  af  disse  tre  grundlæggende  forplig- 
telser. Når  disse  forpligtelser  ikke  bry- 
des, vil  ægteskabet  beslå  helt  som  det 
skal  være,  selv  om  også  løsningerne  kan 
involvere  en  vis  diskussion. 
En  kvinde,  som  engang  besøgte  sin 
yngre  søster,  overværede  en  sådan  dis- 
kussion. En  meningsforskel  blev  løst 
venligt  og  åbent,  mens  manden  og 
hustruen  udvekslede  synspunkter.  Den- 
ne kvinde  indrømmede  senere,  at  en 
sådan  diskussion  ikke  kunne  have  fun- 
det sted  i  hendes  hjem,  „fordi,"  sagde 
hun  „vi  har  ikke  råd  til  at  drøfte 
forskellige  synspunkter,  for  selv  det 
mindste  problem  er  farligt  for  vort 
forhold". 

I  nogle  ægteskaber  er  forholdet  ikke 
meget  mere  end  en  venskabelig  våben- 
stilstand, men  hvis  sådanne  ægtepar  ville 
lægge  grundvolden  af  de  sten,  som 
hedder  forpligtelse,  tillid,  hengivenhed 
og  kærlighed,  vil  de  kunne  skabe  et  trygt 
hjem,  hvor  den  enkelte  ville  blive  hørt, 
hvor  kærligheden  kunne  vokse  og  give 
plads  for  forskellige  synspunkter. 

3.  Både  far  og  mor  elsker  og  interes- 
serer sig  for  ethvert  af  deres  børn. 
Når  børn  behandles  retfærdigt  vil  der 
ikke  være  grund  til  jalousi,  fordi  der  ikke 
tages  parti.  Når  vi  læser  Mormons  Bog 
opdager  vi,  at  når  folket  oprigtigt  havde 
forpligtet  sig  overfor  Herren,  og  havde 
Helligånden  iblandt  dem,  var  de  forhold 
som  beskrives  de  samme.  Vi  kan  læse  om 
et  sådant  eksempel  i  4  Nephi  hvor  „alle 
handlede  retskaffent  med  hinanden. 
De  havde  alle  ting  tilfælles;  derfor  fand- 
tes der  hverken  fattige  eller  rige  .  .  .  men 
de  var  alle  .  .  .  deltagere  i  den  himmelske 
gave,,  -  kærlighedens  gave  (4  Nephi  1 :2- 

3). 

4.  Og  endelig:  kærlighed  og  hengiven- 

hed  danner  grundlaget  for  lykke.  Dette 
er  også  beskrevet  i  4  Nephi:  „Og  der 
fandtes  ingen  strid  .  .  .  fordi  Guds  kær- 
lighed boede  i  folkets  hjerte. 
Og  der  var  ingen  misundelse,  strid  eller 
oprør  .  .  .  der  kunne  i  sandhed  ikke 
findes  noget  lykkeligere  folk"  (4  Nephi 
1:15-16). 


„Hvis  vi  skal  styrke 
ægteskabet  og  familien  er  vi 
nødt  til  at  udvise  kærlighed, 

arbejdsomhed, 

tjenstvillighed,  ansvarlighed 

overfor  vores  forvaltning, 

samt  at  hellige  os  sagen,  og 

evne  at  klare  os  selv." 


Husk  på,  at  en  familie,  der  bygger  på 
kærlighed  og  sikrer  sin  beståen  gennem 
hengivenhed,  bevares  gennem  arbejde 
og  tjenestegerninger.  Et  hjem  styrkes 
gennem  arbejde,  når  arbejderen  bliver 
respekteret. 

En  kvinde,  som  føler  sig  mismodig  på 
grund  af  sin  arbejdsbyrde,  savner  ofte 
ikke  noget  som  helst  andet  end  påskøn- 
nelse fra  dem  hun  betjener.  Det  er  nemt 
for  en  familie  at  vænne  sig  til  behagelige 
omgivelser  i  hjemmet,  uden  at  tænke  på 
den  nødvendige  husførelse  eller  de  kræf- 
ter og  de  evner,  som  skal  til  for  at  få  et 
hjem  til  at  fungere  behageligt. 
Det  kan  godt  være  nødvendigt  at  på- 
skønne den  mor,  som  gør  alt  hun  kan  for 
at  holde  et  hjem  i  orden,  selv  om  ikke  det 
lykkes  hende  at  holde  orden.  Ud  over  en 


sådan  påskønnelse  af  de  ting  hun  gør, 
kunne  en  vurdering  af  hvilke  ting,  der 
kræves  for  at  opnå  det  ønskede  resultat, 
frembringe  en  erkendelse  af,  at  andre  i 
familien  er  nødt  til  at  hjælpe  til  -  enten 
ved  at  udføre  særlige  pligter  eller  ved  at 
ændre  levevaner,  således  at  husarbejdet 
kan  gå  nemmere. 

Et  ordentligt  hjem  bidrager  til  lykke. 
Men  interessen  for  at  gøre  orden  og 
holde  orden  bør  deles  af  hele  familien, 
selv  om  hovedansvaret  hviler  på  mode- 
ren. Når  det  er  nødvendigt,  at  en  mor 
arbejder  udenfor  hjemmet,  er  det  af 
afgørende  betydning,  at  familien  samar- 
bejder om  hele  husholdningen. 
Det  er  også  somme  tider  tilfældet,  at  en 
ægtemand  eller  far  ikke  bliver  værdsat 
for  det  arbejde  han  udfører.  Da  han  er 
hjemmefra,  og  familien  ikke  ser  ham 
arbejde,  anerkender  de  måske  ikke  fuldt 
ud  betydningen  af  hans  arbejdsindsats. 
Familien  kunne  hellige  en  hjemmeaften 
til  at  undervise  om  faderens  arbejde,  og 
give  ham  mulighed  for  at  forklare  om 
alle  de  ting  han  gør.  Det  kan  måske  ikke 
alene  hjælpe  familien  til  at  lære  hans 
arbejde  at  kende,  men  også  give  dem  en 
større  forståelse  for  hans  indsats.  Den 
løn,  som  en  mand  tjener  er  en  nødven- 
dighed, men  familiens  stolthed  for  hans 
arbejde  er  måske  ofte  af  ekstra  værdi  hos 
ham  selv. 

Familiens  yngste  medlemmer  kan  ofte 
lære  respekt  for  arbejdet,  hvis  de  får 
tildelt  bestemte  opgaver,  som  de  må 
påtage  sig  ansvaret  for.  Børn  kan  aller- 
bedst lære  at  arbejde  i  hjemmet  fordi 
fejltagelser  kan  rettes  inden  de  bliver 
alvorlige,  og  børnene  kan  blive  tilgivet 
for  dem.  Børn,  hvis  forældre  lærer  dem 
værdien  ved  veludført  arbejde,  er  heldi- 
ge. 
Selv   om   vi   måske   ikke   ved    hvilket 

erhverv  vore  børn  vil  vælge,  når  de  bliver 
voksne,  kan  vi  godt  begynde  at  forbere- 
de dem  til  at  få  succes.  Børn  kan 
gennemgå  en  læretid,  under  kærlige 
forældres  vejledning,  efterhånden  som 
de  lærer  om  deres  ansvar  for  værktøj  og 
redskaber,  følger  anvisninger,  arbejder 
med  omtanke  og  glæde,  og  fortsætter 
opgaven  indtil  den  er  udført  på  en 
vellykket  måde.  Disse  ting  er  forudsæt- 
ningerne for  oplæringen  i  de  fleste 
erhverv. 

Arbejdet  bliver  til  tjenesteydelser,  når 
det  udføres  med  glæde  ofte  før  man 
bliver  bedt  om  det,  og  i  den  hensigt  at 
udfylde  andres  behov.  Jeg  ved,  at  tjene- 
steydelser må  læres  i  hjemmet.  Og  jeg  er 
overbevist  om,  at  det  er  til  velsignelse  for 
de  hjem,  hvor  dette  sker. 
Der  er  en  familie,  som  jeg  ikke  kan  få  ud 
af  mine  tanker.  Min  veninde  havde 
modtaget  vennetjenester  af  sin  nabo,  og 
set  hvordan  hun  hjalp  andre.  Hun  så 
hvordan  hun  nænsomt  og  effektivt  hjalp 
de  syge,  henvendte  sig  til  den  generte  og 
opmuntrede  de  nedtrykte. 
En  dag  min  veninde  deltog  i  en  lektie, 
måtte  en  mor,  som  sad  i  nærheden  af 
hende,  hurtigt  rejse  sig  for  at  gå  udenfor 
med  sit  barn,  der  var  blevet  sygt.  Da  min 
veninde  gik  ud  for  at  se,  om  der  var 
noget  hun  kunne  hjælpe  med,  var  der 
allerede  en  anden  kvinde.  Hun  ydede  en 
hurtig  og  elegant  hjælp,  idet  hun  vidste 
nøjagtigt  hvad  hun  skulle  gøre,  og  det 
mindede  i  den  grad  min  veninde  om 
hendes  nabo,  at  hun  til  sidst  spurgte,  om 
hun  tilfældigvis  kendte  denne  nabo,  blot 
for  at  opdage  at  de  var  søstre.  I  den 
familie  havde  de  lært  betydningen  af  at 
tjene  andre.  Tjenesteydelser  indenfor 
familien  havde  på  grund  af  dens  usel- 
viskhed øget  åndeligheden  og  styrket 
kærlighedens  bånd. 


Ansvarlighed  er  en  nødvendig  ting,  når 
man  skal  arbejde.  Ansvarsfølelse  brin- 
ger system  i  arbejdet  indenfor  en  familie, 
og  orden  i  et  ægteskab.  Når  man  define- 
rer ansvarsopgaverne  og  planlægger  en 
metode  til  at  aflægge  rapport,  vil  man 
slippe  for  familiestridigheder,  men  det  er 
også  et  betydningsfuldt  trin  på  vejen  til 
at  udvikle  selvdisciplin. 
Hvis  man  skal  lære  ansvarlighed  gennem 
sine  oplevelser,  må  de  tages  alvorligt. 
Selv  små  børn  kan  se,  når  deres  bedste 
anstrengelser  kun  bliver  tolereret,  men 
ikke  virkelig  påskønnet. 
Morgen-  og  aftenbønner  bliver  en  slags 
rapporter,  når  man  har  forstået,  hvad 
det  vil  sige  at  være  ansvarlig.  Samtalerne 
ved  familiehjemmeaftenen,  om  projek- 
ter der  er  planlagt  og  udført,  kan  få 
enhver  i  familien  til  at  føle,  at  de  hører  til 
og  at  der  er  brug  for  dem.  Der  findes 
ingen  bedre  måde  at  forberede  familiens 
medlemmer  til  at  arbejde  i  kirken  eller  i 
verden,  og  hvad  der  er  mest  vigtigt,  til  at 
få  et  godt  forhold  til  vor  himmelske 
Fader,  end  at  lade  dem  påtage  sig  ansvar 
for  meningsfyldte  opgaver. 

Grundprincipperne  for  velfærd  styrker 
os  og  gør  os  trygge.  Ved  hjælp  af  disse 
bliver  familien  en  stærk  beskyttelse  mod 
samfundets  stød  og  en  tryg  havn  i 
stormvejr.  En  familien  begynder  med 
den  enkelte  -  med  to  mennesker,  som 
bliver  et,  og  efterhånden  som  der  kom- 
mer børn  vil  familien,  ifølge  det  åndelige 
regnestykke,  blive  en  enhed  og  derfor 
stadig  være  et.  Forældre  kan  skabe  en 
beskyttende  bolig,  et  trygt  sted,  og 
børnene  gøres  stærke  ved  de  kærligheds- 
bånd  der  knyttes. 

Selv  om  også  en  familieenhed  hører  til  en 
større  familie  af  tanter  og  onkler,  fætre 
og  kusiner,  bedsteforældre  osv.  og  er 
medlemmer  af  en  større  kreds  af  kirke- 
medlemmer, således  som  det  er  i  evighe- 
den, så  må  familieenheden  alligevel  være 
ubeskåret.  Den  må  kunne  stå  på  egne 
ben. 

Men  i  den  dybeste  forstand  står  familien 
dog  ikke  alene.  Når  den  har  helliget  sig 
arbejdet  for  Herrens  sag,  vil  hans  Ånd 
altid  være  med  dem.  Skulle  der  opstå 
vanskeligheder  så  en  familie  har  brug  for 
midlertidig  hjælp,  ved  de,  at  dette  kan 
være  en  velsignelse  fra  Herren,  og  at  de  i 
sig  selv  har  styrke  til  at  genopbygge 


deres  reserver.  Og  selv  om  en  ægtefælle 
skulle  dø,  vil  familien  stadigvæk  være 
stærk  og  ubeskåret,  for  Herren  vil  styrke 
og  støtte  dem. 

Man  bliver  selvstændig  ved  så  nøjagtigt 
som  muligt  at  anvende  evangeliets  prin- 
cipper, således  at  den  enkelte  og  familien 
får  tildelt  mere  gennem  Herrens  styrke, 
hvilket  sætter  dem  i  stand  til  stærkt  at 
modstå  den  ondes  storme,  samt  de 
ændringer  som  følger  med  tiden  og 
udviklingen. 

En  ægtemand  og  far,  der  arbejdede  som 
dekan  ved  et  kollegium,  blev  kaldet  til  at 
være  tempelpræsident  og  senere  til  at 
være  missionspræsident.  Ved  afløsnin- 
gen af  opgaven  som  missionspræsident 
var  han  ramt  af  et  invaliderende  slagtil- 
fælde. Hans  hustru  tænkte  ikke  på  at 
beklage  sig,  at  føle  selvmedlidenhed, 
eller  at  trække  sig  tilbage  men,  hævede 
sig  ovenover  vanskelighederne  ved  de 
nye  prøvelser,  ved  at  trække  på  den 
styrke  i  evangeliet  som  altid  havde  hørt 
med  til  deres  levevis,  således  som  hun 
kærligt  forsikrede:  „Det  er  en  sådan 
situation  vi  har  beredt  os  til.  Evangeliets 
principper  er  vores  grundvold,  og  jeg  har 
i  sinde  at  gøre  alt  hvad  jeg  kan  for  at  gøre 
denne  tid  til  den  lykkeligste  i  vort 
samliv." 

Hjælp  er  kun  noget  midlertidigt,  men 
velfærd  er  evigt.  Vores  jordiske  liv  kan  få 
en  begrænset  varighed  og  et  begrænset 
omfang,  men  principperne  er  evige.  Må 
vi  fuldtud  tilegne  os  velfærdets  grund- 
principper, som  er  kærlighed,  arbejds- 
omhed, hengivenhed,  tjenstvillighed, 
ansvarlighed  overfor  vores  forvaltning, 
samt  evnen  til  at  klare  sig  selv,  for  at 
styrke  ægteskaberne  og  familierne  i 
hjertets,  templets  og  hjemmets  sikre  og 
hellige  sted  -  dette  beder  jeg  ydmygt  om  i 
Jesu  Kristi  navn.  Amen.  □ 

Glæden  ved  at 
tjene  andre 


Jo  Ann  Randall 


Mine  kære  søskende.  Min  mand  og  jeg 
er  glade,  fordi  vi  i  dag  kan  tale  liljer  om, 
hvordan  velfærdsprincipperne  har  på- 
virket vores  familie  gennem  tjenestey- 
delser. 

Det  var  med  ærefrygt,  at  vore  børn 
første  gang  hørte  historien  om  en  fami- 
lie, som  forærede  hele  deres  jul  væk  - 
både  træ,  mad  og  gaver.  Det  begyndte 
altsammen,  dengang  deres  nabos  hus 
nedbrændte  juleaftensdag  tidligt  om 
morgenen.  Da  børnene  hørte,  hvilken 
situation  deres  venner  befandt  sig  i,  blev 
der  indkaldt  til  et  familiemøde,  hvor  alle, 
uden  undtagelse,  var  enige  om  at  de  ville 
dele  deres  jul  med  naboen. 
Arbejdet  den  dag  blev  hurtigt  koncen- 
treret om  at  udskifte  navne  på  gaver  og 
pakke  julemaden  ned  i  kasser.  Og  i  sidste 
øjeblik  tog  de  endog  juletræet!  Da 
familien  samledes  derhjemme  igen,  efter 
i  al  hemmelighed  at  have  afleveret  deres 
gave,  herskede  der  spænding  og  kærlig- 
hed. (Leon  R.  Hartshorn,  Memorable 
Christmas  Stories,  s.  41). 
Og  så  spurgte  vore  børn:  „Var  det  ikke 


svært  for  familien  at  give  det?"  „Var  det 
ikke  svært  for  den  anden  familie  at 
modtage?" 

Kort  tid  senere  fik  vi  selv  mulighed  for  at 
modtage  tjenesteydelser. 
Da  vi  havde  boet  et  sted  i  kun  en  måned, 
blev  det  nødvendigt  for  mig  at  holde 
sengen  i  to  måneder,  da  vi  ventede  vores 
ottende  barn.  I  første  omgang  mente  vi, 
at  vi  kunne  klare  denne  udfordring  helt 
alene.  Børnene  var  vant  til  at  hjælpe,  og 
de  havde  faste  opgaver  rundt  omkring  i 
huset.  Vi  indså  dog  snart,  at  vi  havde 
brug  for  hjælp,  til  trods  for  omhyggelig 
planlægning  og  ekstra  ansvarsopgaver. 
Selv  efter  mange  års  undervisning,  og 
overværelse  af  lektier  om  at  tjene  andre, 
og  tage  imod  tjenesteydelser,  opdagede 
vi  at  det  i  virkeligheden  var  vanskeligt  at 
give  andre  lov  til  at  hjælpe  os.  Men  når  vi 
gav  dem  lov  til  at  hjælpe  os,  opdagede  vi 
hurtigt,  at  vi  fyldtes  med  taknemmelig- 
hed for  deres  betænksomhed. 
Et  pensioneret  ægtepar  kom  og  hentede 
vores  yngste  til  en  formiddagsudflugt. 
Vores  biskop  tilrettelagde  et  nadvermø- 

de,  og  bragte  det  ind  i  vores  hjem. 
Adskillige  travle  søstre  kom  regelmæs- 
sigt bare  for  at  snakke,  fordi  de  vidste  at 
jeg  nød  voksent  selskab.  Et  ægtepar 
lavede  en  middag,  og  bragte  den  hjem  til 
os,  med  lys  på  bordet  til  en  hyggelig 
aften.  En  masse  hvide  skjorter  for- 
svandt, hvorpå  de  kom  tilbage  nystrøge- 
de. 

Den  vending,  der  siger:  ,,Ring  til  mig, 
hvis  jeg  kan  gøre  noget"  fik  en  ny 
betydning.  Vi  opdagede,  at  man  sjældent 
vil  tage  imod  et  sådant  tilbud.  Men  i 
stedet  var  vi  vidne  til  at  folk  kom  og 
sagde:  „Ønsker  du  jeg  skal  ordne  dit 
køkken,  eller  vil  du  hellere  have,  at  jeg 
støvsuger?"  Mange  var  gode  eksempler 
for  os,  eftersom  de  ikke  blot  tænkte  på, 
hvad  de  kunne  gøre  for  at  hjælpe,  men 
virkelig  gjorde  det. 


Der  var  også  noget  andet,  som  beskæfti- 
gede mine  tanker  meget.  Hver  eneste 
gang  nogen  gjorde  noget  for  mig,  kunne 
de  formodentlig  have  haft  brug  for  at 
gøre  den  samme  ting  i  deres  egen  familie 
derhjemme.  Alligevel  kom  en  stor  fami- 
lie med  en  stor  skål  hjemmelavet  is  til  os. 
En  sød  dame  syede  vores  datters  eksa- 
menskjole,  da  hun  gik  ud  af  ottende 
klasse.  En  kær  ven  bragte  os  hver  uge  en 
armfuld  af  hjemmelavet  brød,  hvilket 
hun  insisterede  på  at  gøre  og  sagde,  at 
vores  familie  jo  var  vant  til  hjemmebagt 
brød  og  ikke  købebrød.  En  af  børnenes 
bedstemødre  forlod  sit  hjem  for  at  bo 
hos  os  i  to  uger. 

I  min  mindebog  har  jeg  skrevet:  „Hvis 
jeg  dog  blot  kunne  huske  de  samme 
vennetjenester  overfor  andre,  når  jeg  er 
rask."  Tjenesteydelser  var  blevet  et  le- 

vende  princip,  og  vi  følte  et  overvælden- 
de ønske  om  selv  at  kunne  tjene  andre. 
Nu  kunne  vi  virkelig  besvare  vore  børns 
spørgsmål:  „Er  det  svært  at  give?"  Ja. 
Det  er  et  offer,  som  nogle  mennesker  må 
yde.  ,,Er  det  vanskeligt  at  modtage?"  Ja. 
Men  vi  elsker  dem  som  hjælper  os,  og 
dem  som  vi  hjælper. 
Måske  kender  vi  ikke  nogen  enke,  som 
trænger  til  at  få  malet,  eller  mennesker, 
som  er  flyttet  ind  i  vores  gade.  Men  vi  vil 
blive  tilskyndet  og  opmuntret  til  at  gøre 
noget  godt  for  en  eller  anden.  Da  vi 
boede  i  Idaho  nød  vi  at  gøre  nogle 
småting  for  onkel  Joe,  wardets  yndling- 
spioner. Da  vi  var  flyttet,  huskede  vi  han 
af  og  til,  og  havde  også  i  tankerne  at  vi 
skulle  skrive  et  brev,  for  at  gøre  onkel 
Joes  dage  lysere.  Tanken  blev  mere 
indtrængende,  og  til  slut  sendte  vi  ham  et 
brev.  Men  det  var  for  sent.  Allerede 
dagen  efter  modtog  vi  budskabet  om,  at 
onkel  Joe  var  død.  Vi  var  gået  glip  af  en 
mulighed  for  at  tjene,  fordi  vi  havde 
ignoreret  den  første  indskydelse. 
Blandt  de  ting  vi  gemmer  er  et  takkekort 
fra  en  søster  i  et  tidligere  ward.  Vore 
sønner  var  kun  3  og  5  år  gamle,  da  deres 
far  fulgte  en  tilskyndelse  til  at  tage  dem 
med  til  et  projekt  en  tidlig  morgen,  hvor 
de  reparerede  taget  på  denne  søsters  hus. 
Hun  gik  så  langt  som  at  påskønne  disse 
små  drenge  og  takke  dem.  De  smagte 
glæden  ved  at  hjælpe  et  menneske,  som 
havde  brug  for  det. 

Ånden  bredte  sig,  så  da  vores  datter  kom 
hjem  og  begejstret  fortalte  om  sine 
planer  om  at  sætte  noget  mad  på  en 
nødlidende  families  dørtrin,  var  vi  straks 
parate  til  at  gå  igang. 
Familiens  tjenesteprojekter  behøver 
hverken  være  imponerende  eller  origina- 
le. Vi  havde  opdaget,  at  det  var  lige  så 
stor  en  glæde  at  deltage  sammen  som  en 


familie  i  arbejdet  på  velfærdsfarmen  som 
enhver  anden  fritidsbeskæftigelse. 
Her  er  forslag  til  andre  projekter,,  som 
man  eventuelt  kunne  udføre: 

1 .  Tag  regelmæssigt  et  barn  med  til 
primary.  Det  har  vi  gjort,  og  opdaget  at 


„Familiens  tjenesteprojekter 

behøver  hverken  være 
imponerende  eller  originale." 


vores  lille  ven  snart  blev  klar  over  vi 
virkelig  kom  efter  ham  hver  søndag. 

2.  Skriv  takkekort  til  jeres  prima- 
ry- ,  skole-  eller  hjemmelærer.  De  vil 
blive  overraskede  over,  at  nogen  er 
interesseret  i  dem. 

3.  Syng  beredvilligt  med  i  wardets 
kor.  Dirigenten  vil  være  taknemmelig  og 
I  vil  yde  en  tjeneste  gennem  et  projekt. 

4.  Del  udbyttet  fra  haven  med 
andre. 

5.  Inviter  et  menneske  som  nor- 
malt er  alene  til  middag. 

6.  Tjen  i  al  hemmelighed.  Vi  synes 
det  er  meget  morsomt  i  fællesskab  at  lave 
noget  lækkert,  sætte  det  på  dørtrinet  hos 
en  eller  anden,  ringe  på  og  løbe. 

7.  Giv  jeres  datter  en  opmuntring 
til,  uden  betænkning,  at  passe  børn  for 
nogen  som  skal  i  templet. 

8.  Tilrettelæg  et  middagsselskab 
for  nabolaget  -  eventuelt  som  et  sam- 
menskudsgilde. Folk,  som  ikke  er  med- 
lemmer af  kirken,  kan  blive  påvirket 
gennem  en  sådan  vennetjeneste. 

9.  Tilrettelæg  i  forvejen.  Påbegynd 
en   bankopsparing,   så   der  kan   blive 

mulighed  for  senere  at  udføre  en  mis- 
sion. 

10.  Vær  et  godt  eksempel  på  efterle- 
velse af  evangeliet,  så  andre  kan  blive 
opmuntret  til  at  gøre  det  samme. 
I  et  ældre  hjælpeforeningslektiehæfte  er 
der  en  historie  om  et  barn,  som  kommer 
ind  i  det  øjeblik  moderen  er  færdig  med 
at  bage  en  kage.  Han  spørger:  „Hvem 
skal  vi   give   den   til?"   Der  ligger   en 


fortjeneste  til  nogen  i  denne  lille  hændel- 
se, eftersom  man  kan  se,  at  han  kommer 
fra  et  hjem,  hvor  man  er  vant  til  at  give 
og  hjælpe  andre. 

Der  findes  mange  måder,  hvorpå  vores 
familie  kan  glæde  andre  ved  at  række  en 
hjælpende  hånd.  Jeg  er  meget  taknem- 
melig for  det  stærke  vidnesbyrd  vi  har 
modtaget  gennem  tjenesteydelser.  Dette 
siger  jeg  i  Jesu  Kristi  navn,  Amen.  □ 


Hent  styrke 
gennem  tjenesteydelser 


Nyle  Randall 


l  sidste  måned  var  det  nøjagtigt  5  år 
siden  vores  familie  kom  i  en  situation, 
som  vi  slet  ikke  havde  ventet  på  dette 
tidspunkt.  Men  den  forandrede  hele 
vores  familie.  Vi  tog  et  plejebarn  til  os. 
Jeg  husker  tydeligt  den  dag.  Det  var  en 
af  disse  pressede  situationer,  hvor  man 
ikke  kunne  finde  nogen  som  helst  til  at 
tage  et  barn,  der  skulle  komme  den 
næste  dag.  Efter  vi  frivilligt  havde  til- 
budt vores  hjælp,  fik  vi  alle  mulige 
ængstelser  for  den  forpligtelse  vi  havde 
påtaget  os.  Vi  blev  oven  i  købet  en  lille 


smule  oprevet.  Vi  syntes  næsten,  vi 
havde  mere  end  nok  i  vore  egne  børn, 
end  vi  kunne  klare  på  dette  tidspunkt.  Vi 
havde  5  børn,  og  det  syntes  som  om  de 
allesammen  var  i  en  særlig  alder,  hvor  de 
lavede  et  kæmperod  uden  at  være  an- 
svarlige nok  til  at  sørge  for  at  tingene 
blev  samlet  op  igen.  Og  nu  skulle  vi  have 
endnu  et  barn  hos  os,  som  ikke  engang 
vores  eget. 

Med  alle  disse  bekymringer  i  tankerne 
satte  vi  os  sammen  med  vores  børn,  for 
at  gøre  nogle  forberedelser.  Med  den  tro 

som  er  kendetegnende  for  børn  var  vore 
børn  i  løbet  af  kort  tid  parate  til  at 
acceptere  deres  storesøster. 
Da  Jean  ankom,  opdagede  vi,  at  barnet 
var  endnu  mere  ængstelig  end  vi  var. 
Hun  var  1 7  år,  og  2  år  bagefter  i  skolen.  I 
vores  familie  havde  det  ældste  barn 
endnu  ikke  holdt  sin  9.  fødselsdag,  så  vi 
blev  hurtigt  klar  over,  at  vi  hurtigt  måtte 
lære  noget.  Det  var  muligvis  den  eneste 
rigtige  antagelse,  vi  gjorde  i  hele  denne 
situation. 

Vi  blev  omgående  klar  over,  at  vi  stod 
overfor  endnu  et  problem.  Det  var  noget 
med  at  gå  i  bad.  Vi  havde  kun  haft  hende 
et  par  dage,  da  vi  blev  klar  over,  at  der 
måtte  gøres  noget.  Til  slut  besluttede 
matriarken,  at  patriarken  måtte  gøre  sin 
pligt  -  så  jeg  havde  en  samtale  med  vores 
nye  datter.  Jeg  må  sige,  at  den  gik 
ualmindelig  godt.  Fra  og  med  den  næste 
dag  havde  vi  ikke  spor  varmt  vand  i  tre 
måneder. 

Når  vi  nu  ser  tilbage  på  den  korte  tid,  vi 
havde  Jean  -  kun  nogle  få  måneder  -  er 
vi  klar  over,  at  vi  lærte  mange  ting.  Lad 
mig  bruge  et  øjeblik  til  at  gennemgå 
nogle  af  disse  ting  med  jer. 
Både  min  hustru  og  jeg  måtte  kæmpe  lidt 
med  os  selv  i  begyndelsen,  for  at  kunne 
acceptere  et  fremmed  barn  på  lige  fod 
med  vore  egne  børn.  I  de  første  dage  var 
det  en  virkelig  kamp,  fordi  vi  måtte 
anstrenge  os  meget  for  ikke  at  sætte  vore 
egne  børn  i  første  række.  Dette  var  en 
uvurderlig  lektie  for  os.  Nu  kan  vi 
næsten  omgående  acceptere  hvem  som 
helst.  Vi  kunne  have  gået  hele  livet 
igennem,  uden  at  have  lært  hvordan  man 
gør  det.  Vore  børn  lærte  det  også,  og  det 
vil  vi  være  evigt  taknemmelige  for.  Den 
anden  ting  vi  lærte  af  Jean  var,  at  vi 
virkelig  kan  lære  mange  ting  af  andre. 
Jean  lærte  vore  børn  mange  ting.  Hun 


elskede  at  arbejde,  og  hun  kunne  påtage 
et  hvilket  som  helst  job  og  gøre  det 
rigtigt.  Og  bagefter  hjalp  hun  de  andre 
børn  med  deres  opgaver.  Hun  hjalp  vore 
børn  til  at  lære  mange  af  de  principper, 
som  vi  har  forsøgt  at  undervise  dem  om. 

En  af  de  største  udfordringer,  vi  havde 
med  børnene  på  dette  tidspunkt  var  vort 
forsøg  på  at  få  dem  til  at  påtage  sig  en 
opgave  og  udføre  den  til  enden.  Det  så 
ud  som  om  de  søgte  at  slippe  over  den  så 
let  som  muligt  -  enten  ved  at  gøre  et 
minumum  eller  mindre  end  det.  Jean 
underviste  dem  på  en  anden  måde.  For 
os  var  det  en  kamp,  som  det  er  mellem  de 
fleste  børn  og  deres  forældre,  men  når 
Jean  gav  dem  opgaven,  accepterede  de 
den. 

Jeg  kan  f.  eks.  nævne,  at  Jean  fandt 
tilfredsstillelse  ved  at  vaske  op  i  hånden. 
Hun  brugte  ikke  opvaskemaskinen.  Og 
den  dag  i  dag  har  vi  stadigvæk  en  datter, 
der  nyder  at  vaske  op  i  hånden. 

Den  tredie  ting,  Jean  hjalp  os  med,  var  at 
lære,  hvordan  vi  kunne  kommunikere 
med  vore  børn.  Når  Jean,  der  blot  var  et 
ældre  barn,  forstod  en  situation,  mente 
hun  stort  set  det  samme  om  den,  som  vi 
gjorde.  Vi  opdagede,  at  det  var  et 
spørgsmål  om  at  forstå.  Til  at  begynde 
med  havde  vi  et  sprogproblem  imellem 
os.  Hun  nikkede  altid  ja,  men  vi  fandt 
hurtigt  ud  af,  at  hun  havde  lært  at  gøre 
således,  når  en  sætning  var  afsluttet,  selv 
om  hun  endnu  ikke  havde  forstået,  hvad 
der  var  sagt.  Vi  blev  klar  over,  at  vi  var 
nødt  til  at  være  lige  så  høflige  overfor 
vore  andre  børn,  som  vi  var  overfor 
Jean.  I  vores  daglige  opdragelse  af 
børnene  var  vi  begyndt  at  forvente  for 
meget  af  dem.  Vi  troede,  at  de  automa- 
tisk forstod  alle  de  ting,  der  skete  i 
familien.    Somme    tider    behandler    vi 

naboens  børn  bedre  end  vore  egne.  Det 
var  en  lektie, 

som  vi  er  taknemmelige  for  at  vi  kunne 
lære. 

Den  fjerde  ting  var,  at  det  var  den  første 
virkelige  hurtigtvirkende  missionærop- 
levelse vi  havde  haft  indenfor  familien. 
Vi  kaldte  gerne  Jean  for  vores  „svamp" 
-  fordi  hun  ønskede  at  lære  det  hele.  Hun 
stillede  os  spørgsmål  om  alt  muligt.  Hun 
ville  gerne  vide,  hvorfor  vi  skulle  sætte  os 
ned  og  spise  sammen,  hvorfor  vi  knæle- 
de når  vi  bad,  hvorfor  man  er  nødt  til  at 
gå  i  kirke  hver  eneste  søndag,  hvorfor  vi 
spiste  forskelligt  til  hvert  eneste  måltid. 
Med  hensyn  til  efterlevelse  af  evangeliet 
følte  hun  et  helt  specielt  slægtskab,  og 
ønskede  at  vide  alt  hvad  hun  kunne  finde 
frem  til. 

Jeg  husker  engang,  vi  havde  Jean  med  på 
campingtur.  I  samme  øjeblik  jeg  havde 
standset  bilen,  hoppede  Jean  ud  og 
begyndte  at  feje  det  område,  hvor  vi 
skulle  campere.  Vore  børn  forstod  ikke 
hvorfor,  men  hun  fortsatte,  indtil  hun 


„Lige  så  snart  vi  begyndte  at 

efterleve  evangeliets 

principper,  ved  at  tjene 

andre,  begyndte  der  at  ske 

store  ting." 


havde  fejet  hele  området,  og  lige  til  alt 
del  løse  støv  og  fyrrenålene  lå  i  en  sirlig 
bunke.  Men  hun  holdt  ikke  op  der. 
Bagefter  knælede  hun  ned  ved  siden  af 
børnene,  og  brugte  flere  minutter  på  at 
fortælle  dem  om  renlighedsprincipper  - 
at  renlighed  er  en  meget  vigtig  ting,  når 


man  camperer  eller  lever  udendørs,  og  at 
man  ved  hjælp  af  nogle  få  ting  kan  gøre 
livet  værd  at  leve.  Og  det  mest  forbløf- 
fende var,  at  børnene  lyttede.  Vi  var  bare 
taknemmelige  for,  at  vi  camperede  i 
Rocky  Mountains  og  ikke  i  New  Mexi- 
cos sand.  Jeg  har  altid  spekuleret  på, 
hvor  dybt  hun  ville  have  fejet  for  at  finde 
fast  jord. 

Det  er  kun  tre  uger  siden  Jean  besøgte  os 
i  et  par  dage,  sammen  med  sine  to  børn. 
Hun  spurgte  lige  ud,  hvordan  hun  kunne 
påvirke  sin  familie  og  sine  børn. 
Nu,  hvor  I  hører  disse  ting,  er  jeg  sikker 
på,  at  det  lyder  som  om  det  hele  var 
lutter  fryd  og  glæde.  Men  jeg  kan 
forsikre  jer,  at  det  var  det  ikke.  Det  var 
med  det  som  med  enhver  anden  tjeneste- 
gerning, man  gør  for  andre.  Man  må 
ofre  noget  for  at  få  tingene  til  at  ske.  Den 
dybe  tilfredsstillelse,  der  kommer  ved  at 
tjene  andre,  kan  ikke  opnås  på  nogen 
anden  måde.  Den  ændrer  mennesker,  og 
bereder  dem  til  noget  meget  betydnings- 
fuldt. 

Vi  er  evigt  taknemmelige  mod  Jean,  ikke 
blot  fordi  vi  betragter  hende  som  vores 
ældste  datter  eller  på  grund  af  den  glæde, 
hun  bragte  til  vort  hjem.  Men  vi  er 
taknemmelige  for  den  mulighed,  hun 
gav  os  for  at  kunne  tjene  andre.  Vi  har 
lært,  at  forældre  kan  tilbringe  en  bunke 
tid  med  at  undervise  om  evangeliets 
principper  og  anvende  dem  i  familien,  og 
derved  arbejde  hen  imod  fuldkommen- 
hed. Somme  tider  føltes  det  som  om,  at 
de  store  anstrengelser  man  gør  sig  kun 
gør  et  meget  lille  indtryk  på  vore  børn. 
Men  lige  så  snart  vi  begyndte  at  efterleve 
evangeliets  principper,  ved  at  tjene  an- 
dre, begyndte  der  at  ske  store  ting.  Vore 
børn  begyndte  at  forstå  evangeliets  prin- 
cipper, som  vi  havde  forsøgt  at  undervi- 
se dem  om.  Da  vi  i  familien  sammen 

forsøgte  at  tjene  et  andet  menneske, 
opdagede  vi  at  vi  modtog  mest.  Hvilken 
forunderlig  ting!  Ved  at  hjælpe  et  andet 
menneske,  med  noget  hun  ikke  kunne 
klare  alene,  modtog  vi  velsignelser,  vi 
ikke  var  i  stand  til  at  modtage  ved  egen 
hjælp.  Dette  er  Jesu  Kristi  evangelium  i 
dets  sande  betydning.  Efterhånden  som 


familien  og  det  enkelte  menneske  styr- 
kes, gennem  tjeneste  mod  andre,  bliver 
de  velsignede,  og  der  bliver  beredt  et 
Zions  folk. 

Jeg  ved,  at  Jesus  Kristus  lever,  at  denne 
kirke  har  evangeliets  hele  plan  og  at 
velfærdsprincipperne  er  evangeliet  i 
funktion.  I  Jesu  Kristi  navn.  Amen.  □ 


„Giv  mig  visdom 
til  at  modtage 
med  værdighed5 


Ældste  Marvin  J.  Ashton 
De  tolv  apostles  Kvorum 


Til  et  klassemøde  for  nylig  under  en 
uddannelsesuge,  som  blev  ledet  på  Brig- 
ham Young  Universitetet,  fremviste  en 
klog  lærer  og  præsidentinde  for  hjælpe- 
foreningen i  en  stav,  søster  Leisel  McBri- 
de,  et  stort  billede  på  et  filmlærred.  Det 
viste  en  lysøjet,  dreng  med  ufriseret  hår 
og  armene  over  kors,  i  dybe  tanker.  Som 
billedtekst  stod  der:  „Jeg  ved,  at  jeg  er 
noget,  for  Gud  dropper  ikke  nogen." 
Lad  mig  lige  gentage:  „Jeg  ved,  at  jeg  er 
noget,  for  Gud  dropper  ikke  nogen." 


Denne  billedtekst  kunne  passe  udmær- 
ket som  velfærdstjenestens  motto. 
Ethvert  menneskeligt  væsen,  i  enhver 
social  eller  økonomisk  status,  har  brug 
for  hjælp  til  at  opbygge  sin  selvrespekt 
og  det  at  kunne  klare  sig  selv.  Hvis 
velfærdstjenesten  skal  være  virkelig  ef- 
fektiv, må  dens  interesser  være  at  forbe- 
dre det  enkelte  menneske  i  et  og  alt.  Et 
menneskes  forestiling  om  sig  selv  er 
hverken  mere  eller  mindre  end  det, 
vedkommende  har  fundet  ud  af  gennem 

egen  erfaring  og  gennem  sin  omgang 
med  andre.  Det  er  godt  at  lægge  mærke 
til,  at  der  er  nogen  som  hjælper  en  typisk 
dreng  til  at  udvikle  sin  personlighed.  En 
eller  anden,  måske  en  mor,  en  primary- 
lærer, en  nabo  eller  måske  oven  i  købet 
sangen  „Jeg  er  Guds  kære  barn"  har  fået 
denne  lille  dreng  til  at  indse,  at  han  er 
noget.  Han  vidste,  at  han  ikke  var 
droppet.  Han  vidste,  at  han  ikke  var 
umulig.  Han  vidste,  at  han  var  et 
menneskeligt  væsen,  som  hans  himmel- 
ske Fader  elskede. 

I  Prædikerens  Bog  kap.  4:9-10  kan  vi 
læse:  ,,To  er  bedre  faren  end  én,  thi  de  får 
god  løn  for  deres  flid; 
hvis  den  ene  falder,  kan  den  anden  rejse 
sin  fælle  op.  Men  ve  den  ensomme!  Thi 
falder  han,  er  der  ingen  til  at  rejse  ham 
op." 

Den  rette  anvendelse  af  velfærdstjene- 
stens  principper  er  ganske  enkelt,  at  give 
det  ene  menneske  muligheder  for  at 
arbejde  sammen  med  andre  til  fælles 
gavn. 

For  nylig  sagde  man  om  en  af  årets 
lærere:  „Han  giver  intet  svar  på  livets 
spørgsmål,  men  får  derimod  den  enkelte 
elev  til  selv  at  finde  frem  til  sine  svar. 
Han  får  ingen  til  at  føle  sig  dumme.  Han 
giver  dem  selvtillid  og  opmuntrer  dem, 
uden  at  presse  på." 

Dette  storslåede  program  i  kirken,  som 
vi  taler  om  i  dag,  er  indført  for  at  give  os 
alle  en  fornemmelse  af  det  enkelte  men- 
neskes værdi,  ved  at  undervise  om  og 
udvikle  færdigheder,  uafhængighed  og 
personlig  stolthed  på  en  lignende  måde. 
Velfærdstjenesten  giver  os  mulighed  for 
fortsat  at  tjene  og  lære.  Derved  kan  vi 
lære,  hvordan  man  aldrig  giver  op,  og 
hvordan  man  kommer  til  at  tro  på  sig 
selv  og  andre,  eller  aldrig  lader  sig  slå 
ned  af  omstændighederne. 


Kun  hvis  vi  giver  op  overfor  hinanden,  i 
hjemmet  eller  i  tjenesteaktiviteterne,  har 
vi  slået  fejl.  Tålmodighed,  langmodig- 
hed og  sand  kærlighed  er  noget  man 
bedst  kan  undervise  om  og  lære,  når  man 
ivrigt  engagerer  sig  i  at  opløfte  alle  Guds 
børn. 

Forleden  dag  kom  en  lærer  hen  til  mig, 
efter  en  søndagsskoleklasse,  og  spurgte 
om  jeg  ville  give  et  bestemt  barn  hånden. 
Da  jeg  hilste  på  drengen  og  stod  med 
hans  hånd  i  min,  blev  jeg  klar  over  at  den 
eneste  meningsfyldte  ting  dette  barn 
måske  kunne  gøre  var  at  bære  lærerens 
bøger  op  i  klassen  for  ham.  Hvad  fik 
denne  medfølende  lærer  drengen  til  at 
gøre?  Bære  hans  bøger.  Jeg  takker  Gud 
for  ledere,  som  ved,  hvordan  de  kan 
undervise  om  selvagtelse  i  et  rimeligt 
forhold  til  evnerne  hos  dem  de  leder. 
Den  skotske  forfatter  Louis  Stevenson 
(1850-1894)  anvendte  følgende  ord,  for 
at  minde  os  om  denne  kendsgerning: 
„Det  eneste  endemål  i  livet  er  at  være 
hvad  vi  er,  og  at  blive  hvad  vi  evner  at 
blive"  (Bergen  Evans:  Dictionary  of 
Quotations,  s.  393.  Crown  Publishers, 
New  York).  Vor  Frelser  sagde  det  på 
denne  måde:  „Lige  som  Faderen  har 
udsendt  mig,  således  sender  jeg  også  jer" 
(Joh.  20:21).  Hvert  eneste  menneske  har 
noget  særligt  at  leve  for.  Nogle  kan  afsig 
selv  finde  deres  ståsted,  mens  mange  har 
brug  for  yderligere  hjælp.  Vi  har  alle 
sammen  del  i  dette  inspirerede  velfærds- 
program,  eftersom  vi  hjælper  hinanden 
med  at  opfylde  vort  formål  her  på 
jorden. 

Satan  gør  sit  bedste  for  at  afskrække  os, 
og  lade  mismod  vanskeliggøre  vores 
fremgang.  I  prøvelsens  stunder  gør  vi  vel 
i  at  huske  og  gentage  Sir  Winston 
Churchills  berømte  ord  -  han  som  vai 
Englands  modige  løve  i  nogle  af  sit  lands 

mørkeste  dage.  Med  den  stærke  karak- 
ter og  styrke,  som  var  speciel  for  ham, 
sagde  han  :  „Giv  aldrig  efter,  giv  aldrig 
efter  -  aldrig  aldrig  aldrig  aldrig." 
(Robert  Rhodes  James'  udgave  af  Win- 
ston  S.  Churchill:  His  Complete  Spee- 
ches,  1897-1963,  8.  bind,  Chelsea  House 
Publishers,  New  York  1974  6:6,  499). 
Denne  mægtige  statsmand  gentog  med 
sine  egne  ord  en  anden  stor  leders  ord: 
„Hvis  I  bliver  i  mit  ord,  er  I  sandelig 
mine  disciple, 


„Han  elsker  os  og  ønsker  at 

vi  skal  elske  os  selv,  vore 

familier  og  vores  næste  på 

en  meningsfyldt  måde." 


og  I  skal  forstå  sandheden,  og  sandhe- 
den skal  frigøre  jer"  (Joh.  8:31-32). 
Presseanalytikeren  og  forfatteren  Poul 
Harvey  sagde:  „Jeg  håber  en  dag  at  have 
oplevet  tilstrækkeligt  af  det,  som  verden 
kalder  succes,  så  når  nogen  spørger  mig: 
,Hvad  er  hemmeligheden  ved  din  suc- 
ces?' vil  jeg  ganske  enkelt  svare:  Jeg 
rejser  mig,  når  jeg  er  faldet.'" 
Der  er  mennesker,  som  vil  have  os  til  at 
tro,  at  de  nuværende  velfærdsprincipper 
er  forældede,  overvurderede,  og  umulige 
at  efterleve,  under  de  eksisterende  for- 
hold i  verden.  Til  disse  mennesker  kunne 
vi  sige,  det  er  nemmere  for  visse  skepti- 
kere at  give  op  end  at  lære.  Det  er 
utvivlsomt  lettere  at  være  kritisk  end  at 
tjene.  Under  nutidens  og  fremtidens 
usikre  tider  vil  velfærdstjenesten  bestå 


som  et  lys  for  verden.  Selve  dens  grund- 
vold er  fortsat  bygget  på,  at  få  folk  til  at 
hjælpe  mennesker  til  at  hjælpe  sig  selv. 
Hvis  programmet  iværksættes  rigtigt,  vil 
de  fleste  menneskelige  behov  kunne 
imødekommes  gennem  dette  vigtige 
program  i  kirken. 

Velfærdstjenesten  er  Guds  metode.  Vi  er 
nødt  til  at  tro  på  dette  og  have  tillid  til 
det,  hvis  vi  skal  være  ordentligt  engage- 
ret i  det.  Ud  over  materialer,  varer, 
forsyninger,  penge,  arbejde  og  færdighe- 
der, er  vi  nødt  til  at  have  tro  -  tro  til  at 
hjælpe,  lede  og  adlyde  på  Guds  måde. 
For  styrke  og  vejledning  kan  vi  henven- 
de os  til  det  storslåede  skriftsted,  som  så 
ofte  gentages,  og  som  står  i  L&P 
104:14,16:  „Jeg,  Herren,  udspændte 
himlene  og  byggede  jorden  som  mine 
hænders  værk;  og  alle  ting  deri  er  mine. 
Dog  skal  det  ske  på  min  egen  måde,  og 
se,  på  denne  måde  har  jeg,  Herren, 
besluttet  at  sørge  for  mine  hellige,  ved  at 
de  fattige  må  ophøjes  derigennem,  at  de 
rige  bliver  ydmyge." 
Man  udvikler  uafhængighed,  ved  at 
sørge  for  den  rette  balance  mellem 
handlefrihed  og  ansvarlighed.  Når  vi 
efterlever,  underviser  om,  og  deles  om 
tingene,  vil  vi  udvikle  uafhængighed  for 
os  selv  og  andre. 

Hvis  velfærdstjenesten  skal  virke  og 
have  succes,  er  det  nødvendigt,  at  et- 
hvert kirkemedlem  engagerer  sig  på 
passende  måde.  Herrens  måde  involve- 
rer altid  den  enkelte,  familien  og  kirken  i 
et  samarbejde.  Det  er  nødvendigt,  at  der 
er  en  nær  forbindelse  mellem  velfærds- 
tjenesten og  hjemmet.  Menneskelig 
forståelse,  kloge  forberedelser  og  vejled- 
ning gennem  bøn  er  de  nødvendige 
indgredienser.  Alle  ting  bør  foregå  gen- 
nem de  rette  kanaler,  for  at  der  kan  være 
orden  i  tingene,  og  de  kan  virke  effektivt. 

Det  er  ikke  nok  at  lægge  indviklede 
planer,  opstille  programmer,  og  gå  al- 
vorligt ind  for  forberedelserne.  Det  kan 
de  fleste  af  os  gøre,  men  mange  har  svært 
ved  for  alvor  at  praktisere  de  principper, 
vi  tror  på.  Nogle  af  os  har  en  tendens  til 
at  vende  ryggen  til  i  stedet  for  at  kæmpe. 
Lad  os  minde  hver  andre  om,  at  de 
bedste  hænder  til  at  hjælpe  oftest  er  dem, 
der  sidder  os  nærmest  -  vore  egne 
hænder.  Kan  I  komme  i  tanker  om 
hvilke  muligheder  I  har  for  at  hjælpejer 
selv,  hvis  der  skulle  opstå  problemer. 
Eller  slår  I  armene  ud  og  udbryder:  „Nej 
nej!"  eller  „hvorfor  netop  mig?"  Kan  I 
sætte  jer  roligt  ned,  gennemgå  kendsger- 
ningerne og  skrive  en  liste  over  alle  de 
eventuelle  skridt,  I  kan  tage?  Kan  I 
identificere  årsager,  og  finde  frem  til 
hjælpemidler?  Rolige  overvejelser  kan 
hurtigere  løse  problemer  end  sanseløs- 
hed og  magtesløshed. 
„Præsident  Marion  G.  Romney  har  ofte 
sagt:  , Intet  kirkemedlem  med  selvre- 
spekt vil  frivilligt  overgive  ansvaret  for 
opretholdelse  af  sin  egen  tilværelse  til 
andre.  Yderligere  har  en  mand  ikke  blot 
ansvaret  for  at  sørge  for  sig  selv;  han  har 
også  ansvaret  for  at  sørge  for  sin  fami- 
lie."' (Den  danske  Stjerne  oktober  1981 
s.  153)  Da  Paulus  talte  om  disse  ting, 
sagde  han:  „Men  hvis  nogen  ikke  sørger 
for  sine  slægtninge,  især  da  for  sine 
husfæller,  har  han  fornægtet  troen  Ja,  er 
værre  end  en  vantro."  (1  Tim.  5:8) 
Hjemmet,  som  er  hjertet  i  velfærdstjene- 
sten,  og  dets  medlemmer  bør  altid 
engagere  på  en  sådan  måde  i  alt  det,  vi 
foretager  os,  så  vi  kan  bevare  vores 
selvrespekt.  Vi  må  hele  tiden  huske  på, 
at  hvis  hver  enkelt  virkelig  skal  føle  sig 
veltilpas,  så  må  alle  medlemmerne  af 
familien  arbejde  på  dette. 
Familiens  medlemmer  er  i  reglen  dem, 


der  forstår  hinanden  bedst.  Når  de 
arbejder  sammen,  kan  de  måske  se 
problemerne  fra  forskellige  synspunk- 
ter. Når  der  kan  afholdes  familieråd, 
uden  ødelæggende  skænderier,  kan  der 
fremkomme  nye  og  bedre  løsninger  på 
udfordrende  situationer.  Når  familiens 
medlemmer  arbejder  sammen,  og  hver 
især  bidrager  med  deres  hjælpekilder,  får 
de  en  chance  for  at  høste  den  gensidige 
tillids  og  tryghedsbelønninger,  samtidig 
med  at  de  hjælper  hinanden  med  at  løse 
problemer,  og  udvikle  større  uafhængig- 
hed og  ansvarlighed. 
Der  er  naturligvis  tidspunkter,  hvor 
nogle  af  os  er  nødt  til  at  henvende  os  til 
kirken  for  at  få  hjælp.  Det  er  en  stor  trøst 
at  vide,  at  sådanne  hjælpekilder  er 
tilgængelige,  hvor  behovet  ikke  kan 
efterkommes  af  den  enkelte  eller  fami- 
lien. I  dette  tilfælde  gælder  det  også,  at 
de  skridt  der  tages,  går  gennem  de  rette 
kanaler,  som  er  godt  definerede.  Det  bør 
ikke  være  følelserne  eller  panik,  der 
afgør  hvilken  vej  man  skal  gå.  Alle  ting 
skal  gøres  på  Herrens  egen  måde,  som 
vore  dages  profeter  har  sagt. 
Noget  af  det,  der  giver  den  enkelte  og 
familien  størst  belønning,  er  at  undgå 
gæld,  når  som  helst  det  er  muligt.  Gæld  i 
sig  selv  er  hverken  godt  eller  dårligt.  Det 
er  et  økonomisk  redskab,  som  giver 
mulighed  for  enten  noget  godt  eller 
noget  dårligt.  I  forretningslivet  kan  gæld 
anvendes  til  at  forøge  produktiviteten 
eller  til  at  udvide.  Det  er  dog  således,  at 
de  mennesker  som  oftest  er  i  gæld  er 
almindelige  mennesker,  fordi  de  for  en 
tid  ikke  har  styr  på  økonomien.  De 
bliver  ofre  for  nogle  dårlige  økonomiske 
vaner,  og  ofte  har  de  ingen  idé  om,  hvor 
vigtigt  det  er  at  holde  ordentlig  styr  på 
økonomien.  De  misbruger  afbetalings- 
systemet, især  ved  hjælp  af  kreditkort, 

hvorfor  de  ikke  kan  holde  deres  budget 
eller  anvende  kloge  retningslinier.  For 
mange  af  os  er  afbetaling  som  et  magisk 
tæppe,  hvorpå  vi  kan  flygte  til  steder  vi 
almindeligvis  ikke  kunne  komme  til.  I 
første  omgang  rejser  vi  gratis,  men 
glemmer,  at  vi  lidt  senere  får  lov  til  at 
betale  for  det  magiske  tæppe.  Tyngende 
renter  lægges  til  den  oprindelige  sum,  og 
det  kan  komme  til  at  ramme  hårdt. 
Gæld  kan  forårsage  alvorlige  familiestri- 
digheder. Ægtepar,  som  har  vanskelig- 
heder ved  at  betale  alle  deres  regninger 
med  de  penge  de  tjener,  vil  også  ofte 
have  vanskeligheder  i  deres  ægteskab. 
I  vore  dages  indkøbscentre  -  i  jeres  eget 
nabolag,  jeres  by  og  kommune  -  findes 
intrigante,  bedrageriske  fortalere,  som 
kommer  med  lokkende  tilbud  af  alle 
mulige  slags  til  godtroende  kunder.  Det 


er  med  sorg,  vi  må  meddele,  at  tusindvis 
inden  for  vore  egne  rækker  er  ført  bag 
lyset  af  mennesker,  som  lokker  og 
faldbyder  med  en  indtrængende  hvisken. 
„Denne  mulighed  får  du  kun  én  gang  i 
livet."  „Det  passer  lige  til  dig."  Udtryk 
som  ikke  længere  er  ualmindelige.  Så- 
danne tilbud  bør  afskys  som  pesten. 
Jeg  tror,  at  Herren  ønsker,  vi  skal  blive 
opskræmte  og  bekymrede,  når  vi  ser, 
hvordan  onde  mennesker  uden  skrupler 
på  en  uretfærdig  måde  udnytter  de  svage 
og  uoplyste.  Ingen  sidste  dages  hellig  bør 
udnytte  andre  menneskers  situation.  De 
bør  hverken  manipulere,  lyve,  stjæle, 
snyde  eller  bedrage.  Det  er  vort  ansvar  at 
hjælpe  hverandre  til  ikke  at  blive  ind- 
blandet i  noget,  som  kan  være  ødelæg- 
gende for  vort  velfærd. 
Det  er  ikke  gammeldags  at  være  spar- 

sommelig.  Vi  må  disciplinere  os  selv,  så 
vi  ikke  bruger  mere  end  vi  tjener,  selv  om 
det  skulle  betyde,  at  der  er  visse  ting  vi 
klare  os  uden  eller  at  vi  skal  bruge  det  vi 
har  i  stedet  for  at  købe  nyt.  Den,  som  er 
klog,  kan  skelne  mellem  fundamentale 
behov  og  luksuøse  ønsker.  Nogle  synes, 
det  er  meget  forfærdeligt  at  budgettere, 
men  jeg  kan  lovejer,  at  det  skader  aldrig. 
Gæld  kan  være  ødelæggende,  det  kan 
binde  os  økonomisk,  føre  til  fallit,  og  tab 
af  selvrespekt.  En  familie,  som  kan  styre 
sine  penge  klogt  og  budgettere  godt, 
blandt  andet  tiende  og  fasteofferydelser, 
hjælper  sig  selv  og  andre  på  Herrens 
egen  måde.  Retfærdig  gæld  bør  betales. 
Jeg  tror,  Herren  ønsker,  at  vi  skal  have 
succes  inden  for  vore  bestræbelser  på  at 
udføre  ærligt  arbejde,  og  klogt  anvende 
vore  midler  til  gavn  for  den  enkelte 
familie  i  kirken  og  samfundet. 
Jesus  sagde:  „Vær  hyrde  for  mine  får!" 
(Joh.  21:16).  Man  kan  ikke  vogte  dem, 
hvis  man  ikke  ved,  hvor  de  er.  I  kan  ikke 
pleje  dem,  hvis  I  giver  dem  anledning  til 
at  vende  ryggen  til  jer.  I  kan  ikke  pleje 
dem,  hvis  I  ikke  har  noget  mad.  I  kan 
ikke  pleje  dem,  hvis  I  ikke  har  kærlighed 


og  barmhjertighed.  I  kan  ikke  pleje  dem, 
hvis  ikke  I  er  parate  til  at  arbejde  og  dele. 
Hvor  end  disse  fortabte  får  måtte  være, 
er  det  nødvendigt  at  have  medfølelse  for 
at  kunne  hjælpe.  Medfølelse  er  evnen  til 
at  forstå  andres  følelser,  og  føle  som  de 
føler.  Man  vil  aldrig  kunne  yde  hjælp 
uden  at  føle  for  modtageren.  Dette 
kræver,  at  man  opnår  den  pågældendes 
tillid  -  lytter  med  øjne,  ører  og  hjerte, 
forsøger  at  fatte  hvordan  dette  menne- 
ske føler,  og  derpå  lader  vedkommende 
vide,  at  man  virkelig  forstår  ved  hjælp  af 
de  ting,  man  gør.  Den,  som  virkelig 
forstår  og  udøver  medfølelse,  vil  ikke 
løse  et  andet  menneskes  problemer,  vil 
ikke  argumentere  eller  komme  med 
beretninger  om  ting,  der  er  værre,  ej 
heller  komme  med  beskyldninger  eller 
fratage  nogen  deres  handlefrihed.  En 
sådan  vil  blot  hjælpe  den  pågældende  til 
at  opbygge  sin  selvtillid  og  selvagtelse, 
således  at  vedkommende  kan  finde  sine 
egne  løsninger. 

De  mennesker,  som  trænger  til  hjælp,  er 
til  alle  tider  sat  i  bås.  Nogle  af  Herrens 
får  er  unge,  ensomme  og  fortabte.  Nogle 
er  bedrøvede,  hjemsøgte,  eller  nedslidte 
af  alder.  Nogle  findes  i  vor  egen  familie,  i 
vort  nabolag,  eller  i  verdens  fjerneste 
hjørner,  hvor  vi  kan  yde  hjælp  gennem 
fasteofre.  Nogle  er  ved  at  dø  af  sult. 
Nogle  hungrer  efter  kærlighed  og  om- 
sorg. 

Hvis  vi  giver  Herrens  får  grund  til  at 
vende  os  ryggen,  vil  det  være  vanskeligt 
at  pleje  dem,  om  ikke  umuligt.  Ingen  vil 
kunne  undervise  eller  hjælpe,  hvis  de  er 
sarkastiske  eller  latterliggør.  Diktatur 
eller:  „Jeg  har  ret  og  du  har  uret"  vil  gøre 
alle  vore  anstrengelser  for  at  pleje  et 
vilfarent  får  forgæves.  Vi  vil  opbygge  en 
afstandsmur  imellem  os,  og  ingen  vil  få 
gavn  af  forholdet. 

Man  må  aldrig  opmuntre  et  menneske  til 
at  gøre  noget,  som  kan  forårsage  at  den 
pågældende  mister  sin  stolthed  eller 
vender  os  ryggen,  for  så  vil  vi  have  mistet 
muligheden  for  at  hjælpe.  Lad  os  også 
huske,  at  vi  aldrig  for  alvor  hjælper 
nogen  af  Guds  børn,  hvis  vi  giver  dem 
noget  for  ingenting.  Ethvert  menneske  i 
kirken  bør  være  i  besiddelse  af  uafhæn- 
gighedens selvopholdelsesdrift  som  får 
os  til  at  insistere  på  at  arbejde  for  det  vi 
modtager.  Den  bedste  mad  vi  kan  give 
Herrens  får  er  kærlighed,  barmhjertig- 
hed og  genoprettelsen  af  værdighed. 
Vi  viser  vor  kærlighed  gennem  vore 
gerninger.  Vore  kærlige  ord  lyder  tom- 
me, hvis  vore  gerninger  ikke  er  i  overens- 
stemmelse med  dem.  Alle  Herrens  får 
har  brug  for  at  blive  berørt  af  en  hyrde 
som  nærer  omsorg  -  som  fører  hans  flok 
ad  vejene  fremad,  hvor  de  kan  se 
værdien  i  at  vandre  i  lydighed  mod  Guds 
bud  og  føle  værdigheden  ved  at  nå  høje 
mål. 

Kærlighed  og  barmhjertighed  bør  be- 
gynde i  vort  eget  hjem.  Alt  for  mange  af 
os  udstrækker  kærlighed  til  andre,  mens 
der  ofte  er  størst  behov  for  den  indenfor 
familiens  kreds.  Et  gammelt  serbisk 
ordsprog  siger:  „Godhed  er  den  eneste 
tjenestegerning  som  ingen  magt  kan 
kommandere  til,  og  som  man  ikke  kan 
købe  for  penge."  Den  bedste  måde  at 
vise  sin  kærlighed  på,  når  man  skal  vogte 
og  pleje  andre  mennesker,  er  at  give  sig 
tid  til  at  bevise  sin  kærlighed  gennem 
godhed  og  venlighed  time  for  time  og 
dag  for  dag.  Ægte  kærlighed  er  ligeså 
evigt  som  livet  selv. 

Gennem  de  sidste  par  dage,  hvor  præsi- 
dent Kimball  har  været  ved  at  komme 
sig  efter  sin  sidste  operation,  har  jeg  hørt 
mange  af  jer  give  udtryk  for  jeres 
kærlighed  til  ham  og  taknemmelighed 


for  ham.  Mange  har  søgt  udveje  til  at 
vise  oprigtig  taknemmelighed  overfor 
ham,  for  hans  tjenestegerninger  og  usel- 
viske kærlighed.  Gennem  et  uvurderligt 
og  nært  samarbejde  med  præsident  Kim- 
ball, tror  jeg  at  jeg  kan  give  jer  visse 
retningslinier.  Lær  at  elske  alle  Guds 
børn  uforbeholdent,  uanset  race,  reli- 
gion og  hudfarve,  og  forsøg  at  tjene  dem 
som  han  betjener  dem.  Dette  princip  er 
grundvolden  i  velfærdstjenesten.  Vi  gør 
allesammen  vel  i  at  huske  L&P  50:26: 
„Den,  der  er  ordineret  og  udsendt  af 
Gud,  er  bestemt  til  at  være  det  største, 
uagtet  han  er  den  mindste  og  alles 
tjener." 

Herren  er  tilstrækkeligt  interesseret  i  os 
til  at  vejlede  os  i,  hvordan  vi  skal  tjene 
andre  og  give  os  mulighed  for  at  udvikle 
selvtillid.  Hans  principper  er  konsekven- 
te, og  de  vil  aldrig  blive  ændret.  Den 
måde  tingene  udføres  på  kan  måske 
ændres  i  henhold  til  skiftende  situatio- 
ner, men  Herrens  principper  vil  altid 
være  de  samme.  Velfærdstjenestens  suc- 
ces er  afhængig  af  lydighed  mod  de 
fundamentale,  evangeliske  love,  som 
den  bygger  på.  Der  er  plads  til  fornyelse 
og  til  anvendelsen  af  vor  handlefrihed 
når  vi  er  på  udkig  efter  kloge  metoder, 
hvorpå  vi  kan  yde  tjenestegerninger  så 
længe  vi  holder  os  indenfor  evangeliets 
rammer. 

Må  jeg  til  sidst  komme  med  nogle 
forslag  til  fundamentale  mål  indenfor 
vort  arbejde  i  velfærdstjenesten: 

1 .  Opbyg  selvrespekt  ved  at  opbygge 
selvtillid. 

2.  Yd  hjælp  og  tjenestegerninger  på 
Herens  egen  måde,  hvilket  er  i  harmoni 
med  handlefrihed  og  ansvarlighed. 

3.  Erkend  hjælpekildernes  rette  ræk- 
kefølge: (1)  den  enkelte,  (2)  familien  og 
(3)  kirken. 


167 


4.  Vær  opmærksom  på,  at  vi  må  vide 
hvem  Herrens  får  er  og  hvor  de  befinder 
sig,  for  at  kunne  vogte  dem. 

5.  Den  rette  hjælp  kræver  kærlighed 
medfølelse  og  opbyggelse  af  værdighed. 

6.  Og  endelig,  velfærdstjenesten  kræ- 
ver planlægning,  lydighed  imod  evange- 
liets grundprincipper,  og  frem  for  alt 
villighed  til  at  tjene,  som  vores  profet 
tjener,  med  uforbeholden  kærlighed. 
Må  Gud  hjælpe  os  til  at  give  af  os  selv 
med  visdom,  så  vi  kan  modtage  med 


værdighed.  Det  er  sandt  at  „Gud  drop- 
per ingen".  Vi  er  hans  børn.  Han  elsker 
os  og  ønsker  at  vi  skal  elske  os  selv,  vore 
familier  og  vores  næste  på  en  menings- 
fyldt måde.  Jeg  er  glad  for  dette  ene- 
stående program  i  kirken.  Det  er  en 
inspireret  levevis.  Det  er  iværksættelsen 
af  evige  principper  for  velfærd,  til  gavn 
for  hele  menneskeheden.  Det  er  vel- 
færdstjenesteydelser.  Dertil  føjer  jeg  mit 
vidnesbyrd  og  min  kærlighed  i  Jesu 
Kristi  navn.  Amen.  □ 


Efterlevelse  af 
velfærdsprincipper 


Præsident  Marion  G.  Romney 
Andenrådgiver  i  det  øverste  Præsidentskab 


Jeg  har  fået  til  opgave  at  sige  et  par  ord 
om  efterlevelse  af  velfærdsprincipper. 
Jeg  har  i  over  40  år  studeret  og  belært  om 
principperne  i  kirkens  velfærdsprogram. 
Jeg  elsker  dets  principper  og  ved,  at  de  er 
indbegrebet  af  den  højeste  form  for  en 
kristen  levevis.  Jeg  sætter  stor  pris  på, 
hvad  der  er  blevet  sagt  af  dem  som  netop 
har  talt  om  disse  ting  her  i  formiddag. 
De  har  vist  eksempler  på,  hvilken  på- 


virkning det  har  på  den  enkelte  og  os  alle 
som  helhed,  at  efterleve  velfærdsprincip- 
per. 

1 1936  sagde  præsident  J.  Reuben  Clark, 
Jr.:  „Velfærdsplanens  mål  er  på  længere 
sigt  at  opbygge  kirkemedlemmernes  ka- 
rakterstyrke -  både  hos  givere  og  mod- 
tagere. Vort  mål  er  at  redde  alt  det  ædle, 
som  bor  dybest  i  dem,  og  få  åndens 
slumrende  rigdomme  til  at  blomstre  og 

bære  frugt,  hvilket  når  alt  kommer  til  alt 
er  kirkens  mission  og  hensigt  og  formå- 
let med  at  være  medlem  af  denne  kirke." 
(Et  specielt  møde  for  stavspræsidenter 
den  2.  oktober  1936). 

De  fleste  af  os  har  haft  den  glæde  at  se, 
hvordan  et  menneske  der  har  været  i  nød 
har  fået  hjælp,  og  som  følge  deraf  igen 
har  kunnet  klare  sig.  Mange  af  os  har 
oplevet  sandheden  i,  at  fattige  kan  blive 
ophøjet,  når  de  hjælpes  på  Herrens 
måde. 

I  dag  vil  jeg  dog  gerne  tale  om  den 
virkning,  efterlevelsen  af  velfærdsprin- 
cipperne  har  på  giveren,  i  modsætning  til 
modtageren.  Jeg  vil  gerne  gentage  hvad 
præsident  Clark  sagde  i  1936:  „Vel- 
færdsplanens  mål  er  på  længere  sigt  at 
opbygge  kirkemedlemmernes  karakter- 
styrke -  både  hos  givere  og  modtagere." 
Herren  har  i  virkeligheden  slet  ikke  brug 
for,  at  vi  skal  tage  os  af  de  fattige.  Han 
kunne  tage  sig  af  dem  uden  vores  hjælp, 
hvis  han  havde  til  hensigt  at  gøre  det. 

Han  siger:  „Jeg,  Herren,  udspændte 
himlene  og  byggede  jorden  som  mine 
hænders  værk;  og  alle  ting  deri  er  mine, 
og  det  er  min  hensigt  at  sørge  for  mine 
hellige;  thi  alle  ting  er  mine."  (L&P 
104:14-15). 

Det  ville  være  ganske  enkelt  for  Herren 
at  åbenbare  for  præsident  Kimball,  hvor 
oliekilder  og  guldårer  ligger.  Så  behøve- 
de vi  bare  at  ansætte  en  eller  anden  til  at 
grave  dem  ud,  hvorpå  vi  kunne  flyde  i 
velstand  -  og  vi  ville  flyde  i  velstand  lige 
ned  til  underverdenen.  Nej  Herren  har  i 
virkeligheden  slet  ikke  brug  for  os  til  at 
tage  sig  af  de  fattige,  men  vi  har  brug  for 
det,  for  kun  ved  at  lære  hvordan  vi  tager 
os  af  hinanden,  kan  vi  udvikle  den 
Kristuslignende  kærlighed  og  karakter, 
som  det  er  nødvendigt  for  os  at  besidde, 


for  at  vi  kan  kvalificere  os  til  at  komme 
tilbage  til  ham. 

I  den  åbenbaring,  som  profeten  Joseph 
Smith  modtog  i  Kirtland  den  7.  juni 
1831,  understreges  det  på  en  dramatisk 
måde,  at  man  ikke  kan  være  en  sand 
Kristi  dicipel  uden  virkelig  at  give.  I 
denne  åbenbaring  beder  Herren  28  af 
ældsterne  rejse  to  og  to  fra  Kirtland  til 
Jackson  County  i  Missouri.  De  skulle 
rejse  hver  deres  vej  og  forkynde  evange- 
liet, hvor  de  kom  hen.  Som  I  sikkert 
husker  var  de  fattige  på  den  tid,  og  de 
måtte  rejse  igennem  fattige  områder. 
Joseph  Smith  og  hans  nærmeste  medar- 
bejdere ,, rejste  med  diligence  og  ind 
imellem  tog  de  kanalbåden  til  Cincinna- 
ti, Ohio",  derpå  tog  de  til  Louisville, 
Kentucky  og  videre  til  St. Louis  i  Mis- 
souri med  damper.  „Fra  denne  by  som 
ligger  ved  Mississippi  floden  travede 
Guds  profet  tværs  over  staten  Missouri 
til  Independence,  Jackson  County  som 
lå  ca.  480  km  rejse  borte."  (George  Q. 
Cannon:  Life  of  Joseph  Smith  the  Prop- 
het  s.  117.  Deseret  Book  Company,  Salt 
Lake  City  1958)  Jeg  minder  jer  blot  om 
disse  kendsgerninger,  for  at  I  skal  huske 
baggrunden  for  det  Herren  sagde  til 
disse  mennesker  i  begyndelsen:  „Kom  i 
alle  ting  de  fattige,  trængende,  syge  og 
lidende  i  hu;  thi  den,  der  ikke  gør  det,  er 
ikke  min  dicipel."  (L&P  52:40)  Kan  I 
forestille  jer  det!  Disse  ældster  var  nær- 
mest forarmede,  og  Herren  sagde  til 
dem:  „Kom  ...  de  fattige  og  de  trængen- 
de ...  i  hu." 

At  befalingen  om  at  give  er  rettet  mod 
alle  mennesker,  understreger  Kong  Ben- 
jamin, da  han  siger  til  de  fattige:  „Og 
atter  siger  jeg  til  de  fattige:  I,  som  intet 
har  og  dog  har  tilstrækkeligt  til  at  leve 
fra  dag  til  dag,  jeg  mener  alle  I,  som 
afviser  betleren,  fordi  I  intet  har;  jeg  ville 

ønske,  I  ville  sige  i  hjertet:  Jeg  giver  ikke 
noget,  fordi  jeg  ikke  har  noget,  men 
dersom  jeg  havde,  ville  jeg  give. 
Dersom  I  siger  dette  i  hjertet,  er  I  uden 
skyld,  men  ellers  er  I  fordømt,  og  jeres 
fordømmelse  er  retfærdig,  thi  I  begærer 
det,  som  I  ikke  har  modtaget,"  (Mosiah 
4:24-25). 

Når  vi  først  er  overbevist  om,  at  vi  har  en 
pligt  til  at  give,  er  vi  nødt  til  at  lære,  at 
det  vigtigste  ved  at  yde  tjene  er,  at  det 
gøres  i  den  rette  ånd.  Mormon  har  talt 
om  dem  der  giver  af  en  forkert  årsag, 
idet  han  sagde:  „Thi  dersom  han  ofrer  en 
gave  eller  beder  til  Gud,  så  gavner  det 
ham  intet,  om  han  ikke  gør  det  i  en 
oprigtig  hensigt. 

Thi    det    bliver    ikke    regnet    ham    til 
retfærdighed. 
Og  se,  om  et  menneske,  der  er  ondt,  giver 


en  gave  gør  han  det  tvært  og  tvungent; 
og  derfor  tilregnes  det  ham  det  samme, 
som  om  han  havde  beholdt  gaven  selv; 
og  derfor  anses  han  som  ond  for  Gud." 
(Moroni  7:6-8). 

Vi  kan  kun  udvikle  den  kærlighed, 
Mormon  karakteriserer  som  „Kristi  re- 
ne kærlighed"  (Moroni  7:47),  hvis  vi 
giver  frivilligt,  på  grund  af  dyb  kærlig- 
hed til  vor  næste.  I  Mosiah  læser  vi:  „Og 
Alma  befalede  atter,  at  enhver  af  kirkens 
folk  skulle  dele  af  deres  gods,  enhver  i 
forhold  til  det,  han  havde;  dersom  han 
havde  meget,  skulle  han  give  meget;  og 
af  den,  der  kun  havde  lidt,  skulle  der  kun 
forlanges  lidt,  og  den  der  ikke  havde 
noget,  ham  skulle  der  gives. 
Og  således  skulle  de,  efter  egen  fri  vilje  og 
ønske  for  Gud,  dele  deres  formue.  (Mo- 
siah 18:27-28.  Fremhævelse  tilføjet). 


Nogle  spørger  måske:  „Hvordan  kan  jeg 
opnå  at  få  disse  retfærdige  følelser  med 
hensyn  til  at  give?  Hvordan  kan  jeg 
overvinde  at  være  fedtet?  Hvordan  op- 
når jeg  , Kristi  rene  kærlighed'?"  Til  disse 
mennesker  vil  jeg  sige:  Efterlev  trofast 
alle  budene,  giv  af  jer  selv,  drag  omsorg 
for  jeres  familier,  arbejd  i  kaldelser  i 
kirken,  missioner,  betal  tiende  og  offery- 
delser, studer  skrifterne  -  og  sådan 
kunne  jeg  fortsætte.  Hvis  I  glemmer  jer 
selv  i  dette  værk,  vil  Herren  røre  jeres 
hjerter  og  blødgøre  jer,  således  at  I  lidt 
efter  lidt  får  de  følelser,  som  kong 
Benjamin  velsignede  sit  folk  med  i  sin 
tid,  og  som  tilskyndede  dem  til  at  sige: 
„Ja,  vi  tror  alle  de  ord,  du  har  talt  til  os, 
og  vi  ved  også,  at  der  ligger  sikkerhed  og 
sandhed  bag  dem  ved  Herren,  den 
almægtiges  ånd,  som  har  bevirket  stor 
forandring  hos  os  eller  i  vore  hjerter,  så 
at  vi  ikke  mere  er  tilbøjelige  til  at  gøre 
ondt,  men  bestandig  gøre  godt."  (Mo- 
siah  5:2). 

Herren  udviste  denne  kærlighed  i  sin 
fuldkommenhed,  i  alt  hvad  han  gjorde. 
Herren  viste  Moses  de  utallige  verdener, 
som  var  blevet  skabt,  og  sagde:  „Thi  se, 
mange  verdener  er  gået  bort  ved  min 
magts  ord,  og  der  er  mange  som  nu 
består  og  de  er  utallige  for  mennesket .  .  . 
Ligesom  en  jord  med  sine  himle  skal 
forgå,  så  skal  en  anden  fremkomme,  og 
der  er  ingen  ende  på  mine  gerninger  eller 
på  mine  ord."  (Moses  1:35,38). 
Da  Herren  havde  vist  Moses  sit  uendeli- 
ge skaberværk,  gav  han  Moses  en  vis 
indsigt  i,  hvorfor  han  gjorde  alt  dette, 
idet  han  sagde:  „Thi  se,  dette  er  min 
gerning  og  herlighed  -  at  tilvejebringe 
udødelighed  og  evigt  liv  for  mennesket." 
(Moses  1:39).  Her  ser  vi,  vor  Himmelske 
Faders  fuldstændige  uselviskhed.  Hans 
hele  gerning  og  herlighed  består  i,  at 


tilvejebringe  evigt  liv  og  lykke  for  hans 
børn.  Burde  vort  hele  formål  i  dette  liv  så 
ikke  også  være  at  tjene  hinanden  i 
retfærdighed?  Hvis  ikke,  hvordan  kan  vi 
så  nogen  sinde  håbe  på  at  blive  som  han 
er?  Når  vi  hver  især  bliver  fyldt  med 
„Kristi  rene  kærlighed"  (Moroni  7:47), 
vil  vi  som  helhed  udvikle  os  til  at  blive  en 
kirke  som  er  „ren  af  hjertet"  (L&P 
97:21).  Vi  kan  således  blive  som  Enoks 
folk,  om  hvem  der  blev  skrevet:  „Og 
Herren  velsignede  landet  ...  og  ... 
kaldte  sit  folk  Zion,  fordi  de  var  af  en 
hjerte  og  et  sind  og  levede  i  retfærdighed, 
og  der  fandtes  ingen  fattige  blandt 
dem."  (Moses  7:17-18). 
Af  de  nephiter,  som  undgik  ødelæggel- 
sen i  forbindelse  med  Jesu  korsfæstelse 
og  som  derefter  efterlevede  evangeliet, 
siger  optegnelsen:  „Alle  mennesker  .  .  . 
(blev)  omvendt  til  Herren,  og  der  var 
ingen  strid  og  uenighed  mellem  dem  og 
alle  handlede  retskaffent  med  hinanden. 
De  havde  alle  ting  tilfælles;  derfor  fand- 
tes der  hverken  fattige  eller  rige,  trælle 
eller  frie,  men  de  var  alle  frigjort  og 
deltagere  i  den  himmelske  gave  .  .  .  Der 


,, Kirkens  mission,  i  den 
sidste  uddeling,  er  at  udvikle 
endnu  et  folk,  som  efterlever 

evangeliet  i  dets  fylde." 


kunne    i    sandhed    ikke    findes   noget 
lykkeligere  folk  blandt  alle  de  folk,  der 
var  blevet  skabt  ved  Guds  hånd."  (4 
Nephi  1:2,3,16). 
Hvorfor  var  disse  mennesker  så  lykkeli- 

ge?  Fordi  de  var  fri  for  selviskhedens 
lænker  og  havde  lært,  hvad  Herren 
allerede  ved  -  at  den  største  glæde  kun 
kan  opnås  gennem  tjeneste. 
Det  er  ikke  nogen  umulig  drøm,  eller  et 
idealistisk  mål,  at  blive  et  folk,  der  som 
helhed  er  rene  af  hjertet.  Det  ved  vi,  fordi 
Herren  har  befalet  os  at  blive  sådanne, 
og  Herren  giver  „ikke  .  .  .  menneskene 
nogen  befaling,  uden  at  han  åbner  en 
udvej  for  dem,  så  at  de  kan  udføre  det, 
som  han  befaler  dem."  (1  Nephi  3:7). 
Når  vi  er  nået  dertil,  at  vi  har  „Kristi 
rene  kærlighed"  vil  vort  ønske,  om  at 
tjene  andre,  være  vokset  til  det  punkt, 
hvor  vi  fuldt  ud  kan  efterleve  indvielse- 
sloven.  Efterlevelse  af  indvielsesloven 
ophøjer  de  fattige  og  gør  de  rige  ydmyge. 
I  denne  proces  bliver  begge  parter  hellig- 


Ældse  James  E.  Fausl,  De  lolvs  Kvorum 


gjorte.  De  fattige  bliver  løst  af  begræn- 
sningernes og  elendighedens  bånd,  og 
slipper  for  ydmygelse  de  bliver  frire 
mennesker,  som  kan  hæve  sig,  og  nå 
deres  fulde  muligheder,  både  verdsligt 
og  åndeligt.  De  rige,  der  indvier  og 
skænker  af  deres  overskud  til  gavn  for  de 
fattige  -  ikke  fordi  de  er  tvunget  til  det, 
men  fordi  de  er  parate  til  at  gøre  det  af 
egen  fri  vilje  -  beviser  overfor  deres 
medmennesker  deres  kærlighed  og 
barmhjertighed,  som  af  Mormon  karak- 
teriseres som  „Kristi  rene  kærlighed" 
(Moroni  7:47).  Dette  vil  bringe  både 
giver  og  modtager  på  et  fælles  stade, 
hvor  Guds  Ånd  kan  møde  dem. 
Krirkens  mission  i  den  sidste  uddeling 
er,  at  udvikle  endnu  et  folk  som  efterle- 
ver evangeliet  i  dets  fylde.  Dette  folk  skal 
være  „rene  af  hjertet"  (L&P  97:21),  og 
de  skal  blomstre  og  blive  velsignede  på 
bjergene  og  på  de  høje  steder.  De  skal 
være  Herrens  folk.  De  skal  vandre  med 
Gud,  fordi  de  skal  være  af  ét  hjerte  og  ét 
sind,  og  de  skal  leve  i  retfærdighed,  og 
der  skal  ikke  være  nogen  fattige  iblandt 
dem. 

Lad  os  huske  disse  ting,  og  lad  os  få  dette 
storslåede  program  til  at  gå  fremad. 
Velfærdsprincipperne  er  evige.  Vel- 
færdsprogrammet  er  bygget  på  indviel- 
sesloven. Jeg  ved  af  egen  erfaring  at  dette 
er  Herrens  værk.  Det  forbereder  os  til  at 
blive  Kristus  lig.  Hvis  I  vil  tænke  på  det 
mest  hellige  og  ophøjede  sted  i  nogen 
sinde  har  været,  vil  I  huske,  at  det  sidste 
vi  hver  især  skal  kunne  gøre,  og  være 
villige  til,  er  at  indvie  alt  hvad  vi  har  til 
opbyggelsen  af  Guds  rige  -  hvilket 
indebærer  at  vi  tager  os  af  vore  medmen- 
nesker. Gør  vi  det  vil  vi  fremskynde 
indvarslingen  af  tusindårsriget.  Gud  gi- 
ve at  det  må  lykkes  for  os,  beder  jeg 
ydmygt  om  i  Jesu  Kristi  navn,  Amen.  □ 

26.  september  1981 
GENERALKONFERENCENS  HJÆLPEFORENINGSMØDE 


„Kærligheden 
ophører  aldrig" 

Præsident  Gordon  B.  Hinckley 
Rådgiver  i  Det  øverste  Præsidentskab 


Mine  kære  søstre  jeg  har  af  præsident 
Tanner,  præsident  Romney  og  præsi- 
dent Smith  fået  til  opgave  at  sige  et  par 
ord  til  jer.  Jeg  er  taknemmelig  for  det 
motto  hjælpeforeningen  har:  „Kærlig- 
heden ophører  aldrig." 
Forleden  aften  havde  jeg  lejlighed  til  at 
læse  en  smule  om  Willie  og  Martins 
håndkærre  kompagnier  fra  1856.  Der 
var  over  tusinde  mennesker  i  disse 
kompagnier.  Det  var  omvendte  fra 
Skandinavien  og  på  De  britiske  Øer.  De 
var  ankommet  sent  til  De  forenede 
Stater,  og  det  var  blevet  farligt  for  dem 
på  dette  sene  tidspunkt  at  forlade  byen 
Iowa,  for  at  påbegynde  den  lange  van- 
dring til  denne  dal.  De  blev  indhentet  af 
snevejr  i  Wyoming.  Heldigvis  var  der 
forskellige  missionærer,  som  passerede 
dem  på  deres  vej  tilbage  fra  England,  og 
da  de  så  den  forfatning  de  hellige  i 
håndkærrekompagnierne  befandt  sig  i, 
skyndte  de  sig  til  denne  dal  for  at  berette 


om  det  til  præsident  Brigham  Young.  De 
ankom  om  lørdagen  til  oktoberkonfe- 
rencen i  1856.  Om  søndagen,  den  næste 
morgen,  rejste  præsident  Young  sig  og 
talte  til  folk  i  det  gamle  tabernakel,  som 
stod  her  på  denne  plads,  og  han  sagde  til 
morgenmødet: 

„Jeg  vil  nu  angive  det  emne,  som  de 
ældster  der  vil  tale  til  jer  i  dag  og  under 
denne  konference  kan  benytte"  be- 
kendtgjorde han.  „Det  er  følgende  .  .  . 
mange  af  vore  søskende  befinder  sig  ude 
på  sletterne  med  håndkærrer,  og  mange 
af  dem  er  formodentlig  ca.  1 100  km  fra 
dette  sted,  og  vi  er  nødt  til  at  få  bragt 
dem  hertil,  vi  må  sende  dem  hjælp. 
Emnet  lyder:  ,Få  dem  hertil'  .  .  . 
Det  er  min  religion  det  er  det  Helligån- 
den, som  jeg  er  i  besiddelse  af,  dikterer. 
Vi  skal  frelse  folket." 
Han  bad  om  nogle  muldyr,  nogle  vogne 
og  kuske,  derpå  sagde  han: 
„Jeg  vil  gerne  give  søstrene  det  privile- 

gium  at  indsamle  tæpper,  skørter, 
strømper  og  sko  osv.  til  de  mænd, 
kvinder  og  børn,  som  befinder  sig  i  disse 
håndkærrekompagnier  .  .  .  kapper,  vin- 
terhuer, strømper,  nededele,  undertøj, 
og  næsten  alt  hvad  man  kunne  nævne  af 
tøj." 

Det  var  om  søndagen.  Tirsdag  morgen, 
to  dage  senere,  begyndte  16  vognlæs  med 
mad  og  forsyninger  at  køre  ud  af  denne 
by  trukket  af  16  stærke  par  muldyr,  som 
blev  drevet  af  27  unge  mænd. 
Det  var  begyndelsen.  Men  andre  vogn- 
læs fulgte  efter  efterhånden  som  mænde- 
ne reagerede  og  kom  med  deres  heste  og 
vogne  og  efterhånden  som  kvinderne  fik 
indsamlet  mad,  tøj,  tæpper  og  andre 
nødvendigheder  fra  deres  sparsomme 
forråd.  (T.  Leroy  R.  Hafen:  Handcarts 
to  Zion,  siderne  119-26). 

Det  er  den  mest  heltemodige  periode  i 
hele  vores  historie.  Efterhånden  som 
disse  stakkels  mennesker,  mange  af  dem 
med  alvorlige  forfrysninger  i  hænder  og 
fødder,  nogle  nærmere  døden  end  livet, 
ankom  til  dalen,  åbnede  de  kvinder  som 
boede  her  deres  hjem  for  dem,  gav  dem 
mad,  forbandt  deres  sår,  passede  dem, 
opmuntrede  dem  og  velsignede  dem 
gennem  denne  lange  bitre  vinter. 

„Talte  jeg  end  med  menneskers  og  engles 
tunger,  men  ikke  havde  kærlighed,  da 
var  jeg  et  rungende  malm  eller  en 
klingende  bjælde"  (1  Kor.  13:1). 

Gud  velsigne  de  af  hjælpeforeningens 
kvinder  der  nu  som  den  gang  er  kommet 
de  nødlidende  til  undsætning,  som  har 
gjort  sig  til  venner  med  de  ensomme, 
som  har  givet  de  sultne  mad  og  plejet  de 
syge.  „Hvad  I  har  gjort  imod  en  af  mine 
mindste  brødre  der,  har  I  gjort  imod 
mig"  (Matt.  25:40).  Sådan  sagde  Her- 
ren. 


Nu  vil  jeg  gerne  sige  et  par  ord  om  en  helt 
anden  slags  kærlighed. 
Jeg  mener,  den  kærlighed  der  går  ud  på 
at  tilgive,  vise  tolerance  overfor  andres 
fejl,  om  at  undgå  jalousi  og  uvenlige 
følelser  overfor  sine  omgangsfæller. 
Jeg  tænker  på  to  kvinder  som  engang  var 
nære  venner.  Den  ene  blev,  på  grund  af 


„Jeg  taler  også  om  et  andet 

af  kærlighedens  aspekter. 

Hvis  nogen  af  jer  nærer 

uvilje  mod  andre  og  udvikler 

had,  beder  jeg  jer  vende 

om." 


et  uheld  som  hun  var  uskyldig  i,  med- 
skyldig i  at  den  anden  mistede  sit  barn. 
Det  er  vanskeligt  at  sige,  hvem  af  disse 
kvinde  der  led  mest  over  dette  barns 
død.  Den  ene  var  ikke  barnets  mor,  men 
blev  involveret  i  ulykken,  som  førte  til 
denne  ulyksaligehed,  men  hun  sørgede 
og  græd  i  disse  mange  år,  ikke  blot  på 
grund  af  barnet  som  var  mistet  og  sin  del 
i  den  ulykkelige  situation,  men  måske 
endnu  mere  over  den  utilgivelige  ånd, 
som  den  mor  der  mistede  barnet  var  i 
besiddelse  af.  Man  kan  godt  forstå, 
hvorfor  den  mor,  der  mistede  barnet, 
sørgede  over  tabet  af  sit  barn,  og  at  hun 
følte  sig  bitter.  Men  hun  burde  for  længe 
siden  have  indset,  at  hendes  veninde  var 
uskyldig,  at  også  hun  havde  grædt,  og  at 
de  burde  have  udøst  kærlighed  overfor 
hverandre  i  stedet  for  disse  beskyldnin- 
ger. Manglen  på  kærlighed  havde  forgif- 
tet denne  kvindes  sjæl,  ødelagt  hendes 
lykke,  og  det  bragte  hende  kun  elendig- 
hed om  dagen  og  sorg  om  natten. 

Moroni  belærte  om  „Kærlighed,  som  er 
Kristi  rene  kærlighed"  (Moroni  7:47). 
Den  lidende  forsoner  sagde  da  han 
hængte  på  Golgatas  kors  og  så  ned  på  de 
mennesker,  som  så  brutalt  havde  kors- 
fæstet ham:  „Fader!  tilgiv  dem;  thi  de 
ved  ikke  hvad  de  gør"  (Luk.  23:34). 
Hvis  der  inden  for  min  stemmes  række- 
vidde skulle  være  nogen,  som  nærer 
uvilje  mod  andre,  og  udvikler  had  i  deres 
hjerte  mod  hinanden,  så  beder  jeg  jer 
vende  om.  Had  er  altid  noget  forkert,  og 
bitterhed  vil  altid  være  ødelæggende, 
men  „Kærligheden  ophører  aldrig"  (1 
Kor.  13:8). 

Der  er  også  en  anden  side  af  denne  sag. 
Kritikkens  ånd  er  ved  at  tage  overhånd 
iblandt  os.  Måske  hører  det  til  den 
tidsalder  vi  lever  i.  Vi  påvirkes  ustandse- 
lig af  avisernes  spalter,  og  de  meninger 
som  fremkommer  i  radio  og  TV.  For 
mig  ser  det  ud  som  om  deres  hovedfor- 
mål er  at  finde  fejl.  De  er  så  kritiske  at 
det  somme  tider  grænser  til  ondskabs- 
fuldhed. De  er  kritiske  overfor  politiker- 
ne. De  er  kritiske  overfor  kirkens  ledere. 
Ingen  af  os  er  fuldkomne  -  vi  gør  alle 
sammen  fejltagelser  nu  og  da.  Der  har 
kun  gået  et  fuldkomment  menneske  på 
denne  jord.  Mænd  og  kvinder,  som  har 
store  ansvar,  har  ikke  brug  for  kritik,  de 
har  brug  for  opmuntring.  Man  kan  godt 
være  uenig  om  politik,  uden  at  være 
ubehagelig  overfor  politikere. 
Jeg  opfordrer  kraftigt  jer  kvinder,  unge 
som  gamle,  at  båndlægge  jeres  kritik 
overfor  andre.  Det  er  så  nemt  at  finde 
fejl.  Det  er  meget  mere  ædelt  at  tale 
opbyggende. 

Jeg  vil  gerne  nævne  noget  andet  overfor 
jer  mødre.  Jeg  blev  ret  nedslået,  da  jeg 
for  nylig  i  en  avis  læste  om  en  undersø- 
gelse, som  var  foretaget  et  sted  overvej- 
ende  med   mormoner.    Undersøgelsen 


blev  foretaget  blandt  de  14-18  årige 
elever  i  skolen,  og  de  havde  udvist  en 
diskriminerende  og  uvenlig  holdning 
overfor  mennesker,  som  ikke  deler  vores 
tro.  Jeg  ved  ikke  hvor  pålidelig  undersø- 
gelsen var.  Men  hvis  rapporterne  taler 
sandt,  er  jeg  flov.  Jeg  håber  at  I,  til  jeres 
familiehj  emme  aftener,  underviser  jeres 
børn  om,  hvor  vigtigt  det  er  at  være 
venlig  og  tolerant  samt,  at  vi  er  nødt  til  at 
række  hånden  ud  til  andre,  også  til 
mennesker  som  vi  er  ueninge  med,  og 
udvise  en  kærlig,  god  og  hjælpsom  ånd. 
Til  slut  vil  jeg  gerne  sige  et  par  ord  om  en 
der  er  et  eksempel  for  os  allesammen.  Jeg 
taler  om  søster  Camilla  Eyring  Kimball. 
Jeg  har  i  de  sidste  uger  ofte  set  hende  stå 
ved  sin  mands  side,  dag  og  nat,  under 
hans  sygdom.  Hendes  loyalitet  overfor 
ham  viser  hendes  aldrig  svigtende  kær- 
lighed til  ham,  hendes  ømme  omsorg  for 
ham  er  blevet  som  en  tråd  i  et  smukt 
gobelin.  Hendes  bøn  for  ham,  hendes 
anmodninger  til  Herren,  kom  fra  en 
stærk  og  ydmyg  kvinde,  som  ved  at  hele 
livet  er  en  gave  fra  Gud,  vor  evige  Fader. 
Der  er  også  en  anden  side  af  hendes 
natur,  som  burde  være  et  eksempel  for  os 
allesammen,  og  jeg  vil  især  påpege  det 
overfor  jer  unge  piger.  Søster  Kimball 
kommer  fra  en  stor  familie.  Hun  var  det 
første  af  børnene,  som  forlod  hjemmet 
for  at  sikre  sig  en  uddannelse.  Hun 
hungrede  og  tørstede  efter  kundskab,  og 
hun  sikrede  sig  den.  Da  hun  havde 
kvalificeret  sig  til  et  udvalgt  erhverv 
brugte  hun  en  del  af  sin  løn  til  at  hjælpe 
sine  søskende  med  at  påbegynde  deres 
uddannelse.  Fra  denne  familie  kommer 
mænd  og  kvinder,  som  er  kendt  over 
hele  verden. 

Søster  Kimball  har  aldrig  mistet  denne 
trang  til  at  lære.  Det  har  altid  været 
livsnødvendigt  for  hende  at  læse.  Hun 

nød  det  dengang  hun  var  ung,  og  nu  på 
hendes  ældre  dage,  er  det  en  trøst  og 
styrke  for  hende.  Hun  er  et  strålende 
eksempel  for  kvinder  over  alt  på  hvor 
nødvendigt  det  er  stadig  at  udvikle  sig,  at 
udvikle  sit  sind  og  udvide  sin  forståelse, 
at  nære  sin  sjæl  med  de  tanker,  som  er 
udgået  fra  store  mænd  og  kvinder, 
gennem  alle  tidsaldre. 
Hun  er  indbegrebet  af  godhed  og  be- 
tænksomhed. Hun  oplevede  fattigdom, 
da  hun  var  ung,  selvom  hun  ikke 
betragtede  det  som  sådan.  Gennem  sin 
sans  for  værdier,  som  udvikledes  i  disse 
år,  har  hun  i  kærlighed  og  medfølelse 
rakt  de  uheldigt  stillede  en  hjælpende 
hånd. 
Jeg  vil  anbefale  jer   at   følge  hendes 


eksempel.  Jeg  beder  Herren  velsigne 
hende  og  hendes  elskede  mand.  Jeg 
beder  Herren  velsigne  jer  unge  piger, 
som  er  fyldt  med  håb  og  drømme  om 
dejlige  ting,  og  beder  til  at  disse  drømme 
må  gå  i  opfyldelse.  Jeg  beder  for  de  unge 
mødre,  der  spiller  en  så  vigtig  rolle  i 
opdragelsen  og  undervisningen  af  jeres 
børn,  og  for  jer  ældre  kvinder  som  har 
set  så  meget  i  livet,  og  er  kommet  til  at 
påskønne  dets  skønheder,  og  erkende 
dets  sorger. 

Kærligheden  ophører  aldrig.  „Den  er 
Kristi  rene  kærlighed  (og)  forbliver  evin- 
deligt" (Moroni  7:46-47). 
Må  Gud  velsigne  hver  eneste  en  af  jer, 
beder  jeg  ydmygt  om  i  Jesu  Kristi  navn 
amen.  □ 


Hjælpeforeningen  i 
omskiftelige  tider 


Barbara  B.  Smith 
Præsidentinde  for  hjælpe  foreningens  hovedbestyrelse 


Min  mand  og  jeg  kom  for  nylig  hjem  til  nabolaget.  Da  vi  nærmede  os  vort  mør- 
vort hus,  der  ligger  på  en  bakke  med  klagte  hus,  lagde  naboens  dreng  mærke 
udsigt  over  Salt  Lake  dalen,  og  opdage-  til  at  vi  kom  ind  mørket  og  løb  over  for 
de  at  al  elektriciteten  var  gået  i  hele  at  tilbyde  os  sin  lygte.  „Vi  har  en  til 

derhjemme"  sagde  han.  ,,I  kan  godt 
beholde  denne  her,  så  længe  I  har  brug 
for  den." 

Jeg  var  imponeret  over  den  omsorg, 
denne  lille  dreng  viste.  Han  havde  et  lys, 
som  han  var  villig  til  at  dele  med  os.  Han 
interesserede  sig  virkelig  for  os.  Han  var 
parat  til  at  hjælpe  os,  da  vi  var  i  nød. 
Jeg  tænkte  en  hel  del  på  denne  lille  dreng 
de  følgende  dage.  Han  var  så  hjælpsom, 
så  glad  og  så  villig  til  at  dele  sit  lys. 
Hans  opførsel  repræsenterede  for  mig 
det  fundamentale  budskab  i  Jesu  Kristi 
evangelium,  og  også  hjælpeforeningens 
motto:  „Kærligheden  ophører  aldrig." 
For  det  første  fordi  min  unge  ven  var 
forberedt.  Han  og  hans  familie  havde  et 
lys  ved  hånden,  som  kunne  gennemtræn- 
ge mørket,  da  lysets  kilde  midlertidigt 
var  taget  bort. 

Vi  må  allesammen  tage  rådet  om  at 
forberede  os  alvorligt.  Husk  på  lignelsen 
om  de  ti  jomfruer  som  „tog  deres  lamper 
og  gik  ud  for  at  gå  brudgommen  i  møde. 
De  fem  af  dem  var  uforstandige,  og  de 
fem  kloge. 

De  uforstandige  tog  nemlig  deres  lam- 
per, men  tog  ikke  olie  med  sig. 
Men  de  kloge  tog  olie  i  deres  kander 
tillige  med  deres  lamper."  Og  da  brud- 
gommen kom  var  de  parate.  De  „gik  ind 
i  bryllupssalen  med  ham,  og  døren  blev 
lukket"  (Matt.  25:1-10). 
Vi  bør  være  så  kloge,  at  vi  personligt 
forbereder  os  ved  at  forstå  sandheden  og 
efterleve  den  i  retskaffenhed,  så  vi  kan 
være  værdige  Kristi  diciple.  Og  når  vi 
har  gjort  ham  til  midtpunktet  i  vort  liv 
kan  vi  udvikle  disse  kristne  egenskaber, 
som  gør  os  værdige  til  ophøjelse.  Vi  vil  få 
yderligere  styrke  og  større  evne  til  at 
udvise  kærlighed.  Vi  vil  øge  vore  evner 
til  at  vise  kærlighed  på  en  sådan  måde,  at 
vi  vil  være  parate,  når  der  er  brug  for  det. 


Min  unge  ven  var  også  tilstrækkeligt 
interesseret  til  at  opdage  at  vi  var  i  nød. 

Han  løb  ud  til  os  i  mørket.  Han  holdt 
lyset  for  at  oplyse  den  mørke  vej. 

I  en  hjertegribende  lignelse  påbød  Jesus 
at  gøre  dette  idet  han  sagde: 
„Thi  jeg  var  sulten,  og  I  gav  mig  at  spise; 
jeg  var  tørstig,  og  I  gav  mig  at  drikke;  jeg 
var  fremmed,  og  I  tog  jer  af  mig; 
Jeg  var  nøgen,  og  I  gav  mig  klæder;  jeg 
var  syg,  og  I  så  til  mig;  jeg  var  i  fængsel, 
og  I  besøgte  mig"  (Matt.  25:35-36). 

Han  forklarede  tydeligt,  at  vi  skal  inter- 
essere os  tilstrækkeligt  til  at  imødekom- 
me de  fysiske  og  åndelige  behov,  der 
opstår  hos  mennesker  omkring  os.  Når 
man  gør  dette  viser  man  kærlighed  og 
barmhjertighed.  Det  er  begyndelsen  til 
Kristi  rene  kærlighed. 
For  nylig  hørte  jeg  en  ung  mor  tale  til  et 
wardshjælpeforeningsmøde.  Hun  fortal- 
te, at  hun  er  ved  at  miste  sit  syn.  Hun 
udtrykte  taknemmelighed  overfor  dem 
som  havde  læst  for  hende,  kørt  hende  til 
hendes  aftaler,  og  fordi  en  anden  søster 
underviste  hende  i  at  spille  på  klaver. 
Hjælpeforeningens  søstre  havde  gennem 
deres  vennetjenester,  tilbudt  hende  deres 
syn  og  hjulpet  hende  til  at  lette  frygten 
under  disse  meget  vanskelige  omskiftel- 
ser til  en  verden  i  mørke. 

Vi  må  alle  lide  omskiftelsernes  kvaler. 
Det  er  vanskeligt  for  os  allesammen. 
Alvorlig  eller  kronisk  sygdom  er  blot  en 
af  dem.  Men  omskiftelserne  kan  også 
ske,  når  en  af  vore  kære,  et  barn  eller  en 
ægtefælle,  dør.  Det  kan  være  erkendel- 
sen af  at  man  aldrig  bliver  gift  i  dette  liv, 
skilsmisse,  hjemkomsten  efter  en  mis- 
sion, et  ægteskab  uden  børn,  når  det 
sidste  barn  bliver  gift,  et  civilt  liv,  efter  at 
have  levet  under  militærdisciplin,  opryk- 
ningen fra  Unge  Piger  til  hjælpeforenin- 

gen,  overflytningen  fra  folkeskolen  til 
gymnasiet,  en  flytning  osv.  osv. 

Alle  disse  forhold  gør  det  nødvendigt  at 
tilpasse  sig  og  kræver  at  man  udvikler 
nye  og  andre  vaner,  i  forhold  til  den 
ændrede  levevis  som  kan  være  en  udfor- 
dring eller  smertelig.  Det  er  sådanne 
vendepunkter,  der  betyder  at  gamle 
adfærdsmønstre  ikke  længere  er  passen- 
de. 

Vi  må  hele  tiden  forberede  os  til  at 
imødegå  nye  udfordringer  og  være  villi- 
ge til  med  glæde  at  hjælpe  andre  på 
tidspunkter  hvor  de  er  i  nød.  Hjælpefo- 
reningen bør  være  et  lys  for  søstrene 
under  omskiftelige  tider.  Ledere  og  lære- 
re og  medlemmer  bør  systematisk  vise 
deres  interesse,  når  søstrene  kommer  ud 


for    omskiftelsernes    belastninger    og 
trængsler. 

En  kvinde,  der  for  nylig  var  blevet  enke 
og  som  altid  havde  fundet  tilfredsstillel- 
se ved  at  gøre  noget  for  andre,  fandt  det 
meget  vanskeligt  at  bede  om  hjælp.  Men 
hun  var  dog  klogt  nok  til  at  gøre  det, 
fordi  hun  forstod,  at  det  måske  kunne 
være  til  hjælp  for  en  anden.  Hun  havde 
også  tilstrækkelig  tro  på  at  hun  atter 
kunne  gøre  noget  for  andre,  når  hun 
kunne  klare  sig  selv  igen. 
En  ung  pige,  som  var  afløst  fra  sin 
mission  og  den  strænge  disciplin  der,  var 
stadig  motiveret  til  at  omvende  verden. 
Men  som  hun  sagde:  „Jeg  må  lære  at  se 
virkeligheden  i  øjnene  og  prioritere  i 
henhold  til  mine  nye  omgivelser,  selv  om 
jeg   ikke   synes   det   er   behageligt   at 

beskæftige  sig  med  at  gå  ud  og  more  sig, 
at  svæmme  eller  blot  det  at  læse  en 
roman." 

En  kvinde,  som  deltog  i  en  konference 
for  kirkens  enlige  medlemmer,  fortalte 
mig  om  den  frygtelige  virkelighed,  hun 
oplevede  ved  en  skilsmisse  for  nylig, 
efter  20  års  ægteskab.  ,,Du  aner  ikke 
hvilket  mod  det  kræver  af  mig  blot  at  gå 
ind  i  dette  lokale  fyldt  med  enlige 
mennesker,  og  vide  at  jeg  nu  er  en  af 
dem.  Jeg  kan  end  ikke  beskrive  hvor 
svært  det  er." 

Kan  vi  for  alvor  forstå  hvad  andre 
mennesker  lider?  Sikkert  ikke,  men  vi 
har  lært  noget  vigtigt  om  hvor  svært 
omskiftelser  kan  være,  noget  der  måske 
kan  hjælpe  os  til  bedre  at  forstå  os  selv 
eller  andre,  under  sådanne  vanskelige 
perioder  hvor  der  sker  ændringer: 

1 .  En  omskiftelse  kan  være  en  mulig- 
hed for  åndelig,  fysisk,  intellektuel  og 
psykologisk  udvikling,  eller  det  kan 
betyde  en  alvorlig  svækkelse.  Alt  er  nyt 
og  ofte  vanskeligt.  Det  kræver  en  hel  del 
mod  og  somme  tider  støtte  fra  andre,  for 
at  gøre  omskiftelige  tider  udviklende. 

2.  I  omskiftelige  tider  er  det  ikke  så 
meget  barndommens  sår,  der  skærper 
vore  evner  til  at  tilpasse  os  forandringen. 
Det  er  oftere  den  støtte  forholdet  til 
andre  mennesker  giver,  som  gør  forskel- 
len. Stabile  og  gode  forhold  til  andre 
mennesker,  som  er  parate  til  at  støtte,  er 
en  værdifuld  hjælp  på  de  tidspunkter  i 
vort  liv  hvor  vi  udsættes  for  store 
forandringer. 

3.  Det  er  ikke  omskiftelsen  i  sig  selv 
der  har  den  største  betydning,  når  man 
skal  tilpasse  sig,  men  snarere  hvordan 
omskiftelsen  passer  ind  i  den  enkeltes 
forhold  på  det  tidspunkt  hvor  den 
indtræffer.  Mennesker  vil  tilpasse  sig  på 
forskellig   måde,   fordi    mennesker   er 


forskellige,  selv  om  hændelsen  måske  ser 
ud  til  at  være  den  samme. 

4.  Der  forekommer  ofte  en  vis  uorden 
under  omskiftelser,  men  man  vil  hurtige- 
re kunne  tilpasse  sig  og  føle  sig  tryg,  hvis 
man  får  en  pålidelig  støtte  fra  venner  og 
bekendte. 

Er  I  begyndt  at  indse,  hvor  betydnings- 
fuldt søsterfællesskabet  er  i  hjælpefore- 
ningen? Solide  venskaber  og  en  sikker 
tro  kan  gøre  det  muligt  på  en  god  måde 
at  tilpasse  sig  forandringer.  Disse  ting 
var  til  stede  dengang  enken  bad  om 
hjælp,  dengang  den  fraskilte  kvinde  fik 
nyt  mod,  dengang  den  hjemvendte  mis- 
sionær skulle  tilpasse  sig  en  ny  levevis, 
dengang  den  unge  mor  skulle  vænne  sig 
til  sit  svigtende  syn. 
Efterhånden  som  vi  begynder  at  forstå 
de  utallige  omskiftelser,  som  berører 
vort  liv,  vil  vi  også  blive  klar  over,  at 
omskiftelser  både  kan  skærpes  og  blive 
mere  omfattende,  alt  efter  de  ændringer 
der  sker  i  vort  indviklede  samfund. 
Hvad  kan  kvinderne  i  hjælpeforeningen 
gøre? 

Det  vil  måske  blive  krævet  af  os  at  vi 
indtager  familiens  plads  for  mange  kvin- 
der -  at  vi  indtager  en  plads  i  denne 
permanente  pålidelige  vennekreds,  som 
er  så  nødvendig  for  at  kunne  yde  støtte, 
når  en  kvinde  selv  mangler  den  tilstræk- 
kelige styrke. 

Hvis  vi  øger  vore  evner  til  at  tjene  andre, 
kan  vi  få  en  større  fornemmelse  for  vor 
næstes  behov.  Måske  bliver  vi  nødt  til  at 
bruge  mindre  tid  på  andre  ting  som 
optager  os,  og  som  måske  er  mindre 
værdifuldt  at  bruge  tiden  på. 
Vi  kan  udvikle  vores  indstilling  til  kær- 
lighed og  omsorg  ved  at  huske  vore 
grundlæggende  kristne  forpligtelser  til  at 
tilgive,  og  være  milde  og  gode.  Vi  kan 
fremme  den  gode  vilje  blandt  menne- 

sker,  som  har  forkyndt  Frelserens  fød- 
sel, og  vi  kan  opmuntre  til  en  dybsindig 
personlig  bøn  til  vor  himmelske  Fader 
om  fred  og  styrke  til  at  møde  modgang. 
Men  selv  den  allerbedste  vilje  kan  ikke 
hjælpe  os  til  at  nå  ud  til  alle  søstre  og 
sørge  for  at  ingen  bliver  overset.  Vi  må 
have  et  program,  som  kan  hjælpe  os,  og 
det  har  vi.  Hjælpeforeningen  er  beregnet 
til  at  udfylde  dette  formål.  Til  et  af  de 
første  møder  i  Nauvoos  hjælpeforening 
sagde  Lucy  Mack  Smith: 
„Dette  er  en  god  institution  ...  vi  skal 
værne  om  hinanden,  passe  på  hinanden, 
trøste  hinanden,  og  modtage  instruktio- 
ner." (Tale  ved  Kvindelig  Hjælpefore- 
ning i  Nauvoo,  17,  marts  1842.  History 
of  Relief  Society,  1842-1966,  s.  20. 
Udgivet  af  The  General  Board  of  Relief 
Sotiety,  1966). 

Gennem  hjælpeforeningens  program 
kan  vi  nå  ud  og  afhjælpe  nød,  som  vi 
måske  ikke  engang  ved  eksisterer.  Jeg 
har  hørt  om  en  besøgslærerinde,  som 
med  en  omsorgsfuld  indstilling  sendte  de 


Søster  Barbara  Smith,  Hjælpeforeningens 
præsident 


søstre  hun  besøgte  hver  et  julekort.  Da 
hun  kom  til  besøgslærerindernes  forbe- 
redelsesmøde var  budskabet  til  besøg- 
slærerinderne  at  sende  et  julekort  til  hver 
af  de  søstre  de  besøgte,  og  skrive  noget 
personligt  på  hvert  kort. 
Denne  besøgslærerinde  blev  helt  slået 
ud.  Hun  havde  allerede  sendt  kortene, 
men  hun  havde  ikke  skrevet  noget 
personligt  på  dem.  Efter  at  have  overvej- 
et et  stykke  tid,  besluttede  hun  til  sidst  at 
sende  endnu  et  kort,  denne  gang  med  en 
personlig  bemærkning. 
Da  hun  besøgte  sine  tildelte  søstre  i 
januar,  tog  hun  først  hen  til  en  inaktiv 
søster.  Da  hun  kom  indenfor  var  det 
tydeligt  at  ethvert  spor  af  julen  var 
udslettet  -  undtagen  et  enkelt  julekort, 
som  stod  alene  på  et  lille  bord.  Det  var 
kortet  med  den  personlige  bemærkning. 
Søsteren  forklarede  at  hun  havde  be- 
holdt dette  kort  fremme,  for  at  vise  det 
til  venner,  som  ikke  var  medlemmer  af 
kirken,  så  de  kunne  se  at  kirkens  med- 
lemmer gik  den  anden  mil.  Hun  sagde  at 
det  var  noget  hun  havde  fortalt  dem  før, 
men  nu  havde  hun  et  håndgribeligt 
bevis,  som  de  kunne  se. 
Da  besøgslærerinden  kom  igen  næste 
måned,  var  der  rent  og  pænt  i  huset,  men 
kortet  stod  stadig  på  den  lille  bord. 
Måneden  efter  var  kortet  der  endnu  -  og 
også  den  næste  måned,  og  den  næste 
igen. 

Besøgslærerinden  var  ikke  klar  over  at 
denne  inaktive  søster  havde  brug  for  et 
bevis  på  interesse.  Hun  opdagede  også, 
hvor  meget  selv  små  venligheder  bety- 
der. 

En  søster  kan  øge  sin  forståelse  for  andre 
ved  at  udfylde  en  kaldelse  i  hjælpefore- 
ningen. Hun  kan  lære  hvordan  man 
drager  omsorg,  måske  samtidig  med  at 
hun  hjælper  en  anden  med  at  foretage 

den  vanskelige  omskiftelse  fra  at  være 
inaktiv  til  at  være  fuldt  aktiv.  Enhver 
stilling  i  hjælepforeningen  skulle  ikke 
alene  hjælpe  en  søster  til  at  tjene  andre, 
men  også  til  at  udvikle  sig  -  til  at  gå 
fremad  imod  de  mål  hun  har  sat  for  sit 
liv  for  at  styrke  sig  selv,  sin  familie  og  sin 
omgangskreds,  samtidig  med  at  hun 
udvikler  sine  guddommelige  egenska- 
ber. Enhver  lektie  hun  deltager  i,  i 
hjælpeforeningen  bør  hjælpe  hende  til  at 
forstå  et  af  evangeliets  principper  - 
hvorledes  princippet  er,  hvordan  det  kan 
komme  til  udtryk  i  hendes  liv,  og 
hvordan  hun  kan  blive  bedre  til  at  tjene 
andre  på  grund  af  dette  princip. 
Undervisningen  i  en  miniklasse  i  hjem- 
kundskabs skal  ikke  bare  være  et  spørgs- 
mål om  at  lære  en  teknik  eller  en 
færdighed.  Den  må  skabe  egenskaber, 
som  får  søstrene  til  at  give  uselvisk, 
således  at  den  nye  færdighed  med  glæde 
kan  anvendes. 

I  vore  dage  bør  en  af  hjælpeforeningens 
største  interesser  gå  ud  på  at  nå  ud  til 
hver  enkelt  ung  pige  når  hun  skal  påtage 
sig  sin  vigtige  livsopgave  og  hjælpe 
hende  til  at  forstå  sine  ubegrænsede 
muligheder,  som  kvinde  i  kirken.  Når  I 
ledere  betjener  disse  unge  hjælpefore- 
ningssøstre,  må  I  ikke  undervurdere 
deres  anlæg,  deres  evner,  deres  ønsker  og 
deres  villighed  til  at  deltage  i  hjælefore- 
ningens  ansvar.  De  er  ofte  mere  åndeligt 
parate,  mere  vitale,  og  viser  synlige  tegn 
på  fornyende,  intellektuelle  evner,  end 
deres  fysiske  modenhed  viser.  Tag  dem 
med  i  arbejdet.  Undervis  dem.  Lær  af 
dem. 

Og  I  unge  hjælpeforeningssøstre,  vi  ved 
at  hjælef o  reningen  er  stærkere  på  grund 
af  jeres  bidrag.  Vil  I  også  lade  hjælpefo- 
reningen hjælpejer  med  at  lære  hvordan 
man  imødekommer  den  voksne  kvindes 


udfordringer  med  større  tillid  og  frem- 
syn? 

Vi  må  heller  ikke  glemme  overgangen  til 
alderdommen.  Statistikken  viser  at  et 
endnu    større   antal   kvinder   vil   blive 


,,Vi  må  alle  lide 
omskiftelsernes  kvaler.  Det 

kan  bl.  a.  være  alvorlig 
sygdom,  død,  erkendelsen  af 
at  vi  måske  ikke  bliver  gift  i 

dette  liv,  skilsmisse, 
ægteskab  uden  børn,  flytning 


osv. 

enker.  De  fleste  kvinder  vil  leve  og  nå  en 
alder,  der  var  helt  ualmindelig  for  en 
generation  siden.  Man  kan  opleve  en 
tilfredsstillende  og  dejlig  tid,  mens  man 
ældes,  eller  man  kan  føle  sig  skuffet. 
Det  skar  mig  i  hjertet,  da  en  hjælpefore- 
ningspræsidentinde  i  et  ward  fortalte 
mig  hvordan  hun  ringede  til  datteren  af 
et  af  de  ældre  hjælpeforeningsmedlem- 
mer og  sagde:  „Din  mor  har  arbejdet 
mange  år  i  vores  ward.  Men  nu  er  hun 
gammel,  og  hvis  du  ønsker  hun  skal 
komme  til  møderne  og  sammenkomster- 
ne, må  du  påtage  dig  ansvaret  for  at 
bringe  hende  herhen,  vi  kan  ikke  gøre 
det."  ►, 

Når  hjælpeforeningen  skal  reagere  over- 
for sådanne  behov,  som  den  nævnte 
søster  havde,  er  vi  nødt  til  at  tage  de 
fysiske  svækkelser  i  betragtning,  som 
ofte  følger  med  det  at  blive  gammel,  og 
vi  må  finde  ud  af  hvordan  vi  kan  hjælpe. 

Vi  bør  være  glade  for  og  villige  til  at 
hjælpe  vore  ældre  søstre.  Ensomheden 
kan  virke  lige  så  svækkende  som  syg- 
dom, og  virke  som  et  fængsel,  hvorfra 
det  synes  umuligt  at  flygte.  Mange  ældre 
syntes  hele  tiden  at  de  er  værdiløse,  eller 
at  de  er  andre  til  besvær.  Vi  har  et  ansvar 
for  at  tage  dem  med  i  vort  fællesskab,  og 
benytte  os  af  de  store  muligheder  for  at 
lære  af  dem. 

Hjælpeforeningen  har  et  praktisk  kom- 
munikationsapparat, hvorved  man  kan 
sikre  sig  at  ingen  søster,  hverken  ung 
eller  gammel,  bliver  overset  eller  glemt. 
Besøgslærerinder  -  jeg  beder  jer  ind- 
trængende om  at  bringe  hjælpeforenin- 
gens ånd  ind  i  hvert  eneste  hjem.  Tag  jer 
af  de  enlige.  Sid  ved  sengen  hos  den  som 
skranter.  Del  evangeliets  lys  i  en  dyster 
verden. 


,:;;;v:.,::,::;,-,  .,   ::  ,;,.:;  ,;:   :,,,.;  :;■;._;: 


Den  skotske  digter  James  Thomson 
bemærkede: 

„Lyset!  Naturens  strålende  robe.  Uden 
denne  skønhed  ville  alt  være  svøbt  i 
dysterhed."  (The  New  Dictionary  of 
Thoughts,  s.  363.  Samlet  af  Tryon  Ed- 
wards, D.  D.  Standard  Book  Co.,  USA. 
1961). 

Vær  med  til  at  sprede  dysterheden. 
Udbring  sandhedens  lys.  Gør  det  ved 
hjælp  af  jeres  fornemmelser,  ved  jeres 
fornuft,  men  frem  for  alt  ved  hjælp  af 
ånden.  Det  betyder  ikke  noget  hvem  I  er, 
eller  hvad  I  lige  nu  foretager  jer  i  livet. 
Sandhedens  lys  venter  på  at  blive  opdar 
get,  og  når  det  er  opdaget  venter  det  på 
at  bringe  lys  i  tilværelsen  for  hvert  eneste 
af  Guds  børn. 

I  omskiftelige  tider,  hvor  der  ofte  fore- 
kommer store  omvæltninger,  er  det 
nemmere  for  et  menneske  at  blive  lam- 
slået af  det  dystre,  frem  for  at  blive 
oplyst  af  ånden.  Det  er  derfor  vi  er  nødt 
til  at  udsøge  disse  mennesker,  og  dele 
evangeliets  lys  med  dem.  Denne  beslut- 
ning bør  enhver  søster  tage  i  sit  hjerte. 

I  skuespillet  Winterset,  (vintertide)  siger 
Mio:  „Jeg  kom  for  at  søge  lyset  i  mørket, 
løb  gennem  daggry,  og  tumlede  ind  i 
morgenen."  Jeg  vil  gerne  bede  jer  hver 
især  forberede  jer  på  at  skænke  noget  af 
jeres  lys,  selv  på  de  mørkeste  tidspunkter 
i  jeres  liv,  så  også  I  vil  tumle  ind  i  en 
vidunderlig  morgen.  Husk  jeres  dåb- 
spagt, som  omtales  i  Mosiah,  hvor  Alma 
spørger  om  vi  „er  villige  til  at  bære 
hinandens  byrder,  så  de  bliver  lette, 
ja,  og  er  villige  til  at  sørge  med  dem,  som 
sørger  og  trøste  dem,  der  har  trøst  behov 
og  stå  som  Guds  vidner  til  alle  tider,  i 
alle  ting  og  på  alle  steder"  (Mosiah  18:8- 
9). 
Disse  skriftsteder  skildrer  så  smukt  den 

rolle,  vi  som  kvinder  i  kirken  og  som 
søstre  i  hjælpeforeningen  bør  påtage  os 
for  at  hjælpe  hinanden  gennem  omskif- 
telige tider,  fordi  de  taler  om  forpligtel- 
sen til  kærligt  at  give,  om  medfølende 
forståelse  og  om  at  udvise  omsorg. 


Må  vi  være  kloge  nok  til  at  lade  vort  lys 
udstråle  og  udstrække  vores  kærlighed, 
til  vi  opdager  at  vi  selv  er  omstrålet  aflys 
og  varmet  af  en  kærlighed,  som  aldrig 
ophører;  det  beder  jeg  om  i  Jesu  Kristi 
navn,  amen.  □ 


En  mulighed 
for  stadig  at  lære 


Shirley  W.  Thomas 
Andenrådgiver  i  hjælpe  foreningens  hovedpræsidentskab 


Steven  skulle  begynde  i  syvende  klasse  til 
september.  Han  var  ikke  så  høj  som  de 
andre  drenge,  og  da  hans  mor  skulle 
lægge  hans  nye  bukser  op,  bad  han 
hende  lave  en  stor  søm  på  ca  12  cm 
„fordi,"  sagde  han,  „jeg  vil  vokse  meget  i 

o       11 

ar  . 

Måske  bekymrer  vi  os  ikke  så  meget  om 
at  blive  nogle  cm  højere,  men  har  vi  set 
nogle  måneder  frem  i  tiden,  og  bevidst 
besluttet  os  til  at  vokse  betydeligt? 
En  tidligere  kirkeleder  hævdede  at  ,,i 
denne  omskiftelige  verden,  hvor  det 
kræves  at  vi  gør  fremskridt,  er  vi  nødt  til 
at  øge  vores  intelligens  .  .  .  der  er  intet 
stoppested  for  Guds  mænd  (eller  kvin- 


der)" (Orson  Hyde,  Journal  of  Discour- 
ses,  7:151).  I  betragtning  af  dette  behov 
er  vi  taknemmelige  for,  at  en  kærlig 
fader  har  skænket  os  et  hjælpeforenings - 
program,  hvor  vi  fortsat  kan  lære. 
Vores  studiekursus  er  til  gavn  for  enhver 
sidste  dages  hellig  kvinde.  Det  omfatter 
den  første  søndag  en  åndelig  livsførelses 
lektie,  og  den  anden  søndag  en  mødre- 
lektie. Det  virker  måske  usædvanligt  at 
næsten  en  fjerdedel  af  vores  lektietid  er 
helliget  mødrelektier,  når  ikke  alle  hjæl- 
peforeningens kvinder  har  børn  i  hjem- 
met. 

Kirkens  kvinder  kender  udmærket  be- 
greberne patriark  og  patriarkalsk  orden. 

Vi  forbinder  disse  ting  med  noget  evigt, 
samt  med  præstedømmets  virke  i  vort 
hjem  og  i  kirken. 

Vi  taler  derimod  ikke  så  meget  om 
matriarker,  vi  kalder  dem  i  stedet  mø- 


,  ,Hj  ælpef oreningens 

studiekursus  giver 

evangeliets  principper 

mening,  i  vore  daglige 

anstrengelser  for  at  følge 

Frelseren." 


dre.  Moderen  er  partner  til  hjemmets 
patriark.  Moderkaldet  er  også  evigt, 
noget  fundamentalt.  Det  har  noget  at 
gøre  med  at  bringe  liv  og  kærlighed,  og 
er  stort  set  noget  man  må  lære. 
Det  lærte  nogle  unge  studerende,  som 
var  medlemmer  af  hjælpeforeningen, 
idet  de  hver  uge  besøgte  søstrene  på  et 
lokalt  plejehjem.  Den  første  uge  opdage- 
de de,  at  mange  af  kvinderne  var  opgi- 
vende og  apatiske.  De  havde  stort  set 
opgivet  at  forsøge  at  gøre  noget  som 
helst  i  deres  tilværelse  -  de  ventede  blot 
på  at  den  skulle  få  en  ende.  Men  pigerne 
fortsatte  deres  besøg,  nogle  fremførte 
korte  musikprogrammer,  andre  læste 
eller  hjalp  kvinderne  med  at  skrive 
breve.  Lidt  efter  lidt  begyndte  kvinderne 
at  glæde  sig  til  disse  ugentlige  besøg, 
hvorpå  noget  af  disse  unge  hjælpefore- 
ningssøstres  livskraft  blev  bevaret  gen- 
nem hele  ugen.  Pigerne  gav  næring  til 
hvert  eneste  glimt  af  interesse.  Da  de 
opdagede,  at  kvinderne  tidligere  havde 


quiltet  en  masse,  fik  de  fat  i  de  nødvendi- 
ge materialer  og  opstillede  en  det.  Kvin- 
derne var  hurtigt  færdige  med  et  spæn- 
dende quiltarbejde  og  parate  til  at  be- 
gynde på  et  nyt.  Nogle  valgte  at  gøre 
andre  ting,  som  studenterne  bragte  med 
som  tilbud.  Historien  fortsætter,  og  den 
handler  om  aktivitet  og  livskraft.  Disse 
unge  studenter  bragte  nyt  liv  og  kærlig- 
hed; de  var  „mødre"  for  de  ældre  søstre. 
Mødrelektierne  handler  ikke  kun  om 
dette  at  føde  børn,  men  også  om  at  nære 
egenskaber,  der  kan  hjælpe  ethvert  Guds 
barn  til  at  leve  i  lyset.  Når  vi  koncentre- 
rer os  om  evangeliets  principper  og 
tilpasser  lektierne  efter  søstrenes  aktuel- 
le behov,  kan  mødrelektierne  ikke  alene 
blive  passende,  men  også  berigende  for 
alle  hjælpeforeningens  medlemmer. 
I  Moses  4:26  lærer  vi,  at  Adam  kaldte  sin 
hustru  Eva  fordi  hun  var  mor  til  alle 
levende.  Vi  er  også  Evas  døtre.  Jeg 
tænker  på  en  søster,  som  udfylder  en 
meget  ansvarsfuld  stilling  i  hjælpefore- 
ningen. Selv  om  hun  er  enlig  og  ikke  har 
nogen  børn,  udfører  hun  et  vigtigt 
arbejde  i  sin  gerning.  Hun  berører  unge 
menneskers  sind,  såvel  som  deres  hjerte. 
Hun  benytter  fuldtud  sine  fortrinlige 
talenter  og  alt  hvad  hun  har  lært.  Hun 
bringer  kærlighed  og  lys  i  andres  tilvæ- 
relse. Jeg  tror  at  Herren  leder  og  accepte- 
rer hendes  rolle  på  samme  måde  som 
han  gør  det  for  min  nabo,  der  er  mor  til 
otte.  Mødres  roller  er  forskellige,  og  de 
kan  ændre  sig  eller  omfatte  andet,  men  vi 
kan  allesammen  lære  at  anvende  de 
principper,  som  har  noget  med  moder- 
kaldet at  gøre. 

Den  unge  mor,  som  ustandselig  må  tage 
sig  af  sine  børns  behov  og  samtidig  være 
et  eksempel  som  de  passende  kan  forme 
deres  liv  efter,  har  et  ansvar  som  udfor- 
drer den  største  dygtighed.  Det  er  hende, 

som  må  lære  og  praktisere  tålmodighed, 
som  må  undervise  og  overtale  i  kærlig- 
hed, som  må  irettesætte  men  ikke  bruge 
tvang,  hun  må  kort  sagt  udvikle  enhver 
kvindelig  egenskab. 

Men  vi  må  alle  finde  udveje  til  at  lære,  og 
beholde  disse  egenskaber,  for  vi  skal, 
ligesom  Eva,  altid  udføre  et  moderkald. 
Samfundslektierne,  kulturlektierne  og 
den  femte  uges  lektie  om  tjenestegernin- 
ger, omfatter  allesammen  evangeliske 
principper,  støttet  af  præstedømmet, 
hvilket  giver  dem  mening  i  vore  daglige 
anstrengelser  for  at  følge  den  vej,  som 
Frelseren  afmærkede.  Vore  lektier  har 
hjulpet  os  til  en  finere  sans  for  kunstar- 
terne og  for  mennesker,  og  derved 
skærpet  vor  påskønnelse  for  vores  ver- 
densomspændende kirke. 
Vores  positive  udvikling  er  også  virk- 
ningsfuld i  de  forhold,  som  vi  fører 
opsyn  med.  Hvis  wardets  uddannelsesle- 
der f.  eks. afholder  et  månedligt  møde 
med  sine  klasseledere,  kan  hun  hjælpe  en 
lærer  til  at  lære  noget  af  hver  eneste 
lektie.  Disse  udvekslinger  fra  den  ene  til 
den  anden  vil  gøre  større  nytte,  hvis 
uddannelseslederens  bemærkninger  om 
lektierne  er  positive  og  utvetydige. 
En  lærer  ved  ofte  selv  hvad  der  gik  galt  i 
en  lektie,  og  selv  om  hun  måske  gerne  vil 
drøfte  det,  behøver  hun  sikkert  ikke  at 
blive  mindet  om  det.  På  den  anden  side 
ser  hun  måske  ikke,  hvad  der  var  mest 
effektivt,  og  vil  være  taknemmelig  for 
lidt  ros.  Hvis  en  lærer  blot  roses  for  en 
smuk  og  vidunderlig  lektie,  vil  hun  dog 
ikke  vide  hvad  der  gjorde  lektien  til  en 
succes,  og  hvordan  hun  kan  bygge  videre 
på  sin  styrke.  Hvis  uddannelseslederen 
lærer  at  se  efter  de  særlige  ting,  som  f. 
eks.  en  fængslende  indledning,  eller  en 
betænksom  behandling  af  klassens  kom- 
mentarer, så  vil  hun  være  i  stand  til  at 


hjælpe  læreren  med  at  forstærke  den 
positive  side  af  sin  undervisning. 
Og  endelig,  de  fortsatte  muligheder  for 
at  lære  i  hjælpeforeningen  vil  få  sin 
virkning  i  søstrenes  tilværelse,  i  en  sådan 
grad  at  indlæringen  og  undervisningen 
sker  ved  Ånden.  Lad  mig  fortælle  jer  om 
en  søster,  som  hjalp  mig  med  at  påskøn- 
ne undervisning  ved  Ånden. 
Det  var  en  ældre  kvinde,  en  af  de  mange 
emigranter  som  ikke  var  nået  længere 
end  til  New  York  City,  på  sin  vej  til 
Zion.  Hun  havde  ikke  haft  store  mulig- 
heder for  at  lære  noget,  og  havde  haft 
svært  ved  at  tilpasse  sig  en  ny  kultur.  Vi 
var  de  eneste  to  i  vores  klasse  til  stavens 
leder skabsmøde  den  aften. 
Bestyrelsesmedlemmet  bad  os  hver  især 
beskrive,  hvordan  vi  forberedte  vore 
lektier.  Jeg  er  uddannet  lærer,  og  kunne 
sige  nogle  ting  om  lektieplaner  og  for- 
mål, men  denne  kærlige  søster  fortalte 

stammende  og  på  en  nyt  sprog,  som  hun 
havde  måttet  lære,  om  hvordan  hun 
læste  stoffet  igennem  og  derpå  knælede 
ned  og  spurgte  Herren  hvilke  ting  i 
lektien  hun  skulle  fremhæve  for  søstrene 
i  sit  ward,  hun  sagde:  „Herren  har  altid 
vejledt  mig."  Da  jeg  hørte  hende  fortæl- 
le, og  oplevede  hendes  dejlige  ånd,  var 
jeg  helt  sikker  på  at  han  gjorde  det,  fordi 
hun  lærte  mig  hvad  jeg  havde  brug  for  at 
høre.  Selv  om  denne  aften  i  Manhattan  i 
New  York  ligger  mange  år  tilbage  har 


jeg  aldrig  glemt  hende  eller  hendes 
budskab. 

Når  vi  fortsat  lærer,  med  Herens  Ånd 
som  vejleder,  vil  vi  forberede  os  til  hans 
komme.  Herren  erklærede,  at  når  han 
kommer  igen  er  det  ikke  nødendigt  at 
nogen  af  os  fortæller  vores  næste  at  han 
er  Kristus,  for  alle  vil  vide  det.  At  vi  må 
få  en  større  kundskab  og  intelligens,  og 
være  forberedte  til  denne  herlige  begi- 
venhed, beder  jeg  om  i  Jesu  Kristi  navn, 
amen.  □ 


Hjælpeforeningen 
og  velfærd 


Marian  R.  Boyer 
Førsterådgiver  i  hjælpeforeningens  hovedpræsidentskab 


Rødderne  til  hjælpeforeningens  vel- 
færdsprogram  ligger  dybt,  for  allerede  til 
det  første  møde  påbød  profeten  Joseph 
Smith  søstrene  at  udsøge  mennesker, 
som  havde  brug  for  barmhjertighed,  og 
dække  deres  behov. 

Hvor  godt  de  accepterede  ansvaret  ses  i 
en  rapport  fra  Nauvoo  ,,Necessity  Com- 
mittee"  fra  den  5.  august  1843: 


„Søster  Jones,  Søster  Mecham,  og  jeg 
selv,  besøgte  vores  ward  -  vi  gik  ind  i 
hvert  eneste  hus  og  fandt  mange  syge  . .  . 
vi  fandt  søster  Miller,  en  ældre  dame, 
syg,  men  hun  havde  ingen  seng,  og  heller 
ikke  noget  sengetøj  eller  nogen  tæpper, 
hun  havde  heller  ikke  noget  skiftetøj.  Vi 
fandt  søster  Broomley  meget  syg,  hun 
havde  overhovedet  intet  at  spise"  (Amy 
Brown  Lyman,  samling  af  referater  fra 

hjælpeforeningens  hovedbestyrelse  1842 
til  1892  s.  72). 

Søstrene  stod  sammen,  og  skænkede  i 
fællesskab  det  der  var  nødvendigt.  Sø- 
ster Woolley  gav  „et  par  meter  fint 
muselin,  et  flonels  underskørt  ...  60 
cent .  .  .  søster  German  en  spadseredragt 
(til)  den  ældre  (søster)  Miller"  (Samme). 
En  ung  enke  fra  Nauvoo,  søster  Ellen 
Douglas,  som  havde  flere  børn,  har  i  et 
brev  dateret  den  14.  april  1844  skrevet  til 
sine  forældre  i  England,  og  givet  et  glimt 
af,  hvordan  den  første  hjælpeforening 
blev  administreret: 

„Jeg  blev  meget  syg  .  .  .  somme  tider 
troede  jeg  at  jeg  skulle  dø,  og  så  tænkte 
jeg  på  mine  stakkels  børn.  Jeg  bad  at  jeg 
for  deres  skyld  måtte  leve.  Men  jeg  bad 
ikke  alene,  for  mange  af  mine  brødre  og 
søstre  bad  ligeledes  og  vore  bønner  blev 
besvaret"  (Kate  B.  Carter,  Our  Pioneer 
Heritage,  3:159.  Daughters  of  Utah 
Pioneers,  Salt  Lake  City,  1960). 
Da  søster  Douglas  begyndte  at  komme 
sig  fik  hun  besøg  af  en  ven,  som  foreslog 
hende  ,,at  ansøge  Kvindelig  Hjælpefore- 
ning om  noget  tøj,  som  jeg  havde  brug 
for  til  mig  selv  og  min  familie  ...  jeg 
sagde  (modvilligt)  ja,  og  vi  gik  hen  til  en 
af  søstrene  (i  foreningen) .  .  .jeg  fortalte 
hende  ...  at  mine  børn  havde  slidt  deres 
tøj  op,  medens  jeg  var  syg,  fordi  jeg  ikke 
kunne  reparere  det.  Hun  sagde,  at  hun 
ville  gøre  det  bedste  hun  kunne  for  mig 
...  i  løbet  af  nogle  få  dage  .  .  .  sendte  de 
en  vogn  med  så  mange  ting,  som  jeg 
aldrig  før  har  modtaget  noget  sted  i 
verden"  (Samme). 

Søstrene  fortsatte  deres  arbejde  i  Salt 
Lake  dalen  -  somme  tider  på  en  meget 
dramatisk  måde  -  således  som  ældste 
George  A.  Smiths  hustru  søster  Lucy 
Meserve  Smith  fortæller  det  i  sine  erin- 
dringer. Da  præsident  Brigham  Young 


ledede  oktoberkonferencen,  som  blev 
holdt  i  det  gamle  tabernakel,  fik  han 
nyhederne  om  et  håndkærrekompagni, 
som  var  på  vej  dertil.  Hun  skriver: 
„Præsident  Young  og  mange  andre  var 
(så)  opbragte  og  bekymrede  for  at  disse 
kompagnier  ville  blive  overfaldet  af 
sneen  i  bjergene,  (så)  derfor  kunne  de 
ikke  fortsætte  konferencen.  Præsidenten 
bad  om  nogle  mænd,  nogle  mulddyr, 
noget  tøj  og  forsyninger  .  .  .  søstrene 
lagde  på  stedet  deres  underkjoler,  strøm- 
per og  alt  hvad  de  kunne  undvære  med 
det  samme  ...  og  lagde  (det)  i  vognene, 
så  det  kunne  blive  bragt  ud  til  de  hellige  i 
bjergene."  (Lucy  Meserve  Smiths  erin- 
dringer MS,  1886.  Historical  Depart- 
ment, The  Church  of  Jesus  Christ  of 
Latter-Day  Saints,  Salt  Lake  City). 
Men  andre  forhold,  og  andre  tider  i 
kirkens  historie,  skabte  andre  udfor- 
dringer og  reaktioner,  samt  nye  grænser 
for  hjælpeforeningens  velfærdsarbejde. 
Og  sådan  er  det  også  i  dag. 
Der  er  stadig  fattige  mennesker.  Der  er 
flygtninge,  hjemløse.  Der  er  et  stadig 
stigende  antal  gamle.  Der  er  arbejdsløse, 
syge  og  sørgende.  Der  er  fattige  i  ånden, 
mennesker  med  personlige  problemer, 
med  byrder  og  problemer  der  plager 
dem.  Selv  i  det  kvarter,  hvor  vi  bor,  er 
der  flere  og  flere  mennesker  der  føler  sig 
isolerede.  Der  findes  ikke  noget  sam- 
fundsproblem, som  ikke  på  en  eller 
anden  måde  berører  os,  idet  vi  skal 
komme  de  nødstedte  til  undsætning,  og 
vi  skal  forebygge. 

Så  hvordan  skal  vi,  eller  hvordan  skal 
hjælpeforeningen  reagere  som  organisa- 
tion? Som  ledere?  Som  medlemmer  af 
hj  ælpef o  reningen? 

Selv  om  problemerne  i  vore  dage  er 
enormt  store,  har  vi  fortrinlige  hjælpe- 
kilder hvorved  vi  kan  løse  dem.  Ud  over 

de  1,5  millioner  kvindelige  medlemmer - 
som  er  hjælpeforeningens  største  aktiv  - 
er  organisationen  i  sig  selv  en  af  kirkens 
vigtige  velfærdskilder.  For  det  første  på 
grund  af  dets  hovedformål,  som  altid 
har  været  velfærdsorienteret.  For  det 
andet  på  grund  af  dets  lektiekursus,  de 
velfærdsprincipper  der  bliver  belært  om, 
og  fordi  søstrene  får  mulighed  for  at 
praktisere  disse  principper,  hvorved  de 
oplæres  til  personligt  og  som  familie  at 
være  beredt  til  at  påtage  sig  ansvaret 
som  forældre  og  for  at  skabe  et  hjem.  For 
det  tredie,  fordi  at  organisationen  er 
opbygget  således  at  kirkens  foreskrevne 
velfærdsprogram  kan  udføres  igennem 
den.  For  det  fjerde,  fordi  den  udgør  et 
solidt  og  effektivt  middel,  hvorved  kvin- 
derne frivilligt  kan  udføre  velfærdstjene- 
ste. 

Som  eksempel  kan  nævnes,  at  efter 
Saigon  regeringen  var  brudt  sammen  i 
1 975  blev  mange  sydvietnamesiske  flygt- 
ninge sendt  til  De  forenede  Stater. 
„Straks  den  første  gruppe  kom  til  mili- 
tærbasen i  San  Francisco,  blev  der  i 

Et  kor  sammensal  af  søstre  fra  overalt  i 
Salt  Lake  City  sang  ved  hjælpeforeningens 
konference  den  26.  september 


nattens  løb  sendt  bud  efter  hjælpefore- 
ningssøstre.  De  skulle  komme  hen  på 
basen  og  hjælpe  til  med  at  vaske,  made 
og  give  børnene  rent  tøj  på.  De  første 
hjælpeforeningssøstre  kom  kl.  4  om 
morgenen,  og  arbejdede  hele  dagen  med 
bl.  a.  at  vaccinere"  (Hjælpeforeningens 
lektiekursus  1979-80  s.  3).  Disse  søstre 
behandlede  infektioner,  trøstede  og 
hjalp  de  hjemløse  børn. 
Hjælpeforeningen  udgør  en  organisa- 
tion med  et  system,  hvorved  man  kan  nå 
ud  til  enhver  kvinde  i  tilfælde  af  kata- 
strofe. Da  Teton  Dam  (dæmningen  i 
Idaho)  brød  sammen  i  1976,  gik  der 
straks  bud  fra  den  nærmeste  stavshjæl- 
peforeningspræsidentinde  til  wardspræ- 
sidentinderne,  til  besøgslærerinder,  til- 
synsførende, hjemmelærere,  som  bad 
frivillige  hjælpe  til  og  søstrene  reagerede 
villigt.  Således  fik  man  i  løbet  af  meget 
kort  tid  samlet  den  nødvendige  hjælp. 
En  anden  vigtig  hjælpekilde,  til  behand- 
lingen af  velfærdsproblemer,  er  oplyste, 
barmhjertige  hjælpeforeningsledere. 
Når  en  hjælpeforeningspræsiden tinde 
og  hendes  rådgivere  deltager  i  velfærds- 
tjenestens  komitemødér,  og  bidrager 
med  meningsfyldte  kommentarer  til  dis- 
kussioner, når  man  har  observeret  at 
nogle  medlemmer  har  behov  for  vel- 
færdshjælp,  og  disse  oplysninger  bringes 
frem  på  dagsordenen  ved  velfærdsmø- 
derne,  når  de  hjælper  til  med  at  iværk- 
sætte velfærdstjenestens  aktionsplan,  så 
udfører  de  formålet  med  velfærdstjene- 
sten  i  foreningen.  Når  en  hjælpefore- 
ningspræsidentinde  i  et  ward  på  biskop- 
pens opfordring  aflægger  besøg  hos 
familien  i  nød,  er  det  at  hjælpe  menne- 
sker i  nød.  Når  en  præsidentinde  oplærer 
besøgslærerinder  til  at  udsøge  de  fattige 
og  nødstedte,  så  følger  hun  profetens 
anvisninger. 

Alt  for  ofte  sker  det  at  man  ikke  opdager 
behov,  fordi  man  ikke  er  parat  til  at  se 
dem.  Derfor  bør  hjælpforeningspræsi- 
dentinder  i  ward  belære  besøgslærerin- 
derne  om,  hvordan  de  kan  se  tegn  på 
depressioner,  ensomhed  og  fysiske  be- 
hov. 

Et  par  besøgslærerinder,  som  havde  sans 
for  disse  ting,  besøgte  en  ung  familie, 
hvor  ægtemanden  for  nylig  havde  taget 
sin  tandlægeeksamen.  Familien  havde, 
ved  hjælp  af  ofre  og  et  stramt  budget, 
klaret  de  strenge  år,  hvor  manden  havde 
været  nødt  til  at  studere.  Da  søstrene 
besøgte  moderen,  lagde  de  mærke  til  at 
børnene  der  legede  på  gulvet  havde 
huller  i  skoene,  de  var  helt  slidt  op,  og 
kunne  knap  nok  beskytte  de  små  fødder. 
De  aflagde  en  fortrolig  rapport  til  hjæl- 
peforeningens præsidentinde,  og  foræl- 
drene blev  overtalt  til  at  modtage  lidt 
hjælp,  indtil  den  unge  far  selv  kunne 
begynde  at  tjene  penge,  så  han  kunne 
klare  familiens  behov. 
Det  allerbedste,  hjælpeforeningen  kan 
gøre  for  velfærdssagen,  er  at  sætte  sine 
kræfter  ind  på  at  hjælpe  de  enkelte 
søstre,  at  ruste  sig  til  at  imødegå  deres 
egne  behov,  for  velfærdsproblemer  løses 
allerbedst  før  de  bliver  til  problemer. 
Når  I  derfor,  hvert  enkelt  medlem, 
praktiserer  velfærdsprincipperne  i  hver- 
dagen, vil  I  personligt  være  med  til  at 
afhjælpe  verdens  problemer.  Når  I  øger 
jeres  hjemmeforråd,  specielt  med  varer  I 
selv  har  produceret  med  jeres  egne 
hænder,  i  jeres  have,  med  nål  og  tråd, 
eller  i  jeres  køkken,  klarer  /  nogle 
velfærdsbehov  på  den  mest  effektive 
måde.  Når  I  søstre  hver  især  gør  hvad  I 
kan  for  at  forebygge  sygdom,  sørger  for 
en  god  ernæring,  og  har  orden  i  jeres 
økonomi,  så  fungerer  velfærdssystemet 
som  det  bør.  Når  I  lærer  jeres  børn  at 


arbejde  -  når  I  medlemmer  og  jeres  børn 
uddanner  jer  og  engagerer  jer  i  passende 
arbejde,  samt  i  en  karriere  -  så  afhjælper 
I  fremtidige  problemer. 
Den  følelsesmæssige  støtte  og  styrke, 


„Der  er  folk  i  nød  allevegne 

-  flygtninge,  hjemløse,  ældre, 

arbejdsløse,  syge,  sørgende, 

fattige  i  ånden,  og  nogle 
med  personlige  problemer." 


som  hjælpeforeningens  søstre  kan  yde 
hverandre,  kan  være  ligeså  vigtig  eller 
endnu  vigtigere  end  mad  og  husly. 
Ægtemanden  til  en  af  søstrene  mistede 
for  nylig  sit  arbejde.  Da  søsteren  fortalte 
om  det,  sagde  hun  at  familien  var 
nogenlunde  forberedt  økonomisk,  efter- 
som de  havde  et  fødevareforråd  og  nogle 
opsparede  penge.  Men  de  var  ikke 
forberedte  på  det  følelsesmæsige  chok, 
som  de  fik  ved  arbejdsløsheden.  Hu- 
struen mindes,  at  den  største  hjælp 
familien  modtog,  og  som  lettede  det 
forfærdende  ved  denne  oplevelse,  var 
den  kærlighed  og  medfølelse  som  hjæl- 
peforeningssøstrene  viste  hende. 
I  en  hjælpeforeningslektie  for  nogle  år 
siden  lærte  vi  følgende.  „Frygt  for  at  vi 
ikke  har  nok  kræfter,  penge  eller  andre 
midler,  kan  afholde  os  fra  at  vise 
kærlighed."  Vi  tænker  måske:  ,,Vi  kan  jo 
ikke  mætte  alle  de  sultende,  huse  alle  de 
hjemløse,  eller  trøste  alle  som  sørger  .  .  . 
derfor  vil  jeg  ikke  hjælpe  nogen"  (Hjæl- 
peforeningens  lektiekursus  1979-80,  s. 
54).  Men  Alma  sagde:  ,,Med  små  og 

ringe  ting  bliver  der  udrettet  store  ting" 
(Alma  37:6). 

Når  den  krone,  vi  giver  til  ve lfærdstj ene- 
sten eller  i  fasteoffer,  og  når  den  ene  dag, 
vi  yder  en  frivillig  tjeneste,  foretager  et 
besøg  (selv  uden  at  have  et  hjemmebagt 
brød  med),  bliver  ganget  med  11/2  mil. 
medlemmer,  kan  mange  lidelser  blive 
afhjulpet. 

Selv  om  grænserne  for  velfærdsbehov 
stadig  flyttes  længere  og  længere  ud  for 
vore  øjne,  og  er  anderledes  end  de  var  i 
1842,  ligner  det  dem  også  meget.  Derfor 


er  udfordringen  til  hjælpeforeningen 
stadig  som  den  var  dengang:  At  udsøge 
de  fattige,  at  afhjælpe  deres  nød,  at 
forebygge  problemerne  ved  at  lære, 
undervise  og  praktisere  velfærdsprincip- 
perne.  Herren  sagde  det  lige  ud  til 
Joseph  Smith: 

„Kom  i  alle  ting  de  fattige,  og  trængen- 
de, syge  og  lidende  i  hu;  thi  den,  der  ikke 
gør  det,  er  ikke  min  discipel"  (L&P 
52:40). 

Dette  beder  jeg  om  i  Jesu  Kristi  navn, 
amen.  □ 


Kvindens 
ærværdige  plads 


Præsident  Ezra  Taft  Benson 
De  tolv  apostles  Kvorum 


Hvilket  inspirerende  og  herligt  syn.  Jeg 

føler  mig  meget  beæret  og  opløftet  ved  at 

være  sammen  med  jer. 

Når  jeg  taler  til  jer  i  aften  er  det  ikke 

nødvendigvis  fordi  I  er  medlemmer  af 

kirkens  store  hjælpeforeningsorganisa- 

tion,  men  fordi  I  er  udvalgte  kvinder  - 

vor  himmelske  Faders  døtre. 

I  april  måned  havde  jeg  det  privilegium 


at  tale  til  brødrene  i  præstedømmet  om 
en  fars  ansvar.  I  aften  taler  jeg  til  jer 
søstre  om  kvindernes  ærværdige  plads  i 
vor  himmelske  Faders  evige  plan. 
De  sunde  principper  og  evige  sandheder 
må  ofte  at  gentages,  så  vi  ikke  glemmer 
hvordan  de  skal  anvendes,  eller  lader  os 
overtale  af -andre  argumenter. 
Verden  tiltager  i  ugudelighed.  Fristelser- 

ne  er  større  end  nogen  af  os  kan  huske  de 
nogen  sinde  før  har  været.  Stillet  overfor 
sådanne  forhold  -  og  de  vil  blive  værre  - 
sagde  præsident  Spencer  W.  Kimball  i 
en  tale  til  regionalrepræsentanterne: 
„Hjælpeforeningens  ledere  og  lærere  bør 
spørge  sig  selv:  Hvordan  kan  vi  hjælpe 
hustruer  og  mødre  at  forstå  det  ophøje- 
de og  værdifulde  i  en  mors  guddommeli- 
ge rolle?  Hvordan  kan  vi  hjælpe  hende  til 
at  gøre  sit  hjem  til  et  ædelt  tilflugtssted, 
hvor  der  er  kærlighed  og  hvor  man  lærer 
noget?"  (Den  danske  Stjerne,  oktober 
1978,  s.  165). 

Vi  må  altid  huske  på,  at  Satan  har  til 
hensigt  at  vælte  vor  evige  Faders  plan. 
Den  ondes  plan  er  at  ødelægge  kirkens 
unge  -  „Den  opvoksende  slægt",  som 
Mormons  Bog  kalder  dem  (se  Alma 
5:49)  -  og  at  ødelægge  familiesammen- 
holdet. 

I  begyndelsen  satte  Gud  kvinden  til  at 
være  en  ledsager  til  præstedømmet.  Gud 
sagde:  „Det  er  ikke  godt  for  manden  at 
være  ene,  derfor  vil  jeg  gøre  ham  en 
medhjælp"  (Moses  3:18). 
Kvinden  blev  overdraget  manden  som 
en  medhjælp.  Ægtefællernes  suppleren- 
de rolle  er  ideelt  skildret  i  vore  første 
forældres  -  Adams  og  Evas  -  evige 
ægteskab.  De  arbejdede  sammen.  De  fik 
børn  sammen.  De  bad  sammen,  og  de 
underviste  i  fællesskab  deres  børn  i 
evangeliet.  Det  er  dette  mønster  Gud 
ønsker  at  alle  retfærdige  mænd  og  kvin- 
der skal  følge. 

I  Himlens  råd,  før  denne  verden  blev 
skabt,  blev  mønsteret  for  en  kvindes 
rolle  foreskrevet.  I  blev  udvalgt  af  Gud 
til  at  være  hustruer  og  mødre  i  Zion. 
Ophøjelsen  i  det  celestiale  rige  bygger  på 
trofasthed  overfor  denne  kaldelse. 
Lige  fra  tidernes  begyndelse  har  en 
kvindes  første  og  vigtigste  rolle  været  at 


bringe  vor  himmelske  Faders  sønner  og 
døtre  til  jorden. 

Det  har  lige  fra  begyndelsen  været 
hendes  opgave  at  undervise  børnene  i 
evangeliets  evige  principper.  Hun  skal 
sørge  for  at  hendes  børn  har  en  havn, 
hvor  der  er  tryghed  og  kærlighed  - 
uanset  hvor  beskedne  forhold  hun  lever 
under. 

I  begyndelsen  blev  Adam  -  og  ikke  Eva  - 
påbudt  at  tjene  brødet  i  sit  ansigts  sved.  I 
modsætning  til  det  man  kalder  visdom  i 
vore  dage  er  en  mors  plads  i  hjemmet! 
Jeg  ved  godt  at  der  iblandt  os  lyder 
røster,  som  forsøger  at  overbevisejer  om 
at  disse  sandheder  ikke  kan  anvendes  på 
vore  dages  forhold.  Hvis  I  lytter  til  dem, 
og  retter  jer  efter  dem,  vil  I  blive  lokket 
bort  fra  jeres  væsentligste  pligter. 
Forførende  stemmer  i  verden  råber  op 
om  „en  anden  levemåde"  for  kvinderne. 
De  holder  på,  at  visse  kvinder  er  bedre 
egnet  til  karriere  end  til  ægteskab  og  til 
at  være  mor. 

Disse  mennesker  udspreder  deres  util- 
fredshed, ved  at  tale  om  at  der  ikke  er 
noget  spændende  ved  at  passe  sit  hjem, 
og  at  kvinderne  derved  ikke  vil  kunne 
realisere  sig  selv.  Nogle  har  oven  i  købet 
været  så  dristige  at  antyde,  at  kirken  er 
ved  at  gå  bort  fra,  at  det  bør  være 
„typisk  for  en  mormonkvinde"  at  blive 
hjemme  og  opdrage  sine  børn.  De  siger 
også,  at  det  er  klogt  at  begrænse  fami- 
liens størrelse,  så  man  kan  få  mere  tid  til 
at  arbejde  med  sine  personlige  mål  og 
realisere  sig  selv. 

Jeg  ved  godt  at  mange  af  jer  befinder  jer  i 
situationer,  som  ikke  altid  er  ideelle.  Jeg 
har  talt  med  mange  af  jer,  og  ved  at  det  er 
nødvendigt  for  jer  at  arbejde  og  overlade 
jeres  børn  til  andre  -  selv  om  jeres  hjerte 
stadig  befinder  sig  derhjemme.  I  har  min 
kærlighed  og  sympati  for  jeres  nuværen- 

de  og  forhåbentlig  midlertidige  situa- 
tion, og  jeg  beder  til  at  I  må  blive 
velsignede  af  vor  himmelske  Fader,  så  I 
kan  kompensere  for  en  situation  der 
ikke  er  således,  som  I  kunne  ønske  jer 
den.. 

Jeg  erkender  al  nogle  søstre  er  enker 
eller  fraskilte.  Mit  hjerte  er  med  jer,  som 
befinder  jer  under  sådanne  forhold. 
Brødrene  beder  for  jer,  og  vi  betragter 
det  som  en  stor  pligt  for  os  at  sørge  for  at 
I  får  tilfredsstillet  jeres  behov.  Stol  på 
Herren.  I  kan  være  forsikrede  om  at  han 
elsker  jer,  og  at  vi  elsker  jer.  Lad  være 
med  at  blive  bitre  eller  kyniske. 
Jeg  erkender  også  at  ikke  alle  kirkens 
kvinder  får  mulighed  for  at  blive  gift,  og 
for  at  blive  mødre  her  på  jorden.  Men 
hvis  I  i  jeres  situation  er  værdige  og 
holder  trofast  ud,  kan  I  være  helt  sikre 
på  at  få  alle  velsignelser  af  en  god  og 
kærlig  himmelsk  Fader  -  og  jeg  under- 
streger alle  velsignelser. 
Løsningerne  for  jer,  der  er  i  mindretal,  er 
ikke  de  samme  for  flertallet  af  kirkens 
kvinder,  som  kan  og  bør  opfylde  deres 
roller  som  hustru  og  mor. 
Det  er  en  misvisende  tanke  at  en  kvinde 
skulle  forlade  sit  hjem,  hvor  hun  har  en 
ægtemand  og  børn,  for  at  forberede  sig 
på  noget  uforudset,  ved  at  uddanne  sig 
og  tjene  penge.  Jeg  er  bange  for,  at  selv 
kirkens  kvinder  alt  for  ofte  anvender 
verdens  standarder  for  succes,  og  som 
målestok  for  hvad  de  selv  er  værd. 
Præsident  Kimball  sagde  engang,  at 
sidste  dages  hellige  har  brug  for  „deres 
egen  mode"  med  hensyn  til  tøj.  Vi  er 
også  nødt  til  at  have  „vores  egen  mode" 
med  hensyn  til  succes  og  image. 
Mange  hellige  bliver  ført  bag  lyset,  og 
tror  at  verdslige  ejendele  og  bedre  for- 
hold vil  give  dem  et  bedre  image.  Et  godt 
image   har   ikke   meget   at   gøre   med 


materielle  forhold.  Frelserens  mor,  Ma- 
ria, levede  under  meget  beskedne  for- 
hold, og  alligevel  kendte  hun  sit  ansvar, 
og  glædede  sig  over  det.  Tænk  på  hendes 
ydmyge  udbrud  til  kusinen  Elisabeth: 
„Han  har  set  i  nåde  til  sin  ringe  tjenerin- 
de. Se  herefter  skal  alle  slægter  prise  mig 
salig"  (Lukas  1:48.  Fremhævelse  tilfø- 
jet). Hendes  styrke  kom  indvendig  fra, 
ikke  udvendig  fra  på  grund  af  materielle 
ting. 

Det  er  en  fundamental  sandhed,  at  en 
mors  ansvar  ikke  med  succes  kan  udde- 
legeres. Ikke  til  dagcentre,  ikke  til  skoler, 
ikke  til  børnehaver,  ikke  til  barnepiger. 
Vi  har  forelsket  os  i  menneskenes  teo- 
rier, f.  eks.  tanken  om  småbørnsbørne- 
haver,  hvor  børn  kan  lære  forskellige 
ting.  Dette  lægger  ikke  alene  et  yderlige- 
re pres  på  budgettet,  men  de  små  børn 
anbringes  i  omgivelser  hvor  de  ikke 
længere  er  under  moderens  indflydelse. 
Alt  for  ofte  lægger  børn  og  unges 
anstrengelser  for  at  være  populære  en 
økonomisk  byrde  på  faderens  indtægt  så 
moderen  synes  hun  er  nødt  til  at  arbejde 


„Ingen  bedrift  kan  overgå 

opbygningen  af  en  Guds 

søns  eller  datters 

karakteregenskaber." 


for  at  tilfredsstille  børnenes  behov.  En 
sådan  beslutning  kan  være  meget  kort- 
synet. 

I  disse  år,  hvor  modtageligheden  er  så 
stor  hos  børnene,  er  det  moderens 
indflydelse  der  danner  børnenes  funda- 
mentale karakteregenskaber. 

Det  er  i  hjemmet  børnene  lærer  at  tro,  at 
nære  kærlighed  og  ved  moderens  kærlige 
eksempel  at  vælge  det  rette. 

En  mors  indflydelse  og  undervisning  i 
hjemmet  er  absolut  nødvendig  -  og  det 
ses  tydeligt,  når  den  har  manglet! 

Jeg  ønsker  ikke  at  såre  nogens  følelser, 
men  vi  kender  alle  tilfælde  hvor  aktive 
sidste  dages  hellige  familier  har  vanske- 
ligheder med  deres  børn,  fordi  moderen 
ikke  var  hvor  hun  burde  være  -  i 
hjemmet. 

For  nylig  bekendtgjorde  et  ugeblad  i 
USA  nogle  alarmerende  tal:  „Over  14 
millioner  børn  i  alderen  6-13  år  har  nu 
mødre  der  går  på  arbejde,  og  man  regner 
med  at  en  trediedel  af  dem  er  uden  opsyn 
det  meste  af  dagen"  (US  News  and 
World  Report,  14.  septemper  1981,  s. 
42). 

Skilsmissens  sæd  bliver  ofte  sået,  og 
børns  problemer  begynder,  når  mødre 
går  på  arbejde.  I  mødre  må  omhyggeligt 
regne  prisen  ud,  før  I  beslutter  jer  til  at 
tage  del  i  forsørgeransvaret  sammen 
med  jeres  mand.  Det  er  fuldstændig 
sandt,  når  man  siger  at  børn  har  mere 
brug  for  en  mor  end  for  penge. 
Præsident  Joseph  F.  Smith  sagde  at 
„forældre  i  Zion  vil  blive  holdt  ansvarli- 
ge for  deres  børns  gerninger,  ikke  blot  til 
de  bliver  otte  år,  men  måske  gennem 
hele  deres  børns  liv  hvis  de  forsømmer 
deres  pligt  overfor  deres  børn,  mens  de 
har  dem  under  deres  omsorg  og  varetægt 
og  har  ansvaret  for  dem."  (Conference 
Report,  april  1910,  s.  6) 
En  af  skrifternes  mest  rørende  beretnin- 
ger om  succes,  kan  vi  læse  i  Mormons 
Bog,  om  lamanitkvinderne  der  belærte 
deres  sønner  om  evangeliet  i  hjemmet. 
Disse  2000  unge  mænd  lærte  at  tro  på 
Gud,  mens  de  sad  på  deres  mors  skød. 


Senere  udviste  de  stor  tro  og  stort  mod, 
da  de  var  i  krig. 

Deres  leder,  Helaman,  sagde  om  dem: 
„Ja,  det  var  blevet  dem  fortalt  af  deres 
mødre,  at  dersom  de  ikke  tvivlede,  ville 
Gud  udfri  dem"  (Alma  56:47). 
Her  har  vi  løsningen  -  „Det  var  blevet 
dem  fortalt  af  deres  mødre"! 
For  flere  år  siden  skrev  en  søn  til  sin  mor 
og  spurgte,  hvordan  hun  havde  båret  sig 
ad  med  at  have  en  sådan  succes  med  at 
opdrage  sine  børn  -  alle  19!  Hun  skrev 
følgende  svar: 

„Jeg  er  meget  imod  at  skrive  noget  som 
helst  om,  hvordan  jeg  har  undervist 
mine  børn.  Jeg  tror  ikke  jeg  vil  gøre 
nogen  som  helst  en  tjeneste,  ved  at  lade 
dem  vide  hvordan  jeg,  som  har  levet  et  så 
tilbagetrukket  liv  i  så  mange  år,  anvend- 
te min  tid  og  mine  kræfter  og  min 
omsorg  på  at  opdrage  mine  egne  børn. 
Ingen  vil  kunne  anvende  mine  metoder 
uden  i  bogstavelig  forstand  at  give 
afkald  på  verden.  Og  der  er  kun  få,  hvis 
der  er  nogen,  som  helt  ville  hellige  over 
20  af  deres  bedste  år  i  håb  om  at  frelse 
deres  børns  sjæle,  når  de  tror  at  de  kan 
frelses  uden  de  bekymrer  sig  særlig 
meget  om  dem.  Dette  var  mit  hovedfor- 
mål selv  om  jeg  klarede  det  uden  at  være 
særlig  dygtig  eller  succesfuld"  (Franklin 
Wilder:  Immortal  Mother,  s.  43.  Vantage 
Press,  1966.  Fremhævelse  tilføjet). 
Denne  mor  var  Susannah  Wesley,  og 
sønnen  som  skrev  var  John  Wesley 
(engelsk  teolog  og  evangelist  1 703-1 79 1 ) 
en  af  de  store  reformatorer.  Tyve  af  sine 
bedste  år  i  håb  om  at  redde  sine  børns 
sjæle!  En  sådan  opgave  krævede  en  grad 
og  dygtighed,  kompetence,  mod,  intelli- 
gens og  opfindsomhed,  der  ligger  langt 
over  hvad  der  kræves  indenfor  enhver 
anden  karriere. 
Vil  I  gerne  have  et  princip  der  kan  gøre 

jer  til  vellykkede  mødre?  Giv  jer  tid  til  at 
undervise  jeres  børn  i  evangeliet,  og  lær 
dem  at  efterleve  evangeliets  principper 
mens  de  er  små.  Det  kan  være  at  I  også 
bliver  nødt  til  at  „give  afkald  på  verden" 
og  „hellige  over  20  af  jeres  bedste  år,  i 
håb  om  at  frelse  (jeres)  børns  sjæle". 
Ingen  bedrift  kan  overgå  opbygningen 
af  en  Guds  søns  eller  datters  karaktere- 
genskaber. 

Da  jeg  forberedte  denne  tale,  bad  jeg 
nogle  hustruer  og  mødre  sende  mig  deres 
kommentarer  til  de  problemer  sidste 
dages  hellige  kvinder  står  overfor.  Jeg 
ønsker  I  skal  høre  fra  nogle  af  disse 
hjemmegående  kvinder,  som  har  haft 
succes  -  intelligente,  trofaste  kvinder 
som  har  forstået  deres  kaldelse  i  dette 
liv. 

En  hustru  og  mor  sagde:  „Jeg  er  virkelig 
lykkelig  i  min  rolle  som  hjemmegående 
hustru  og  mor.  Min  egen  kære  mor  har 
lært  mig  at  glæde  mig  over  husarbejdet. 
Jeg  har  altid  syntes,  at  min  mor  var 
lykkelig  i  sin  rolle  som  husmor.  Der  blev 
ikke  talt  noget  som  helst  om  vore  dages 
kvindefrigørelse,  for  os  er  en  god  hustru 
og  mor  indbegrebet  af  al  kvindelighed." 
En  anden  skrev:  „Jeg  nyder  mere  end 
noget  andet  at  være  hustru  og  mor.  Jeg 
nyder  virkelig  at  gøre  alle  disse  ting." 
Hun  giver  søstrene  følgende  råd:  „Hvis 
husarbejdet  ikke  falder  jer  naturligt,  så 
bed  Herren  hjælpe  jer  med  at  nyde  det, 
og  så  vil  han  gøre  det.  Tro  på  Herren. 
Forlad  jer  ikke  på  en  arm  af  kød.  Bevar 
et  evigt  perspektiv,  især  når  I  synes  at 
bleer  og  børn  der  skal  have  mad  om 
natten  aldrig  får  nogen  ende.  I  gør  hvad 
Herren  ønsker  I  skal,  og  I  vil  blive 
velsignede." 

Hun  fortsætter:  „Vær  stolte  af  at  være 
hustru  og  mor.  Lad  være  med  at  und- 
skylde jer  overfor  nogen  som  helst.  Hold 


jer  fra  de  påvirkninger  der  nedvurderer 
jeres  rolle,  som  f.  eks.  TV  programmer, 
artikler  i  ugeblade,  taler  som  gives  af 
såkaldte  eksperter." 
En  anden  ung  mor  skrev:  „For  mig 
kommer  min  opgave  som  hustru  og  mor 
og  det  at  have  en  familie  i  første  række. 
Det  er  meget  vigtigere  end  en  højere 
uddannelse  job,  at  udvikle  talenter  eller 
noget  som  helst  andet.  Hvilket  arbejde  i 
livet  kan  være  vigtigere  end  at  forme  et 
andet  menneskeligt  væsens  karaktere- 
genskaber?" 

Og  fra  denne  mor  -  en  løsning  på  de 
problemer  som  plager  søstrene:  „En  god 
kvindes  -  en  helligs  om  I  vil  -  største 
styrke  er  hendes  personlige  vidnesbyrd 
om  Frelseren,  og  hendes  tro  på  hans 
talsmænd.  Profeten  og  Jesu  Kristi  apost- 
le. Hvis  hun  følger  dem  vil  hendes 
udseende  være  som  Kristi  skønhed, 
Kristi  fred  vil  støtte  hende  følelsesmæs- 
sigt, Frelserens  eksempel  vil  være  et 
middel  til  at  løse  hendes  problemer  og 
give  hende  styrke,  og  Kristi  kærlighed  vil 
være  kilden  til  hendes  egen  kærlighed  til 
sig  selv,  sin  familie  og  sine  omgivelser. 
Hun  kan  have  tillid  til  sig  selv  som 
hustru  og  mor,  og  finde  glæde  ved  at 
realisere  sig  selv  i  sin  rolle  i  hjemmet." 
Jeg  vil  anbefale  dette  gode  råd  til  alle  jer 
søstre. 

En  anden  elskelig  søster  skrev:  „Bliv  ved 
med  at  rose  Zion  mødre  der  prøver  så 
ihærdigt,  bliv  ved  med  at  holde  af  os  og 
bed  for  os,  for  vi  tror  på  brødrenes  råd 
og  værner  om  dem." 
Jeg  henter  mod  i  denne  opfordring,  og  i 
de  hjælpsomme  forslag  jeg  har  fået  af 
søster  Benson,  til  at  delagtiggøre  jer  i 
disse  tanker. 

Udstrål  tilfredshedens  ånd  og  glæde  ved 
at  skabe  og  passejeres  hjem.  I  underviser 
ved  jeres  eksempel  og  ved  jeres  indstil- 


ling  til  arbejdet  i  hjemmet.  Ved  jeres 
indstiling  siger  I  til  jeres  børn:  „Jeg  er 
kun  husmor"  eller  „arbejdet  med  at 
skabe  et  hjem  er  det  største  og  ædleste 
arbejde  nogen  kvinde  kan  ønske  sig." 
Giv  jeres  døtre  mulighed  for  at  udvikle 
deres  evner,  ved  at  lade  dem  bage,  lave 
mad,  sy  og  indrette  deres  eget  værelse. 
Bed  daglige  familiebønner  i  jeres  hjem. 
Ivil  lære  jeres  børn  at  stole  på  Herren  når 
I  beder  jeres  morgen  og  aftenfamilie- 
bønner.  Det  bør  være  en  vane  at  læse  i 
skrifterne  i  hjemmet. 
Afhold  ugentlige  familiehjemmeaftener 
under  ægtemandens  ledelse,  og  læs  regel- 
mæssigt i  skrifterne,  især  på  sabbatsda- 
gen.  Gør  sabbatsdagen  til  en  hellig  dag, 
hvor  familien  studerer  skrifterne,  delta- 
ger i  møderne,  og  udfører  andre  passen- 
de ting. 
Læg  vægt  på  god  litteratur  og  musik  i 


jeres  hjem.  Præsenter  jeres  børn  for  det 
bedste  indenfor  kunst,  musik,  litteratur 
og  underholdning. 

Ros  jeres  børn  mere  end  I  irettesætter 
dem.  Ros  dem  for  selv  den  allermindste 
bedrift. 

Tildel  regelmæssigt  jeres  børn  opgaver. 
Lad  dem  tage  del  i  familieprojekter, 
havearbejde,  pasning  af  græsplænen  og 
rengøring. 

Lad  jeres  hjem  være  familiens  selskabeli- 
ge og  kulturelle  midtpunkt.  Dertil  hører 
udflugter,  hjemmeaftener,  musik  og 
boldspil  i  haven.  Gør  jeres  hjem  til  et 
sted,  hvor  jeres  børn  ønsker  at  tilbringe 
deres  fritid. 

Sørg  for  at  opmuntre  jeres  børn  til  at 
komme  til  jer  og  få  råd  med  hensyn  til 
deres  problemer,  få  dem  til  at  stille 
spørgsmål  ved  at  lytte  til  dem  hver  eneste 
dag.  Tal  med  dem  om  så  vigtige  ting  som 
dating,  sex  og  andet,  som  berører  deres 
vækst  og  udvikling,  og  gør  det  i  god  tid, 
inden  de  indhenter  deres  oplysninger 
gennem  falske  eller  upassende  kilder. 
Behandl  jeres  børn  med  respekt  og 
godhed  -  nøjagtigt  som  I  gør,  når  der  er 
gæster  til  stede,  de  er  trods  alt  mere 
betydningsfulde  for  jer  end  gæster.  Lær 
jeres  børn  aldrig  at  sige  uvenlige  ting  til 
andre  om  familiens  medlemmer.  Vær 
loyale  over  for  hinanden. 
Giv  dem  et  ønske  om  at  tjene  andre.  Lær 
dem  at  være  betænksomme  overfor 
ældre,  syge  og  ensomme.  Lær  dem  i  en 
tidlig  alder  at  lægge  planer  om  at  tage  på 
mission,  så  de  kan  velsigne  andre  der 
ikke  har  evangeliet. 

Værn  dem  imod  fristelserne  til  at  søge  de 
materielle  ting,  og  mod  den  dille  at  virke 
mere  ungdommelig  og  verdslig,  mod  at 
skulle  begrænse  familiens  størrelse  når 
der  ikke  er  fare  for  mors  eller  barns 
helbred,  og  mod  egoisme,  som  vil  berøve 

jer  glæden  ved  at  hjælpe  andre.  Alle  disse 
ting  bidrager  til  utaknemmelighed, 
ubarmhjertighed  og  følelsesmæssig  usta- 
bilitet. 

Sørg  for  at  støtte,  opmuntre  og  styrke 
jeres  ægtemand  i  hans  ansvar  som  hjem- 
mets patriark.  I  er  hans  partner.  Kvin- 
dens rolle  i  en  mands  liv  er  at  opløfte 
ham,  at  hjælpe  ham  til  at  opretholde 
høje  standarder  og  til  at  berede  sig  ved 
en  retfærdig  levevis,  så  I  kan  blive  hans 
dronning  i  al  evighed. 
I  hjemmet  skal  der  herske  kærlighed, 
forståelse,  tillid,  gæstfrihed  og  en  for- 
nemmelse af  at  høre  til.  Hvis  I  som 
hustru,  mor,  datter  tager  jer  ordentligt  af 
jer  selv,  jeres  familie  og  jeres  hjem,  og 
holder  jer  til  de  andre  søstre  i  hjælpefore- 
ningen vil  mange  af  de  daglige  proble- 
mer, som  plager  unge  og  forældre,  ikke 
ramme  jer. 

Præsident  McKay  sagde:  „Hjemmet  er 
det  første  og  mest  effektive  sted,  hvor 
børnene  kan  lære  livets  lektier:  sandhed, 
ære,  dyd,  selvkontrol;  værdien  af  uddan- 
nelse, ærligt  arbejde  og  livets  formål  og 
privilegium.  Intet  kan  tage  hjemmets 
plads  med  hensyn  til  at  opdrage  og 
undervise  børn,  og  nok  så  megen  succes 
udenfor  hjemmet  kan  ikke  opveje  fiasko 
i  hjemmet"  (Den  danske  Stjerne,  maj 
1971,  s.  146). 

Kan  I  nu  se,  hvorfor  Satan  ønsker  at 
ødelægge  hjemmet  ved  at  få  mødrene  til 
at  overlade  omsorgen  for  deres  børn  til 
andre?  Og  det  lykkes  ham  i  alt  for  mange 
hjem. 

Beskyt  jeres  familie  mod  denne  fare, 
nøjagtigt  som  I  instinktivt  ville  beskytte 
dem  mod  fysisk  skade. 
Sæt  jer  et  familiemål  sammen  med  jeres 
ægtefælle,  for  at  alle  kan  være  sammen  i 
det  celestiale  rige.  Bestræb  jer  på  at  gøre 
jeres  hjem  til  et  lille  stykke  af  himlen  på 


jorden,  så  at  I  efter  dette  liv  vil  kunne 
sige: 

Vi  er  alle  her! 

Far  og  mor,  søster,  bror, 

vi  der  har  hinanden  kær. 

Hver  stol  er  besat 

vi  alle  er  hjemme  .  .  . 

vi  er  allesammen  her. 

(Charles  Sprague:  The  Writings  of 

Charles  Sprague,  s.  73.  Charles  S. 

Francis,  New  York.) 

Jeg  anerkender  i  taknemmelighed  min 
egen  evige  ledsagers,  Floras,  store  hellig- 
hed, hendes  optimisme,  tro  og  loyalitet. 
Hun  har  været  familien  en  konstant 
kilde  til  indsigt  og  inspiration.  Vort 
åndsfællesskab,  hendes  fine  humoristi- 
ske sans,  og  hendes  interesse  for  mit 
arbejde,  har  gjort  hende  til  en  dejlig 
ægtefælle,  og  hendes  uendelige  tålmo- 
dighed og  intelligente  indsigt  har  gjort 
hende  til  den  mest  hengivne  mor.  Hun 
har  med  glæde  mistet  sig  selv  i  tjenesten 
for  sin  ægtemand  og  sine  børn,  hun  har 
udvist  mod  og  beslutsomhed  til  at  højne 
det  som  hun  ved  er  en  guddommelig  og 
herlig  kaldelse,  nemlig  at  være  en  værdig 
hustru  og  mor. 

Som  jeg  står  og  ser  pajer  i  aften  føler  jeg 
trang  til  at  sige:  „Hvilke  udvalgte  ånder  I 
er,  at  I  er  sat  til  at  være  hustruer  og 
mødre  i  Zion  i  disse  krisetider!"  I  er 
medlemmer  af  den  eneste  sande  Jesu 
Kristi  kirken  på  jorden,  og  hvis  I  vil  være 
trofaste  og  stå  sammen  med  jeres  ægte- 
fælle, vil  I  arve  evigt  liv  i  det  celestiale 
rige.  Det  kan  I  være  sikre  på! 
Jeg  vidner  for  jer,  kære  søstre,  I  kvinder 
står  i  sandhed  i  en  ærværdig  position, 
som  er  af  en  evig  natur. 
Må  Gud  velsigne  enhver  af  jer,  og  krone 
jer  med  glæde  og  lykke  i  dette  liv  og  i  al 
evighed.  I  Jesu  Kristi  navn,  Amen.  □ 

